
Cuvioşii Visarion şi Sofronie, mucenicul Nicolae Oprea din Sălişte, preoţii loan 
din Galeş şi Moise Măcinic din Sibiel au luptat împotriva impunerii pe consi- 
derente politice a acestei credinţe-compromis, între Ortodoxie şi catolicism. Pre- 
zentaţi drept “răsculați” şi “agitatori”, ei nu au făcut altceva decât să le spună 
oamenilor simpli că uniatismul nu e Ortodoxie, îndemnându-i să nu îşi lepede cre- 
dința strămoşească. 


Sfântul cuvios Sofronie s-a născut în satul Cioara din comitatul Hunedoarei (astăzi 
Sălişte, jud. Alba), după anul 1700 într-o familie preoțească, cu numele de Stan 
Popovici. Sfântul cuvios Visarion, mărturisitorul a fost un cuvios monah originar 
din Bosnia care a trăit în secolul al XVIII-lea. S-a opus catolicizării forţate a Tran- 
silvaniei. Sfântul mucenic Oprea Miclăuş din Sălişte, cunoscut şi sub numele de 
Oprea Nicolae a fost un ţăran român din Transilvania de pe la mijlocul sec. al 
XVIII-lea. A fost un mărturisitor al credinţei ortodoxe, împotrivindu-se trecerii 
ortodocşilor la unirea cu Roma, lucru pentru care a fost trimis la închisoarea din 
Kufstein (Austria). Sfântul Sfinţit mărturisitor loan din Galeş a fost un preot 

originar din Transilvania care a trăit în secolul al XVIII-lea. EI a fost închis pentru 
că a protestat împotriva presiunii exercitate de autorităţile Imperiului habsburgic 
asupra ortodocşilor pentru a-i sili să accepte unirea cu Roma şi pentru credinţa lui, 
a murit în închisoarea de la Kufstein (Austria). Sfântul sfințit mărturisitor Moise 
Măcinic, preot în satul Sibiel din Transilvania a trăit în secolul al XVIII-lea, fiind 
contemporan cu preotul loan din Galeş. S-a opus trecerii ortodocşilor la unirea cu 
Roma, fiind închis de mai multe ori pentru aceasta, sfârşindu-şi cel mai probabil 
viaţa în închisoarea de la Kufstein (Austria). Biserica Ortodoxă Română îi prăz- 
nuieşte pe 21 octombrie. 

Evanghelia şi Apostolul zilei 
Evanghelia 


Ev. Luca 12, 8-12 

Zis-a Domnul către ucenicii Săi: 

8. Și zic vouă: Oricine va mărturisi pentru Mine înaintea oamenilor şi Fiul 
Omului va mărturisi pentru el înaintea îngerilor lui Dumnezeu. 

9. Iar cel ce se va lepăda de Mine înaintea oamenilor, lepădat va fi înaintea 
îngerilor lui Dumnezeu. 

10. Oricui va spune vreun cuvânt împotriva Fiului Omului, i se va ierta; dar 
celui ce va huli împotriva Duhului Sfânt, nu i se va ierta. 

11. Iar când vă vor duce în sinagogi şi la dregători şi la stăpâniri nu vă îngrijiţi 
cum Sau ce veţi răspunde sau ce veţi zice, 

12. Că Duhul Sfânt vă va învăţa chiar în ceasul acela, ce trebuie să spuneți. 


Apostol 


10. În Sfârşit, fraţilor, întăriţi-vă în Domnul şi întru puterea tăriei Lui. 
11.Îmbrăcaţi-vă cu toate armele lui Dumnezeu, ca să puteţi Sta împotriva 
uneltirilor diavolului. 

I12.Căci lupta noastră nu este împotriva trupului şi a sângelui, ci împotriva 
începătoriilor, împotriva stăpâniilor, împotriva stăpânitorilor întunericului 
acestui veac, împotriva duhurilor răutăţii, care sunt în văzduh. 

13. Pentru aceea, luaţi toate armele lui Dumnezeu, ca să puteți Sta împotrivă în 
ziua cea rea şi toate biruindu-le, să rămâneţi în picioare. 

14. Staţi deci tari, având mijlocul vostru încins cu adevărul şi îmbrăcându-vă cu 
platoşa dreptăţii, 

15. Şi încălțaţi picioarele voastre, gata fiind pentru Evanghelia păcii. 

16. În toate luaţi pavăza credinţei, cu care veţi putea să Stingețţi toate săgețile cele 
arzătoare ale vicleanului. 
17. Luaţi şi coiful mântuirii şi sabia Duhului, care este cuvântul lui Dumnezeu. 

Slujba Sfinţilor preoţi mărturisitori loan din Galeş şi Moise Măcinic din Sibiel 


La Vecernia mică 


La Doamne, strigat-am..., se pun stihirile Sfinţilor mărturisitori pe 4, glasul al 4- 
lea: 


Podobie: Ca pe un viteaz... 


Mare eşti, Doamne, şi minunate s-au arătat lucrurile Tale, că ai prea mărit pe măr- 
turisitorul Tău, Moise Măcinic, cel ce a strălucit ca o stea luminoasă în pământul 
Ardealului. lar acum, în ceruri se roagă pentru sufletele noastre. 


Revarsă, Doamne, peste noi milele Tale cele bogate, aşa cum ai vărsat harul Tău 
peste cel ce Te-a mărturisit cu tărie, preotul Tău, Moise. Intăreşte-ne în dreapta cre- 
dinţă ca să stăm neclintiţi în faţa primejdiilor şi a necazurilor ce ne împresoară. 

„Preoţii Tăi, Doamne, se vor îmbrăca întru dreptate şi cuvioşii Tăi întru bucurie se 
vor bucura", strigă psalmistul. Cântarea aceasta auzindu-o în urechi, preotul Tău 
Ioan, s-a arătat mai puternic decât diamantul în lupta pentru apărarea credinţei celei 
drepte din pământul Ardealului. 

„Minunat este întru Sfinţii Săi, Dumnezeul părinţilor noştri” cântăm cu evlavie în 
ziua de prăznuire a mucenicului loan cel din Galeş. Pe cel ce a luminat ca un lu- 
ceafăr neamul românesc asuprit cu nedreptate şi se roagă pentru sufletele noastre. 


Slavă..., glasul al 6-lea 


Cerul şi pământul saltă de bucurie într-o unire sfântă la prăznuirea bunilor păti- 
mitori ai lui Hristos, Moise şi loan. 


Ingerii le împletesc cununi de stele, iar oamenii îi laudă în cântări duhovniceşti: 
Bucuraţi-vă, prea fericiților părinţi ai noştri, mărturisitori ai dreptei credinţe. 


Și acum..., a Născătoarei 


Nouă tuturor arătat s-a făcut, de mari daruri, naşterea cea curată a Fecioarei, că 
Dumnezeu iarăşi înnoieşte firea cea stricată şi de a doua oară zideşte omenirea. 


(ŞI acum..., de la Doamne, strigat-am..., joi, glasul al 6-lea) 
La Stihoavnă 
Stihurile sfinţilor, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


Țara Ardealului, se veseleşte astăzi întru prăznuirea bunilor părinţi ai noştri, Moise 
şi loan. 


Stih: Aşteptând am aşteptat pe Domnul şi a căutat spre mine şi a auzit rugăciunea 
mea. 


Doimea sfântă de părinţi cucernici, Moise şi loan, să se laude după cuviinţă, căci 
au mărturisit pe Hristos, Mântuitorul sufletelor noastre. 

Stih: Şi a întărit picioarele mele pe piatră şi a îndreptat paşii mei. 


Bucuraţi-vă credincioşilor, că aţi văzut biruinţa părinților Moise şi loan, mucenicii 
lui Hristos. 


Slavă..., 


Aflându-ne sărăciţi de duhul acestei lumi, împresurați de uneltirile vrăjmaşului, 
cădem cu umilinţă la icoana voastră, Sfinţilor mărturisitori, rugându-ne cu evlavie 
şi dragoste: întăriți-ne şi pe noi în credinţă să-L mărturisim pe Hristos. 


Și acum..., a Născătoarei 


Prefacerea celor scârbiţi, izbăvirea celor neputincioşi fiind, de Dumnezeu Năs- 
cătoare Fecioară, mântuieşte cetarea şi poporul, pacea celor din războaie, liniştea 
celor înviforaţi, una folositoare a credincioşilor. 


(ŞI acum..., de la Stihoavna de marţi, glasul al 6-lea) Troparul sfântului; 
Slavă..., Și acum..., al Născătoarei- Învierii 

Troparul Sfinților mărturisitori, glasul |: 

Podobie: Prea lăudaţilor mucenici... 


Preoţi cu chemare sfântă, Moise şi loan, ca nişte ostaşi adevărați ai lui Hristos 
Dumnezeu, cu putere aţi propovăduit dreapta credinţă şi mărturisitori ai Ortodoxiei 
v-aţi făcut pentru poporul cel credincios. Drept aceea, moarte mucenicească pri- 
mind, rugați pe Hristos Dumnezeu, să dăruiască Bisericii Sale pace şi unire, iar su- 
fletelor noastre, mare milă. 


Troparul Preasfintei Născătoare de Dumnezeu: Gavriil zicând ţie, Fecioară: Bu- 
cură-te, odată cu glasul S-a întrupat Stăpânul tuturor, întru tine, chivotul cel sfânt, 
precum a zis dreptul David. Arătatu-te-ai mai cuprinzător decât cerurile, ceea ce ai 
purtat pe Făcătorul tău. Slavă Celui ce S-a sălăşluit întru tine; slavă Celui ce a ieşit 
din tine; slavă Celui ce ne-a liberat pe noi, prin naşterea ta. 


La Vecernia mare 

După Psalmul 103 şi ectenia mare, cântăm: Fericit bărbatul..., starea întâi. La 
„Doamne, strigat-am...”, se pun stihirile pe 8: 


Stihurile Sfântului mucenic Moise, glasul al 5-lea: 
Podobie: Bucură-te, cămara... 


Bucură-te, podoaba preoţilor şi lauda mucenicilor, cel ce te-ai arătat neînfricat în 
faţa vrăjmaşului şi n-ai luat în seamă uneltirile lui veliar, părintele nostru Moise. 
Ca un al doilea Moise ai trecut Marea Roşie a acestei vieţi, înfruntând cu puterea 
Crucii toate furtunile şi primejdiile. Şi acum Părinte, cel ce străluceşti în lumina 
cea neapropiată, te roagă, să se mântuiască sufletele noastre. (de 2 ori) 


Bucură-te, pătimitorule pentru dreapta credinţă şi atlet al lui Hristos; căci ţi-ai 
răstignit trupul şi mintea pentru sfânta credinţă, în pământul Ardealului, iar cu 
puterea lui Hristos cel răstignit, ai ajuns în ceata mărturisitorilor mucenici. ȘI 
acum, părinte, fii mijlocitor către Prea Milostivul Dumnezeu să dăruiască Bisericii 
Sale linişte şi pace, iar sufletelor noastre, mare milă. 


Bucură-te, părinte Moise, odraslă a pământului strămoşesc din Ardeal; căci pe toa- 
te ale lumii deşertăciuni le-ai socotit şi neagonisitor fiind în viața pământească, ai 
dobândit de la Domnul, Împărăţia cerurilor. Pentru aceasta, te rugăm, mijloceşte la 
Tronul Preasfintei Treimi să trimită lumii pace şi întărire, iar sufletelor noastre 
mare milă. 


Stihirile Sfântului loan din Galeş, glasul al 2-lea: 
Podobie: Cu ce cununi de laudă... 


Cu ce cununi de laudă vom încununa pe mucenicul lui Hristos, loan, pe dascălul 
dreptei credinţei şi apărătorul turmei cuvântătoare; pe glasul cel puternic al Bi- 
sericii dreptslăvitoare, cel ce s-a logodit cu durerile turmei sale şi a purtat cu 
bucurie jugul lui Hristos. (de 2 ori) 


Cu ce cununi de laudă să împodobim pe plăcutul Domnului, loan, cel ce şi-a topit 
dorul de glia strămoşească şi de Sfintele Altare Ortodoxe în temniţele întunecoase 
ale străinilor. Pentru râvna sa, Hristos l-a prea mărit în ceruri, cu cununa cea ne- 
veştejită a împărăției Sale. 

Cu ce cununi neveştejite vom împodobi pe alesul moştean al lui Hristos, lauda şi 
bucuria Ardealului, părintele nostru loan. Căci a semănat credinţa şi nădejdea în 
sufletele noastre, turnând în inimile celor ce se roagă din dragostea lui Dumnezeu. 


Slavă..., glasul al 6-lea 


Astăzi, poporul cel binecredincios laudă nevoinţele doimei celei fericite a lui 
Hristos, pe purtătorii de chinuri Moise şi loan, iar Biserica dreptmăritoare se 
împodobeşte cu buna lor mărturisire. Căci luând lui Hristos şi purtând cu bu- 
curie jugul de păstori, s-au arătat alese slugi ale Stăpânului şi apărători nebiruiţi 
ai Ortodoxiei. lar acum, bucurându-se în sălaşele împărăției cereşti, se roagă 
Preasfintei Treimi să dăruiască pace în Biserică, dragoste şi mare milă. 


Și acum..., a Născătoarei - Invierii 


În Marea Roşie, închipuirea miresei celei neispitite de nuntă s-a întipărit de demult. 
Acolo Moise, despărțitor al apei, iar aici Gavriil, slujitor al minunii. Atunci trecut-a 
Israel adâncul cu piciorul neudat, iar acum Fecioara L-a născut fără sămânță pe 
Hristos. Marea, după trecerea lui Israel, a rămas nestrăbătută; iar cea fără prihană, 
după naşterea lui Emanuel, a rămas nevătămată. Cel ce eşti şi mai înainte ai fost şi 
Te-ai arătat ca om, Dumnezeule, miluieşte-ne pe noi. 


Vohod: Lumină lină a sfintei slave a Tatălui ceresc, Celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, cel ce dai viaţă, pentru 
aceasta lumea Te slăveşte. 


Prochimenul zilei; Paremiile 


Din proorocia lui Isaia, citire 
(XLIII, 9-14) 


Acestea zice Domnul: toate neamurile s-au adunat împreună şi se vor aduna 
conducătorii lor. Cine va vesti acestea, sau cine va spune vouă cele dintru început? 
Aducă-şi mărturiile sale şi să se îndrepteze, şi să asculte şi să spună adevărul. Fiţi 
Mie mărturii şi Eu sunt martor, zice Domnul Dumnezeu şi Pruncul pe Care L-am 
ales; ca să ştiţi şi să credeţi, şi să cunoaşteţi că Eu sunt; mai înainte de Mine n-a 
fost alt Dumnezeu şi nici după Mine nu va fi. Eu sunt Dumnezeu şi afară de Mine 
nu este Mântuitor. Eu am vestit şi am mântuit; defăimat-am şi n-a fost întru voi 

străin; voi sunteți Mie mărturii şi Eu sunt Domnul Dumnezeu. Incă din început Eu 
sunt şi nu este nimeni care să scape din mâinile Mele; Eu voi face; şi cine va 
întoarce aceasta? Aşa zice Domnul Dumnezeu, Răscumpărătorul nostru, Sfântul lui 
Israel. 


Din înţelepciunea lui Solomon, citire 
(11, 1-9) 


Sufletele drepţilor sunt în mâna lui Dumnezeu şi nu se vor atinge de ele chinul. 
Părutu-s-a în ochii celor nepricepuţi că au murit şi ieşirea lor din această lume s-a 
socotit pedepsire şi plecarea lor de la noi, sfărâmare, iar ei sunt în pace. Că de ar fi 
şi pedepsiţi în faţa oamenilor, nădejdea lor este plină de nemurire. Și puţin fiind 
pedepsiţi, cu mari faceri de bine se vor dărui, că Dumnezeu i-a ispitit pe dânşii, şi 
i-a aflat Luişi vrednici. Ca pe aur în topitoare i-a lămurit pe ei şi ca pe o jertfa de 
ardere de tot i-a primit. Şi în vremea cercetării lor vor străluci, şi ca scânteile de 
paie vor fugi. Judeca-vor neamuri şi vor stăpâni popoare şi va împărăți peste dânşii 
Domnul în veci. Cei ce nădăjduiesc spre Dânsul vor înţelege adevărul şi cre- 
dincioşii vor petrece în dragoste cu Dânsul. Că har şi milă este întru cuvioşii Lui şi 
cercetare pentru aleşii Lui. 


Din înţelepciunea lui Solomon, citire 
(20152093) 


Drepţii în veac vor fi vii şi la Domnul este plata lor, şi purtarea de grijă pentru 
dânşii este de la Cel Preaînalt. Pentru aceasta vor lua împărăția podoabei şi stema 
frumuseţii din mâna Domnului; căci cu dreapta Sa îi va acoperi pe ei, şi cu braţul 
Său îi va apăra. Lua-va râvna lui drept armă şi va într-arma făptura spre izbândă 
asupra vrăjmaşilor. Îmbrăca-se-va în platoşa dreptăţii şi-şi va pune drept coif 
judecata cea nefățarnică. Lua-va drept pavăză nebiruită sfinţenia, va ascuţi mânia 
cumplită drept sabie şi împreună cu Dânsul, lumea va da război împotriva celor 
fără de minte. Porni-se-vor, bine ochite, săgețile fulgerelor şi ca dintr-un arc bine 
încordat al norilor la ţintă vor lovi. Şi din mânia Lui ca dintr-o maşină zvârlitoare 
de pietre încărcătură de grindină se va arunca. Întărâta-se-va asupra lor apa mării şi 
râurile îi vor îneca de năprasnă. Sta-va împotriva lor Duhul puterii dumnezeieşti şi 
ca un vifor îi va vântura pe ei, şi fărădelegea va pustii tot pământul şi răutatea va 
răsturna scaunele celor puternici. Auziţi dar, împărați, şi înţelegeţi; luaţi învățătură 
judecători ai marginilor pământului. Luaţi aminte cei ce stăpâniți mulțimi şi cei ce 
vă trufiți cu ocârmuirea mulțimii neamurilor. Că de la Domnul s-a dat vouă 
stăpânirea şi puterea de la Cel Preaînalt. 

La Litie 
Stihirile Sfântului Moise, glasul al 4-lea: 
Podobie: Ca pe un viteaz... 


Cu cuviință duhovnicească, veniţi, credincioşilor, să împletim cunună de laude, 
plăcutului rob al lui Hristos, Moise din Sibiel. Căci ca un nou Moise a călăuzit 
turma cuvântătoare păzindu-o de lupii cei răpitori, propovăduind neînfricat pe 
Hristos. 


Nici aspra vieţuire, nici amenințările şi nici foamea, nici goliciunea, nici chinurile 
de multe feluri, nu te-au clintit din dreapta credinţă, fericite părinte Moise. Întă- 
rindu-te pe piatra cea tare - Hristos ai apărat pământul strămoşilor din Ardeal, 
mărturisind cu tărie credinţa cea dreptslăvitoare. 


Stihirile Sfântului loan, glasul al 8-lea: 


Podobie: Ce vă vom numi pe voi Sfinţilor? Heruvimi că întru voi S-a odihnit 
Hristos, serafimi că neîncetat l-aţi proslăvit pe Dânsul, îngeri că de trup v-aţi 
lepădat, puteri că lucraţi minunile; multe sunt numele voastre şi mai mari darurile 
rugaţi-vă să se mântuiască sufletele noastre. 


Cum te vom numi pe tine, Sfinte loan: candelă de veghe a Ortodoxiei, căci duhul 
lucrător din tine niciodată nu s-a stins; adânc de rugăciune, căci pentru turma ta 
mult te-ai nevoit? Lumină duhovnicească ascunsă în temniţă ce luminezi pe cei 
credincioşi; roagă-te să se mântuiască sufletele noastre. 


Cum te vom numi pe tine, părinte de Dumnezeu grăitorule, loan: steaua Domnului 
Hristos ce a răsărit în Ardeal; stâncă din Carpaţi, căci nimic nu te-a clintit din 
dreapta credinţă; ancora nădejdii şi sprijinul cel puternic turmei tale; roagă-te să se 
mântuiască sufletele noastre. 


Slavă..., glasul 1 


Biserica cea sfântă a lui Hristos prăznuieşte astăzi pe cei ce lupta cea bună au 
săvârşit, Moise Măcinic şi loan din Galeş, lauda preoţilor şi bucuria credincioşilor. 
Căci ostenindu-se în viaţa pământească şi gustând amarul pahar al pribegiei pentru 
turma lor, au intrat, prin mucenicie, în cămările cereşti. Pentru aceasta, noi iubitorii 
de mucenici să-i cinstim după cuviinţă. 

Și acum..., a Născătoarei 


lată, s-a împlinit prorocia lui Isaia: că fecioară fiind ai născut, iar după naştere, ca 
şi mai înainte de naştere ai rămas; că Dumnezeu era Cel ce S-a născut, pentru acea- 
sta şi firile le-ai înnoit. Ci, o, Maică a lui Dumnezeu, rugăciunile robilor tăi, ce se 
aduc ţie în biserica ta, nu le trece cu vederea, ci, ca ceea ce ai purtat în braţele tale 
pe Cel milostiv, spre robii tăi milostiveşte-te şi roagă-L să mântuiască sufletele 
noastre. 


(Catavasier, glasul 1, Şi acum... de la Stihoavnă) 
La Stihoavnă 
Stihirile Sfinţilor, glasul al 7-lea: 
Podobie: Cel ce pentru mine ai răbdat... 
Cei ce pentru credinţă v-aţi dat spre Jertfa vie ca nişte mieluşei, Hristos v-a primit 
în cămările cereşti unde vă bucuraţi de lumina cea neînserată. Fiţi solie şi nouă 


către Milostivul Dumnezeu să se mântuiască sufletele noastre. 


Stih: Preoţii Tăi, Doamne, se vor îmbrăca întru dreptate şi cuvioşii Tăi se vor 
bucura. 


Ca nişte preoți prea cucernici aţi adus jerftă nesângeroasă în sfintele Altare a Bise- 
ricii străbune, iar mai apoi v-aţi adus pe voi înşivă jertfă vie lui Hristos Dumnezeu 
care v-a încununat cu cunună mucenicească. 


Stih: Gura dreptului izvorăşte înţelepciune şi cugetul inimi lui pricepere. 

Smeriţi slujitori ai Altarelor strămoşeşti, v-aţi făcut stâlpi ai Ortodoxiei; căci cu 
bărbăţie aţi înfruntat urgia stăpânirii lui veliar. Pentru aceasta, cu umilinţă vă ru- 
găm să scoateţi din primejdii şi din necazuri pe cei ce vă laudă pururea. 

Slavă..., glasul al 3-lea 

Cei ce v-ati arătat neobosiţi lucrători ai Domnului, v-aţi făcut oaze duhovniceşti în 


arşiţa veacurilor. Aleşi moştenitori ai lui Hristos, râvna Casei Domnului v-a mi- 
stuit; neluând în seamă stăpânirea acestei lumi, v-aţi făcut cetăţeni ai Patriei 

cereşti. Pentru aceasta, nu încetaţi a vă ruga pentru pacea lumii şi pentru cei ce cu 
credinţă şi evlavie săvârşesc sfântă pătimirea voastră. 


Și acum..., a Născătoarei 


Fără de sămânță, din dumnezeiescul Duh, dar cu voia Tatălui, ai zămislit pe Fiul 
lui Dumnezeu, pe Cel ce este din Tatăl fără de mamă, mai înainte de veci; dar 
pentru noi din tine fără de tată fiind, cu trup L-ai născut şi ca pe un prunc cu lapte 
L-ai hrănit. Pentru aceasta, nu înceta a-L ruga, să se izbăvească din primejdii 
sufletele noastre. 


(Catavasier, glasul al 3-lea, Şi acum... de la Stihoavnă) 
La binecuvântarea pâinilor 


Troparul Sfinților mărturisitori de două ori (a se vedea la Vecernia mică) şi Născă- 
toare de Dumnezeu, Fecioară..., o dată. 


Utrenia 


La Dumnezeu este Domnul... se cântă troparul Sfinţilor mărturisitori de 2 ori 
(glasul 1), 


Slavă... Şi acum... al Născătoarei - Învierii. 
După întâia Catismă, Sedealna Sfinţilor, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoţilor, a grăit: Fecioara naşte şi după naştere 
rămâne iarăşi fecioară. 


Bunilor păstori ai turmei din Dacia străbună, ucenici ai Păstorului celui mare şi 
blând, Moise şi loan, v-aţi arătat veghetori ai sufletelor credincioşilor cu rugă- 
ciunile voastre cele de foc, având mintea îngenuncheată înaintea tronului 
dumnezeiesc. lar acum, dobândind îndrăznire către Domnul, rugaţi-vă să se 
mântuiască sufletele noastre. 


Slavă..., Și acum..., a Născătoarei 

Spăimântatu-s-a Iosif, lucru mai presus de fire văzând; şi în minte a avut ploaia cea 
de pe lână, la zămislirea ta cea fără sămânță, de Dumnezeu Născătoare, rugul cel 
nears în foc, toiagul lui Aaron ce a odrăslit; şi mărturisind logodnicul şi ocrotitorul 
tău, preoților, a grăit: Fecioara naşte şi după naştere rămâne iarăşi fecioară. 


După a doua Catismă, Sedealna Sfântului, glasul 1: 


Podobie: Mormântul Tău, Mântuitorule, ostaşi străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, Cel ce ai înviat din mormânt la 
Unul Dumnezeul nostru. 


Minune prea slăvită s-au arătat mărturisitorui lui Hristos, Moise şi loan. Căci cu 
bărbăţie şi plini de Duhul Sfânt au propovăduit drept cuvântul Adevărului, tăind cu 
sabia duhului eresurile vătămătoare de suflet. Pentru aceasta, îi rugăm: Veniţi, 
apărători ai Ortodoxiei să ocrotiţi turma de uneltirile lui veliar. 


Slavă..., Și acum..., a Născătoarei 
Marie, ceea ce eşti cinstit locaş al Stăpânului, ridică-ne pe noi, cei căzuţi în 
prăpastia cumplitei deznădăjduiri şi a greşalelor şi a necazurilor; că tu eşti mântuire 
şi ajutătoare a păcătoşilor, ocrotitoare tare şi mântuieşti pe robii tăi. 
Polieleul: Robii Domnului... 

Mărimurile 


1. Mărimu-vă pe voi, mărturisitori ai Ortodoxiei, Moise şi loan, cei ce împreună aţi 
pătimit pentru Hristos, iar acum cu îngerii vă veseliţi. 


2. Veniţi, iubitorilor de prăznuire, să lăudăm pe doimea cea sfântă: Moise şi loan, 
zicând: Lauda Ardealului şi a României. 


Stihuri: 


1. Dumnezeu este scăparea noastră şi puterea, ajutor întru necazurile cele ce ne-au 
aflat pe noi foarte (ps. 45, 1). 

2. Vărsat-au sângele lor ca apa, împrejurul Ierusalimului (ps. 108, 23). 

3. Că pentru Tine suntem ucişi toată ziua (ps. 43, 24). 

4. Socotiţi suntem ca nişte oi de junghiere (ps. 43, 24). 

5. Trecut-am prin foc şi prin apă, dar ne-ai scos pe noi la odihnă (ps. 65, 11). 
6. Sfinților celor din pământul Lui, minunate a făcut Domnul toate voile Sale întru 
dânşii (ps. 15, 3). 


(Stihurile din 26 octombrie - Sfântul mare mucenic Dimitrie) 
Apoi: Slavă..., Slavă Ție, Treime Sfântă..., şi celelalte. 
După Polieleu, Sedealna, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoţilor, a grăit: Fecioara naşte şi după naştere 
rămâne iarăşi fecioară. 


Biruitu-s-au toate uneltirile vrăjmaşului şi astăzi prăznuim cu evlavie şi bună cu- 
viinţă pe mărturisitorii lui Hristos; pe preoţii lui Dumnezeu, loan şi Moise. Căci au 
arătat uneltitonilor dreptei credinţe adeverirea cuvântului apostolului: „Cuvântul lui 
Dumnezeu nu se leagă". Pentru aceasta, într-un glas, Biserica dreptmăritoare cântă 
în sfințite locaşuri: Bucuraţi-vă, părinţi adevăraţi şi mângâierea sufletelor noastre. 


Slavă..., Și acum..., a Născătoarei 


Spăimântatu-s-au, curată, toate cetele îngereşti, de taina cea înfricoşătoare a naş- 
terii tale; cum Cel ce ţine toate numai cu voia, în braţele tale ca un om este ţinut şi 
primeşte început Cel mai înainte de veci şi cu lapte se hrăneşte Cel ce hrăneşte 
toată suflarea cu negrăită bunătate; şi pe tine, ca pe cea cu adevărat Maica lui 
Dumnezeu, lăudându-te, te măresc. 


Prochimen, glasul al 4-lea: Minunat este Dumnezeu întru sfinţii Săi, Dumnezeul 
lui Israel. 


Stih: Sfinților celor de pe pământul Lui minunate a făcut Domnul toate voile Sale 
întru dânşii. 


Toată suflarea să laude pe Domnul..., 


Evanghelia de la Ioan (X, 9-13): Zis-a Domnul: Cel ce nu intră pe uşă în staulul 
oilor...(Evanghelia de sâmbătă din săptămâna a cincea după Rusalii.) 

1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă... glasul al 2-lea: 


Pentru rugăciunile Sfinţilor mărturisitori, Moise şi loan, Milostive, curăţeşte 
mulțimea păcatelor noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulțimea pă- 
catelor noastre. 

Stih: Miluieşte-ne, Dumnezeule, după mare mila Ta şi după mulţimea îndu- 
rărilor Tale, curăţeşte toate fărădelegile noastre. 


Stihira, glasul al 6-lea: Veniţi, toți credincioşii, să încununăm cu laude pe muce- 
nicii lui Hristos care au strălucit mai luminat decât razele soarelui. Pentru aceea, ca 
o jertfă curată şi fără prihană, au fost aduse la masa cea cerească, veselindu-se în 
veci împreună cu cetele puterilor cerești, rugându-se pentru sufletele noastre. 


Canoanele al Născătoarei de Dumnezeu, cu irmosul pe 6 (din Mineiul pe octom- 
brie, ziua a paisprezecea) şi al Sfinților mărturisitori, pe 8. 


Canonul Sfinţilor mărturisitori 
Cântarea 1, glasul |: 


Irmos: Dreapta ta cea purtătoare de biruinţă, cu dumnezeiască cuviinţă, întru tărie 
s-a prea mărit. Că aceasta nemuritoare, ca o puternică a toate, pe potrivnici a 
zdrobit, israelitenilor prin adânc cale nouă făcându-le. 


Stih: Sfinţilor mărturisitori, rugaţi-vă lui Dumnezeu pentru noi. 


Părinte Moise, de Dumnezeu fericite, prin punerea mâinilor mitropolitului Neofit 
al Ungrovlahiei ai primit darul preoţiei pe care nu ai ostenit a-l face lucrător în via 
încredinţată, de la Izvorul vieţii. Cu inimă curată şi suflet neîntinat, minte trează şi 
cunoştinţă nerătăcită ai chemat binecuvântarea Duhului Sfânt, spre întărirea Ade- 
vărului în sufletele credincioşilor. 


Stih: Sfinţilor mărturisitori, rugaţi-vă lui Dumnezeu pentru noi. 


Domnul Hristos te-a hărăzit pe tine, părinte loan, să fii sluga cea bună şi cre- 
dincioasă spre ocrotirea sărmanilor neamului tău. Cu cuget viteaz l-ai propovăduit 
pe Hristos în chip curat, aşa cum l-ai primit în inimă neprihănită, din pruncie, de la 
strămoşii tăi. 


Slavă... 
Mari apărători ai dreptei credinţe v-aţi arătat, mărturisitorii lui Hristos, odrăsliți în 


părțile binecuvântate ale Sibiului. Căci cu râvnă sfântă bine ați păstorit turma 
încredinţată în vremuri de răstrişte şi de grele încercări. 

Și acum..., a Născătoarei 


Nemăsurat este adâncul naşterii tale celei necuprinse cu mintea, prea curată. Deci, 
credință neîndoită, cu dragoste, aducem ţie grăind: Bucură-te, de Dumnezeu Năs- 
cătoare Fecioară, Maică nenuntită. 


Catavasia: Deschide-voi gura mea şi se va umplea de Duhul şi cuvânt răspunde- 
voi Împărătesei Maici şi mă voi arăta luminat prăznuind şi voi cânta minunile ei, 
bucurându-mă. 


Cântarea a 3-a 


Irmos: Însuţi Cel ce ştii neputinţa firii omeneşti şi după milostivire Te-ai închipuit 
într-însa, încinge-mă cu putere de sus, ca să strig Ţie: Sfântă este Biserica cea 
Insufleţită a Slavei Tale celei nepovestite, lubitorule de oameni. 


Stih: Sfinţilor mărturisitori, rugaţi-vă lui Dumnezeu pentru noi. 


Cu nici un Chip nu ai primit, părinte Moise, să faci un alt jurământ preoţesc 
defăimând pe cel dintru început de la hirotonia ta. Ci, nădăjduind în Dumnezeu pe 
care îl propovăduiai cu înflăcărare, ai ales mai bine să te hrăneşti smerit din oste- 
neala braţelor tale. 


Stih: Sfinţilor mărturisitori, rugaţi-vă lui Dumnezeu pentru noi. 


Necazuri şi grele pătimiri s-au revărsat peste tine, Sfinte părinte loan, dar cu dem- 
nitate l-ai răbdat pentru Hristos, cel ce te-a întărit pe piatra credinţei. 


Slavă... 


Nu cutezăm a căuta la înălțimea cerului din pricina păcatelor care ne trag spre 
pământ. Dar, îndrăznire bună primind prin mijlocirea mărturisitorilor Tăi, Doa- 
mne, Moise şi loan, strigăm: Miluieşte-ne pe noi din focul ispitelor şi picură în 
sufletele noastre curajul de a Te mărturisi pe Tine, singurul Dumnezeu adevărat. 


Și acum..., a Născătoarei 
Mintea cea mai presus de ființă a o vedea, cât era cu putinţă, învrednicindu-se 


Gavriil, Fecioară cu totul fără prihană, glas plin de bucurie ţi-a adus, zămislirea 
Cuvântului luminat vestindu-o şi naşterea cea negrăită propovăduindu-o. 

Sedealna, glasul al 2-lea: 

Podobie: Cu ce cununi de laudă... 

Ceată duhovnicească s-a adunat în Banat, la Becicherec, purtând în suflete durerile 
celor năpăstuiți. Şi sub puterea Duhului Sfânt, într-un singur cuget, s-a urzit hri- 
sovul unui neam. 

Slavă... 

Râvnind spre ceruri, preotul Moise şi mucenicul Oprea au luat, ca şi Hristos dru- 
mul Golgotei, spre Curtea din Viena, având în mâini hrisovul în care au fost 
strânse durerile şi lacrimile unui întreg popor obidit. 

Și acum..., a Născătoarei 

Pom al vieţii pe tine, Fecioară, te ştim, că n-a răsărit din tine rodul mâncării cel 
aducător de moarte oamenilor, ci dulceaţa vieţii cea pururea vecuitoare, spre 
mântuirea noastră, celor ce te lăudăm pe tine. 

Catavasia: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i, în dumnezeiască 
mărirea ta, de cununile măririi învrednicindu-i. 

Cântarea a 4-a 

Irmos: Munte umbrit cu harul cel dumnezeiesc, privindu-te Avacum, cu ochii cei 
de departe văzători, mai înainte a vestit pe Sfântul lui Israel, ce vrea să iasă din 
tine, spre mântuirea şi înnoirea noastră. 

Stih: Sfinţilor mărturisitori, rugaţi-vă lui Dumnezeu pentru noi. 

Intr-armându-te cu arma dreptei credinţe, părintele nostru Moise, l-ai mărturisit pe 
Hristos înaintea împărătesei. Aceasta, a doua Izabelă, te-a aruncat în lanţuri şi grele 


chinuri, în temniţa din Kufstein. 


Stih: Sfinţilor mărturisitori, rugaţi-vă lui Dumnezeu pentru noi. 

Ai fost purtat în lanţuri ca unul fără de lege, dar în inima ta curată se turna, în chip 
nevăzut, harul Duhului Sfânt ce te întărea, părinte loan, podoaba prea frumoasă a 
plaiurilor transilvane. 


Slavă... 


Prigonitorii voştri, v-au osândit, minunaţilor părinţi, să nu mai vedeţi lumina zilei; 
dar Hristos, Lumina cea adevărată, a strălucit în inimile voastre mai mult decât un 
soare, şi a încălzit undiţele voastre mădulare strânse în obezi şi închise în temnițe 
întunecoase împărăteşti. 


Și acum..., a Născătoarei 


Sfânta Sfintelor, de Dumnezeu Născătoare prea lăudată, aşteptarea neamurilor şi 
mântuirea credincioşilor, din tine a răsărit Mântuitorul şi Dătătorul de viaţă şi 
Domnul, pe care roagă-L să mântuiască pe robii tăi. 


Catavasia: Sfatul cel neurmat şi dumnezeiesc al Întrupării Tale, celei de sus, celei 
din Fecioară, proorocul Avacum avându-l în minte, a strigat: Slavă puterii Tale, 
Doamne. 


Cântarea a 5-a 


Irmos: Cel ce ai luminat cu luminarea venirii Tale, Hristoase şi ai făcut să stră- 
lucească cu Crucea Ta marginile lumii, luminează cu lumina cunoştinței Du- 
mnezeirii Tale inimile tuturor celor ce Te laudă cu dreaptă credinţă. 


Stih: Sfinţilor mărturisitori, rugaţi-vă lui Dumnezeu pentru noi. 


Cine poate spune durerea bunilor creştini rămaşi orfani, fără păstor, părinte Moise? 
Cu lacrimi necurmate dădeau de veste în cele patru zări, despre a lor pătimire şi a 
ta mărturisire pentru dreapta credință. Cu inimile frânte dar cu neînfricat curaj, 
strigau: Mai bine moarte, decât legea străbună s-o părăsim! 


Stih: Sfinţilor mărturisitori, rugaţi-vă lui Dumnezeu pentru noi. 
Haini la suflet, cei fără de Dumnezeu, nu au primit, pe tatăl tău, părinte loan, care a 


venit să mijlocească uşurarea suferințelor şi eliberarea ta din temniță. Văzând 
neînduplecarea lor s-a rugat ca Hristos să te ocrotească prin harul Său. 

Slavă... 


În lumea cea deşartă, o soartă aţi avut, părinți cucernici şi mari apărători ai dreptei 
credinţe: pentru tot restul vieţii aţi petrecut în temniţele reci ale împărăteştii Curți 
de la Viena. Acolo, Domnul slavei v-a unit într-un cuget a suferi pentru EI, iar în 
ceruri, v-a pus în ceata cea frumoasă a mărturisitorilor mucenici. 


Și acum..., a Născătoarei 


Se slăveşte toată cântarea înţelepţilor şi lauda, care se aduce Fecioarei şi Maicii lui 
Dumnezeu, că aceasta s-a făcut Biserică slavei celei prea dumnezeieşti, pe care, 
după vrednicie, o slăvim. 


Catavasia: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu cel peste toate şi ai născut Fiu 
pe Cel fără de ani, cel ce dăruieşte pace tuturor celor ce te laudă pe tine. 


Cântarea a 6-a 

Irmos: Înconjuratu-ne-a pe noi adâncul cel de dedesubt şi nu avem scăpare; 
socotitu-ne-am ca oile de junghiere; mântuieşte pe poporul Tău, Dumnezeul nos- 
tru, că Tu eşti celor neputincioşi Tărie şi Indreptare. 

Stih: Sfinţilor mărturisitori, rugaţi-vă lui Dumnezeu pentru noi. 

Puterea lumească s-a arătat neputincioasă, în faţa statorniciei tale, părinte Moise, 
preotul lui Hristos, căci întărit, pe piatra credinţei, ai biruit toate uneltirile vrăj- 
maşilor. 

Stih: Sfinţilor mărturisitori, rugaţi-vă lui Dumnezeu pentru noi. 

Ai fost purtat din închisoare în închisoare, părinte loan, precum un tâlhar. Însăşi 
împărăteasa dădu porunca să fii trimis la Deva, Graz şi Kufstein. Astfel, te-ai arătat 
al doilea Botezător vestind în temniţele întunericului Invierea. 

Slavă... 

N-a încetat o clipă turma voastră să strige nedreptatea făcută tuturor mărtu- 


risitorilor dreptei credinţe: slovă scrisă cu sânge a fost trimisă mitropolitului Pavel 
de Carloviţ şi țarinei Elisabeta, rugând de bun cuvânt pentru pătimitorii lui Hristos. 

Și acum..., a Născătoarei 


Omorâtu-s-a vrăjmaşul de rodul tău cel purtător de viaţă, ceea ce eşti de Dumnezeu 
cu daruri dăruită, şi s-a călcat iadul arătat, şi cei din legături ne-am izbăvit. Pentru 
aceasta strig: dezleagă patimile inimii mele. 


Catavasia: Inţelepţii de Dumnezeu, care faceţi acest praznic dumnezeiesc şi cu 
totul cinstit, al Maicii lui Dumnezeu, veniți să batem din palme, slăvind pe Dumne- 
zeu, Cel ce s-a născut dintr-Insa. 


Condacul glasul al 3-lea: 


Podobie: De frumuseţea fecioriei tale şi de prea luminată curăția ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ţie? Sau 
cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ție: Bucură-te, ceea ce eşti plină de har. 


Să prăznuim astăzi, cu vrednicie, pe ostaşii lui Hristos, preoţii Moise şi loan, care 
s-au arătat în pământul Transilvaniei ca nişte făclu aprinse ale dreptei credinţe, 
pentru care au primit cununa muceniciei. Şi cu dragoste să strigăm: Bucuraţi-vă, 
mărturisitori ai lui Hristos şi apărători ai credinţei noastre strămoşeşti. 


Icos: Sfârşească-se răutatea păcătoşilor şi întăreşte pe cel drept, Cel ce cerci ini- 
mile şi rărunchii, Dumnezeule drepte - strigă Biserica lui Hristos. Şi noi, cucerin- 
du-ne de îndelunga pătimire a mărturisitorilor Tăi, Doamne, Moise şi loan, cu 
umilință cântăm în sfintele locaşuri: Bucuraţi-vă, mărturisitori ai lui Hristos şi 
apărători a1 credinţei noastre strămoşeşti. 


Sinaxar 


In această lună, în ziua a douăzeci şi una, se face pomenirea Sfinţilor preoți 
mărturisitori, Moise Măcinic din Sibiel şi loan din Galeş. 


Cu ale lor sfinte rugăciuni, Doamne lisuse Hristoase, Fiul lui Dumnezeu, miluieşte- 
ne pe noi. Amin. 


Cântarea a 7-a 

Irmos: Pe tine, Născătoare de Dumnezeu, cuptor înţelegător te cunoaştem cre- 
dincioşii; că precum a mântuit pe cei trei tineri Cel Preaînalt şi pe mine tot omul, în 
pântecele tău m-a înnoit Dumnezeul părinţilor, Cel Lăudat şi Preaslăvit. 


Stih: Sfinţilor mărturisitori, rugaţi-vă lui Dumnezeu pentru noi. 


Răsărind harul dumnezeiesc întru tine, părinte Moise, îi întăreai pe cei din legături 
şi din întunericul temniţei. Dar nici o clipă nu ai uitat pe cei obidiți de acasă, 
bunule păstor, ci neîncetat te rugai spre a lor bună călăuzire, pentru a cânta îm- 
preună veşnic: Bine eşti cuvântat, Dumnezeul părinților noştri. 


Stih: Sfinţilor mărturisitori, rugaţi-vă lui Dumnezeu pentru noi. 


Mai bine voi muri decât să-mi las credinţa cea pravoslavnică, ai mărturisit, părin- 
tele nostru, loan. Pentru aceasta, noi, fini tăi, te rugăm, ajută-ne să ne întărim 
credința şi să-L mărturisim pe Hristos, cântând; Bine eşti cuvântat, Dumnezeul 
părinților noştri. 


Slavă... 


Pereche fără de scamăn, în viaţă şi în veci, v-aţi arătat, fericiților. Unindu-ne în cu- 
get vă lăudăm după dreptate şi Domnului cântăm aşa cum ne-aţi povăţuit: Bine eşti 
cuvântat, Dumnezeul părinților noştri. 


Și acum..., a Născătoarei 


Dumnezeul cel prea veşnic s-a făcut cu adevărat Adam nou, din curat sângele tău, 
pe care acum roagă-L ca să mă înnoiască pe mine cel învechit, care strig: Dumne- 
zeul părinților cel lăudat şi prea slăvit. 


Catavasia: N-au slujit făpturii cugetătorii de Dumnezeu, ci numai Făcătorului; ci, 
groaza focului bărbăteşte înfruntând-o, se bucurau cântând: Prea lăudate Dumne- 
zeul părinţilor noştri şi Doamne, bine eşti cuvântat! 


Cântarea a 8-a 
Irmos: În cuptor tinerii lui Israel, ca într-o topitoare, cu podoaba dreptei credinţe 


mai curat decât aurul au strălucit, grăind: Binecuvântaţi toate lucrurile Domnului 
pe Domnul, lăudați-L şi-L prea înălţaţi întru toți vecii. 

Stih: Sfinţilor mărturisitori, rugaţi-vă lui Dumnezeu pentru noi. 


Prin aspra pătimire, lanţuri şi suspine, ţi-ai primenit sufletul în haină de lumină, 
părinte Moise. Cu mâinile înălțate spre cer cântai nestânjenit de întuneric: Bine- 
cuvântaţi toate lucrurile Domnului pe Domnul, lăudaţi-L şi-L prea înălţaţi întru toți 
Vecil. 


Stih: Sfinţilor mărturisitori, rugaţi-vă lui Dumnezeu pentru noi. 
Rob al puterilor pământeşti, dar slobozit de patimi, chip de înger te-ai făcut, 


fericite părinte loan, îndemnând pe toți, fără de odihnă, să cânte: Binecuvântaţi 
toate lucrurile Domnului pe Domnul, lăudaţi-L şi-L prea înălţaţi întru toţi vecii. 


Binecuvântăm pe Tatăl şi pe Fiul şi pe Sfântul Duh, Dumnezeu. 


În brazda nevoinţei, trupurile voastre plăpânde le-aţi adus ca o sămânță roditoare. 
Statornici aţi rămas în dreapta credinţă, până la sânge, biruind astfel pe velar, iar 
pe credincioşi îi îndemnați de-a pururi să cânte: Binecuvântaţi toate lucrurile 
Domnului pe Domnul, lăudaţi-L şi-L prea înălţaţi întru toţi vecii. 


Și acum..., a Născătoarei 

Ceea ce ai născut nouă pe Domnul, Pricinuitorul mântuirii, roagă-L pentru toţi cei 
ce strigă cu de-adinsul, Fecioară prea lăudată: binecuvântaţi toate lucrurile Domnu- 
lui pe Domnul, lăudaţi şi-L prea înălțați întru toți vecii. 


Catavasia: 


Să lăudăm, să binecuvântăm şi să ne închinăm Domnului, cântându-l şi prea 
înălțându-L pe Dânsul întru toți veci. 


Pe tinerii cei binecredincioşi, în cuptor, naşterea Născătoarei de Dumnezeu i-a 
mântuit, atunci fiind închipuită, iar acum plinită, pe toată lumea ridică să-Ţi cânte 
Ție: pe Domnul, lucrurile, lăudaţi-L şi-L prea înălțaţi întru toți vecii. 


Cântarea a 9-a 
Irmos: Chipul naşterii tale celei curate, l-a arătat rugul cel ce ardea nears. Și acum 


te rugăm ca să stingi cuptorul ispitelor, cel sălbăticit asupra noastră, ca să te mărim 
pe tine, Născătoare de Dumnezeu, fără încetare. 

Stih: Sfinţilor mărturisitori, rugaţi-vă lui Dumnezeu pentru noi. 


Te-ai împodobit cu şiragul virtuţilor, părinte Moise, cu care apoi, ţi-ai întins punte 
la cer. Te rugăm, revarsă către noi tăria în ispite şi puterea de a-L mărturisi curat pe 
Hristos. 


Stih: Sfinţilor mărturisitori, rugaţi-vă lui Dumnezeu pentru noi. 


Haină de lumină ţi-ai ţesut din virtuţi şi mucenicie, mărite părinte loan, apoi ai 
pornit nestingherit pe drumul luminos al veşniciei, unde împăratul tuturor, cu bra- 
ţele întinse, te-a întâmpinat ca pe un bun prieten. 


Slavă... 


Veniţi cu duhul vostru, părinţi blagocestivi, şi învăluiţi cu binecuvântare sfântă 
turma lui Hristos şi pe toţi care se închină cu evlavie pătimirii voastre slăvind pe 
Dumnezeu. 


Și acum..., a Născătoarei 


O, minunile tale cele mai presus de minte, prea curată, că numai tu, Fecioară sub 
soare, tuturor ai dat să cunoască minunea cea prea nouă a naşterii tale celei necu- 
prinse de minte. Pentru aceasta, toţi te slăvim. 


Luminânda: Nu s-au tulburat sufletele voastre, Sfinților mărturisitori, Moise şi 
Ioan, de silnicia temniţelor şi greaua pătimire, ci ca nişte buni ostaşi ai lui Hristos, 
aţi purtat lupta cea bună având drept armă Sfânta Cruce - altarul pătimirii voastre. 


Slavă, Și acum.., a Născătoarei 

Cum nu vom spune tuturor minunile tale, prea curată Fecioară? Căci nimic nu îţi 
este cu neputinţă a cere de la Fiul tău şi Dumnezeul nostru. lar astăzi, bună nădejde 
având prin mijlocirile cinstiţilor preoţi ai lui Hristos, Moise şi loan, strigăm într-un 
glas: Ajută-ne, Maica Luminii, în încercări, necazuri şi rele pătimiri pentru dreapta 
credinţă. 


La Laude 


Stihirile Sfântului Moise, glasul 1: 

Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Cel ce din Sibiel ai răsărit, te-ai făcut scut tare al credincioşilor; iar acum bucu- 
rându-te în ceruri, părintele nostru Moise, nu trece cu vederea rugăciunea noastră şi 
ajută-ne să ţinem calea cea dreaptă, să se mântuiască sufletele noastre. 


Bunule păstor al turmei lui Hristos, părinte Moise, ai mărturisit cu preţ de sânge 
dreapta credinţă. Cu gând curat şi umilinţă ne închinăm icoanei tale, rugându-te să 
mijloceşti la Dumnezeu, cel ce te-a întărit pe tine în ispite şi în chinuri de multe 
feluri. 


Stihirile Sfântului loan, glasul al 6-lea: 
Podobie: Toată nădejdea punându-și... 


Toată nădejdea ţi-ai pus-o în Dumnezeu, părinte loan, şi ai rămas statornic în cre- 
dința pe care a sădit-o Hristos în inima ta. Pentru aceasta, de mari daruri te-ai 
învrednicit în patria cea de sus. Iar noi, râvnind la mijlocirea ta, sfinte, te rugăm: 
păzeşte-ne de toată reaua pătimire şi întăreşte sufletele noastre în dreapta credinţă. 


Răbdătorule de grele pătimiri pentru dragostea lui Hristos, părintele nostru loan, 
primind darul preoţiei l-ai împodobit cu mărturisirea mucenicească. lar Hristos, cel 
ce te-a chemat să-l fii apostol în lume, pentru buna ta chivernisire a darului, te-a 
aşezat în ceata mărturisitorilor. Pentru aceasta, te rugăm cu umilinţă, să se mân- 
tuiască sufletele noastre. 


Slavă... glasul al 6-lea 


Împărate ceresc, Mângâietorule, cel ce luminezi tot chipul omenesc să ajungă la 
cunoştinţa Adevărului - Hristos, vino şi acum, Bunule, şi revarsă în inimile noastre 
Duhul înţelepciunii dumnezeieşti, să lăudăm cu bună cuviinţă şi dreaptă cinstire pe 
mărturisitorii Ortodoxiei, pe apărătorii cei tai, Sfinţii preoţi Moise şi loan, mlă- 
diţele cele bune din viţa Hristos, pe cei care au surpat înşelăciunea stăpânitorului 
acestei lumi. Şi străpunşi de duhul umilinţei Te rugăm să păzeşti Biserica şi 
neamul românesc de eresuri şi prigoană, dăruindu-le pace şi mare milă. 


Și acum..., a Născătoarei 

Născătoare de Dumnezeu, tu eşti viţa cea adevărată, care ai odrăslit rodul vieţii; ţie 
ne rugăm, roagă-te, Stăpână cu prea cucernicii părinţi Moise şi loan, să miluiască 
sufletele noastre. 


Doxologia mare; Troparul Sfinţilor mărturisitori; Slavă... Şi acum..., al Născătoarei 
Invierii; Ecteniile şi Otpustul; Ceasul întâi 


La Sfânta Liturghie 
Fericirile, din Canonul Sfinților mărturisitori, Cântarea a 3-a şi a 6-a, pe 8. 
Prochimen, glasul al 7-lea: Veseli-se-va dreptul de Domnul... 
Stih: Auzi, Dumnezeule, glasul meu... 


Apostolul: Din Epistola către Coloseni (|, 24 - II, 1): Fraţilor, mă bucur acum de 
suferinţele mele... (joi, în săptămâna a 21-a după Rusalii); 


Evanghelia de la Matei (X, 16-22): Zis-a Domnul ucenicilor Săi: lată, Eu vă trimit 
ca pe nişte oi...(miercuri în săptămâna a 3-a după Rusalii). 


Chinonicul: Întru pomenire veşnică va fi dreptul... 

Mulţumiri fratelui Cezar Florin C. pentru ajutor! Domnul sa-ţi răsplătească 
dragostea! 

Slujba Sfinţilor mărturisitori, cuvioşii Visarion şi Sofronie şi a mucenicului 
Oprea 


La Vecernia mică 
La Doamne, strigat-am..., Stihirile pe 4, glasul al 6-lea: 
Podobie: Toată nădejdea punându-și... 
Pe cuviosul mărturisitor şi apărător al dreptei credinţe, pe următorul lui Hristos, cel 


cu virtutea bărbăţiei şi cu brâul adevărului încins, pe părintele nostru Visarion, toţi 
dreptcredincioşii cu cântări să-l cinstim, întru pomenirea jertfei sale celei bine 

să desfătăm inimile noastre, pomenind cu laudă lupta sa pentru dreapta credinţă pe 
care o mărturisim. 


Veniţi toţi credincioşii să lăudăm pe apărătorul dreptei credinţe, pe părintele nostru 
Sofronie, care asupreala şi împotrivirea eretică a surpat. Acestuia cu credință să-i 
cântăm: Roagă-te pentru noi lui Hristos, cuvioase Sofronie. 

Slavă..., glasul al 8-lea 

Astăzi binecredincioşii creştini se luminează cu razele biruinţei îndelung păti- 
mitorilor noştri părinți Visarion şi Sofronie; şi Biserica noastră, cu duhovnicească 
podoabă înfrumusețându-se, le strigă: Viteji ai lui Hristos, nu încetați a vă ruga 
pentru poporul ce l-aţi ocrotit. 


Şi acum..., a Născătoarei, acelaşi glas 


Preasfântă Născătoare de Dumnezeu şi pururea Fecioară Marie, rugul cel nestins şi 
de daruri izvorâtor, ţie ne rugăm să ne ajuţi cu rugăciunile tale. 


La Stihoavnă 
Stihirile, glasul al S-lea: 
Podobie: Doamne, păcătuind nu încetez... 


Ajutători în rugăciune şi drept îndreptători în credință vă avem pe noi, Sfinţilor 
Visarioane şi Sofronie, care primiți pururea cererile ce le îndreptăm către voi. 


Stih: Sădiţi fiind în casa Domnului, în curţile Dumnezeului nostru vor înflori. 
Primiţi cuvioşilor Visarioane şi Sofronie, prinosul cântărilor noastre de prea 
mărire, şi cu rugăciunile voastre înaintea înfricoşatului scaun de judecată ce va să 
fie, să ne sprijiniți. 

Stih: Dreptul ca finicul va înflori şi ca cedrul cel din Liban se va înmulți. 

Podoaba apărătorilor dreptei credinţe v-aţi făcut, şi în temniţă pentru turma lui 


Hristos aţi suferit. Pentru aceasta, primiţi acum prinosul laudelor celor ce cu 
osârdie facem pomenirea voastră. 

Slavă..., glasul al 2-lea 


Cel ce din viforul pătimirilor pentru dreapta credință ne-ai scăpat, şi pe ereticul 
împărat l-ai biruit, Hristoase Dumnezeul nostru, trimite-ne nouă în toată vremea 
milele Tale cele bogate, pentru rugăciunile cuvioşilor Tăi, Unule lubitorule de 
oameni. 


Și acum..., a Născătoarei 


Toată nădejdea mea spre tine o pun, Maica lui Dumnezeu, păzeşte-mă sub aco- 
perământul tău. 


Troparul Sfinților, glasul 1: Luptătorilor pentru Ortodoxie, ca nişte îngereşti trâm- 
bițe aţi înviorat în suflete îndrăznirea mărturisirii dreptei credinţe, şi ca nişte 
înţelepţi propovăduitori, pe popor l-ati hrănit cu dreaptă şi luminată învăţătură. 
Mari au fost ostenelile lucrării voastre; mare şi osârdia propovăduirii; mare a fost şi 
rodul luptei voastre drepte, pururea pomeniților ostaşi ai lui Hristos. 


Slavă... Și acum..., al Născătoarei, acelaşi glas: Gavriil zicând ţie... 
La Vecernia cea mare 


După obişnuitul Psalm, se cântă; Fericit bărbatul... La Doamne, strigat-am.... 
stihirile pe 8: trei ale Sfântului Visarion, trei ale Sfântului Sofronie şi două ale 
Sfântului Oprea. 


Stihirile Sfântului Visarion, glasul |: 
Podobie: Prea lăudaţilor mucenici... 


Solitor neînfricat al dreptei credinţe ai arătat Bisericii Tale Doamne, pe cuviosul 
părintele nostru Visarion, care cu pilda îndrăznirii împotriva defărmătorilor dreptei 
credinţe întăreşte pururea pe poporul Tău. De la el, cu dumnezeiască cuviinţă lumi- 
nându-ne, Te lăudăm pe Tine, Hristoase, Mântuitorul sufletelor noastre. 


Cu dumnezeiască putere l-ai îmbrăcat Doamne, pe apărătorul dreptei credinţe, 
Visarion, şi l-ai întărit pe el să rabde chinuri de la vrăjmaşii cei răuvoitori şi 
cununa muceniciei să primească. Pentru rugăciunile lui trimite nouă iertare de 
păcate, Hristoase Dumnezeule. 

Mărturisitorul dreptei Tale credinţe Doamne, într-armându-se cu învăţătura cea 
nestricată şi aprinzându-se de râvna Ortodoxiei, a surpat uneluirile asupritorilor, iar 
pe poporul cel bine credincios l-a întărit întru mărturisirea adevărului Tău. Pentru 
aceasta, întru tot lăudatul părinte Visarion a primit de la Tine Stăpâne, moştenirea 
cereştii împărăţii şi se roagă pentru mântuirea noastră. 


Alte stihiri, ale Sfântului Sofronie, glasul al 4-lea: 
Podobie: Dat-ai semn... 


Viaţa cea cuvioasă ai ales, părinte Sofronie. Dar potrivnicii Legii celei drepte 
schitul ți-au pustiit şi te-au prigonit, vrând să te piardă. Dar tu îndată încingând 
sabia vitejiei cea întru Hristos te-ai împotrivit cu tărie uneltirilor dezbinătoare de 
fraţi. Pentru aceasta vrednic de laudă eşti, pururea pomenite. 


Trimis al lui Dumnezeu ai fost, cuvioase Sofronie, neînfricatule povăţuitor al celor 
prigoniţi pentru dreapta credinţă. La sunetul de trâmbiţă al propovăduiru tale, ca un 
singur om s-a ridicat poporul cel binecredincios şi cel înstrăinat prin înşelăciune. Şi 
aşa, fără vărsare de sânge, ai secerat biruinţa. 


Îndemnând pe credincioşi să rămână statornici în păstrarea credinţei strămoşeşti, ţi- 
al agonisit cheile împărăției. Căci smulgând Biserica strămoşilor tăi din ghearele 
silnicei răpiri, ca o curată mireasă ai înfățişat-o lui Hristos, vrednicule de laudă, 
cuvioase părinte Sofronie. 


Alte stihiri, ale mucenicului Oprea, glasul al 2-lea: 

Podobie: Cu ce cununi de laudă... 

Făcut-ai Doamne pe smeritul bine credincios Oprea, crainic al plângerilor celor 
asupriți şi cu mâna Ta l-ai ocrotit în drumeţiile sale; şi întru sfârşit i-ai hărăzit 
cetăţenia Raiului, iar nouă ne-ai dăruit mare milă. 

Intărit-ai Doamne pe robul Tău Oprea pe piatra mărturisiri Tale; că lăsând prie- 
tenilor lui grija oilor celor necuvântătoare, plecat-a spre cetatea vremelnicei stă- 
pâniri, întru apărarea credinţei celei adevărate. Pentru aceasta, gătitu-i-ai loc de 


desfătare întru cereasca împărăție, iar pomenirea lui între noi va fi pururea. 


Slavă..., glasul al 5-lea 

Bucuraţi-vă, prea cuvioşilor mărturisitori şi mucenici, căci dorinţa voastră, astăzi s- 
a împlinit. Nici urgia tunurilor tiranului împărat, nici greutatea asupririlor, nu au 
izbutit să surpe zidurile dreptei credinţe. Încetat-a dezbinarea dintre fraţi şi una s-a 
făcut iarăşi strămoşeasca Biserică. Cu care rugaţi-vă lui Hristos Dumnezeu să se 
mântuiască sufletele noastre. 


Şi acum... Dogmatica glasului slavei 


Vohod: Lumină lină a sfintei slave a Tatălui ceresc, Celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, cel ce dai viaţă, pentru 
aceasta lumea Te slăveşte. 


Prochimenul zilei şi 
Paremiile 


Din Înţelepciunea lui Solomon citire: 
(III, 1-9) 


Sufletele drepţilor sunt în mâna lui Dumnezeu şi chinul nu se va atinge de ele. În 
ochii celor fără de minte, drepți sunt morți cu desăvârşire şi ieşirea lor din lume li 
se pare mare nenorocire. Şi plecarea lor dintre noi, un prăpăd, dar ei sunt în pace. 
Chiar dacă, în faţa oamenilor, ei au îndurat suferinţe, nădejdea lor este plină de 
nemurire. Şi fiind pedepsiţi cu puţin, mare răsplată vor primi, căci Dumnezeu i-a 
pus la încercare şi 1-a găsit vrednici de el. Ca pe aur în topitoare, aşa i-a lămurit, şi 
ca pe o jertfă de ardere întreagă 1-a primit. Străluci-vor în ziua răsplătirii şi ca nişte 
scântei care se lasă pe mirişte, aşa vor fi. Judeca-vor neamurile şi stăpâni vor fi 
peste popoare şi Domnul va împărăţi întru ei, în veci. Ei vor înţelege adevărul, ca 
unii care şi-au pus încrederea în Domnul, cei credincioşi vor petrece cu el în iubire, 
căci harul şi îndurarea sunt partea aleşilor lui. 


Din Înţelepciunea lui Solomon citire: 
(V, 15-23; VI, 1-3) 


Însă cei drepți vor fi în veacul veacului şi răsplata lor este la Domnul şi Cel 
Atotputernic are grijă de ei. Drept aceea, primi-vor din mâna Domnului împărăția 
frumuseţii şi cununa cea strălucitoare, căci EI îi va ocroti cu dreapta sa şi cu braţul 
său, asemenea unui scut, îi va acoperi. El va face arme din mânia sa şi cu ele va 

întări făptura mâinilor sale ca să răsplătească vrăjmaşilor. Din dreptate el îşi va 
face platoşă şi din judecata cea nefățarnică îşi va face coif. Din sfinţenia sa va face 
pavăză nebiruită, iar din cumplita sa mânie va face sabie ascuţită şi lumea va porni 
război împreună cu el împotriva celor fără de minte. Săgeţile fulgerului său vor 
porni bine îndreptate şi vor lovi în ţintă, zburând din arcul puternic încordat al 
norilor. Mânia lui, ca o praştie, va azvârli noian de grindină; apele mării se vor 
întărâta asupra lor şi râurile îi vor îneca vijelios. Duhul puterii dumnezeieşti se va 
ridica împotriva lor şi ca viscolul îi va vântura. Astfel fărădelegea va aduce pustiire 
pe pământ şi răutatea va răsturna scaunele celor puternici. Ascultaţi deci, regilor, şi 
înțelegeţi, luaţi învăţătură, voi care judecaţi marginile pământului. Băgaţi în urechi, 
voi cei ce stăpâniți peste mulțimi şi care cu mândrie staţi în fruntea gloatelor 
neamurilor. Pricepeţi că stăpânirea vi s-a dat de la Domnul şi puterea de la Cel 
Preaînalt. 


Din Înţelepciunea lui Solomon citire: 
(IV, 7-15) 


Cel drept, chiar când apucă să moară mai devreme, dă de odihnă. Bătrâneţile 
cinstite nu sunt cele aduse de o viaţă lungă, nici nu le măsori după numărul anilor. 
Înţelepciunea e la om adevărată cărunteţe şi vârsta bătrâneţelor înseamnă o viaţă 
nespurcată. Plăcut fiind lui Dumnezeu, Domnul l-a iubit şi fiindcă trăia între 
păcătoşi, l-a mutat de pe pământ. A fost răpit, ca răutatea să nu-i schimbe mintea, 
sau înşelăciunea să nu-i amăgească sufletul. Căci vraja viciului întunecă cele bune 
şi amețeala poftei schimbă gândul cel fără de răutate. Ajungând curând la 
desăvârşire, dreptul a apucat ani îndelungaţi. Sufletul lui era plăcut lui Dumnezeu, 
pentru aceasta Domnul s-a grăbit să-l scoată din mijlocul răutății. Neamurile văd, 
dar nu pricep nimic şi nu-şi bat capul cu aşa ceva, că adică harul lui Dumnezeu şi 
mila lui sunt cu aleşii săi şi că poartă de grijă de sfinţii săi. 


La Litie 
Stihirile cuvioşilor mărturisitori: 


Glasul 1, însuşi glasul: Cu glas de trâmbiţă ai ridicat poporul la luptă pentru curăția 
dreptei credinţe. Strajă tare făcând împrejurul tău, cei ce lăudau pe Dumnezeu după 
nestricata predanie, au dobândit prin tine îndoită râvnă întru apărarea strămoşeştii 
credinţe. Apără-ne de ispitele vrăjmaşului, cuvioase Visarioane, şi roagă-te Părin- 
telui Ceresc să ne dăruiască mare mulă. 

Pe voi neînfricaţilor mărturisitori ai dreptei cinstiri de Dumnezeu, nici amenințările 
prigonitorilor nu v-au spăimântat, nici urâciunea defăimărilor nu v-au clătit, şi nici 
greutatea chinurilor nu v-a înfrânt. Ci cu bucurie ați rămas neclintiţi pe piatra 
mărturisirii credinţei, pe toate răbdându-le şi chip al tăriei întru credință făcându- 
vă. 


Surpat-ai Doamne, silnica lucrare a asupritorilor dreptei credinţe din Ardeal; şi 
vrerea Sfinţilor Tăi mucenici şi mărturisitori de demult, plinitu-s-a astăzi cu voia 
Ta. Întăreşte-ne şi pe noi pe piatra mărturisirii Tale, ca împreună cu dânşii, nestră- 
mutaţi să stăm întru dreapta credinţă cea dintru început a părinţilor noştri. 


Slavă..., glasul al 8-lea 


Din pruncie spre fapte bune rânduiţi fiind, vase alese v-aţi arătat Domnului şi 
sufletul vostru sălaş Duhului Sfânt l-aţi hărăzit. Pe drepteredincioşii creştini întru 
virtute i-aţi întărit şi viaţa pentru scăparea lor v-aţi pus. Cu cununa vieţii celei 
veşnice împodobiţi fund, rugați pe Mielul lui Dumnezeu, cei ce staţi la picioarele 
tronului Său, să ne scoată din prăpastia păcatelor. 


Și acum..., a Născătoarei 
Rug nestins fiind şi scaun împărătesc făcându-te, ca să şadă Domnul Domnilor şi 
Impăratul Impăraților, tot sufletul te laudă, prea binecuvântată Născătoare de 
Dumnezeu. Du Fiului tău rugăciunile noastre, ca să ne izbăvească de toată fără- 
delegea. 

La Stihoavnă 
Stihirile, glasul al 4-lea: 
Podobie: Ca pe un viteaz între mucenici... 
Cuvioşilor părinți Visarioane şi Sofronie, inima voastră cea de dulceaţa rugăciunii 
îndulcită şi trupul vostru cu nevoinţele postirii curăţit, pusu-le-aţi în slujba dreptei 
credinţe, luptând cu osârdie pentru aşezământul cel nestricat al Bisericii lui Hristos. 


Pentru aceasta, cu cunună de slavă v-aţi încununat. 


Stih: Cinstită este înaintea Domnului, moartea cuvioşilor Lui. 

Întărit-ai Doamne pe robii Tăi Visarion, Sofronie şi Oprea, pe piatra mărturisiri 
Tale şi păzitori ai credinţei celei adevărate întru îndelungată nevoinţă i-ai făcut. 
Sufletele lor înaintea tronului Tău se veselesc şi lauda lor în gura poporului nostru 
pururea va fi. 


Stih: Aşteptând, am aşteptat pe Domnul şi a căutat spre mine. 

Pe ostaşii lui Hristos, Visarion, Sofronie şi Oprea să-i cinstim, făcând pomenirea 
lor cea de peste an. Căci cu vitejie, în primejdii viaţa şi-au pus pentru dreapta 
credinţă, înfruntând puterea stăpânirii omeneşti. Care, văzând acum surparea 
uneltirii celei dezbinătoare de fraţi, nespus se bucură şi se roagă să se mântuiască 
sufletele noastre. 

Slavă..., glasul al 8-lea 

Lăsând pentru o vreme călugăreasca linişte, cuvioase Visarioane, ai purces în lume 
să ridici la lupta de apărare a credinţei pe drepteredincioşii români din Ardeal. 
Vulpile au vizuini şi păsările cerului cuiburi; ci tu, ca oarecând Domnul, nu aveai 
unde să-ți pleci capul, de răutatea asupritorilor. Cu rugăciunile lui, Hristoase 
Dumnezeule, mântuieşte-ne pe noi. 


Și acum..., a Născătoarei 


Preasfântă Născătoare de Dumnezeu Fecioară, apărătoarea noastră şi grabnic aju- 
tătoare, roagă-te, Stăpână să se mântuiască sufletele noastre. 


La binecuvântarea pâinilor 


Troparul sfinţilor, de două ori (caută-l la Vecernia mică) şi Născătoare de Dumne- 
zeu Fecioară... (o dată). 


Unde nu se face Priveghere, se cântă troparul Sfinților (o dată) , Slavă... Şi acum..., 
a Născătoarei - Invierii, după glasul troparului Sfinților. 


La Utrenie 
După întâia Stihologie, Sedealnă, glasul al 4-lea: 


Podobie: Dat-ai semn... 

Izbăviţi-ne pe noi, cuvioşilor părinți Visarioane şi Sofronie şi Sfinte mucenice 
Oprea, dintru toată nevoia ce ne împresoară. Degrab plecaţi urechile voastre când 
ne rugăm şi întindeți mâinile voastre cu rugăciune către Stăpânul a toate, ca să 
mântuiască sufletele noastre. 


Slavă... Şi acum..., a Născătoarei, asemenea 


Preasfântă Fecioară de Dumnezeu Născătoare, limanul celor greu încercaţi, 
miluieşte-ne cu rugăciunile tale şi du Fiului tău şi Mântuitorului nostru suspinul 
inimilor noastre, ca să ne mântuiască pe noi. 


După a doua Stihologie, Sedealnă, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Cu osârdie vă lăudăm şi vă prea mărim, cuvioşilor părinţi Visarioane şi Sofronie şi 
Sfinte mucenice Oprea; că toată viaţa voastră Domnului o aţi hărăzit, credinţa aţi 
păzit, în virtute aţi sporit şi Legea Răsăritului o aţi apărat, ostaşi ai lui Hristos fă- 
cându-vă şi alergarea Lui cu cinste săvârşind-o. 


Slavă... Şi acum..., a Născătoarei, asemenea 


Necuprinsă este taina fecioriei tale celei fără de prihană, prea binecuvântată 
Născătoare de Dumnezeu; la care şi îngerii stau privind cu mirare mare foarte şi 
minunile Celui Preaînalt cu glas mare prea slăvind. 


Apoi Poleleul şi Mărimurile, Sedealnă, glasul al 8-lea: 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, Cel ce dă lumii prin tine mare milă. 


Cuvioşilor părinţi Visarioane şi Sofronie şi Sfinte mucenice Oprea, pe noi cei ce v- 
am câştigat rugători înaintea Părintelui ceresc, ocrotiţi-ne cu rugăciunile voastre, 
din nevoi scăpaţi-ne; şi tot poporul drepteredincios păziţi-l de toată reaua întâm- 
plare, ca cei ce suntem mult milostivi. 


Slavă... Și acum..., glasul al 3-lea 

Moştenirea ta suntem, prea curată Maică şi ţie-ţi cerşim ajutorare în pătimirile 
noastre. Caută cu osârdie spre neputinţele noastre şi pe cei ce neîncetat te prea mă- 
resc, îi miluieşte. 


Apoi Antifonul întâi al glasului al 4-lea: 


Prochimen, glasul al 4-lea: Minunat este Dumnezeu întru Sfinţii Săi, Dumnezeul 
lui Israel. 


Stih: Sfinților celor ce sunt pe pământul Lui, minunate a făcut Domnul toate voile 
Sale într-înşii. 


Toată suflarea... 


Evanghelia de la Luca, cap. XXI, 12-19: Zis-a Domnul către ucenicii Săi: Păziţi- 
vă de oameni... (vezi în 15 septembrie, la Utrenie). 


12. Dar, mai înainte de toate acestea, îşi vor pune mâinile pe voi şi vă vor 
prigoni, dându-vă în sinagogi şi în temnife, ducându-vă la împărați şi la 
dregători, pentru numele Meu. 

13. Şi va fi vouă spre mărturie. 

14. Puneţi deci în inimile voastre să nu gândiţi de mai înainte ce veţi răspunde; 
15. Căci Eu vă voi da gură şi înţelepciune, căreia nu-i vor putea Sta împotrivă, 
nici Să-i răspundă toţi potrivnicii voştri. 

16. Și veţi fi daţi şi de părinţi şi de fraţi şi de neamuri şi de prieteni, şi vor ucide 
dintre voi. 

17. Și veţi fi urâţi de toți pentru numele Meu. 

16. Şi păr din capul vostru nu va pieri. 

19. Prin răbdarea voastră veți dobândi sufletele voastre. 


După Psalmul 50 

1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă..., glasul al 2-lea 


Pentru rugăciunile Sfinţilor Visarion, Sofronie şi Oprea, Milostive, curăţeşte 
mulțimea greşelilor noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulţimea 
greşelilor noastre. 


Stih: Miluieşte-mă Dumnezeule după marea mila Ta, şi după mulțimea în- 
durărilor Tale, curăţeşte fărădelegea mea. 


Stihiră, glasul al 6-lea: În tot pământul Ardealului a ieşit vestirea isprăvilor voa- 
stre, celor întru apărarea dreptei credinţe. Risipit-aţi taberele vrăjmaşilor Legii 
celei drepte a lui Hristos; şi uneltirile cele viclene descoperindu-le, le-aţi ruşinat, 

iar pe urzitorii lor cu braţ înalt i-aţi înfrânt. Har având înaintea înfricoşatului scaun 
de judecată al lui Dumnezeu, cereţi pace sufletelor noastre. 


Canoanele al Născătoarei de Dumnezeu, cu irmosul pe 6 (vezi la 14 octombrie) şi 
ale Sfinților Mărturisitori două pe 8. 


Întâiul canon al Sfinţilor mărturisitori 
Cântarea 1-a, glasul al 4-lea 


Irmos: Cânta-voi Ţie, Doamne, Dumnezeul meu, că ai scos pe popor din robia 
Egiptului şi ai acoperit pe Faraon cu căruțele lui şi puterea lui. 


Cu nevoinţele călugărești mai întâi înţelepților, patimile trupului biruind, aţi stră- 
lucit prin curăţia vieţii; iar mai apoi pătimind pentru dreapta credinţă, cetăţeni ai 
Raiului împreună cu toţi Sfinţii v-aţi făcut. Cu care rugați-vă să se dăruiască sufle- 
telor noastre pace şi mare milă. 


Cetate nebiruită de năvălirile asupritorilor v-aţi arătat, cei ce sunteţi întărirea 
drepteredincioşilor, şi zid nesurpat şi acoperământ nestricat, cuvioşilor mărturi- 
sitori Visarioane şi Sofronie. Pentru aceasta vă fericim totdeauna. Lui Hristos ruga- 
ți-vă pace lumii să dăruiască şi sufletelor noastre mare milă. 


Nevătămat ai trecut prin văpaia prigoanelor şi a chinurilor, cu împreună lucrarea 
Duhului; şi la țărmurile dumnezeiescului liman ai ajuns, mucenice Oprea, cu 
lumina tăriei în credinţă fiind luminat în cărările tale; iar acum luminezi, cu rugă- 
ciunile tale, pe cei ce cu bună cinstire prăznuiesc pururea lăudată pomenirea ta. 


A Născătoarei 


Omoară patimile sufletului meu, ceea ce ai născut negrăit pe Hristos, Viaţa noastră, 
Fecioară, ceea ce nu ştii de nuntă, nădejdea celor ce aleargă la tine. 


Al doilea Canon al Sfinţilor 
Cântarea 1-a, glasul al 4-lea: 


Irmos: Cânta-voi Ție, Doamne, Dumnezeul meu, că ai scos pe popor din robia 
Egiptului şi ai acoperit pe Faraon cu căruțele lui şi puterea lui. 

Duhul vostru văzând acum surpată unirea cea dezbinătoare de fraţi, bucuraţi-vă 
prea cuvioşilor părinți ai noştri Visarioane şi Sofronie, şi tu mucenicule Oprea. 
Căci iată, astăzi şi-au dat rodul deplin ostenelile voastre pentru apărarea dreptei 
credinţe. 


Cu creştinească vitejie într-armându-vă, aţi îmbărbătat întreg poporul cel asuprit, 
să stăruiască în dreapta credinţă; şi la lupta cea bună l-aţi pornit, prea lăudaţilor 
luptători pentru Ortodoxie: Visarioane, Sofronie şi Oprea. 


Slavă... 


Temniţa şi grele suferințe aţi îndurat, prea lăudaţilor luptători pentru dreapta 
credinţă. Pentru aceasta, creştinească cinstire v-aţi agonisit şi de veşnica pomenire 
v-aţi învrednicit. 


Și acum..., a Născătoarei 


Proorocii Domnului, Preacurată, au vestit alegerea ta cea binecuvântată între 
femei; iar dreptul Simeon cu dar dăruit fiind, a primit din mâinile tale pe dumne- 
zeiescul Prunc, veselindu-se şi prea mărind pe Dumnezeu. Pentru aceea şi noi 
păcătoşii, cu osârdie te prea mărim. 


Catavasia: Deschide-voi gura mea şi se va umplea de Duhul şi cuvânt răspunde- 
voi Împărătesei Maici şi mă voi arăta luminat prăznuind şi voi cânta minunile ei, 
bucurându-mă. 


Întâiul canon al Sfinţilor mărturisitori 
Cântarea a 3-a 


Irmos: Pentru că Biserica cea stearpă a născut fii din păgâni şi adunarea cea cu 
mulți fii a slăbit, minunatului Dumnezeului nostru să strigăm: Sfânt eşti, Doamne! 


Cu pavăza dreptei credinţe într-armându-vă, vitejeşte aţi sfărâmat toate asuprelile 
tiranilor; şi pe fraţii voştri întru dreaptă mărturisire, i-aţi îmbărbătat să strige: Sfânt 
eşti Doamne! 


Cu ploile lacrimilor mai întâi spălându-vă întinăciunea patimilor celor sufleteşti, 
îndoita cunună a pătimirii aţi luat, cuvioşilor mărturisitori ai dreptei credinţe. 
Pentru aceea vă fericim. 


Ar Dr Dr dr dr dr Dr dr de Dr Dr dr dr De de dr dr A de dr dr A A 


Xp XP XP IP IP 3 3 2 2 e IP 3 3 E E E IP IP IE IP IP e XXX 


Ar De De De De Dr De e De De de De Dr Dr De De De De De De de de Ar A d 


XP PP 2 E E IE IP IP 3 5 IE IE II E E E XX 


De dulceţile lumii lepădându-vă şi amăgirile uneltitorilor dispreţuindu-le, aţi ales 
calea cea adevărată a nevoinţelor şi a războirii pentru dreapta credinţă a lui Hristos. 
Pentru aceasta aţi moştenit slava cea mai presus de lume. 


A Născătoarei 


Ceea ce eşti uşă de mântuire, deschide-mi mie uşile pocăinţei, ca o bună folo- 
sitoare şi din cătuşele păcatului mă slobozeşte, păzindu-mă cu dumnezeiască 
puterea ta. 


Al doilea Canon al Sfinţilor 
Cântarea a 3-a 


Irmos: Pentru că Biserica cea stearpă a născut fii din păgâni şi adunarea cea cu 
mulți fii a slăbit, minunatului Dumnezeului nostru să strigăm: Sfânt eşti, Doamne! 


Îmbrăcându-vă cu puterea Celui ce a purtat pe Cruce neputinţele noastre, întru tot 
lăudaților mărturisitori şi mucenici, aţi înfruntat trufia deşartă a celor ce umblau să 
strice dreapta credinţă, de Dumnezeu fericiților. 


Fricoşi s-au arătat tiranii stăpânitori, când de puţină oaste s-au văzut păziţi. Dar tu, 
cuvioase părinte Sofronie, măcar că nu de către oaste înarmată erai urmat, cu 
îndrăznire stăpânitorilor le-ai vorbit, bine ştiind că duci o luptă dreaptă şi bine- 
cuvântată. 


Slavă... 


Cu frângere de inimă în rugăciune v-aţi nevoit, şi cu postire firea cea trupească aţi 
stăpânit. Pentru aceasta cei fără de lege s-au plecat în faţa virtuților voastre, 
cuvioşilor mărturisitori Visarioane şi Sofronie; şi slobozire aţi dobândit pentru 
drepteredincioşii creştini, care din veac prea măresc pe Dumnezeu, după aposto- 
leştile predanii. 


Și acum..., a Născătoarei 
Ceea ce Eva cu neascultare a stricat, tu cu ascultare ai îndreptat, prea binecuvântată 


Maică a Domnului întrupat. Viaţa ai odrăslit lumii, calea i-ai arătat şi adevărul i |- 
ai descoperit în Hristos, cel ce S-a născut din tine cu trup. 

Sedealnă, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Cu cântări de laudă veniţi să cinstim ostenelile şi suferinţele prea bine râvnitorilor 
luptători pentru Ortodoxie, pe cuvioşii Visarion şi Sofronie şi pe mucenicul Oprea. 
Cu fierbinte râvnă să păzim şi noi neclintită credinţă în Legea cea dreaptă, în care 
să primim mântuirea sufletelor noastre (de două ori). 


Slavă... Și acum..., a Născătoarei 


Nu înceta rugăciunile cele pentru noi, Preasfântă Fecioară, ci cu a ta mijlocire, 
izbăveşte-ne de toate nevoile. 


Întâiul canon al Sfinţilor mărturisitori 
Cântarea a 4-a 


Irmos: Pentru dragostea chipului Tău, Îndurate, ai stătut pe Cruce şi s-au topit nea- 
murile, că Tu eşti, lubitorule de oameni, tăria mea şi lauda. 


Cântare ca a proorocului tău Avacum, cade-se a-ţi aduce, Doamne. Ci întinate fund 
buzele noastre şi mintea nepricepută, a Te lăuda după cuviinţă, primeşte smerenia 
inimilor noastre şi ne mântuieşte. 


Cu dragostea Stăpânului şi cu iubirea de frați fiind aprinşi, durerile chinurilor şi 
toate prigonirile asupritorilor, vitejeşte le-aţi înfruntat cuvioşilor mărturisitori, pe 
Hristos mărind. 


Cât de mare a fost lupta voastră Visarioane, Sofronie şi Oprea. Stăpânitorii se 
temeau de puterea cuvântului vostru, iar credincioşii se adunau cu miile, ca să vă 
asculte şi să vă urmeze. Căci prin gura voastră grăia duhul lui Hristos, Mântuitorul 
sufletelor noastre. 


A Născătoarei 


Intrupatu-S-a din coapsele tale Dumnezeu-Cuvântul, de Dumnezeu Născătoare Fe- 
cioară. Şi S-a arătat ca un Prunc, tuturor dăruind înnoirea cea minunată a firii. 

Al doilea Canon al Sfinţilor 
Cântarea a 4-a 


Irmos: Pentru dragostea chipului Tău, Îndurate, ai stătut pe Cruce şi s-au topit 
neamurile, că Tu eşti, lubitorule de oameni, tăria mea şi lauda. 


Luptând pentru înlăturarea prigonirii credinţei şi biruind, Visarioane, Sofronie şi 
Oprea, aţi surpat uneltirile asupritorilor împotriva dreptei credinţe. Pentru aceea cu 
mărire încununându-vă, rugați-vă să se izbăvească sufletele noastre. 


Pătimitorilor pentru Ortodoxie, mângâiere şi nădejde aţi revărsat în sufletele bine 
credincioşilor români; căci multe şi grele erau prigoanele împotriva credinţei lor. 
Pentru aceea toţi v-au urmat cu dragoste şi vă cinstesc astăzi după cuviinţă. 

Slavă... 

Intru Domnul punând nădejdea luptei voastre aţi biruit, măcar că înşivă aţi avut de 
pătimit. Pentru aceea Sfânta Biserică dreptmăritoare, căreia drum spre biruinţă 1-aţi 
deschis, cu cântări de laudă cinsteşte astăzi sfântă pomenirea voastră. 


Și acum..., a Născătoarei 


Unitatea credinţei păzeşte-ne-o, Preasfântă Fecioară, şi cu rugăciunile tale fereşte- 
ne de orice dezbinare, în veacul veacului. 


Întâiul canon al Sfinţilor mărturisitori 
Cântarea a 5-a 


Irmos: Tu Doamne, Lumina mea, în lume ai venit, Lumina cea sfântă, care întorci 
dintru întunericul necunoştinţei, pe cei ce Te laudă cu credinţă. 


Valurile prigoanelor şi ale durerilor fără de număr, nu v-au putut frânge iubitorilor 
de Hristos mărturisitori. Şi până la sânge v-aţi împotrivit răutăţii tiranilor prigo- 
nitori, întăriți fiind de Duhul întru apărarea dreptei credinţe. 


Intoarce Doamne în corabia Bisericii Tale pe toţi cei care pentru puţinătatea 
credinţei şi a dragostei au părăsit-o pe ea. Pe cei neştiutori îi luminează; celor reci 
cu inima trimite-le căldura dragostei; şi pe toţi ne mântuieşte cu dumnezeiescul 

Tău har. Zbuciumată a fost viaţa ta, cuvioase Visarioane şi neştiută mutarea ta la 
Domnul. Căci vrăjmaşul dreptei credinţe te-a lăsat să putrezeşti în temniţă, în care 
sufletul ţi-ai dat pentru credinţa ta. 


A Născătoarei 


Făcându-se din tine om desăvârşit, Hristos-Dumnezeu a sfinţit firea omenească cea 
stricată, Fecioară, ceea ce nu ştii de nuntă. 


Al doilea Canon al Sfinţilor 
Cântarea a 5-a 


Irmos: Tu Doamne, Lumina mea, în lume ai venit, Lumina cea sfântă, care întorci 
dintru întunericul necunoştinţei, pe cei ce Te laudă cu credinţă. 


Mare este puterea lui Hristos, cel ce prin voi a lucrat, viteji apărători ai dreptei 
credinţe. Că la glasul vostru ridicatu-s-au fraţii voştri preoţi şi credincioşi şi cu 
grăbire şi cu dragoste v-au urmat înfruntând silnicia prigonitorilor. 


Fiu credincioşi ai Bisericii lui Hristos cunoscând tu pe cel dosădiți, pe dreptate i-ai 
socotit vrednici a sta împreună cu preoţii lor în bisericeştile adunări. Pentru 
aceasta, cu nemăsurată dragoste de către cei de jos ai fost înconjurat, prea vred- 
nicule Sofronie. 


Slavă... 

Arzând de râvna strămoşeştii Legi, în primejdii de moarte v-aţi pus viaţa, prea 
lăudaţilor luptători pentru Ortodoxie, şi la grele osteneli v-aţi silit truditul trup. Dar 
multă a fost şi dragostea poporului pentru voi, căci iată vă cinsteşte astăzi între 
Sfinți. 

Și acum..., a Născătoarei 

Bucurie nespusă avem noi cei credincioşi, ştiindu-te fără de prihană, şi ca la o prea 
curată Maică alergăm sub acoperământul tău, Preasfântă Fecioară, când viforul 


ispitelor ne tulbură. Roagă-te ca de săgețile vicleanului să fim feriți noi toți. 


Întâiul canon al Sfinţilor mărturisitori 

Cântarea a 6-a 


Irmos: Strigat-a mai înainte, închipuind îngroparea Ta cea de trei zile, proorocul 
Iona în chit rugându-se: din stricăciune scoate-mă, lisuse, Impărate al Puterilor. 


Intocmai fiind cinstiți pentru viaţa voastră curată, aşa şi pentru pătimirile voastre, 
răsplătire pe măsură aţi dobândit în ceruri, cinstiţi mărturisitori ai dreptei credinţe; 
pentru aceasta împreună cu îngerii vă bucuraţi pururea. 


Prigoniţi fiind şi de mari necazuri împresuraţi, de la dreapta credinţă a lui Hristos 
nu v-aţi abătut; pentru aceasta şi durerile noastre le vindecaţi, sfinți pătimitori al 
bunei cinstiri de Dumnezeu. 


Nu asupra sângelui, nici asupra trupului au purtat război vitejii apărători ai dreptei 
credinţe; ci pe asupritori şi pe tirani au biruit, cu puterea cea nevăzută a Fiului lui 
Dumnezeu fiind îmbrăcaţi. 


A Născătoarei 


Bucură-te, strigăm către tine neîncetat, Preacurată, că pe Hristos mântuirea tuturor 
L-ai născut; şi toată întristarea cea de la strămoaşa Eva întru bucurie o ai prefăcut. 


Al doilea Canon al Sfinţilor 
Cântarea a 6-a 


Irmos: Strigat-a mai înainte, închipuind îngroparea Ta cea de trei zile, proorocul 
Iona în chit rugându-se: din stricăciune scoate-mă, lisuse, Impărate al Puterilor. 


Oasele voastre cuvioase Visarioane şi mucenice Oprea s-au împrăştiat, şi trupurile 
voastre una cu ţărâna s-au făcut. Giulgiu de in curat nimeni nu a adus, ca să le 
înfăşoare cu cuvenita cinstire. Dar Domnul a răsplătit cu prisosință răbdarea voa- 
stră, cu mărirea cea cerească îmbrăcându-vă. 


Întăreşte-ne Doamne, să ţinem curată credinţa propovăduită nouă de Sfântă Bi- 
serica Ta, şi niciodată să nu cădem din ea. Căci ce altceva mai de preț am putea 
pune în locul dreptei credinţe, şi spre ce bun mai mare am putea alerga, fără 
numai după mântuirea sufletelor noastre? 


Slavă... 

Cu îndrăznire mare v-aţi ridicat împotriva viclenelor uneltiri şi precum Ilona pe 
Niniviteni, aşa şi voi Sfinţilor, pe ai voştri frați de la duhovniceasca moarte 1-aţi 
scăpat, prea vrednicilor de laudă. 


Și acum..., a Născătoarei 


Cu adevărat cade-se să te fericim pe tine, Născătoare de Dumnezeu, Fecioară 
Maică şi Maică Fecioară. Că pe toate fecioarele în neprihănire le întreci şi mai 
presus decât toate maicile stai, că ai născut pe însuşi Domnul şi Mântuitorul sufle- 
telor noastre. 


Condacul, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Văzând noi astăzi toate nevoinţele voastre, cu nespusă bucurie facem pomenirea 
voastră, prea lăudaţilor apărători ai Ortodoxiei; căci cu puterea lui Hristos fiind 
într-armaţi, strălucite biruinţe pentru poporul drepteredincios aţi secerat, voi cel ce 
aţi fost adevăraţi soli cereşti şi mucenicească pătimire aţi pătimit. 


Icos: Pe râvnitorii şi de Dumnezeu trimişii Visarion şi Sofronie, făcându-le astăzi 
cinstită pomenire, să-i lăudăm cu duhovnicească bucurie, împreună şi pe muce- 
nicul Oprea. Să cinstim ostenelile lor cele multe şi îndrăznirea lor cea mare, cu 
care au înfruntat uneltirile şi poruncile cruzilor prigonitori ai dreptei credinţe. Şi să 
ne rugăm ca prin mijlocirile lor, să fim feriți de orice bântuială şi întotdeauna în 
pace să putem cânta: Bucuraţi-vă prea vrednicilor apărători ai strămoşeştii Legi! 


Sinaxar 


In această lună în ziua a douăzeci şi una, pomenirea cuviosului mărturisitor 
Visarion. 


Cuviosul părintele nostru Visarion, s-a născut în Bosnia, din părinţi creştini 
ortodocşi, Maxim şi Maria, în anul mântuirii 1714, şi a primit din Sfântul Botez 
numele de Nicolae. Tânăr, călătorind pe la multe locaşuri de închinare, a poposit 
adesea la Locurile Sfinte. Acolo, la mănăstirea Sfântul Sava, de lângă Ierusalim, a 
îmbrăcat schima monahicească, pe când avea 18 ani, primind numele de Visarion. 

După un timp, a venit în Slovenia şi s-a aşezat la mănăstirea Pacra, unde pentru 
râvna sa către cele sfinte, s-a învrednicit de darul preoţiei. La trei ani după 
hirotonirea sa întru preot, cuviosul Visarion a mers din nou la Locurile Sfinte, ca 
să-şi întărească şi mai mult sufletul în dreapta credinţă a Bisericii Răsăritului. 


La puţină vreme după întoarcerea sa din această călătorie, a venit în Ţara 
Ardealului, unde papistaşii căutau prin silnicie să smulgă credinţa dreptmăritoare 
din sufletele românilor ortodocşi. Nu glasul omenesc l-a chemat în Ardeal, ci 
însuşi Ziditorul tuturor, ca să mântuiască din pierzare pe românii drepteredincioşi. 
Pe unde trecea, el aprindea în sufletele credincioşilor râvna pentru credința cea 
adevărată. Trăia o viaţă de aspră înfrânare, hrănindu-se numai cu mâncare slabă de 
legume. 


Pentru chipul mult îmbunătățit al vieţii sale, dreptcredincioşii români nu numai că-l 
ascultau şi urmau poveţele lui, dar cuprinşi de o mare însufleţire duhovnicească, îi 
sărutau mâinile şi picioarele sale sfinte. 


În drum spre Sibiu a fost prins de stăpânirea catolică şi târât la judecată. În faţa 
celor care-l judecau, el a stat drept şi fără frică, mărturisind că dreapta credinţă a 
Bisericii Răsăritului este singura adevărată şi mântuitoare. Pentru aceea, el nu va 
înceta să arate uniţilor rătăcirea lor şi să-i îndemne să se lase de ea. 


Pentru această mărturisire a dreptei credinţe, cuviosul Visarion a fost aruncat în 
fioroasa temniţă din Kufstein, în creierul munţilor tirolezi, unde după suferinţe 
grele departe de lume, dar aproape de Cel care împarte cununile vieţii celor 
vrednici, s-a mutat către Domnul. 


Tot în această zi se face pomenirea cuviosului mărturisitor Sofronie. 


Cuviosul Sofronie se trăgea din familia Popovici de la Cioara Sebeşului. La botez i 
s-a dat numele de Stan, iar în călugărie numele de Sofronie. A sihăstrit multă 
vreme în Ţara Românească, iar în anul 1756 s-a întors la Cioara, unde râvna sa 
pustnicească l-a mânat să-şi facă un mic schit în mijlocul codrului şi să ţină acolo 
câțiva tineri la învățătură. Dar diavolul, care pururea caută să strice cele bune, l-a 
izgonit prin oameni răi din schitul său şi l-a silit să plece în străine locuri. 


După ce străbătu o mare parte din ţinutul Sebeşului şi al Albei, îndemnând, cu 
multă râvnă duhovnicească, pe credincioşi să nu se depărteze de credinţa drept- 
măritoare, a suferit grea prigoană din partea papistaşilor, care l-au aruncat în 

temniţa grea din Bobâlna. Dar Domnul, care a scăpat pe Petru din lanţuri, l-a 
slobozit şi pe cuviosul Său, Sofronie. 


Două luni a stat cuviosul în ţinutul Zarandului şi apoi s-a îndreptat spre Munţii 
Apuseni, ca să facă din crestele lor cetate nebiruită dreptei credințe. 


Neputându-l abate de la calea cea dreaptă, papistaşii l-au prins din nou şi l-au 
aruncat în temniţa din Abrud. Dar Dumnezeul puterilor l-a izbăvit iarăşi din 
temniţă. De acum, credincioşii n-au mai vrut să-l părăsească, ci, ca pe Domnul 
Hristos odinioară, îl însoțeau pururea câte 12 bărbaţi temători de Dumnezeu, ca 
nişte apostoli înflăcărați. 


În ziua a patrusprezecea a lunii februarie din anul 1761, cuviosul Sofronie a ţinut 
Marele sobor din cetatea Bălgradului (Alba Iulia). Cu cuvinte lipsite de meştesug, 
dar pline de dulce mângâiere, a cerut, la acel sobor, cuviosul Sofronie, în numele 
poporului român, vlădică pe seama drepteredincioşilor din Ardeal. Bunul 
Dumnezeu i-a ascultat glasul şi a înmuiat inima stăpânitorilor care au îngăduit ca 
românii să aibă vlădică după rânduiala Bisericii Ortodoxe de Răsărit. 


lar atunci când, cu voia lui Dumnezeu, a fost rânduit ca episcop ortodox al 
Ardealului Dionisie Novacovici, cuviosul Sofronie, socotindu-şi împlinit lucrul 
său, a plecat la sfânta mănăstire a Argeşului, unde s-a săvârşit în pace, mutându-se 
în locaşurile cereşti. 


Tot în această zi pomenirea Sfântului mucenic Oprea. 


Acest mărturisitor al dreptei credinţe s-a născut în Săliştea Sibiului, pe vremea 
împărătesei Maria Tereza (1740-1780). Era plugar şi, împreună cu soţia şi copiii 
lui, ducea o viaţă de bună cucernicie şi plăcută lui Dumnezeu. 


Pe vremea aceea, semeaţa împărăteasă multă silnicie făcea credincioşilor de sub 
stăpânirea ei, ca să-i rupă de la Legea Răsăritului şi să-i plece unirii cu Roma. Le 
răpea bisericile, pe preoți îi izgonea, pe cei care nu se clătinau de la dreapta 
credinţă şi nu se plecau Romei, îi lovea cu biruri şi poveri şi umplea temniţele cu 
ei. 


In amărăciunea lor, românii se rugau fierbinte lui Dumnezeu să nu-i lase să piară 
cu totul. Şi Dumnezeu şi-a plecat urechea cu milă şi a ridicat pe Oprea din Sălişte, 
bărbat drept şi inimos, să le fie apărător în cumplita lor primejdie. 

Şi evlaviosul Oprea porni cu încredere la lupta pentru apărarea dreptei credinţe. 
Mai întâi îşi întări sufletul cu post şi rugăciune, cu binecuvântările preoților 
izgoniți de la sfintele lor prestoale şi cu bunele poveţe de la bătrânii înţelepţi. Apoi 
căuta, prin munţii şi văile săliştene, gloatele drepteredincioşilor, pretutindeni 
îmbărbătând pe cei ce pătimeau, mângâind pe cei ce suspinau, şi sprijinind pe cei 
ce se clătinau. 


Când se înfăţişă înaintea căpeteniei de la cârma ţării şi-i ceru oprirea prigoanelor şi 
sloboda mărturisire a dreptei credinţe, căpetenia îl mustră ca pe un răzvrătit şi-l 
ameninţă cu temniţa şi moartea, dacă nu se pleacă unirii cu Roma. 


Văzând această neomenie, în toamna anului 1748, evlaviosul Oprea merse la Viena 
să se plângă împărătesei şi să-i ceară libertate pentru Legea Răsăritului, arătând că 
unirea cu Roma s-a făcut atât de ascuns, încât nici preoţii n-au ştiut ce este. Îm- 
părăteasa, cu viclenie i-a spus că 1 s-a ascultat plângerea, dar în ascuns a dat 
porunci pentru şi mai mari prigoane, iar Oprea să fie întemnițat de îndată ce va sosi 
în Ardeal. 


Prin vrerea lui Dumnezeu, aflând de această ticăloşie, evlaviosul Oprea a rămas în 
Banat ca cioban la oi. Dar, după puţin timp, înainte de Sfintele Paşti din anul 1752, 
evlaviosul Oprea neputând răbda suferințele drepteredincioşilor, merse iarăşi la 
Viena şi ceru împărătesei oprirea prigoanelor şi încheia jalba: sau vlădică de legea 
noastră, sau drum slobod să plecăm din ţară. 


Împărăteasa porunci ca fericitul Oprea să fie prins şi osândit la temniţă pe viaţă în 
cetatea Kufstein din Tirol. 


Pe fericitul Oprea l-a aşteptat vreme îndelungată soția sa Stana, stând la uşa 

bisericii, îmbrobodită în negru, plângând şi cerând milă ca să-şi poată creşte copiii. 

Dar el n-a mai venit, împodobindu-se în temniţă cu cununa nepieritoare a Sfinților 

mucenici. 

Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 
Întâiul canon al Sfinţilor mărturisitori 


Cântarea a 7-a 


Irmos:Tinerii lui Avraam oarecând în Babilon, văpaia cuptorului au călcat, cu lau- 
de cântând: Dumnezeul părinților noştri, bine eşti cuvântat! 

Precum oarecând cei trei tineri de văpaia cuptorului nu s-au spăimântat, aşa ostaşii 
tăi Doamne, nebună văpaie a tiranilor prigonitori cu îndrăznire au înfruntat; şi prin 
ale lor osteneli şi pătimiri ţi-au cântat: Dumnezeul părinților noştri, bine eşti cu- 
vântat! 


Cu râurile cuvintelor voastre şi cu picăturile sfințitului vostru sânge, văpaia răutății 
prigonitorilor o aţi stins, prea fericiţilor mărturisitori ai dreptei credinţe, strigând: 
Dumnezeul părinților noştri, bine eşti cuvântat! 


Ascultând de chemarea lui Dumnezeu, pe drepteredincioşii români în strâmtorarea 
lor cu dragoste i-ai cercetat, la lupta împotriva prigonitorilor i-ai ridicat, sfintele 
locaşuri de închinare dreptei credinţe le-ai deschis; şi pe Dumnezeu L-ai rugat să 
ne scape de cei ce căutau sufletele noastre, cuvioase părinte Visarioane. 


A Născătoarei 
Mireasă şi Maică Fecioară, primeşte rugăciunile celor ce se roagă ţie cu credinţă şi 
le du Fiului tău şi Dumnezeului nostru. Că tu eşti nădejdea cea tare a creştinilor şi 
ocroteşti cu acoperământul tău cel sfânt pe cei ce te laudă pururea. 

Al doilea Canon al Sfinţilor 


Cântarea a 7-a 


Irmos: Tinerii lui Avraam oarecând în Babilon, văpaia cuptorului au călcat, cu lau- 
de cântând: Dumnezeul părinților noştri, bine eşti cuvântat! 


Infruntând cu tărie asupriri, bătăi şi lanţuri şi temniţă, de nimic nu te-ai înfricoşat, 
prea cuvioase părintele nostru Sofronie, ci cu îndrăzneală ai cântat: Dumnezeul 
părinţilor noştri, bine eşti cuvântat! 


Neînfricaţi luptători pentru Ortodoxie v-aţi arătat, Visarioane, Sofronie şi muce- 
nicule Oprea; căci nici temniţa nu v-a înfricoşat, nici bătăile, ci pururea arzând de 
râvna apărării dreptei credinţe, duhovniceşte aţi strigat: Bine eşti cuvântat, Dumne- 
zeul părinţilor noştri! 


Slavă... 

Cu fierbinte râvnă iubind strămoşeasca Lege, cu amar aţi plâns pentru prigonirile 
cele fără de număr, ce cădeau asupra celor ce mărturiseau: Bine eşti cuvântat, 
Dumnezeul părinților noştri! 


Și acum..., a Născătoarei 


Prea bună Maică, roagă pe Cel întrupat din tine, ca totdeauna în pace şi cu dragoste 
să putem cânta: Bine eşti cuvântat, Dumnezeul părinților noştri! 


Întâiul canon al Sfinţilor mărturisitori 
Cântarea a 8-a 


Irmos: Izbăvitorule al tuturor, Atotputernice, pe cei ce se ţineau în dreapta cre- 
dinţă, în mijlocul văpăii pogorându-Te, i-ai rourat şi i-ai învăţat să cânte: toate 
lucrurile, binecuvântaţi şi lăudaţi pe Domnul! 


Întru omorârea patimilor îmbrăcându-vă, şi cu puterea lui Hristos într-armându-vă, 
pe asupritori aţi biruit, purtătorilor de nevoinţe, cuvioase Visarioane şi Sofronie. Și 
pe cei de un neam şi de o lege cu voi, i-aţi învăţat să strige: Tineri, prea înălţaţi pe 
Hristos, Dumnezeul nostru, în veci! 


Cu lumina cea de sus fiind luminaţi, pe cei ce voiau să ne aducă la ereticeasca 
credință, a purcederii Duhului şi de la Fiul, bărbăteşte i-aţi ruşinat, cuvioşilor 
mărturisitori ai dreptei credinţe; şi împreună cu noi cântaţi: Tineri prea înălţaţi pe 
Hristos, Dumnezeul nostru în veci! 


Împreună cu pomenirea voastră, Visarioane, Sofronie şi Oprea, cinstim şi pe toţi 
cei ce au pătimit pentru Strămoşeasca Lege, care pe Hristos au mărturisit; pe 
care îl prea mărim întru toţi vecii. 

A Născătoarei 

Arătatu-te-ai mai înaltă decât cerurile, născând pe Cel ce ne-a înălțat pe noi, de 
Dumnezeu Născătoare, pe care îl laudă toată suflarea, ca pe Cel ce este Dumne- 
zeul nostru în veci. 


Al doilea Canon al Sfinţilor 


Cântarea a 8-a 

Irmos: Izbăvitorule al tuturor, Atotputernice, pe cei ce se ţineau în dreapta cre- 
dinţă, în mijlocul văpăii pogorându-Te, i-ai rourat şi i-ai învăţat să cânte: toate 
lucrurile, binecuvântaţi şi lăudaţi pe Domnul! 


Sicriul tău neştiindu-l, că cei fărădelege te-au lăsat să putrezeşti în temniţa întu- 
necată, facem pomenirea ta, cuvioase părinte Visarioane şi cu osârdie te rugăm să 
dobândeşti tămăduire de neputinţe, de la Doctorul sufletelor şi al trupurilor, cu 
Care pururea petreci. 


Deschide gura ta cea de Dumnezeu cinstitoare, cuvioase părinte Sofronie, şi roagă 
pe Dumnezeu, pace să dăruiască poporului Său; pe arhierei să-i păzească, pe preoți, 
pe diaconi şi cinul cel cu chip îngeresc să ocrotească, iar pe noi să ne mântuiască 
întru toţi vecii. 


Binecuvântăm pe Tatăl şi pe Fiul şi pe Sfântul Duh, Dumnezeu. 

Tinerii cei prea aleşi, întăriți fiind prin călcarea văpăui trupeştilor pofte, nici de 
văpaia cuptorului nu s-au spăimântat; ci bărbăteşte călcând-o, au strigat: Bine- 
cuvântaţi toate lucrurile Domnului pe Domnul şi-L prea înălţați pe Dânsul întru toţi 
vecii! 


Și acum..., a Născătoarei 


Râvna mea cea fierbinte pentru curăția vieții cunoscând-o tu, Preacurată Fecioară, 
cu rugăciunile tale ajută-mi să o fac pe ea râu de fapte bune. 


Intâiul canon al Sfinţilor mărturisitori 
Cântarea a 9-a 
Irmos: Eva, adică, prin boala neascultării, blestemul înăuntru a adus. Iar tu, Fe- 
cioară, de Dumnezeu Născătoare, prin Odrasla cea purtată de tine în pântece, lumii 
Binecuvântare ai înflorit. Pentru aceasta, cu toţii te mărim. 
Ca pe o jertfă vie Stăpânului ceresc v-aţi adus şi de vederea luminii celei dumne- 
zeieşti v-aţi învrednicit, cinstiți mărturisitori ai dreptei credinţe şi podoaba Bisericii 


celor întâi născuţi v-aţi făcut, cei ce sunteți după vrednicie lăudați. 


Tot sufletul vostru, cuvioşilor mărturisitori Visarioane şi Sofronie, l-aţi legat de 
dumnezeiasca Lege; şi sub lumina Ierusalimului stând, pe credincioşii prigoniţi 

pentru statornicia lor în credinţă, i-ați chemat la lupta pentru apărarea credinţei, 
neînfricaților apărători ai Ortodoxiei. 


Săvârşind ostenelile tale întru mărturisirea Legii strămoşeşti, iarăşi în liniştea vieţii 
călugăreşti, spre care dintru început a dorit sufletul tău, te-ai întors Sofronie. Ci 
bucură-te, că spre a lui Dumnezeu mărire au fost nevoinţele luptei tale. 


A Născătoarei: 


Cu razele luminii Celui născut din tine, dumnezeiască Mireasă, luminează sufletele 
noastre, şi ne ridică pe noi cei ce suntem împresuraţi de primejdii, izbăvindu-ne de 
toate nevoile. 


Al doilea Canon al Sfinţilor 
Cântarea a 9-a 


Irmos: Eva, adică, prin boala neascultării, blestemul înăuntru a adus. Iar tu, Fe- 
cioară, de Dumnezeu Născătoare, prin Odrasla cea purtată de tine în pântece, lumii 
Binecuvântare ai înflorit. Pentru aceasta, cu toţii te mărim. 


Cu dumnezeiască putere l-ai întărit Doamne, pe smeritul robul Tău Oprea, vas ales 
făcându-l şi sol al durerilor poporului împilat ridicându-L. Pentru aceasta lauda Ta 
şi pomenirea lui pururea va fi în gura noastră. 

Saltă şi se bucură Țara Ardealului, cuvioase părinte Visarioane, că întru tine Bise- 
rica ei a dobândit alinare. Laudă-ţi aduce tot poporul cel drepteredincios şi cu 
evlavie prăznuieşte pomenirea ta cea pururi mărită. 

Slavă... 

Izbândit-a dreapta credinţă a celor ce asemenea vouă, Visarioane şi Sofronie, nu s- 
au lepădat de altarul Dumnezeului Celui viu. Rugaţi-vă, ca de orice bântuială să 
fim feriți noi toţi. 


Și acum..., a Născătoarei 


Gavriil zicându-ţi „Bucură-te!”, bucuria neamului omenesc a binevestit. Căci din- 
tru tine a răsărit Mântuitorul sufletelor noastre şi bucuria desfătării Raiului. 


Svetilnă 

Podobie: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul veacului. 


Pe voi cei ce v-aţi făcut bucium dumnezeiescului grai şi păzind credinţa cea ade- 
vărată, mucenicească încununare aţi primit, după datorie vă cinstim, cuvioşilor 
mărturisitori Visarioane şi Sofronie; căci cu adevărat aţi fost călăuza poporului 
vostru, şi stâlpi de neclintit ai Bisericii lui Dumnezeu (de două ori). 


Slavă... Și acum..., a Născătoarei 


Nu pricep, Curată, taina osebirii tale între femei, că din rodul pântecelui tău nepri- 
hănit, de suflarea Duhului Sfânt cercetat, răsăritu-ne-a Lumina tuturor celor ce 
zăceam în latura şi în umbra morţii. Pentru aceea după vrednicie, ca pe cea mai 
cinstită decât Heruvimui şi mai mărită decât Serafimiui, te lăudăm toţi credincioşi. 


La Laude 
Stihirile pe 4, glasul al 2-lea: 
Podobie: Cu ce cununi de laude... 


Cinstită pomenirea voastră fericiților luptători pentru Ortodoxie, Visarioane, 
Sofronie şi Oprea, pururea va străluci în Biserica drepteredincioasă din Ardeal, 
care nu încetează a lăuda pe Dumnezeu, cel ce pe cei smeriţi îi înalță, iar pe cei 
trufaşi îi surpă. 


Lăudămu-Te Doamne Dumnezeule, cel ce pe smeriţii robii Tăi Visarion, Sofronie 
şi Oprea, cu mărire i-ai încununat; şi cu dreapta Ta străjuieşti pururea, Biserica Ta 
cea sfântă. 


Stăpânirea cea potrivnică nerăbdând înfruntarea ta, cuvioase Visarioane, pus-a pe 
dregătorii ei să te prindă prin vicleşug şi în temniţă să te arunce. Ci tu te-ai dovedit 
mai tare decât puternicii vremii, căci zidurile temniţei n-au putut amuţi strigarea ta, 
împotriva nelegiuirii ce se săvârşea cu credinţa poporului tău. 


Bine ştiind că nici sabia, nici silnicia, nici temniţa, nici vicleşugul şi nici frica nu 
pot opri pe aleşii lui Dumnezeu, ca să-L prea mărească în mijlocul poporului Său, 
de nimic nu v-aţi temut. Pentru aceasta cuvioşilor mărturisitori Visarioane, Sofro- 

nie şi mucenice Oprea, credincioşii vă laudă cu glas înalt şi învaţă de la voi păzirea 
credinţei celei neîntinate. 


Slavă..., glasul al 6-lea 


Dat-aţi glas de chemare la duhovniceasca luptă, şi popoarele cele împovărate de 
multe silnicii au văzut în voi, cuvioşilor mucenici Visarioane şi Sofronie şi 
mucenice Oprea, călăuze de Dumnezeu rânduite, ca să le scoateţi la limanul 
libertăţii credinţei. Lupta voastră ridicat-a cete de luptători cu sabia Duhului Sfânt 
încinşi, care ne-au hărăzit cu ajutor de sus, dorită izbăvire din cătuşele viclenelor 
tocmeli, ale celor ce nu iubeau dreapta credinţă. 


Și acum..., a Născătoarei 


Scăparea celor din nevoi, acoperământul celor neputincioşi şi podoaba creştinătăţii, 
toată nădejdea noastră spre tine o punem, Maică lui Dumnezeu. 


Doxologia mare. După Sfinte Dumnezeule..., troparele, după rânduială, apoi 
ecteniile şi otpustul. 


La Liturghie 


Fericirile: din Canonul întâi al sfinților, patru de la cântarea a treia şi patru de la 
cântarea a şasea din Canonul al doilea. 


Apostolul din Duminica a XXVII-a după Rusalii (Efes. VI, 10-17): Fraţilor, 
întăriţi-vă în Domnul... 


Evanghelia de la 6 noiembrie (Luca XII, 8-12): Zis-a Domnul către ucenicii Săi: 
oricine va mărturisi pentru Mine... 


Chinonicul: Întru pomenire veşnică va fi dreptul. 


Rugăciune către Sfinţii ierarhi lorest şi Sava ai Ardealului şi Sfinţii 
mărturisitori Visarion, Sofronie şi Oprea ce s-a rostit la slujba canonizării 


Cu inimă smerită şi cu grai de laudă cutezăm a prea mări astăzi pe Hristos, cel ce 
v-a arătat pe voi, prea fericiți mărturisitori ai dreptei credinţe, slava Bisericii 
noastre! Și început cinstirii voastre de obşte făcând, ne plecăm genunchii cu 
umilință şi negrăită dragoste şi rugăciune înălţăm vouă, celor ce aţi pus mai presus 

de toate cele vremelnice, credința cea drept măritoare; căci voi, o, bunilor ierarhi ai 
Ardealului, lorest şi Sava, trăitori ai smereniei călugăreşti şi părtaşi ai darurilor 
cereşti, aţi îndurat chinuri de moarte pentru apărarea Legii noastre strămoşeşti şi a 
poporului dreptcredincios; iar tu, cuvioase Visarioane, prea luminate, te-ai coborât 
ca un Arhanghel cu glas de trâmbiţă dumnezeiască în mijlocul credincioşilor, 
întărindu-i în dreapta credinţă şi viaţa ta ţi-ai dat pentru Hristos; şi tu, cuvioase 
Sofronie neînfricate, ai înfruntat temniţa şi prigonirile pentru Hristos, călăuzind 
turma cea dreptcredincioasă din Ardeal pe căile mântuirii şi îndrumând Biserica lui 
Hristos la biruinţă; iar tu, Oprea, cel prea osârduitor, iubind mai mult Legea 
neschimbată a lui Hristos decât pe ai tăi şi decât însăşi viaţa ta, sufletul ţi-ai pus 
pentru dreapta credinţă. 


De aceea, voi toţi care aţi odrăslit din coapsele Bisericii dreptslăvitoare din Ardeal 
şi care acum vă bucuraţi de slava mucenicilor şi a mărturisitorilor lui Hristos, 
primiţi rugăciunea noastră şi mijlociţi pentru noi înaintea Bunului şi Milostivului 
Dumnezeu, celui în "Treime prea mărit. 


Ocrotiţi, cu rugăciunile voastre, turma cea dreptslăvitoare, care vă cinsteşte ca pe 
nişte stâlpi neclintiți ai dreptei credințe. Rugaţi-vă Domnului ca să întărească 
dragostea şi unitatea de credinţă dintre fraţi, să reverse harul păcii în inima tuturor, 
să ferească turma drepteredincioşilor de toată reaua întâmplare, ca într-un glas şi 
într-un suflet să prea mărim pe Cel ce este Dătătorul tuturor darurilor şi Mân- 
tuitorul nostru. 


Privegheaţi şi vă rugați pentru noi, că izbăviţi fiind, prin mujlocirile voastre, de 
cursele celui rău, să ducem lupta cea bună a mântuirii, în toate clipele vieţii noastre 
şi să fim neclătinaţi întru dreapta credinţă a moşilor şi strămoşilor noştri. 


Bucurându-vă de dumnezeiasca mărire întru care v-aţi înălţat şi rugându-ne vouă 
ca să fiți mijlocitori înaintea tronului Celui de Sus, prea mărim pentru toate pe 
Tatăl, pe Fiul şi pe Sfântul Duh, zicând: Slavă Ție, Dumnezeule, cel mare şi minu- 
nat întru Sfinţi Tăi. Amin! 


Sursa: Mineiul (lunile august-decembrie), Ed. Reîntregirea, Alba Iulia, 2001 


http://sfintiromani.ro/ro/pagina/378/octombrie_visarion_sofronie_oprea_slujba.html 

Canon de rugăciune către Sfinţii cuvioşi mărturisitori Visarion şi Sofronie şi 
către Sfântul mucenic Oprea (1) 


Troparul Sfinţilor cuvioşi mărturisitori Visarion şi Sofronie şi al Sfântului 
mucenic Oprea: Luptătorilor pentru Ortodoxie, ca nişte îngereşti trâmbiţe aţi 
înviorat în suflete îndrăznirea mărturisirii dreptei credințe şi ca nişte înţelepţi 
propovăduitori, pe popor l-aţi hrănit cu dreaptă şi luminată învăţătură. Mari au fost 
ostenelile lucrării voastre; mare şi osârdia propovăduirii; mare a fost şi rodul luptei 
voastre drepte, pururea pomeniţilor ostaşi ai lui Hristos. 


Cântarea 1 


Irmos: Cânta-voi Ţie, Doamne, Dumnezeul meu, că ai scos pe popor din robia 
Egiptului şi ai acoperit pe Faraon cu căruțele lui şi puterea lui. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Cu nevoinţele călugăreşti mai întâi, înţelepţilor, patimile trupului biruind, aţi 
strălucit prin curăţia vieţii; iar mai apoi, pătimind pentru dreapta credinţă, 
cetăţeni ai Raiului împreună cu toţi Sfinţii v-aţi făcut. Cu care rugaţi-vă să se 
dăruiască sufletelor noastre pace şi mare milă. 

Stih: Sfinţilor cuvioşi părinţi, rugaţi-vă lui Dumnezeu pentru noi. 


Cetate nebiruită de năvălirile asupritorilor v-aţi arătat, cei ce sunteţi întărirea 
drepteredincioşilor şi zid nesurpat şi acoperământ nestricat, Sfinţilor cuvioşi 
mărturisitori Visarion şi Sofronie. Pentru aceasta vă fericim totdeauna, lui Hristos 
rugaţi-vă pace lumii să dăruiască şi sufletelor noastre mare milă. 


Stih: Sfinte mucenice Oprea, roagă-te lui Dumnezeu pentru noi. 


Nevătămat ai trecut prin văpaia prigoanelor şi a chinurilor, cu împreună lucrarea 
Duhului şi la țărmurile dumnezeiescului Liman ai ajuns, Sfinte mucenice Oprea, cu 
lumina tăriei în credinţă fiind luminat în cărările tale; iar acum luminezi, cu 
rugăciunile tale, pe cei ce cu bună cinstire prăznuiesc pururea lăudată pomenirea ta. 


Stih: Preasfântă Născătoare de Dumnezeu, miluieşte-ne pe noi. 


Omoară patimile sufletului meu, ceea ce ai născut în chip de negrăit pe Hristos 
Viaţa noastră, Fecioară, ceea ce nu ştii de nuntă, nădejdea celor ce aleargă la tine. 


Cântarea a 3-a 


Irmos: Pentru că Biserica cea stearpă a născut fii din păgâni şi adunarea cea cu 
mulți fii a slăbit, minunatului Dumnezeului nostru să strigăm: Sfânt eşti, Doamne! 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Cu pavăza dreptei credinţe într-armându-vă, vitejeşte aţi sfărâmat toate asuprelile 
tiranilor şi pe fraţii voştri întru dreapta mărturisire i-aţi îmbărbătat să cânte: Sfânt 
eşti Doamne! 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Cu ploile lacrimilor mai întâi spălându-vă întinăciunea patimilor celor sufleteşti, 
îndoită cunună a pătimirii aţi luat, cuvioşilor mărturisitori ai dreptei credinţe. Pen- 
tru aceea vă fericim. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 

De dulcețile lumii lepădându-vă şi amăgirile uneltitorilor dispreţuindu-le, aţi ales 
calea cea adevărată a nevoinţelor şi a războirii pentru dreapta credinţă a lui Hristos. 
Pentru aceasta aţi moştenit Slava cea mai presus de lume. 


Stih: Preasfântă Născătoare de Dumnezeu, miluieşte-ne pe noi. 


Ceea ce eşti uşă de mântuire, deschide-mi mie uşile pocăinţei, ca o bună folositoare 
şi din cătuşele păcatului mă slobozeşte, păzindu-mă cu Dumnezeiască puterea ta. 


Cântarea a 4-a 


Irmos: Pentru dragostea chipului Tău, Îndurate, ai stătut pe Cruce şi s-au topit 
neamurile, că Tu eşti, lubitorule de oameni, tăria mea şi lauda. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Cântare ca a proorocului tău Avacum, cade-se a-Ți aduce, Doamne. Ci, întinate 
fiind buzele noastre şi mintea nepricepută, a Te lăuda după cuviinţă, primeşte 
smerenia inimilor noastre şi ne mântuieşte. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Cu dragostea Stăpânului şi cu iubirea de fraţi fiind aprinşi, durerile chinurilor şi 
toate prigonirile asupritorilor, vitejeşte le-aţi înfruntat, cuvioşilor mărturisitori, pe 
Hristos mărind. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Cât de mare a fost lupta voastră Sfinţilor Visarion, Sofronie şi Oprea. Stăpâ- 
nitorii se temeau de puterea cuvântului vostru, iar credincioşii se adunau cu 
miile, ca să vă asculte şi să vă urmeze. Căci prin gura voastră grăia Duhul lui 
Hristos, Mântuitorul sufletelor noastre. 


Stih: Preasfântă Născătoare de Dumnezeu, miluieşte-ne pe noi. 


Intrupatu-S-a din coapsele tale Dumnezeu Cuvântul, de Dumnezeu Născătoare 
Fecioară. Şi S-a arătat ca un Prunc, tuturor dăruind înnoirea cea minunată a firii. 

Cântarea a 5-a 


Irmos: Tu Doamne, Lumina mea, în lume ai venit, Lumina cea sfântă, care întorci 
dintru întunericul necunoştinţei, pe cei ce Te laudă cu credinţă. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Valurile prigoanelor şi ale durerilor fără de număr, nu v-au putut frânge, iubitorilor 
de Hristos mărturisitori. Şi până la sânge v-aţi împotrivit răutăţii tiranilor prigo- 
nitori, întăriți fiind de Duhul întru apărarea dreptei credințe. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Întoarce, Doamne, în corabia Bisericii Tale pe toţi cei care, pentru puţinătatea 
credinţei şi a dragostei, au părăsit-o pe ea. Pe cei neştiutori îi luminează; celor 
reci cu inima trimite-le căldura dragostei şi pe toţi ne mântuieşte cu Dumne- 
zeiescul Tău har. 

Stih: Sfinte cuvioase părinte Visarion, roagă-te lui Dumnezeu pentru noi. 
Zbuciumată a fost viaţa ta, cuvioase Visarion şi neştiută mutarea ta la Domnul. Că- 
ci vrăjmaşul dreptei credinţe te-a lăsat să putrezeşti în temniţă, în care sufletul ţi-ai 
dat pentru credinţa ta. 


Stih: Preasfântă Născătoare de Dumnezeu, miluieşte-ne pe noi. 


Făcându-Se din tine Om Desăvârşit, Hristos Dumnezeu a sfințit firea omenească 
cea stricată, Fecioară, ceea ce nu ştii de nuntă. 


Cântarea a 6-a 


Irmos: Strigat-a mai înainte, închipuind îngroparea Ta cea de trei zile, proorocul 
Iona în chit rugându-se: din stricăciune scoate-mă, lisuse, Impărate al Puterilor. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 

Intocmai fiind cinstiți pentru viaţa voastră curată, aşa şi pentru pătimirile voastre, 
răsplătire pe măsură aţi dobândit în ceruri, cinstiţi mărturisitori ai dreptei credinţe; 
pentru aceasta, împreună cu îngerii, vă bucuraţi pururea. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Prigoniţi fiind şi de mari necazuri împresuraţi, de la dreapta credinţă a lui Hristos 
nu v-aţi abătut; pentru aceasta şi durerile noastre le vindecaţi, Sfinţi pătimitori ai 
bunei cinstiri de Dumnezeu. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Nu asupra sângelui, nici asupra trupului au purtat război vitejii apărători ai dreptei 
credinţe; ci pe asupritori şi pe tirani au biruit, cu puterea cea nevăzută a Fiului lui 
Dumnezeu fund îmbrăcaţi. 

Stih: Preasfântă Născătoare de Dumnezeu, miluieşte-ne pe noi. 

Bucură-te, strigăm către tine neîncetat, Preacurată, că pe Hristos, Mântuirea tutu- 
ror, L-ai născut şi toată întristarea cea de la strămoaşa Eva întru bucurie ai pre- 
făcut-o. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Văzând noi astăzi toate nevoinţele voastre, cu nespusă bucurie facem pomenirea 
voastră, prea lăudaţilor apărători ai Ortodoxiei; căci, cu puterea lui Hristos fiind 
într-armaţi, strălucite biruinţe pentru poporul drepteredincioşilor aţi secerat, voi cei 
ce aţi fost adevăraţi soli cereşti şi mucenicească pătimire aţi pătimit. 


Cântarea a 7-a 


Irmos:Tinerii lui Avraam oarecând în Babilon, văpaia cuptorului au călcat, cu lau- 
de cântând: Dumnezeul părinţilor noştri, bine eşti cuvântat! 


Stih: Sfinţilor cuvioşi părinţi, rugaţi-vă lui Dumnezeu pentru noi. 

Stih: Sfinte mucenice Oprea, roagă-te lui Dumnezeu pentru noi. 


Precum oarecând cei trei tineri de văpaia cuptorului nu s-au înspăimântat, aşa 
ostaşii Tăi Doamne, nebuna văpaie a tiranilor prigonitori cu îndrăznire au înfruntat 
şi prin ale lor osteneli şi pătimiri Ți-au cântat: Dumnezeul părinților noştri, bine 
eşti cuvântat! 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Cu râurile cuvintelor voastre şi cu picăturile sfinţitului vostru sânge, văpaia răutăţii 
prigonitorilor aţi stins, prea fericiților mărturisitori ai dreptei credinţe, cântând: 
Dumnezeul părinților noştri, bine eşti cuvântat! 


Stih: Sfinte cuvioase părinte Visarion, roagă-te lui Dumnezeu pentru noi. 


Ascultând de chemarea lui Dumnezeu, pe drepteredincioşii români în strâmtorarea 
lor cu dragostea i-ai cercetat, la luptă împotriva prigonitorilor i-ai ridicat, sfintele 
locaşuri de închinare dreptei credinţe le-ai deschis şi pe Dumnezeu L-ai rugat să ne 
scape de cei ce căutau sufletele noastre, prea cuvioase Părinte Visarion. 


Stih: Preasfântă Născătoare de Dumnezeu, miluieşte-ne pe noi. 


Mireasă şi Maică Fecioară, primeşte rugăciunile celor ce se roagă ţie cu credinţă şi 
le du Fiului tău şi Dumnezeului nostru. Că tu eşti nădejdea cea tare a creştinilor şi 
ocroteşte cu Acoperământul tău cel sfânt pe cei ce te laudă pururea. 


Cântarea a 8-a 


Irmos: Izbăvitorule al tuturor, Atotputernice, pe cei ce se ţineau în dreapta cre- 
dinţă, în mijlocul văpăii pogorându-Te, i-ai rourat şi i-ai învăţat să cânte: toate 
lucrurile, binecuvântaţi şi lăudaţi pe Domnul! 


Stih: Sfinţilor cuvioşi părinţi, rugaţi-vă lui Dumnezeu pentru noi. 


Întru omorârea patimilor îmbrăcându-vă şi cu puterea lui Hristos într-armându-vă, 
pe asupritori aţi biruit, purtătorilor de nevoinţe, Sfinților cuvioşi Visarion şi Sofro- 
ni€. Şi pe cei de un neam şi de o lege cu voi, i-aţi învăţat să cânte: tineri, prea înăl- 
țaţi pe Hristos, Dumnezeul nostru, în veci! 

Stih: Sfinţilor cuvioşi părinţi, rugaţi-vă lui Dumnezeu pentru noi. 

Stih: Sfinte mucenice Oprea, roagă-te lui Dumnezeu pentru noi. 


Cu Lumina cea de sus fiind luminaţi, pe cei ce voiau să ne aducă la credinţa cea 
eretică, a purcederii Duhului şi de la Fiul, bărbăteşte i-aţi ruşinat, cuvioşilor 
mărturisitori ai dreptei credinţe şi împreună cu noi, cântaţi: tineri, prea înălțaţi pe 
Hristos, Dumnezeul nostru, în veci! 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Împreună cu pomenirea voastră, Sfinţilor Visarion, Sofronie şi Oprea cinstim şi 
pe toți cei ce au pătimit pentru Strămoşeasca Lege, care pe Hristos au mărturisit; 
pe care Îl prea mărim întru toţi vecii. 


Stih: Preasfântă Născătoare de Dumnezeu, miluieşte-ne pe noi. 


Arătatu-te-ai mai înaltă decât Cerurile, născând pe Cel ce ne-a înălțat pe noi, de 
Dumnezeu Născătoare, pe care Îl laudă toată suflarea, ca pe Cel ce este Dumne- 
zeul nostru în veci. 


Cântarea a 9-a 


Irmos: Eva, adică, prin boala neascultării, blestemul înăuntru a adus. lar tu, 
Fecioară, de Dumnezeu Născătoare, prin Odrasla cea purtată de tine în pântece, lu- 
mii Binecuvântare ai înflorit. Pentru aceasta, cu toţii te mărim. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Ca pe o jertfă vie Stăpânului Ceresc v-aţi adus şi de vederile Luminii celei dumne- 
zeieşti v-aţi învrednicit, cinstiți mărturisitori ai dreptei credinţe şi podoaba Bisericii 
celor întâi născuţi v-aţi făcut, cei ce sunteţi după vrednicie lăudaţi. 


Stih: Sfinţilor cuvioşi părinţi, rugaţi-vă lui Dumnezeu pentru noi. 


Tot sufletul vostru, cuvioşilor mărturisitori Visarion şi Sofronie, l-aţi legat de 
dumnezeiasca Lege şi sub lumina Ierusalimului stând, pe credincioşii, prigoniți 
pentru statornicia lor în credinţă, i-aţi chemat la luptă pentru apărarea credinţei, 
neînfricaților apărători ai Ortodoxiei. 

Stih: Sfinte cuvioase părinte Sofronie, roagă-te lui Dumnezeu pentru noi. 


Săvârşind ostenelile tale întru mărturisirea Legii strămoşeşti, în liniştea vieţii călu- 
găreşti, spre care dintru început a dorit sufletul tău, te-ai întors Sfinte cuvioase 
Sofronie. Ci, bucură-te, că spre a lui Dumnezeu mărire au fost nevoinţele luptei 
tale. 


Stih: Preasfântă Născătoare de Dumnezeu, miluieşte-ne pe noi. 


Cu razele Luminii Celui Născut din tine, dumnezeiască Mireasă, luminează sufle- 
tele noastre şi ne ridică pe noi, cei ce suntem împresuraţi de primejdii, izbă-vindu- 
ne de toate nevoile. 


Sedelna, glasul al 4-lea. Podobie: Arătatu-Te-ai astăzi lumi şi Lumina Ta, Doa- 
mne s-a însemnat peste noi care cu cunoştinţă Te lăudăm, venit-ai şi Te-ai arătat, 
Lumina cea neapropiată. 


Cu cântări de laudă veniţi să cinstim ostenelile şi suferinţele prea bine râvnitorilor 
luptători pentru Ortodoxie, Sfinţii cuvioşi Visarion şi Sofronie şi pe Sfântul 
mucenicul Oprea. Cu fierbinte râvnă să păzim şi noi neclintită credinţa în Legea 
cea dreaptă, în care să primim mântuirea sufletelor noastre. 


Sedelna Preasfintei Născătoare de Dumnezeu, glasul al 4-lea. Podobie: Arătatu- 
Te-ai astăzi lumii şi Lumina Ta, Doamne s-a însemnat peste noi care cu cunoştinţă 
Te lăudăm, venit-ai şi Te-ai arătat, Lumina cea neapropiată. 


Nu înceta rugăciunile cele pentru noi, Preasfântă Fecioară; ci, cu a ta mijlocire, 
izbăveşte-ne de toate nevoile. 

Canon de rugăciune către Sfinţii cuvioşi mărturisitori Visarion şi Sofronie şi 
către Sfântul mucenic Oprea (2) 


Troparul Sfinţilor cuvioşi mărturisitori Visarion şi Sofronie şi al Sfântului muce- 
nic Oprea: Luptătorilor pentru Ortodoxie, ca nişte îngereşti trâmbiţe aţi înviorat în 
suflete îndrăznirea mărturisirii dreptei credinţe şi ca nişte înţelepţi propovăduitori, 
pe popor l-aţi hrănit cu dreaptă şi luminată învăţătură. Mari au fost ostenelile 
lucrării voastre; mare şi osârdia propovăduirii; mare a fost şi rodul luptei voastre 
drepte, pururea pomeniţilor ostaşi ai lui Hristos. 


Cântarea 1 


Irmos: Cânta-voi Ţie, Doamne, Dumnezeul meu, că ai scos pe popor din robia 
Egiptului şi ai acoperit pe Faraon cu căruțele lui şi puterea lui. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Duhul vostru văzând acum surpată unirea cea dezbinatoare de fraţi, bucuraţi-vă 
prea cuvioşilor părinţi ai noştri Visarion şi Sofronie şi tu Sfinte mucenice Oprea. 
Căci iată, astăzi şi-au dat rodul deplin ostenelilor voastre pentru apărarea dreptei 
credinţe. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 

Cu creştinească vitejie într-armându-vă, aţi îmbărbătat întreg poporul cel asuprit, 
să stăruiască în dreapta credinţă şi la lupta cea bună l-aţi pornit, prea lăudaţilor 
luptători pentru Ortodoxie: Sfinţilor Visarion, Sofronie şi Oprea. 


Slavă Tatălui şi Fiului şi Sfântului Duh. 


Temniţă şi grele suferinţe aţi îndurat, prea lăudaţilor luptători pentru dreapta cre- 
dință. Pentru aceasta, creştinească cinstire v-aţi agonisit şi de veşnică pomenire v- 
aţi învrednicit. 


Şi acum şi pururea şi în vecii vecilor. Amin (a Născătoarei). 


Proorocii Domnului, Preacurată, au vestit alegerea ta, cea Binecuvântată între fe- 
mei; iar dreptul Simeon, cu dar dăruit fund, a primit din mâinile tale pe Dumne- 
zeiescul Prunc, veselindu-se şi prea mărind pe Dumnezeu. Pentru aceea şi noi, 
păcătoşii, cu osârdie te prea mărim. 


Catavasia: Deschide-voi gura mea şi se va umplea de Duhul şi cuvânt răspunde- 
voi Împărătesei Maici şi mă voi arăta luminat prăznuind şi voi cânta minunile ei, 
bucurându-mă. 


Cântarea a 3-a 


Irmos: Pentru că Biserica cea stearpă a născut fii din păgâni şi adunarea cea cu 
mulți fii a slăbit, Minunatului Dumnezeului nostru să strigăm: Sfânt eşti, Doamne! 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Îmbrăcându-vă cu puterea Celui ce a purtat pe Cruce neputinţele noastre, întru tot 
lăudaților mărturisitori şi mucenici, aţi înfruntat trufia cea deşartă a celor ce 
umblau să strice dreapta credinţă, de Dumnezeu fericiţilor. 


Stih: Sfinte cuvioase părinte Sofronie, roagă-te lui Dumnezeu pentru noi. 


Fricoşi s-au arătat tiranii stăpânitori, când de puţină oaste s-au văzut păziţi. Dar tu, 
cuvioase părinte Sofronie, măcar că nu de către oaste într-armată erai urmat, cu 
îndrăznire stăpânitorilor le-ai vorbit, bine ştiind că duci o luptă dreaptă şi bine- 
cuvântată. 

Slavă Tatălui şi Fiului şi Sfântului Duh. 


Cu frângere de inimă, în rugăciune v-aţi nevoit şi cu postire, firea cea trupească aţi 
stăpânit. Pentru aceasta cei fărădelege s-au plecat în faţa virtuţilor voastre, prea 
cuvioşilor mărturisitori Visarion şi Sofronie; şi slobozire aţi dobândit pentru 
dreptcredincioşii creştini, care din veac prea măresc pe Dumnezeu, după predaniile 
apostoleşti. 


Şi acum şi pururea şi în vecii vecilor. Amin (a Născătoarei). 


Ceea ce Eva cu neascultare a stricat, tu cu ascultare ai îndreptat, prea binecuvântată 
Maică a Domnului Celui Intrupat. Viaţă ai odrăslit lumii, calea i-ai arătat şi ade- 
vărul i l-ai descoperit în Hristos, cel ce S-a născut din tine cu Trup. 


Catavasia: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i, în Dumnezeiască 
Mărirea ta, de cununile măririi învrednicindu-i. 


Cântarea a 4-a 


Irmos: Pentru dragostea chipului Tău, Îndurate, ai stătut pe Cruce şi s-au topit 
neamurile, că Tu eşti, lubitorule de oameni, tăria mea şi lauda. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Luptând pentru înlăturarea prigonirii credinţei şi biruind, Sfinţilor Visarion, 
Sofronie şi Oprea, aţi surpat uneltirile asupritorilor împotriva dreptei credinţe. 
Pentru aceea, cu mărire încununându-vă, rugaţi-vă să se izbăvească sufletele 
noastre. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Pătimitorilor pentru Ortodoxie, mângâiere şi nădejde aţi revărsat în sufletele bine- 
credincioşilor români; căci multe şi grele erau prigoanele împotriva credinţei lor. 


Pentru aceea, toţi v-au urmat cu dragoste şi vă cinstesc astăzi după cuviinţă. 


Slavă Tatălui şi Fiului şi Sfântului Duh. 

Intru Domnul punând nădejdea luptei voastre, aţi biruit, măcar că înşivă aţi avut de 
pătimit. Pentru aceea Sfânta Biserică dreptmăritoare, căreia drum spre biruință i-aţi 
deschis, cu cântări de laudă cinsteşte astăzi sfântă pomenirea voastră. 


Şi acum şi pururea şi în vecii vecilor. Amin (a Născătoarei). 


Unitatea credinţei păzeşte-ne-o, Preasfântă Fecioară şi cu rugăciunile tale fereşte- 
ne de orice dezbinare, în veacul veacului. 


Catavasie: Sfatul cel neurmat şi Dumnezeiesc al Întrupării Tale, celei de sus, celei 
din Fecioară, proorocul Avacum avându-l în minte, a strigat: Slavă puterii Tale, 
Doamne. 


Cântarea a 5-a 


Irmos: Tu Doamne, Lumina mea, în lume ai venit, Lumina cea sfântă, care întorci 
dintru întunericul necunoştinţei, pe cei ce Te laudă cu credinţă. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Mare este puterea lui Hristos, cel ce prin voi a lucrat, viteji apărători ai dreptei cre- 
dinţe. Că la glasul vostru s-au ridicat fraţii voştri preoţi şi credincioşi şi cu grăbire 
şi cu dragoste v-au urmat înfruntând silnicia prigonitorilor. 


Stih: Sfinte cuvioase părinte Sofronie, roagă-te lui Dumnezeu pentru noi. 


Fii credincioşi ai Bisericii lui Hristos cunoscând tu pe cei dosădiţi, pe dreptate i-ai 
socotit vrednici a sta împreună cu preoţii lor în bisericeştile adunări. Pentru 
aceasta, cu nemăsurată dragoste de către cei de jos ai fost înconjurat, prea vred- 
nicule Sofronie. 


Slavă Tatălui şi Fiului şi Sfântului Duh. 

Arzând de râvna strămoşeştii Legi, în primejdii de moarte v-aţi pus viaţa, prea 
lăudaţilor luptători pentru Ortodoxie şi la grele osteneli v-aţi silit truditul trup. Dar 
multă a fost şi dragostea poporului pentru voi, căci iată vă cinsteşte astăzi între 


sfinţi. 


Şi acum şi pururea şi în vecii vecilor. Amin (a Născătoarei). 

Bucurie nespusă avem noi, cei credincioşi, ştiindu-te fără de prihană şi ca la o prea 
curată Maică alergăm sub acoperământul tău, Preasfântă Fecioară, când viforul 
ispitelor ne tulbură. Roagă-te ca de săgețile vicleanului să fim feriți noi toţi. 


Catavasia: Spăimântatu-s-au toate de Dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu Cel peste toate şi ai născut Fiu 
pe Cel fără de ani, cel ce dăruieşte pace tuturor celor ce te laudă pe tine. 


Cântarea a 6-a 


Irmos: Strigat-a mai înainte, închipuind îngroparea 'Ta cea de trei zile, proorocul 
Iona în chit rugându-se: din stricăciune scoate-mă, lisuse, Impărate al Puterilor. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Oasele, voastre, cuvioase Visarion şi mucenice Oprea, s-au împrăştiat şi trupurile 
voastre una cu ţărâna s-au făcut. Giulgiu de in curat nimeni nu a adus, ca să le 
înfăşoare cu cuvenita cinstire. Dar Domnul a răsplătit cu prisosință răbdarea 
voastră, cu mărirea cea cerească îmbrăcându-vă. 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Întăreşte-ne, Doamne, să ţinem curată credinţa propovăduită nouă de Sfântă 
Biserica Ta şi niciodată să nu cădem din ea. Căci ce altceva mai de preț am 
putea pune în locul dreptei credinţe şi spre ce bun mai mare am putea alerga, 
fără numai după mântuirea sufletelor noastre? 


Slavă Tatălui şi Fiului şi Sfântului Duh. 

Cu îndrăznire mare v-aţi ridicat împotriva viclenelor uneltiri şi precum Iona pe 
niniviteni, aşa şi voi, sfinților, pe ai voştri fraţi de la duhovniceasca moarte i-aţi 
scăpat, prea vrednicilor de laudă. 


Şi acum şi pururea şi în vecii vecilor. Amin (a Născătoarei). 


Cu adevărat cade-se să te fericim pe tine, Născătoare de Dumnezeu, Fecioară 
Maică şi Maică Fecioară. Că pe toate fecioarele în neprihănire le întreci şi mai 

presus decât toate maicile stai, că ai născut pe Însuşi Domnul şi Mântuitorul sufle- 
telor noastre. 


Catavasie: Inţelepţii de Dumnezeu, care faceţi acest praznic dumnezeiesc şi cu 
totul cinstit, al Maicii lui Dumnezeu, veniţi să batem din palme, slăvind pe Dumne- 
zeu, cel ce s-a născut dintr-Insa. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Văzând noi astăzi toate nevoinţele voastre, cu nespusă bucurie facem pomenirea 
voastră, prea lăudaţilor apărători ai Ortodoxiei; căci, cu puterea lui Hristos fiind 
într-armaţi, strălucite biruinţe pentru poporul dreptcredincioşilor aţi secerat, voi cei 
ce aţi fost adevăraţi soli cereşti şi mucenicească pătimire aţi pătimit. 


Cântarea a 7-a 


Irmos: Tinerii lui Avraam oarecând în Babilon, văpaia cuptorului au călcat, cu 
laude cântând: Dumnezeul părinţilor noştri, bine eşti cuvântat! 


Stih: Sfinte cuvioase părinte Sofronie, roagă-te lui Dumnezeu pentru noi. 


Infruntând cu tărie asupriri, bătăi şi lanţuri şi temniță, de nimic nu te-ai înfricoşat, 
prea cuvioase părintele nostru Sofronie, ci cu îndrăzneală ai cântat: Dumnezeul 
părinţilor noştri, bine eşti cuvântat! 


Stih: Sfinţilor cuvioşi părinţi, rugaţi-vă lui Dumnezeu pentru noi. 
Stih: Sfinte mucenice Oprea, roagă-te lui Dumnezeu pentru noi. 


Neînfricaţi luptători pentru Ortodoxie v-aţi arătat, Sfinților Visarion, Sofronie şi 
mucenicule Oprea; căci nici temniţa nu v-a înfricoşat, nici bătăile, ci, pururea 
arzând de râvna apărării dreptei credinţe, duhovniceşte ați cântat: Binecuvântat 
eşti, Dumnezeul părinţilor noştri! 


Slavă Tatălui şi Fiului şi Sfântului Duh. 

Cu fierbinte râvnă iubind strămoşeasca Lege, cu amar aţi plâns pentru prigonirile 
cele fără de număr, ce cădeau asupra celor ce mărturiseau: Binecuvântat eşti, 
Dumnezeul părinților noştri! 


Şi acum şi pururea şi în vecii vecilor. Amin (a Născătoarei). 


Prea bună Maică, roagă pe Cel Întrupat din tine, ca totdeauna în pace şi cu dragoste 
să putem cânta: Binecuvântat eşti, Dumnezeul părinților noştri! 


Catavasia: N-au slujit făpturii cugetătorii de Dumnezeu, ci numai Făcătorului; ci, 
groaza focului bărbăteşte înfruntând-o, se bucurau cântând: Prea lăudate Dumne- 
zeul părinţilor noştri şi Doamne, bine eşti cuvântat! 


Cântarea a 8-a 


Irmos: Izbăvitorule al tuturor, Atotputernice, pe cei ce se ţineau în dreapta 
credinţă, în mijlocul văpăii pogorându-Te, i-ai rourat şi 1-ai învăţat să cânte: toate 
lucrurile, binecuvântaţi şi lăudaţi pe Domnul! 


Stih: Sfinte cuvioase părinte Visarion, roagă-te lui Dumnezeu pentru noi. 


Sicriul tău neştiindu-l, că cei fărădelege te-au lăsat să putrezeşti în temniţa întu- 
necată, facem pomenirea ta, cuvioase părinte Visarion şi cu osârdie te rugăm să 
dobândeşti tămăduirea de neputinţe, de la Doctorul sufletelor şi al trupurilor, cu 
care pururea petreci. 


Stih: Sfinte cuvioase părinte Sofronie, roagă-te lui Dumnezeu pentru noi. 


Deschide gura ta cea de Dumnezeu cinstitoare, cuvioase părinte Sofronie şi roagă 
pe Dumnezeu, pace să dăruiască poporului Său; pe arhierei să-i păzească, pe preoți, 
pe diaconi şi cinul cel cu chip îngeresc să ocrotească, iar pe noi să ne mântuiască 
întru toţi vecii. 


Binecuvântăm pe Tatăl şi pe Fiul şi pe Sfântul Duh, Dumnezeu. 


Tinerii cei prea aleşi, întăriți fiind prin călcarea văpăii trupeştilor pofte, nici de 
văpaia cuptorului nu s-au înspăimântat, ci, bărbăteşte, călcând-o, au cântat: Bine- 
cuvântaţi toate lucrurile Domnului pe Domnul şi-L prea înălţați pe Dânsul întru toți 
vecii! 

Şi acum şi pururea şi în vecii vecilor. Amin (a Născătoarei). 


Râvna mea cea fierbinte pentru curăţia vieţii cunoscând-o tu, prea curată Fecioară, 
cu rugăciunile tale ajută-mi să o fac pe ea râu de fapte bune. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Pe tinerii cei binecredincioşi, în cuptor, naşterea Născătoarei de Dumnezeu i-a 
mântuit, atunci fiind închipuită, iar acum plinită, pe toată lumea ridică să-Ți cânte 
Ție: pe Domnul, lucrurile, lăudaţi-L şi-L prea înălţaţi întru toţi vecii. 

Cântarea a 9-a 

Irmos: Eva, adică, prin boala neascultării, blestemul înăuntru a adus. Iar tu, Fe- 
cioară, de Dumnezeu Născătoare, prin Odrasla cea purtată de tine în pântece, lumii 
Binecuvântare ai înflorit. Pentru aceasta, cu toţii te mărim. 

Stih: Sfinte mucenice Oprea, roagă-te lui Dumnezeu pentru noi. 

Cu dumnezeiască putere l-ai întănit, Doamne, pe smeritul robul Tău mucenic 
Oprea, vas ales făcându-l şi sol al durerilor poporului împilat ridicându-l. Pentru 
aceasta lauda Ta şi pomenirea lui pururea va fi în gura noastră. 

Stih: Sfinte cuvioase părinte Visarion, roagă-te lui Dumnezeu pentru noi. 

Saltă şi se bucură Țara Ardealului, cuvioase părinte Visarion, că întru tine Biserica 
ei a dobândit alinare. Laudă ţi-aduce tot poporul cel drepteredincios şi cu evlavie 
prăznuieşte pomenirea ta cea pururea mărită. 

Slavă Tatălui şi Fiului şi Sfântului Duh. 

Izbândit-a dreapta credință a celor ce asemenea vouă, Sfinților Visarion şi So- 
fronie, nu s-au lepădat de altarul Dumnezeului Celui Viu. Rugaţi-vă, ca de orice 


bântuială să fim feriți noi toţi. 


Şi acum şi pururea şi în vecii vecilor. Amin (a Născătoarei). 

Arhanghelul Gavriil, zicându-ţi „Bucură-te!”, bucurie neamului omenesc a bine- 
vestit. Căci dintru tine a Răsărit Mântuitorul sufletelor noastre şi Bucuria desfătării 
Raiului. 


Catavasie: Tot neamul pământesc să salte cu duhul, fiind luminat şi să prăznuiască 
firea minţilor celor fără de trup, cinstind sfânta prăznuire a Maicii lui Dumnezeu şi 
să strige: Bucură-te, prea fericită Născătoare de Dumnezeu, curată, pururea Fe- 
Cioară. 


Sedelna, glasul al 4-lea. Podobie: Arătatu-Te-ai astăzi lumi şi Lumina Ta, Doa- 
mne s-a însemnat peste noi care cu cunoştinţă Te lăudăm, venit-ai şi Te-ai arătat, 
Lumina cea neapropiată. 


Cu cântări de laudă veniţi să cinstim ostenelile şi suferinţele prea bine râvnitorilor 
luptători pentru Ortodoxie, Sfinţii cuvioşi Visarion şi Sofronie şi pe Sfântul 
mucenicul Oprea. Cu fierbinte râvnă să păzim şi noi neclintită credinţa în Legea 
cea dreaptă, în care să primim mântuirea sufletelor noastre. 


Sedelna Preasfintei Născătoare de Dumnezeu, glasul al 4-lea. Podobie: Arătatu- 
Te-ai astăzi lumii şi Lumina Ta, Doamne s-a însemnat peste noi care cu cunoştinţă 
Te lăudăm, venit-ai şi Te-ai arătat, Lumina cea neapropiată. 


Nu înceta rugăciunile cele pentru noi, Preasfântă Fecioară; ci, cu a ta mijlocire, 
izbăveşte-ne de toate nevoile. 

Canon de rugăciune către Sfinţii preoţi mărturisitori loan din Galeş şi Moise 
Măcinic din Sibiel 


Troparul Sfinţilor preoţi mărturisitori loan din Galeş şi Moise Măcinic din Sibiel, 
glasul 1: Preoţi cu chemarea sfântă, Sfinţilor Moise şi loan, ca nişte ostaşi ade- 
văraţi ai lui Hristos Dumnezeu, cu putere aţi propovăduit dreapta credinţă şi 
mărturisitori ai Ortodoxiei v-aţi făcut pentru poporul cel credincios. Drept aceea, 
moarte mucenicească primind, rugaţi pe Hristos Dumnezeu, să dăruiască Bisericii 
Sale pace şi unire, iar sufletelor noastre, mare milă. 


Cântarea 1 

Irmos: Dreapta ta cea purtătoare de biruinţă, cu dumnezeiască cuviinţă, întru tărie 
s-a prea mărit. Că aceasta nemuritoare, ca o puternică a toate, pe potrivnici a 
zdrobit, israelitenilor prin adânc cale nouă făcându-le. 

Stih: Sfinţilor preoți mărturisitori, rugaţi-vă lui Dumnezeu pentru noi. 

Părinte Moise, de Dumnezeu fericite, prin punerea mâinilor mitropolitului Neofit 
al Ungro-Vlahiei ai primit darul preoţiei pe care nu ai ostenit a-l face lucrător în via 


încredinţată, de la Izvorul vieţii. 


Stih: Sfinţilor preoţi mărturisitori, rugaţi-vă lui Dumnezeu pentru noi. 

Domnul Hristos te-a hărăzit pe tine, părinte loan, să fii sluga cea bună şi credin- 
cioasă spre ocrotirea sărmanilor neamului tău. Pentru aceasta, cu cuget viteaz l-ai 
propovăduit pe Hristos în chip curat, aşa cum l-ai primit în inimă nepri-hănită, din 
pruncie, de la strămoşii tăi. 


Slavă Tatălui şi Fiului şi Sfântului Duh. 

Mari apărători ai dreptei credinţe v-aţi arătat, mărturisitorii lui Hristos, odrăsliți în 
părțile Sibiului. Căci cu râvnă sfântă bine aţi păstorit turma încredinţată în vremuri 
de răstrişte şi de grele încercări. 

Şi acum şi pururea şi în vecii vecilor. Amin (a Născătoarei). 

Nemăsurat este adâncul naşterii tale celei necuprinse cu mintea, prea curată. Deci, 
credinţă neîndoită, cu dragoste, aducem ţie grăind: Bucură-te, de Dumnezeu Năs- 
cătoare Fecioară, Maică nenuntită. 

Catavasia: Deschide-voi gura mea şi se va umplea de Duhul şi cuvânt răspunde- 
voi Împărătesei Maici şi mă voi arăta luminat prăznuind şi voi cânta minunile ei, 
bucurându-mă. 

Cântarea a 3-a 

Irmos: Insuţi Cel ce ştii neputinţa firii omeneşti şi după milostivire Te-ai închipuit 
într-însa, încinge-mă cu putere de sus, ca să strig Ţie: Sfântă este Biserica cea 
însuflețită a slavei Tale celei nepovestite, lubitorule de oameni. 

Stih: Sfinţilor preoţi mărturisitori, rugaţi-vă lui Dumnezeu pentru noi. 

Cu nici un Chip nu ai primit, părinte Moise, să faci un alt jurământ preoţesc 
defăimând pe cel dintru început de la hirotonia ta. Ci, nădăjduind în Dumnezeu pe 
care Il propovăduiai cu înflăcărare, ai ales mai bine să te hrăneşti smerit din 
osteneala braţelor tale. 


Stih: Sfinţilor preoți mărturisitori, rugaţi-vă lui Dumnezeu pentru noi. 


Necazuri şi grele pătimiri s-au revărsat peste tine, Sfinte părinte loan, dar cu vred- 
nicie le-ai răbdat pentru Hristos, cel ce te-a întărit pe piatra credinţei. 


Slavă Tatălui şi Fiului şi Sfântului Duh. 

Nu cutezăm a căuta la înălțimea cerului din pricina păcatelor care ne trag spre 
pământ. Dar, îndrăznire bună primind prin mijlocirea mărturisitorilor Tăi, Doamne, 
Sfinţii preoţi Moise şi loan, strigând: miluieşte-ne pe noi din focul ispitelor şi 
picură în sufletele noastre curajul de a Te mărturisi pe Tine, singurul Dumnezeu 
Adevărat. 


Şi acum şi pururea şi în vecii vecilor. Amin (a Născătoarei). 


Mintea cea mai presus de ființă a o vedea, cât era cu putinţă, învrednicindu-se 
Arhanghelul Gavriil, Fecioară cu totul fără de prihană, glas plin de bucurie ţi-a 
adus, zămislirea Cuvântului luminat vestindu-o şi naşterea cea negrăită propo- 
văduindu-o. 


Catavasia: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i, în dumnezeiască 
mărirea ta, de cununile măririi învrednicindu-i. 

Cântarea a 4-a 

Irmos: Munte umbrit cu harul cel dumnezeiesc, privindu-te Avacum, cu ochii cei 
de departe văzători, mai înainte a vestit pe Sfântul lui Israel, ce vrea să iasă din 
tine, spre mântuirea şi înnoirea noastră. 


Stih: Sfinţilor preoţi mărturisitori, rugaţi-vă lui Dumnezeu pentru noi. 


Intr-armându-te cu arma dreptei credinţe, părintele nostru Moise, l-ai mărturisit pe 
Hristos în pământ străin. Pentru aceasta, lăudăm statornicia ta în dreapta credinţă. 


Stih: Sfinţilor preoți mărturisitori, rugaţi-vă lui Dumnezeu pentru noi. 

Ai fost purtat în lanţuri ca unul fărădelege, dar în inima ta curată se turna, în chip 
nevăzut, harul Duhului Sfânt ce te întărea, părinte loan, podoabă prea frumoasă a 
plaiurilor transilvane. 

Slavă Tatălui şi Fiului şi Sfântului Duh. 

Prigonitorii voştri, v-au osândit, minunaţilor părinţi, să nu mai vedeţi lumina zilei; 


dar Hristos, Lumina cea adevărată, a strălucit în inimile voastre mai mult decât 
soarele şi a încălzit trupurile voastre închise în temniţele cele întunecoase. 

Şi acum şi pururea şi în vecii vecilor. Amin (a Născătoarei). 

Sfânta Sfintelor, de Dumnezeu Născătoare Prealăudată, aşteptarea neamurilor şi 
mântuirea credincioşilor, din tine a răsărit Mântuitorul şi Dătătorul de viaţă şi 
Domnul, pe care roagă-L să mântuiască pe robii tăi. 

Catavasia: Sfatul cel neurmat şi Dumnezeiesc al Intrupării Tale, celei de sus, celei 
din Fecioară, proorocul Avacum avându-l în minte, a strigat: Slavă puterii Tale, 
Doamne. 

Cântarea a 5-a 

Irmos: Cel ce ai luminat cu luminarea venirii Tale, Hristoase şi ai făcut să stră- 
lucească cu Crucea Ta marginile lumii, luminează cu lumina cunoştinței Dumne- 
zeirii Tale inimile tuturor celor ce Te laudă cu dreaptă credinţă. 


Stih: Sfinţilor preoţi mărturisitori, rugaţi-vă lui Dumnezeu pentru noi. 


Cine poate spune durerile voastre Sfinţilor mucenici? Căci pe acestea Hristos le-a 
primit ca pe nişte mărgăritare de mult preţ şi v-a dăruit viaţă veşnică. 


Stih: Sfinţilor preoţi mărturisitori, rugaţi-vă lui Dumnezeu pentru noi. 

Cu nimic nu au fost înduplecaţi cei ce te prigoneau, părinte loan: nici ruga tatălui 
tău, nici statornicia ta în dreapta credinţă. De aceea minunându-ne de darurile cu 
care Dumnezeu te-a încununat eşti prea mărit în ceruri cu Sfinţii mucenici. 


Slavă Tatălui şi Fiului şi Sfântului Duh. 


In lume aceeaşi credinţă ați mărturisit părinţi cucernici, pentru care Domnul Slavei 
v-a unit într-un cuget a suferi pentru EI, iar în ceruri să vă sălăşluiți. 


Şi acum şi pururea şi în vecii vecilor. Amin (a Născătoarei). 
Se slăveşte toată cântarea înţelepților şi lauda, care se aduce Fecioarei şi Maicii lui 


Dumnezeu, că aceasta s-a făcut Biserică Slavei celei dumnezeieşti, pe care, după 
vrednicie, o slăvim. 

Catavasia: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu cel peste toate şi ai născut Fiu 
pe Cel fără de ani, cel ce dăruieşte pace tuturor celor ce te laudă pe tine. 

Cântarea a 6-a 

Irmos: Înconjuratu-ne-a pe noi adâncul cel de dedesubt şi nu avem scăpare; 
socotitu-ne-am ca oile de junghiere; mântuieşte pe poporul Tău, Dumnezeul no- 
stru, că Tu eşti celor neputincioşi Tărie şi Indreptare. 


Stih: Sfinţilor preoţi mărturisitori, rugaţi-vă lui Dumnezeu pentru noi. 


Puterea lumească s-a arătat neputincioasă, în faţa statorniciei tale, părinte Moise, 
preotul lui Hristos, căci întărit fiind, pe piatra credinţei, ai biruit toată uneltirea ei. 


Stih: Sfinţilor preoţi mărturisitori, rugaţi-vă lui Dumnezeu pentru noi. 


Părinte loan, purtat ai fost din temniţă în temniţă. Pentru aceasta, te-ai arătat ca un 
propovăduitor al lui Hristos, vestind celor necredincioşi Invierea. 


Slavă Tatălui şi Fiului şi Sfântului Duh. 


Turma voastră n-a încetat să arate celor necredincioşi adevărul mărturisitorilor 
dreptei credinţe, trimițând tuturor cereri pentru eliberarea voastră. 


Și acum şi pururea şi în vecii vecilor. Amin (a Născătoarei). 

Omorâtu-s-a vrăjmaşul de rodul tău cel Purtător de viaţă, Ceea ce eşti de Dumne- 
zeu cu daruri dăruită şi s-a călcat iadul arătat şi cei din legături ne-am izbăvit. 
Pentru aceasta strig: dezleagă patimile inimii mele. 

Catavasia: Inţelepţii de Dumnezeu, care faceţi acest praznic dumnezeiesc şi cu 
totul cinstit, al Maicii lui Dumnezeu, veniţi să batem din palme, slăvind pe Dumne- 
zeu, cel ce s-a născut dintr-Insa. 


Condac, glasul al 3-lea: 


Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 

ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


Să prăznuim astăzi, cu vrednicie, pe ostaşii lui Hristos, preoţii Moise şi loan, care 
s-au arătat în pământul Transilvaniei ca nişte făclii aprinse ale dreptei credinţe, 
pentru care au primit cununa muceniciei. Şi cu dragoste să strigăm: bucuraţi-vă, 
mărturisitori ai lui Hristos şi apărători ai credinţei noastre strămoşeşti. 


Cântarea a 7-a 


Irmos: Pe tine, Născătoare de Dumnezeu, cuptor înţelegător te cunoaştem credin- 
C1OşiI; că precum a mântuit pe cei trei tineri Cel Preaînalt şi pe mine tot omul, în 
pântecele tău m-a înnoit Dumnezeul părinţilor, Cel Lăudat şi Preaslăvit. 


Stih: Sfinţilor preoţi mărturisitori, rugaţi-vă lui Dumnezeu pentru noi. 


Răsărind harul cel dumnezeiesc întru tine, părinte Moise, îi întăreai pe cei din 
legături şi din întunericul temniţei. Dar nici o clipă nu ai uitat pe cei obidiţi de 
acasă, bunule păstor; ci neîncetat te rugai spre a lor călăuzire, pentru a cânta 
împreună veşnic. Binecuvântat eşti, Dumnezeul părinţilor noştri. 


Stih: Sfinţilor preoţi mărturisitori, rugaţi-vă lui Dumnezeu pentru noi. 


Mai bine voi muri decât să-mi las credinţa cea pravoslavnică, ai mărturisit, părin- 
tele nostru loan. Pentru aceasta, noi, fiii tăi, te rugăm, ajută-ne să ne întărim cre- 
dința şi să-L mărturisim pe Hristos, cântând: Binecuvântat eşti, Dumnezeul 
părinților noştri. 


Slavă Tatălui şi Fiului şi Sfântului Duh. 

Pereche fără de seamăn, v-aţi arătat, fericiţilor, unindu-vă în cuget, pentru care vă 
lăudăm după dreptate şi Domnului cântăm: Binecuvântat eşti, Dumnezeul părin- 
ților noştri. 

Şi acum şi pururea şi în vecii vecilor. Amin (a Născătoarei). 

Dumnezeul cel prea veşnic s-a făcut cu adevărat Adam nou, din curat Sângele tău, 


pe care acum roagă-L ca să mă înnoiască pe mine cel învechit, care strig: Dumne- 
zeul părinţilor Cel Lăudat şi Preaslăvit. 

Catavasia: N-au slujit făpturii cugetătorii de Dumnezeu, ci numai Făcătorului; ci, 
groaza focului bărbăteşte înfruntând-o, se bucurau cântând: Prea lăudate Dumne- 
zeul părinţilor noştri şi Doamne, bine eşti cuvântat! 


Cântarea a 8-a 


Irmos: În cuptor tinerii lui Israel, ca într-o topitoare, cu podoaba dreptei credinţe 
mai curat decât aurul au strălucit, grăind: Binecuvântaţi toate lucrurile Domnului 
pe Domnul, lăudați-L şi-L prea înălţaţi întru toți vecii. 


Stih: Sfinţilor preoţi mărturisitori, rugaţi-vă lui Dumnezeu pentru noi. 


Prin aspra pătimire, lanţuri şi suspine, ţi-ai luminat sufletul în haină de lumină, 
părinte Moise. Cu mâinile înălțate spre cer cântai nestânjenit de întuneric: Bine- 
cuvântaţi toate lucrurile Domnului pe Domnul, lăudaţi-L şi-L prea înălţaţi întru toți 
Vecil. 

Stih: Sfinţilor preoţi mărturisitori, rugaţi-vă lui Dumnezeu pentru noi. 

Rob al puterilor pământeşti, dar slobozit de patimi, chip de înger te-ai făcut, 
fericite părinte loan, îndemnând pe toți, fără de odihnă, să cânte: Binecuvântaţi toa- 
te lucrurile Domnului pe Domnul, lăudaţi-L şi-L prea înălţaţi întru toţi vecii. 
Binecuvântăm pe Tatăl şi pe Fiul şi pe Sfântul Duh, Dumnezeu. 

În brazda nevoinţei, trupurile voastre plăpânde le-aţi adus ca pe o sămânță rodi- 
toare. Statornici aţi rămas în dreapta credință, până la sânge, biruind astfel pe 
veliar, iar pe credincioşi îi îndemnați de-a pururi să cânte: Binecuvântaţi toate 
lucrurile Domnului pe Domnul, lăudaţi-L şi-L prea înălțaţi întru toţi vecii. 

Şi acum şi pururea şi în vecii vecilor. Amin (a Născătoarei). 

Ceea ce ai născut nouă pe Domnul, Pricinuitorul mântuirii, roagă-L pentru toţi cei 
ce strigă cu de-adinsul, Fecioară prea lăudată: Binecuvântaţi toate lucrurile 
Domnului pe Domnul, lăudaţi-L şi-L prea înălțaţi întru toţi vecii. 


Catavasia: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 

Pe tinerii cei binecredincioşi, în cuptor, naşterea Născătoarei de Dumnezeu i-a 
mântuit, atunci fiind închipuită, iar acum plinită, pe toată lumea ridică să-Ţi cânte 
Ție: pe Domnul, lucrurile, lăudaţi-L şi-L prea înălțaţi întru toţi vecii. 


Cântarea a 9-a 


Irmos: Chipul naşterii tale celei curate, l-a arătat rugul cel ce ardea nears. Și acum 
te rugăm ca să stingi cuptorul ispitelor, cel sălbăticit asupra noastră, ca să te mărim 
pe tine, Născătoare de Dumnezeu, fără încetare. 


Stih: Sfinţilor preoţi mărturisitori, rugaţi-vă lui Dumnezeu pentru noi. 


Te-ai împodobit cu şiragul virtuţilor, părinte Moise, cu care apoi, ţi-ai întins scară 
la cer. Te rugăm, mijloceşte pentru noi tăria în ispite şi puterea de a-L mărturisi 
curat pe Hristos. 


Stih: Sfinţilor preoţi mărturisitori, rugaţi-vă lui Dumnezeu pentru noi. 


Haină de lumină ţi-ai ţesut din virtuţi şi mucenicie, mărite părinte loan, apoi ai 
pornit nestingherit pe drumul luminos al veşniciei, unde Împăratul tuturor, cu 
braţele întinse, te-a întâmpinat ca pe un bun prieten. 


Slavă Tatălui şi Fiului şi Sfântului Duh. 


Veniţi cu duhul vostru, părinți binecuvântaţi şi învăluiţi cu rugăciunile voastre 
sfântă turma lui Hristos şi pe toţi care se închină cu evlavie pătimirii voastre 
slăvind pe Dumnezeu. 


Şi acum şi pururea şi în vecii vecilor. Amin (a Născătoarei). 


O, minunile tale cele mai presus de minte, prea curată, că numai tu, Fecioară sub 
soare, tuturor ai dat să cunoască minunea cea nouă a Naşterii tale celei necuprinse 
de minte. Pentru aceasta, toţi te slăvim. 


Catavasia: Tot neamul pământesc să salte cu duhul, fiind luminat şi să prăznuiască 
firea minţilor celor fără de trup, cinstind sfânta prăznuire a Maicii lui Dumnezeu şi 
să strige: Bucură-te, prea fericită Născătoare de Dumnezeu, curată, pururea Fe- 
CIoară. 


Sedelna, glasul al 2-lea. Podobie: Cu ce cununi de laudă... 

Ceată duhovnicească, adunându-ne astăzi, să prăznuim cu bucurie pomenirea 
Sfinţilor mucenici Moise Măcinic şi loan din Galeş, rugând să mijlocească la Milo- 
stivul Dumnezeu ca să dăruiască sufletelor noastre mare milă. 


Sedelna Preasfintei Născătoare de Dumnezeu, glasul al 2-lea. Podobie: Cu ce cu- 
nuni de laudă... 


Pom al Vieţii pe tine, Fecioară, te ştim, că n-a răsărit din tine rodul mâncării cel 
aducător de moarte oamenilor, ci Dulceaţa vieţii cea pururea vecuitoare, spre mân- 
tuirea noastră, a celor ce te lăudăm pe tine. 

Acatistul Sfinţilor preoţi mărturisitori loan din Galeş şi Moise Măcinic din 
Sibiel 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred  Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Fericiţi şi fără de prihană v-aţi arătat credincioşilor părinți mărturisitori, loan din 
Galeş şi Moise Măcinic, căci vieţuind în credinţa cea adevărată, aţi primit che- 
marea cea sfântă a preoţiei şi v-aţi îmbrăcat cu podoaba cea prea luminată a 
muceniciei. Pentru aceasta rugaţi-vă Tatălui Ceresc să ne ocrotească pe noi, cei 
care vă lăudăm, zicând: Bucuraţi-vă, Sfinţilor părinţi loan şi Moise, mărturisitori 
ai Ortodoxiei! 


Icosul 1 

Apa cea vie a jertfelniciei ne-a izvorât nouă, în pământul românesc al Transil- 
vaniei, prin pătimirea părintelui loan cel din Galeş. Căci acesta Crucea pe umeri 
luând şi pe Hristos mărturisind a primit de la Dumnezeu cununa cea neveştejită a 
muceniciei. Pentru aceasta, veniţi toţi iubitorii de Hristos să încununăm cu laude şi 
cântări duhovniceşti pătimirea mucenicului loan, zicând: 

Bucură-te, vlăstar răsădit în Ardeal; 

Bucură-te, vrednic slujitor la altar; 

Bucură-te, preot de tânăr sfinţit; 

Bucură-te, mare păstor, neplătit; 

Bucură-te, sfeşnic cu lină lumină; 

Bucură-te, tânăr cu minte senină; 

Bucură-te, luceafăr şi blândul păstor; 

Bucură-te, casă pentru-ntregul popor; 

Bucură-te, scut al dreptei credinţe; 

Bucură-te, preot cu sfântă voinţă; 

Bucură-te, veste bună pentru satul tău; 

Bucură-te, că turma ferit-ai de rău; 

Bucură-te, părinte loan, mărturisitor al Ortodoxiei! 


Condacul al 2-lea 

Dreptatea şi pacea turmei lui Hristos căutând pe pământ, prigoană ai suferit de la 
stăpânitoru străini a1 cetăţi Sibiului, căci nerăbdând a suferi să vezi înstrăinarea de 
la credinţa străbună a fiilor neamului românesc, părinte Ioane, ridicat-ai glas de 
apărare, cântând cu îngerii lui Dumnezeu: Aliluia! 


Icosul al 2-lea 

Neputând suferi potrivnicul statornicia ta în dreapta credinţă, te-a supus prigonirii, 
părinte Moise, dimpreună cu cei ai casei tale; iar noi văzând pătimirea ta, ne 
minunăm de puterea lui Dumnezeu care te-a întărit şi cu laude, îţi cântăm: 
Bucură-te, că lui Hristos te-ai dăruit; 

Bucură-te, că harul Lui te-a întărit; 

Bucură-te, că stăpânitorului nu te-ai supus; 

Bucură-te, că Domnului jertfă te-ai dus; 

Bucură-te, că Banatul ţi-a dat adăpostire; 

Bucură-te, cu Oprea Miclăuş în mărturisire; 

Bucură-te, că suferit-ai pentru neamul tău; 

Bucură-te, că Domnul te-a păzit de rău; 

Bucură-te, că în necazuri ai fost ca o stâncă; 

Bucură-te, că credinţa ţi-a fost vie, adâncă; 

Bucură-te, că nădejdea ţi-a fost ancoră tare; 

Bucură-te, că iubirea ţi-a fost desfătare; 

Bucură-te, părinte Moise Măcinic, mărturisitor al Ortodoxiei! 


Condacul al 3-lea 

Epitrahil sfințit ai socotit lanţurile pe care prigonitorii le-au pus pe grumajii tăi, 
mucenicule Moise. Văzând ei mărturisirea pentru Hristos şi lumina feţei tale au 
amuţit, că nu ştiau să cânte lui Dumnezeu: Aliluia! 


Icosul al 3-lea 

Asemănatu-te-ai cu Hristos, părinte loan; căci pârâşii tăi au venit la tine ca la un 
tâlhar, iar nu ca la un preot nevinovat, deşi vesteai credinţa cea adevărată la lumina 
zilei, de la altarul cel sfinţit al Bisericii. De aceea văzând noi prigoana ta şi a 
familiei tale, te lăudăm zicând: 

Bucură-te, că pe Moise preotul l-ai cercetat; 

Bucură-te, că-mpreună hrisov aţi semnat; 
Bucură-te, că prin Duhul, aţi fost netemători; 
Bucură-te, că mustrat-aţi pe asupritori; 
Bucură-te, Ioane, preot ne-nfricat; 
Bucură-te, că-n suflet credinţa ai păstrat; 
Bucură-te, c-avut-ai sfârşit fericit; 
Bucură-te, că-n ceruri Domnul te-a primit; 
Bucură-te, că-n slavă sfinţii te cinstesc; 
Bucură-te, că îngerii ţie îţi vorbesc; 
Bucură-te, că ţara îți face cinstiri; 

Bucură-te, că te numeri cu Sfinții martiri; 
Bucură-te, părinte loan, mărturisitor al Ortodoxiei! 


Condacul al 4-lea 

Văzând chinul la care erai supus, părinte loane, înlănţuit în temniţa cea întunecată 
a cetăţii Sibiului, venit-a bătrânul tău tată, loan, la mai marii cetăţii pentru a mijloci 
eliberarea ta, dar aceştia au nesocotit glasul cererii lui. Dar Hristos a fost pururea 
cu tine întărindu-te, căci Îi cântai neîncetat: Aliluia! 


Icosul al 4-lea 

Despărţitu-te-au oamenii Curţii Imperiale de lumina soarelui, aruncându-te în 
temniţă întunecoasă mucenice Moise, dar n-au putut lua de la tine lumina lui 
Hristos, cel care, încălzind şi luminând inima ta şi a noastră, ne îndeamnă a-ţi cân- 
ta: 

Bucură-te, luptător pentru Ortodoxie; 

Bucură-te, că gustat-ai din apa cea vie; 

Bucură-te, stâncă din Carpaţi tăiată; 

Bucură-te, minte de Hristos luminată; 

Bucură-te, lacrimă pe faţă prelinsă; 

Bucură-te, torță veşnic aprinsă; 

Bucură-te, că-n lupte la cer ai privit; 

Bucură-te, că viclenia ai batjocorit; 

Bucură-te, că Domnul te-a încurajat; 

Bucură-te, mucenice cinstit şi curat; 

Bucură-te, reazăm şi stâlp de întărire; 

Bucură-te, călăuză sigură spre mântuire; 

Bucură-te, părinte Moise Măcinic, mărturisitor al Ortodoxiei! 


Condacul al 5-lea 

Ne bucurăm, Sfinte mucenice loan, că haina cea strălucitoare a pătimirii tale a 
biruit înşelăciunea întunericului. De aceea, minunându-ne de răbdarea ta, ne 
înveşmântăm şi noi cu armele Duhului, ca să luptăm împotriva patimilor şi a vrăj- 
măşiilor acestei lumi, cântând lui Dumnezeu: Aliluia! 


Icosul al 5-lea 

Masă sfântă s-a arătat piatra cea rece a temniţei în care ai fost închis, părinte loan. 
Căci înarmat fiind de Hristos cu nepătimirea, ţi-ai plecat genunchii la rugăciune 
fără să simţi asprimea frigului şi bezna adâncurilor. Simţirea inimii fiindu-ţi încăl- 
zită de Duhul Sfânt şi cu ochii minţii luminaţi de lumina lui Hristos, ai biruit toate 
uneltirile lui veliar. Pentru aceea, acum şi noi, păcătoşii, ridicăm ochii la cer şi cu 
îndrăzneală, te lăudăm: 

Bucură-te, ostaş, mult pătimitor; 

Bucură-te, al Ortodoxiei sfânt apărător; 

Bucură-te, strajă şi ancoră tare; 

Bucură-te, podoabă în Sfinte altare; 

Bucură-te, alinător de suflete-ndoite; 

Bucură-te, preot, rugător fierbinte; 

Bucură-te, toiag ce sprijini neputinţa; 

Bucură-te, doctor ce vindeci suferinţa; 

Bucură-te, pace în lume revărsată; 

Bucură-te, voce de îngeri ascultată; 

Bucură-te, liră dulce şi suavă; 

Bucură-te, că Domnul te-a primit în slavă; 

Bucură-te, părinte loan, mărturisitor al Ortodoxiei! 


Condacul al 6-lea 
Purtat de soldaţii Împărăției, ca altădată Sfântul apostol Pavel, ai fost aruncat mai 
întâi între zidurile cetăţii Deva, părinte Ioane, iar mai apoi, socotind că eşti prea 
aproape de turma ta cea cuvântătoare alungatu-te-au în pământ străin. Dar înstrăi- 
narea de pământul străbun nu te-a depărtat de dragostea lui Hristos, cân-tându-l 
neîncetat: Aliluia! 


Icosul al 6-lea 

Strălucit-au faptele tale şi în pământ străin, părinte Moise, căci rugându-te pururea 
lui Dumnezeu pentru fiii neamului tău, ai păstrat legătura duhovnicească cu toți cei 
ce sufereau pentru dreapta credinţă în ţara ta. Drept aceea, Hristos a întărit pe piatra 
credinţei inima ta, iar noi îţi aducem aceste cântări de laudă, zicând: 

Bucură-te, comoară de îngeri cinstită; 

Bucură-te, jertfă de Domnul primită; 

Bucură-te, aur în topitoare lămurit; 
Bucură-te, smirnă cu parfum plăcut; 
Bucură-te, rază, ca semnul biruinţei; 
Bucură-te, rouă pe florile credinţei; 
Bucură-te, mână de daruri dătătoare; 
Bucură-te, hrană îndestulătoare; 
Bucură-te, vajnic şi bun mărturisitor; 
Bucură-te, cărbune şi foc arzător; 
Bucură-te, candelă veşnic aprinsă; 
Bucură-te, că-n ceruri ţi-e uşa deschisă; 
Bucură-te, părinte Moise Măcinic, mărturisitor al Ortodoxiei! 


Condacul al 7-lea 

Văzând noi astăzi, părinte Moise, cum pietrele temniţelor măcinat-au grâu ro- 
mânesc, adică trupul tău plin de har dumnezeiesc, ne întărim duhovniceşte şi în- 
drăznim a cânta lui Dumnezeu, împreună cu tine: Aliluia! 


Icosul al 7-lea 

Desfătatu-te-ai pe calea lui Hristos, Ioane, mucenice, de aceea nimic nu ţi s-a părut 
prea greu pentru EI: nici temniţa, nici umilinţele la care ai fost supus; de aceea, vă- 
zând tăria ta, cântăm: 

Bucură-te, a braşovenilor sfântă podoabă; 

Bucură-te, că venit-au grabnic să te vadă; 

Bucură-te, că pătimirea-ţi nu o vor uita; 

Bucură-te, că de-a pururi cinste îţi vor da; 

Bucură-te, că linişte în suflet ei i-au pus; 

Bucură-te, că spinu suferinţei ţi-au smuls; 

Bucură-te, că moartea primit-ai cu plăcere; 

Bucură-te, c-aceasta ţi-a fost spre înviere; 

Bucură-te, suflet de îngeri cinstit; 

Bucură-te, că Domnul în cer te-a primit; 

Bucură-te, că Ardealul te are putere; 

Bucură-te, că ţara prin tine nu piere; 

Bucură-te, părinte loan, mărturisitor al Ortodoxiei! 


Condacul al 8-lea 

Îndulcitu-te-ai cu dorul de Hristos şi de Țară, părinte Ioane şi te-ai împărtăşit de 
dumnezeiasca Lui dragoste, care, împreună cu tine era întemnițat. Haină de nuntă 
ţesutu-ţi-ai din răbdarea chinurilor, iară noi, văzând smerenia ta şi neînduplecata ta 
nădejde, Domnului cântăm: Aliluia! 

Icosul al 8-lea 

Fiind întărit de Trupul şi Sângele lui Hristos din dumnezeiasca Liturghie, nu te-ai 
lepădat de EI atunci când slujitorii crăieşti ţi-au făgăduit daruri alese. De aceea, 
văzând noi statornicia inimii tale, nepătată de vânzare, îți cântăm într-un cuget 
unele ca acestea: 

Bucură-te, părinte închis pentru credinţă; 

Bucură-te, că trecut-ai prin multă suferinţă; 

Bucură-te, preot de îngeri slujit; 

Bucură-te, sfinte de Domnul iubit; 

Bucură-te, rază din soare aprinsă; 

Bucură-te, stea de-a pururi nestinsă; 

Bucură-te, hrană de Domnul gătită; 

Bucură-te, pâine de Duhul dospită; 

Bucură-te, apă din „apa cea vie”; 

Bucură-te, cale către veşnicie; 

Bucură-te, armă ce apără glia; 

Bucură-te, strajă pentru România; 

Bucură-te, părinte Moise Măcinic, mărturisitor al Ortodoxiei! 


Condacul al 9-lea 

Tot neamul creştinesc, părinte Moise, pomeneşte suferinţele tale pentru dreapta 
credinţă. Poporul dreptmăritor te cinsteşte pentru că tu ai reînviat în sufletul con- 
fraților tăi dragostea de ţară şi de credinţa strămoşească, cântând: Aliluia! 


Icosul al 9-lea 

Lacrimile de rugăciune ale fraților tăi din Ardeal, primeşte-le ca pe nişte mărgă- 
ritare de mult preţ. Fii, prea bunule părinte, mijlocitor şi rugător către Milostivul 
Dumnezeu, pentru cei ce cu evlavie cântă: 

Bucură-te, frate cu cei osândiţi; 

Bucură-te, prieten cu cei oropsiţi; 

Bucură-te, tată pentru sărmani; 

Bucură-te, mamă pentru orfani; 

Bucură-te, leagăn pentru copii: 

Bucură-te, viaţă pentru cei vi; 

Bucură-te, casă pentru străini; 

Bucură-te, ţară pentru români; 

Bucură-te, sfeşnic cu lină lumină; 

Bucură-te, masă pururea plină; 

Bucură-te, sprijin pentru popor; 

Bucură-te, mare mijlocitor; 

Bucură-te, părinte loan, mărturisitor al Ortodoxiei! 


Condacul al 10-lea 

Cât de dulci pentru tine au fost cuvintele dumnezeieşti: „intră în bucuria Domnului 
tău”, pe care le-ai auzit de la Hristos-Dumnezeu, vrednicule de pomenire, muce- 
nice loan. Pentru aceea, împreună cu Sfinţii mucenici, cânți: Aliluia! 


Icosul al 10-lea 

Zid de întărire şi turn de credinţă te arăţi evlavioşilor ortodocşi, căci Hristos 
primindu-te în cămările cereşti, te-a încununat mucenic şi te-a aşezat în ceata Sfin- 
ților martiri, părinte Moise. Pentru aceasta, ne bucurăm de harul care l-ai primit în 
ceruri şi te lăudăm: 

Bucură-te, floare sădită în Rai; 

Bucură-te, sfinte primit cu alai; 

Bucură-te, omule al lui Dumnezeu; 

Bucură-te, slavă pentru neamul tău; 

Bucură-te, cinste pentru braşoveni; 

Bucură-te, bucurie pentru ardeleni; 

Bucură-te, tărie pentru Biserici; 

Bucură-te, icoana sfințiților clerici; 

Bucură-te, chivot de har păstrător; 

Bucură-te, parfumul plăcut mirositor; 

Bucură-te, vieţuitor în cele cereşti; 

Bucură-te, că veşnic pe Domnul priveşti; 

Bucură-te, părinte Moise Măcinic, mărturisitor al Ortodoxiei! 


Condacul al 11-lea 

Făclie aprinsă eşti în sălaşele cereşti, părinte Moise, întru tot fericite, luminează 
calea noastră, a celor rămaşi în iureşul ispitelor şi al necazurilor vieţii, ca să putem 
cânta, după cuviinţă, împreună cu tine, lui Dumnezeu: Aliluia! 


Icosul al 11-lea 

În ceruri vezi de-a pururi faţa lui Hristos, pe care L-ai slujit cu credință până la 
sânge, părinte loan. Nu înceta a te ruga pentru noi, ca să putem răbda, asemenea ţie 
primejdiile şi necazurile vieţii, ca astfel să-ţi cântăm unele ca acestea: 

Bucură-te, viaţă înnoită prin cruce; 

Bucură-te, cântec ce linişte aduce; 

Bucură-te, ură schimbată-n iubire; 

Bucură-te, luptă spre nepătimire; 

Bucură-te, frunte cu spini încoronată; 


Ar Dr Dr dr dr de Dr dr de De Dr dr dr De de dr dr A de dr dr A A 


Xp XP XP IP IP 3 E 2 2 IP 3 3 E E 0 E IE 5 II IP XXX 


Jr De De de De Dr De e De De de De Dr Dr De De De De e e de e Ar A d 


Xp PP 2 2 0 E IE 3 IP e 3 e E IE II E E E XX 


Bucură-te, minte de Duhul udată; 

Bucură-te, că Domnul în cer te-a adus; 

Bucură-te, că îngeri cunună ţi-au pus; 

Bucură-te, sfinte primit între sfinți; 

Bucură-te, că eşti avă între părinţi; 

Bucură-te, steaua ce arăţi soarele; 

Bucură-te, armă ce sfarmă zăvoarele; 

Bucură-te, părinte loan, mărturisitor al Ortodoxiei! 


Condacul al 12-lea 

Comoară de mult preţ şi rugător fierbinte te are Biserica, părinte loan, mucenicul 
lui Hristos. Pe tine, care străluceşti în lumina cea neapropiată şi vezi faţa cea 
negrăită a Prea Sfintei Treimi, te rugăm ajută-ne să dobândim pacea inimii şi lini- 
ştea sufletelor noastre, ca să putem cânta, împreună cu tine lui Dumnezeu: Aliluia! 


Icosul al 12-lea 

Pe cel ce este podoaba mucenicilor şi mare folositor credincioşilor, adunându-ne, o 
iubitorilor de prăznuire, să încununăm cu cântări de laude pe mucenicul Moise, 
zicând: 

Bucură-te, părinte de Domnul cinstit; 

Bucură-te, înger de îngeri dorit; 

Bucură-te, sfinte cu har curgător; 

Bucură-te, mană pentru popor; 

Bucură-te, suflet de Duhul Sfânt plin; 

Bucură-te, floare sub cerul senin; 

Bucură-te, piatră din stânca Hristos; 

Bucură-te, liră cu viers prea frumos; 

Bucură-te, izvor cu apă cristalină; 

Bucură-te, făche cu lină lumină; 

Bucură-te, că la Domnul pururi mijloceşti; 

Bucură-te, că din ceruri veşnic ne priveşti; 

Bucură-te, părinte Moise Măcinic, mărturisitor al Ortodoxiei! 


Condacul al 13-lea (de trei ori) 

O, prea lăudaţilor mucenici loan şi Moise, preoţi şi apărători ai dreptei credinţe şi 
propovăduitorii Adevărului, primiţi aceste rugăciuni şi fiţi mijlocitori către Prea 
Milostivul Dumnezeu. Ajutaţi-ne, cu rugăciunile voastre să biruim uneltirile vrăj- 
maşilor văzuţi şi nevăzuţi şi să ne învrednicim a ajunge la cunoaşterea adevărului, 
descoperit în noi şi în firea lucrurilor, ca să putem cânta neîncetat împreună cu voi, 
cântarea îngerească: Aliluia! 

Apoi se zic iarăşi: 


Icosul 1 

Apa cea vie a jertfelniciei ne-a izvorât nouă, în pământul românesc al Transil- 
vaniei, prin pătimirea părintelui loan cel din Galeş. Căci acesta Crucea pe umeri 
luând şi pe Hristos mărturisind a primit de la Dumnezeu cununa cea neveştejită a 
muceniciei. Pentru aceasta, veniţi toţi iubitorii de Hristos să încununăm cu laude şi 
cântări duhovniceşti pătimirea mucenicului loan, zicând: 

Bucură-te, vlăstar răsădit în Ardeal; 

Bucură-te, vrednic slujitor la altar; 

Bucură-te, preot de tânăr sfințit; 

Bucură-te, mare păstor, neplătit; 

Bucură-te, sfeşnic cu lină lumină; 

Bucură-te, tânăr cu minte senină; 

Bucură-te, luceafăr şi blândul păstor; 

Bucură-te, casă pentru-ntregul popor; 

Bucură-te, scut al dreptei credinţe; 

Bucură-te, preot cu sfântă voinţă; 

Bucură-te, veste bună pentru satul tău; 

Bucură-te, că turma ferit-ai de rău; 

Bucură-te, părinte loan, mărturisitor al Ortodoxiei! 


Condacul 1 

Fericiţi şi fără de prihană v-aţi arătat credincioşilor părinți mărturisitori, loan din 
Galeş şi Moise Măcinic, căci vieţuind în credința cea adevărată, aţi primit che- 
marea cea sfântă a preoţiei şi v-aţi îmbrăcat cu podoaba cea prea luminată a 
muceniciei. Pentru aceasta rugaţi-vă Tatălui Ceresc să ne ocrotească pe noi, cei 
care vă lăudăm, zicând: Bucuraţi-vă, Sfinţilor părinţi loan şi Moise, mărturisitori 
ai Ortodoxiei! 


ŞI se face otpustul. 


(Acatistul Sfinţilor mărturisitori loan din Galeş şi Moise Măcinic din Sibiel a apă- 
rut în „„ Îndrumător bisericesc”, 2003, Editura Mitropoliei Ardealului, pp. 155-162, 
text alcătuit de P.S. Ioachim Băcăuanul, arhiereu-vicar al Episcopiei Romanului 
după varianta propusă de Pr. Lect. Univ. Constantin Necula, diortosit şi definitivat 
de Comisia Sinodală pentru Canonizarea Sfinţilor Români la 10. noiembrie 2003 
şi aprobat de Sfântul Sinod al Bisericii Ortodoxe Române prin hotărârea nr. 4419 
din 11-12 noiembrie 2003). 

Acatistul Sfinţilor cuvioşi mărturisitori Visarion, Sofronie şi Sfântul mucenic 
Oprea 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred  Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Veniţi toți iubitorii de Hristos la prăznuirea fericiților mărturisitori Visarion, 
Sofronie şi Oprea, care au slujit adevărului şi au mărturisit dreapta credinţă, cin- 
stind cu evlavie ostenelile lor şi lăudându-i, să zicem: Bucuraţi-vă, bunilor 
mărturisitori şi râvnitori ai adevărului! 


Icosul 1 

Stâlpare aleasă din rădăcină sănătoasă ai odrăslit, Visarioane şi din pruncie ai 
învăţat dreapta credinţă. Chipul cel îngeresc l-ai luat asupră-ţi din tinereţe şi viaţa 
cea îngerească o ai urmat după cuviinţă; pentru aceasta şi noi, smeriţii, cu laude te 
cinstim aşa: 

Bucură-te, cel ce ai răsărit din părinţi credincioşi, vlăstar ales; 

Bucură-te, că din copilărie pe urmele sfinților ai mers; 

Bucură-te, cel ce prin Sfântul Botez harul dumnezeiesc ai primit; 

Bucură-te, că a purta numele sfinţitului ierarh pentru toată viaţa te-ai învrednicit,; 
Bucură-te, cel ce de tânăr multe lăcaşuri sfinte ai cercetat; 

Bucură-te, că din izvorul credinţei ortodoxe din belşug te-ai adăpat; 

Bucură-te, cel ce şi la Sfântul Mormânt cu evlavie ai ajuns; 

Bucură-te, că acolo cu lacrimi fierbinţi de bucurie ai plâns; 

Bucură-te, cel ce în Lavra Sfântului Sava ai fost călugărit; 

Bucură-te, că atunci şi numele de Visarion tu ai primit; 

Bucură-te, cel ce toată viaţa pe cărările curăţiei ai umblat; 

Bucură-te, că totdeauna spre cele înalte ai cugetat; 

Bucură-te, cuvioase Visarioane, care cu mare râvnă Ortodoxia ai apărat! 


Condacul al 2-lea 

După primirea călugăriei, cuvioase Visarioane, ai plecat de la Sfântul Mormânt şi 
ai venit în Slavonia, la Mănăstirea Pacra, unde te-ai nevoit timp de şapte ani, cu 
smerenie şi cu aleasă râvnă, în treapta diaconiei; după care, ca un ales nevoitor şi 
de harul preoţiei te-ai învrednicit, slujind lui Dumnezeu şi cântându-l: Aliluia! 


Icosul al 2-lea 

Alt râvnitor, asemenea lui Ilie, te-ai arătat cuvioase Sofronie, din copilărie învățând 
de la ai tăi părinţi dreapta credinţă şi ai alergat în calea poruncilor Domnului, 
neținând seama de ispitele lumești; pentru aceea te lăudăm, zicând: 

Bucură-te, cel ce din Cioara Sebeşului ca o floare ai răsărit; 

Bucură-te, că de copil dragoste de cele sfinte ai dovedit; 

Bucură-te, cel ce în Ţara Românească multă osârdie ai arătat; 

Bucură-te, că prin vieţuirea ta cea aleasă pe mulţi ai minunat; 

Bucură-te, cel ce de acolo în Transilvania iarăşi te-ai înapoiat; 

Bucură-te, că tuturor pildă de viaţă curată te-ai arătat; 

Bucură-te, cel ce în codrii de lângă Cioara mic sălaş de cuvioşie ai zidit; 

Bucură-te, că pe cei ce au venit la tine, totdeauna cu drag i-ai povăţuit; 

Bucură-te, cel ce toate ispitirile diavolilor le-ai nimicit; 

Bucură-te, că meşteşugirile celui rău cu hotărâre pururea le-ai zdrobit; 

Bucură-te, cel ce către dragostea lui Hristos pe toţi i-ai îndemnat; 

Bucură-te, că în Sebeşul Albei dreapta credință ai învăţat; 

Bucură-te, cuvioase Sofronie, care cu mare râvnă Ortodoxia ai apărat! 


Condacul al 3-lea 

Străbătut-ai cu multă osteneală ţinuturile transilvănene, cuvioase Sofronie, în- 
demnând pe cei drepteredincioşi să nu se depărteze de la staulul Bisericii celei 
dreptmăritoare, ci stând cu toții neclintiți în credință, să cântăm lui Dumnezeu: 
Aliluia! 


Icosul al 3-lea 

Săliştea Sibiului acum duhovniceşte se veseleşte împreună cu toată obştea creş- 
tinilor dreptmănitori la prăznuirea Sfântului mucenic Oprea, cel ce înflăcărat de 
râvnă pentru adevăr şi pentru apărarea Ortodoxiei s-a arătat. Pentru aceasta şi noi, 
smeriţii, cu dragoste să-l lăudăm, zicând: 

Bucură-te, cel ce eşti al Săliştei Sibiului aleasă floare; 

Bucură-te, că ai fost fiu credincios al Bisericii dreptmăritoare; 

Bucură-te, cel ce cu lucrarea pământului te-ai învrednicit; 

Bucură-te, că şi de suflet, deopotrivă, cu sârg şi cu grijă te-ai ostenit; 
Bucură-te, cel ce în dreapta credinţă a strămoşilor ai trăit; 

Bucură-te, că viaţă bineplăcută Domnului ţi-ai agonisit; 

Bucură-te, cel ce prin post şi rugăciune sufletul ţi-ai întărit; 
Bucură-te, că prin binecuvântări de la preoţi, calea ţi-ai zidit; 
Bucură-te, cel ce în ţinutul Săliştei pe frați i-ai povăţuit; 

Bucură-te, că pe toţi cei ce pătimesc cu dragoste 1-ai sprijinit; 
Bucură-te, cel ce împotriva asupritorilor pavăză ai fost; 

Bucură-te, cel ce pentru dreapta credinţă, prigoane mari ai îndurat; 
Bucură-te, mucenice Oprea, care cu mare râvnă credinţa ai apărat! 


Condacul al 4-lea 

Omule al lui Dumnezeu şi mucenice al lui Hristos, Oprea, cu inimă arzătoare ai 
apărat dreapta credinţă şi pe toți i-ai învăţat adevărul, iar pe cei ce nu s-au clătinat 
de la credinţa ortodoxă i-ai apărat cu Jertfa vieţii tale, cântând lui Dumnezeu: 
Aliluia! 


Icosul al 4-lea 

După ce te-ai învrednicit de treapta preoţiei, Visarioane, iarăşi ai călătorit la 
Sfântul Mormânt, de unde întorcându-te în Transilvania, cu mare îndrăzneală ai 
înfruntat prigoana ce s-a pornit asupra Bisericii dreptmăritoare şi pe toţi i-ai întărit 
în dreapta credinţă; pentru aceasta te lăudăm, zicând: 

Bucură-te, cel ce de la Sfântul Mormânt iarăşi la ai tăi ai venit; 

Bucură-te, că tuturor cu putere multă le-ai propovăduit; 

Bucură-te, că peste tot ca un izbăvitor te arătai; 

Bucură-te, cel ce de mulţimea credincioşilor însoţit erai; 

Bucură-te, cel ce cu sunete de clopot ai fost întâmpinat; 

Bucură-te, că de credincioşi cu făclii aprinse ai fost aşteptat; 

Bucură-te, că la dreapta credinţă pe toți i-ai înflăcărat; 

Bucură-te, cel ce în adunări cu putere adevărul ai vestit; 

Bucură-te, cel ce rânduiala călugărească nu o ai părăsit; 

Bucură-te, că în aspră înfrânare tot timpul ai vieţuit; 

Bucură-te, cel ce cu darul de sus izvor de apă ai arătat; 

Bucură-te, cel ce schitul de la Foltea I-ai ridicat; 

Bucură-te, cuvioase Visarioane, care cu mare râvnă Ortodoxia ai apărat! 


Condacul al 5-lea 

Având în minte învăţătura marelui Pavel, în toate zilele îţi întăreai trupul cu aspră 
înfrânare, cuvioase Sofronie şi cu pilda vieţii tale îndemnai pe toți să laude pe 
Dumnezeu şi să-l cânte: Aliluia! 

Icosul al 5-lea 

Pentru mărturisirea dreptei credinţe ai fost aruncat, cuvioase Sofronie, în temniţa 
de la Bobâlna, de unde, cu mila lui Dumnezeu, după cumplite pătimiri iarăşi ai ieşit 
şi te-ai nevoit să propovăduieşti mai departe Crucea lui Hristos, bucurie făcând 
celor drepteredincioşi; pentru care şi noi te lăudăm aşa: 

Bucură-te, cuvioase Sofronie, că pentru credinţă în temniţă ai fost aruncat; 
Bucură-te, că prin aceasta sfinților mărturisitori ai urmat; 

Bucură-te, cela ce după ieşirea din temniţă în părţile Zarandului ai venit; 

Bucură-te, că şi în Munţii Apuseni râvna credinţei te-a călăuzit; 

Bucură-te, cel ce pentru credinţa ta iarăşi ai fost prins şi legat; 

Bucură-te, că în temniţa din Abrud cei răi din nou te-au aruncat; 

Bucură-te, cel ce din voia lui Dumnezeu, cu ajutorul credincioşilor, din legături ai 
fost slobozit; 

Bucură-te, că la multe şi mari mulțimi de credincioşi ai propovăduit; 

Bucură-te, cel ce în păstrarea dreptei credinţe pe fraţi i-ai întărit; 

Bucură-te, că prin faptă şi cuvânt necurmat pe Domnul ai prea slăvit; 

Bucură-te, cel ce pe fraţii tăi cu pavăza credinţei i-ai înarmat; 

Bucură-te, că nu de la tine, ci de la Domnul ai predicat; 

Bucură-te, cuvioase Sofronie, care cu mare râvnă Ortodoxia ai apărat! 


Condacul al 6-lea 

Legatu-s-au cu jurământ cei binecredincioşi în soboarele pe care le ţineau, că nu-şi 
vor părăsi credința cea dreptmăritoare pe care au primit-o de la strămoşi şi că vor 
rămâne pururea fii binecinstitori ai Bisericii Răsăritului, cântând lui Dumnezeu: 
Aliluia! 


Icosul al 6-lea 

Văzând că Biserica lui Hristos cea dreptmăritoare este asuprită şi prigonită, te-ai 
ridicat, Oprea, cu inimă vitează întru apărarea dreptei credinţe, neluând seama la 
primejdule care te aşteptau. Pentru aceasta mulţimea drepteredincioşilor te laudă 
împreună cu noi, zicând aşa: 

Bucură-te, cel ce plin de curaj la căpetenia ţării te-ai înfățişat,; 

Bucură-te, că despre nedreapta prigoană a fraților tăi i-ai cuvântat; 

Bucură-te, cel ce ca un răzvrătitor de mulțimi ai fost defăimat; 

Bucură-te, căci cu temnițe şi chinuri grele te-au ameninţat; 

Bucură-te, cel ce pentru dreptate până la Viena te-ai ostenit; 

Bucură-te, că pentru legea străbună şi acolo te-ai nevoit; 

Bucură-te, că rugul ostenelilor tale adevărul a luminat; 

Bucură-te, cel ce nădejdea întreagă întru Domnul ţi-ai întemeiat; 

Bucură-te, că în tot timpul viclenia asupritorilor ai vădit; 

Bucură-te, că până la sfârşit înşelătoria nu te-a biruit; 

Bucură-te, cel ce a doua oară la Viena te-ai înfăţişat; 

Bucură-te, că pentru dreptate necontenit Domnului te-ai rugat; 
Bucură-te, mucenice Oprea, care cu mare râvnă credinţa ai apărat! 


Condacul al 7-lea 

La înapoierea de la Viena punându-se la cale întemnițarea ta, mucenice Oprea, te- 
ai oprit în Banat împreună cu preotul Moise, care te însoțea. Şi pe când te aflai 
acolo au venit la tine preoţii loan din Poiana şi laneş din Galeş, împreună cu 
mulțime de credincioşi, ca să te roage să mergi din nou la cârmuitorii din Viena 
întru apărarea dreptei lor credinţe. Deci ai plecat iarăşi la drum cu nădejdea nestră- 
mutată în Dumnezeul dreptăţii, căruia Îi cântai aşa: Aliluia! 


Icosul al 7-lea 

Propovăduit-ai dreapta credinţă cu mare îndrăzneală, cuvioase Visarioane, în 
părțile Dobrei, Devei, Orăştiei, Bălgradului şi Săliştei; iar mulţimea care te ascul- 
ta, însuflețită de mari nădejdi şi de bucurie duhovnicească, îți aducea cuvenita 
cinstire ca unui trimis al lui Dumnezeu; pentru aceasta şi noi, smeriţii, lăudându-te, 
zicem aşa: 

Bucură-te, cel ce şi pe cei din Sibiu să-i încurajezi ai venit; 

Bucură-te, că multă milă ţi s-a făcut de ei pentru cât au pătimit; 

Bucură-te, cel ce pe cale ai fost prins şi târât la judecată; 

Bucură-te, că nici măcar o clipă fruntea nu ţi-ai lăsat-o plecată; 

Bucură-te, cel ce hotărât credinţa dreaptă ai mărturisit; 

Bucură-te, căci cu limbă înţeleaptă adevărul ai descoperit; 

Bucură-te, cel ce a prigonitorilor rea voinţă o ai mustrat; 

Bucură-te, că la pocăință şi pe aceia i-ai îndemnat; 

Bucură-te, cel ce ai mângâiat pe fraţii tăi în restrişte şi în nevoi; 

Bucură-te, că şi astăzi din ceruri eşti alături de noi; 

Bucură-te, cel ce cu pilda vieţii tale pe toți i-ai luminat; 

Bucură-te, că în pătimiri şi în necazuri i-ai îmbărbătat; 

Bucură-te, cuvioase Visarioane, care cu mare râvnă Ortodoxia ai apărat! 


Condacul al 8-lea 

Izvor de lumină şi de dreaptă credinţă te-ai arătat, cuvioase Visarioane şi facerile 
tale de bine peste toţi s-au revărsat. lar noi laudă aducem Atotputernicului Dumne- 
zeu, cântând: Aliluia! 


Icosul al 8-lea 

În multe rânduri i-ai adunat pe credincioşi în jurul tău, cuvioase Sofronie şi i-ai 
învăţat să ţină cu tărie credinţa ortodoxă cea primită de la părinţi şi să fie gata cu 
toţii pentru apărarea adevărului; pentru aceasta cu evlavie te cinstim pe tine aşa: 
Bucură-te, râvnitorule al aşezămintelor apostoliceşti; 

Bucură-te, păstrătorule dârz al hotărârilor soborniceşti; 

Bucură-te, al Bisericii dreptmăritoare slujitor adevărat; 

Bucură-te, al Ortodoxiei noastre strămoşeşti stâlp neclătinat; 

Bucură-te, cel ce pe potrivnici fără sfială i-ai vădit; 

Bucură-te, că de dorul dreptăţii şi al credinţei adevărate, pururea ai fost călăuzit; 
Bucură-te, cel ce de la Duhul Sfânt adevărul tuturor ai grăit; 

Bucură-te, că pe stânca dreptei credinţe sufletele tuturor le-ai întărit; 

Bucură-te, că graiurile tale erau întocmai ca vârtejul de foc ce se arată pe cale; 
Bucură-te, că sufletele credincioşilor se aprindeau de dragoste pentru Domnul la 
auzul propovăduirii tale; 

Bucură-te, cel ce nădejdile credincioşilor nu le-ai spulberat; 

Bucură-te, că în necazuri pe toţi credincioşii cu sârguinţă i-ai îmbărbătat; 
Bucură-te, cuvioase Sofronie, care cu mare râvnă Ortodoxia ai apărat! 


Condacul al 9-lea 

Adusu-şi-a aminte Dumnezeu de rugăciunile tale, cuvioase Sofronie, pe care le-ai 
făcut pentru întărirea dreptei credinţe, pentru că cei ce mai înainte fuseseră smulşi 
din staulul Ortodoxiei iarăşi au venit în sânul Bisericii mame, ca împreună cu tine, 
care te afli în ceruri, să cânte lui Dumnezeu: Aliluia! 


Icosul al 9-lea 

Apărat-ai, mucenice Oprea, cu multă tărie dreapta credinţă înaintea ocârmuitorilor 
de la care cu stăruință ai cerut de atâtea ori dreptate şi libertate credinţei stră- 
moşeşti pentru fraţii tăi asupriţi, dar ai fost prins, legat şi aruncat în grea temniţă, 
unde pentru dreapta credinţă ai suferit până la moarte. Pentru aceea, lăudând cu 
evlavie pătimirea ta cea mucenicească, te fericim pe tine aşa: 

Bucură-te, stâlpare prea aleasă a Bisericii noastre strămoşeşti; 

Bucură-te, mlădiţă bună şi roditoare care tuturor viaţă duhovnicească rodeşti; 
Bucură-te, cel ce întocmai cu sfinţii lupta cea bună ai luptat; 

Bucură-te, că de nimeni niciodată nu te-ai lăsat înfricoşat; 

Bucură-te, cel ce a treia oară drumul Vienei ai luat; 

Bucură-te, că acolo o nouă jalbă cu hotărâre ai înfățişat,; 

Bucură-te, cel ce ai crezut cu tărie că până la urmă dreptatea va veni; 

Bucură-te, cel ce ai fost încredinţat că libertatea va birui; 

Bucură-te, că talantul ce ţi s-a încredinţat fără încetare l-ai înmulţit; 

Bucură-te, că în toată viaţa ta prin faptă ai arătat rod însutit; 

Bucură-te, cel ce cu gura ai mărturisit adevărul fără şovăire; 
Bucură-te, căci cu inima ta ai crezut în dreptatea celor ai tăi fără îndoire; 
Bucură-te, mucenice Oprea, care cu mare râvnă credinţa ai apărat! 


Condacul al 10-lea 

Trimis ai fost în trei rânduri cu jalbă la cetatea împărătească de la Viena, spre 
apărarea dreptei credinţe şi înaintea stăpânitorilor de acolo cu hotărâre neclintită ai 
mărturisit adevărul, arătând dragoste înflăcărată fraților tăi întru dreapta credinţă şi 
împreună cu ei al cântat: Aliluia! 


Icosul al 10-lea 

Mers-ai, cuvioase Visarioane, la propovăduirea cea dreaptă a credinţei, de la Sebeş 
la Sibiu şi pe cale ai fost prins de cei ce căutau ca să te piardă şi ai fost dus legat la 
căpeteniile lor, unde cu față luminoasă, ai mărturisit adevărul credinţei ortodoxe; 
pentru aceasta şi noi, smeriţii, te lăudăm, zicând aşa: 

Bucură-te, cel ce în faţa prigonitorilor cu mare curaj ai stat; 

Bucură-te, că prin hotărârea ta cea bună pe toţi i-ai înfruntat; 

Bucură-te, cel ce, nevoind să te lepezi de dreapta credinţă, în lanţuri ai fost aruncat; 
Bucură-te, că în temniţa din cetatea Devei pentru credinţa ta ai fost ferecat; 
Bucură-te, cel ce şi în temniţa din Timişoara ai stat; 

Bucură-te, că în înfricoşătoarea temniţă din Kufstein până la moarte ai răbdat; 
Bucură-te, cel ce cu cunună de mucenicie ai fost încununat; 

Bucură-te, că prin statornicia ta în credință pildă vie tuturor te-ai dat; 

Bucură-te, cel ce pe fraţii tăi cu dragoste în toate i-ai mângâiat; 

Bucură-te, că în toate încercările prin care ai trecut întru nimic nu te-ai clătinat; 
Bucură-te, cel ce vrednic mucenic te-ai arătat; 

Bucură-te, că răsplata muceniciei tale ai aflat; 

Bucură-te, cuvioase Visarioane, care cu mare râvnă Ortodoxia ai apărat! 


Condacul al 11-lea 

În temniţa de la Kufstein chinuitoare pătimiri ai îndurat şi acolo, departe de cei 
iubiţi ai tăi, în mâinile lui Dumnezeu cu bună nădejde sufletul ţi-ai încredinţat, iar 
acum eşti împreună cu mucenicii, cu sfinţii şi cu îngerii, cântând lui Dumnezeu: 
Aliluia! 


Icosul al 11-lea 

Preabunul Dumnezeu, ascultând rugăciunile tale, cuvioase Sofronie, a înmuiat 
inimile căpeteniilor care prigoneau pe drepteredincioşii români din Transilvania şi 
i-a făcut să îngăduie acelora ca să-şi aibă episcopul lor. Pentru aceasta, laudă şi 
mulțumită aducem lui Dumnezeu, iar pe tine cu evlavie te cinstim aşa: 

Bucură-te, cel ce cu graiurile tale ai dat tuturor îmbărbătare; 

Bucură-te, că învăţăturile tale tuturor au fost luminare; 

Bucură-te, cel ce în suferinţă pe fraţii tăi i-ai mângâiat; 

Bucură-te, că în dragostea ta cea mare pe toţi i-ai îmbrăţişat,; 

Bucură-te, cel ce în Transilvania slujba ta până la capăt ai dus-o ca un bun credin- 
C1OS; 

Bucură-te, că te-ai arătat slujitor adevărat al Domnului Hristos; 

Bucură-te, cel ce te-ai învrednicit a vedea răsplătită vechea suferinţă; 

Bucură-te, că s-a dat păstor legiuit fraților tăi de credinţă; 

Bucură-te, cel ce mai departe în cuvioşie te-ai înnoit; 

Bucură-te, că mai târziu în Mănăstirea Curtea de Argeş te-ai sălăşluit; 

Bucură-te, că şi acolo fiind, gândurile tale mereu spre fraţii tăi păstoriți s-au în- 
dreptat; 

Bucură-te, că şi la Argeş totdeauna pentru ei lui Dumnezeu te-ai rugat; 

Bucură-te, cuvioase Sofronie, care cu mare râvnă Ortodoxia ai apărat! 


Condacul al 12-lea 

După osteneli îndelungate şi după vieţuirea ta cea curată, cuvioase Sofronie, ai 
ajuns la odihna cea veşnică şi acolo împreună cu toţi mărturisitorii dreptei credinţe 
şi cu sfinţii te veseleşti de-a pururea şi cânţi lui Dumnezeu împreună cu ei: Aliluia! 


Icosul al 12-lea 

La uşa bisericii din Sălişte, mult întristata ta soţie, cu faţa cernită, a stat multă vre- 
me plângând şi aşteptând întoarcerea ta, dar n-ai mai venit, mucenice Oprea, căci 
în temniţa de la Kufstein ai pătimit până la moarte, iar fericitul tău suflet şi-a luat 
zborul către cer. Pentru aceasta, toată ceata dreptcredincioşilor te cinsteşte cu lau- 
de, zicând: 

Bucură-te, mucenice Oprea, mare şi zelos iubitor al lui Hristos; 

Bucură-te, că din calea cea pe care o ai ales nu te-ai mai întors; 

Bucură-te, cel ce dreapta credinţă a poporului tău mult o ai iubit; 

Bucură-te, că pentru suferinţele fraților tăi ai pătimit; 

Bucură-te, cel ce Crucea lui Hristos până la capăt o ai purtat; 

Bucură-te, că înaintea Domnului cel Bun mult har ai aflat; 

Bucură-te, cel ce urâciunea defăimării nu te-a înmuiat; 

Bucură-te, că făgăduinţa măririi deşarte nu te-a clătinat,; 

Bucură-te, cel ce toate desfătănile lumii le-ai disprețuit; 

Bucură-te, că în răsplătirile cele cereşti ai nădăjduit; 

Bucură-te, cel ce cununa muceniciei la sfârşit o ai aflat; 

Bucură-te, cel ce în ceata mucenicilor ai fost aşezat; 

Bucură-te, mucenice Oprea, care cu mare râvnă credinţa ai apărat! 

Condacul al 13-lea (de trei ori) 

O, fericită treime de Sfinți mărturisitori, Visarioane, Sofronie şi Oprea, care cu 
multă îndrăzneală aţi apărat credinţa ortodoxă şi crucea pătimirii voastre aţi dus-o 
până la capăt. Fericiți sunteţi, că Domnul Dumnezeu S-a milostivit de strădanule 
voastre cele sfinte pentru credinţa strămoşească şi a adus până în cele din urmă în 
staulul Bisericii mame pe toți cei abătuţi de la Sfânta Ortodoxie. Rugaţi-vă neîn- 
cetat lui Hristos, Dumnezeul nostru, pentru desăvârşirea acestei reîntoarceri, pentru 
ca toţi un singur suflet având şi o singură credință mărturisind, să cântăm Prea- 
sfintei Treimi împreună cu vor: Aliluia! 


Apoi se zic iarăşi: 


Icosul 1 

Stâlpare aleasă din rădăcină sănătoasă ai odrăslit, Visarioane şi din pruncie ai învă- 
ţat dreapta credinţă. Chipul cel îngeresc l-ai luat asupră-ţi din tinereţe şi viaţa cea 
îngerească o ai urmat după cuviinţă; pentru aceasta şi noi, smeriţii, cu laude te cin- 
stim aşa: 

Bucură-te, cel ce ai răsărit din părinţi credincioşi, vlăstar ales; 

Bucură-te, că din copilărie pe urmele sfinților ai mers; 

Bucură-te, cel ce prin Sfântul Botez harul dumnezeiesc ai primit; 

Bucură-te, că a purta numele sfințitului ierarh pentru toată viaţa te-ai învrednicit; 
Bucură-te, cel ce de tânăr multe lăcaşuri sfinte ai cercetat; 

Bucură-te, că din izvorul credinţei ortodoxe din belşug te-ai adăpat; 

Bucură-te, cel ce şi la Sfântul Mormânt cu evlavie ai ajuns; 

Bucură-te, că acolo cu lacrimi fierbinţi de bucurie ai plâns; 

Bucură-te, cel ce în Lavra Sfântului Sava ai fost călugărit; 

Bucură-te, că atunci şi numele de Visarion tu ai primit; 

Bucură-te, cel ce toată viaţa pe cărările curăţiei ai umblat; 

Bucură-te, că totdeauna spre cele înalte ai cugetat,; 

Bucură-te, cuvioase Visarioane, care cu mare râvnă Ortodoxia ai apărat! 


Condacul 1 

Veniţi toți iubitorii de Hristos la prăznuirea fericiților mărturisitori Visarion, 
Sofronie şi Oprea, care au slujit adevărului şi au mărturisit dreapta credinţă, 
cinstind cu evlavie ostenelile lor şi lăudându-i, să zicem: Bucurați-vă, bunilor 
mărturisitori şi râvnitori ai adevărului! 


Și îndată se spune această: 

Rugăciune 


Prea aleşilor Sfinţi mărturisitori Visarioane, Sofronie şi Oprea, cu inima smerită şi 
cu grai de laudă cutezăm a prea slăvi pe Hristos Dumnezeu, cel ce v-a arătat pe voi 
prea fericiţi mărturisitori ai dreptei credinţe. Şi plecând genunchii, cu umilinţă şi 
negrăită dragoste, rugăciune înălțăm vouă, celor ce aţi pus mai presus de toate cele 
vremelnice, credinţa cea strămoşească. 


Căci tu, cuvioase Visarioane, te-ai coborât ca un arhanghel cu glas de trâmbiţă 
dumnezeiască în mijlocul credincioşilor, întărindu-i în dreapta credinţă şi viaţa ţi-ai 
dat-o pentru Hristos. 


Şi tu, cuvioase Sofronie, neînfricat ai înfruntat temniţa şi prigonirile pentru Hristos, 
călăuzind turma cea bine credincioasă din Transilvania pe căile mântuirii şi îndru- 
mând Biserica Domnului lisus Hristos pe calea cea dreaptă. 


Iar tu, mucenice Oprea, cel prea osârduitor, iubind mai mult legea cea neschimbată 
a lui Hristos decât pe ai tăi şi decât însăşi viaţa ta, sufletul ţi-ai pus pentru dreapta 
credinţă. 


De aceea, voi toţi care aţi odrăslit din Biserica Ortodoxă transilvăneană şi care 
acum vă bucuraţi de cinstea mucenicilor şi a mărturisitorilor lui Hristos, primiţi 
rugăciunile noastre şi mijlociți pentru noi înaintea Bunului şi Milostivului 
Dumnezeu, Celui în Treime prea slăvit. Ocrotiţi cu rugăciunile voastre turma cea 
drept-măritoare care vă cinsteşte ca pe nişte mari stâlpi neclintiţi ai dreptei cre- 

dințe. Rugaţi-vă Domnului ca să întărească dragostea şi unitatea de credinţă dintre 
fraţi, să reverse harul păcii în inimile tuturor, să ferească turma credincioşilor de 
toată reaua întâmplare, ca într-un glas şi un suflet să prea slăvim pe Cel ce este 
Dătătorul tuturor darurilor şi Mântuitorul nostru. 


Rugaţi-vă pentru noi ca, izbăviți fund, prin mijlocirile voastre, de cursele celui rău, 
să ducem lupta cea bună a mântuirii în toate clipele vieţii noastre şi să fim neclintiţi 
în dreapta credință a moşilor şi a strămoşilor noştri. Bucurându-ne de dumne- 
zeiasca mărire la care v-aţi înălţat şi rugându-ne vouă să fiţi mijlocitori înaintea 
Domnului, prea slăvim pentru toate pe Tatăl, pe Fiul şi pe Sfântul Duh, zicând: 
Slavă Ţie, Doamne, în vecii vecilor. Amin. 


Sursa: Acatistier, Acatiste alcătuite de Arhimandritul Cleopa Ilie, Ed. Mănăstirea 
Sihastria 2005, p. 44-62 Acatistul Sfinţilor Mărturisitori Visarion, Sofronie şi 
Oprea 

Imnografie 


Troparul Sfinţilor cuvioşi mărturisitori Visarion şi Sofronie şi al Sfântului mu- 
cenic Oprea: Luptătorilor pentru Ortodoxie, ca nişte îngereşti trâmbiţe aţi înviorat 
în suflete îndrăznirea mărturisirii dreptei credinţe şi ca nişte înţelepţi propvăduitori, 
pe popor l-aţi hrănit cu dreaptă şi luminată învăţătură. Mari au fost ostenelile 
lucrării voastre; mare şi osârdia propovăduirii; mare a fost şi rodul luptei voastre 
drepte, pururea pomeniţilor ostaşi ai lui Hristos. 


Condacul Sfinţilor cuvioşi mărturisitori Visarion şi Sofronie şi al Sfântului mu- 
cenic Oprea: Văzând noi astăzi toate nevoinţele voastre, cu nespusă bucurie facem 
pomenirea voastră, prea lăudaţilor apărători ai Ortodoxiei; căci, cu puterea lui 
Hristos fiind într-armaţi, strălucite biruinţe pentru poporul drepteredincioşilor aţi 
secerat, voi cei ce aţi fost adevăraţi soli cereşti şi mucenicească pătimire aţi păti- 
mit. 


Troparul Sfinţilor preoţi mărturisitori loan din Galeş şi Moise Măcinic din Sibiel: 
Preoţi cu chemarea sfântă, Sfinţilor Moise şi loan, ca nişte ostaşi adevăraţi ai lui 
Hristos Dumnezeu, cu putere aţi propovăduit dreapta credință şi mărturisitori ai 
Ortodoxiei v-aţi făcut pentru poporul cel credincios. Drept aceea, moarte muce- 
nicească primind, rugaţi pe Hristos Dumnezeu, să dăruiască Bisericii Sale pace şi 
unire, iar sufletelor noastre, mare milă. 


Condacul Sfinţilor preoți mărturisitori loan din Galeş şi Moise Măcinic din Sibiel: 

Să prăznuim astăzi, cu vrednicie, pe ostaşii lui Hristos, preoţii Moise şi loan, care 
s-au arătat în pământul Transilvaniei ca nişte făclii aprinse ale dreptei credinţe, 
pentru care au primit cununa muceniciei. Şi cu dragoste să strigăm: bucuraţi-vă, 
mărturisitori ai lui Hristos şi apărători ai credinţei noastre strămoşeşti. 

Vieţile Sfinţilor - Sfântul Visarion, mărturisitorul 


Acest mare apărător al credinţei ortodoxe în Banat şi Transilvania, care a luptat 
împotriva unirii cu forţa a credincioşilor ortodocşi cu Roma, era de origine sârb, 
născut în Bosnia, în anul 1714. Fiind foarte evlavios şi râvnitor pentru viaţa 
pustnicească, în anul 1738 este tuns în monahism la mănăstirea Sfântul Sava din 
Țara Sfântă. După ce revine în Serbia, se nevoieşte câţiva ani într-o peşteră ca 
sihastru, unde pentru sfinţenia vieţii sale, dobândeşte darul facerii de minuni. 


Auzind patriarhul ortodox Arsenie de la Karloşitz de viaţa şi nevoinţa lui şi fiind 
atunci mare tulburare în Banat şi Transilvania prin trecerea forțată la uniaţie a 
românilor ortodocşi, a chemat la sine pe cuviosul Visarion, l-a hirotonit preot şi l-a 
trimis să apere dreapta credinţă în nord-vestul Carpaţilor. În ianuarie 1744, 
râvnitorul Visarion pleacă spre Banat şi este primit de popor ca un adevărat 

Sfânt. Sute şi mii de credincioşi îi ies înainte, îl ascultă şi revin în sânul Bisericii 
Ortodoxe. Peste tot îndeamnă poporul ortodox să nu părăsească "legea 
străbună ” şi să rămână Statornic în Staulul Bisericii apostolice. 


Din Timişoara merge la Lipova - Arad, unde este ascultat de o mare mulțime de 
credincioşi. Aici aşază o cruce de lemn în mijlocul satului, unde se fac adevărate 
pelerinaje de către ortodocşi, reuşind să-i unească aproape pe toţi sub braţele Crucii 
lui Hristos. Apoi şi-a continuat misiunea ortodoxă de catehizare a credincioşilor, 
care veneau cu miile să-l asculte şi în alte localităţi, ca: Deva, Orăştie şi Săliştea 
Sibiului. 


La 26 aprilie 1744, în drum spre Sibiu, este arestat de armata austriacă şi dus sub 
pază la Viena, unde este judecat şi aruncat în cumplita temniţă de la Kufstein, din 
porunca împărătesei Maria Tereza. Aici a suferit grele torturi pentru mărturisirea 
dreptei credinţe. După aproape un an de chinuri şi de legături în lanţuri, îşi dă 
Sfântul său suflet în mâinile Mântuitorului nostru lisus Hristos, fiind numărat 
în ceata Cuvioşilor Părinţi şi apărători ai Ortodoxiei, alături de ceilalți sfinţi 
martiri şi mărturisitori din Transilvania. 


Cuviosul Visarion a fost mare luptător şi apostol al unităţii ortodoxe, împotriva 
dezbinării umate din ţara noastră, întorcând zeci de sate ortodoxe la Biserica 
mamă. Pentru aceasta, Sfântul Sinod al Bisericii Ortodoxe Române l-a canonizat în 
februarie 1950, declarându-l "sfânt mărturisitor" şi se face pomenirea lui în ziua de 
21 octombrie. 


Sfinte prea cuvioase Părinte Visarioane, roagă-te lui Dumnezeu pentru noi! 

Vieţile Sfinţilor - Sfântul Sofronie, mărturisitorul de la Cioara-Sebeş 


Cuviosul Sofronie era de loc din satul Cioara-Sebeş, judeţul Alba. Fiind de mic 
foarte iubitor de Dumnezeu a primit schima monahală la una din sihăstriile 
Țării Româneşti, ajungând vestit sihastru şi împlinitor al Evangheliei lui 
Hristos. 


În anul 1756, întorcându-se în satul natal, a întemeiat o mică sihăstrie în pădurile 
din împrejurimi, cunoscută sub numele de "Schitul Cioara", adunând acolo şi 
câţiva ucenici. Apoi, văzând asuprirea şi nedreptatea la care erau supuşi românii 
ardeleni ortodocşi şi arzând de râvnă pentru Hristos, a umblat ani de zile prin 
satele din Ardeal, îndemnând pe credincioşi să păzească cu sfinţenie dreapta 
credință ortodoxă. Pentru aceasta, la porunca craiului Ardealului, a fost aruncat în 
temniţă şi bătut cumplit pentru râvna şi îndrăzneala lui. 

Fiind scos din închisoare, a început iarăşi a mărturisi dreapta credinţă în satele din 
Munţi Apuseni. Apoi a fost din nou întemnițat şi chinuit pentru Hristos. Dar cu 
rugăciunile credincioşilor fiind eliberat, la 14 februarie 1761 a adunat un "mare 
sobor” în oraşul Alba Iulia, cerând egalitate în drepturi poporului român şi 
episcop ortodox pentru credincioşii din Ardeal. 


In acelaşi an, văzându-şi dorinţa împlinită, s-a retras la mănăstirea Curtea de 
Argeş, unde mai trăind puţin, s-a săvârşit cu pace, dându-şi sufletul în mâinile lui 


Hristos. 


Biserica Ortodoxă Română l-a canonizat în anul 1955, numărându-l în ceata 
Sfinţilor mărturisitori şi se face pomenirea lui la 21 octombrie. 


Sfinte prea cuvioase Părinte Sofronie, roagă-te lui Dumnezeu pentru noi! 

Vieţile Sfinţilor - Sfântul mucenic Oprea Nicolae din Sălişte 

Acest mărturisitor al dreptei credinţe s-a născut în Săliştea Sibiului, pe vremea 
ȘT împărătesei Maria Tereza (1740 - 1780). 


IEEE RA 


Pe vremea aceea, semeaţa împărăteasă multă silnicie făcea credincioşilor de sub 
stăpânirea ei, ca să-i rupă de Biserica Ortodoxă şi să-i plece unirii cu Roma. Le 
răpea bisericile, pe preoţi îi izgonea, pe cei care nu se clătinau de la dreapta 
credință şi nu se plecau Romei îi lovea cu biruri şi poveri şi umplea temniţele cu ei. 


În amărăciunea lor, creştinii se rugau fierbinte lui Dumnezeu să nu-i lase să 
piară cu totul; iar Dumnezeu şi-a plecat urechea cu milă şi a ridicat pe Oprea 
din Sălişte, bărbat drept şi luminos, să le fie apărător în cumplita lor primejdie. 

Astfel, evlaviosul Oprea porni cu încredere la luptă pentru apărarea dreptei 
credințe. Mai întâi îşi întări sufletul cu post şi rugăciune, cu binecuvântările 
preoţilor izgoniți de la sfintele lor prestoale şi cu bunele poveţe de la bătrânii 
înţelepţi. Apoi căută, prin munţii şi văile din împrejurimi, mulțimea drept- 
credincioşilor, pretutindeni îmbărbătând pe cei ce pătimeau, mângâind pe cei ce 
suspinau şi sprijinind pe cei ce se clătinau. 


Când se înfățişă înaintea căpeteniei de la cârma ţării şi îi ceru oprirea prigoanelor şi 
sloboda mărturisire a dreptei credinţe, căpetenia îl mustră ca pe un răzvrătit şi îl 
ameninţă cu temnița şi moartea, dacă nu se pleacă unirii cu Roma. Văzând această 
neomenie, în toamna anului 1748, evlaviosul Oprea merse la Viena să se plângă 
împărătesei şi să-i ceară libertate pentru Biserica Ortodoxă, arătând că unirea 
cu Roma S-a făcut atât de ascuns, încât nici preoții n-au ştiut ce este. 


Impărăteasa i-a spus cu viclenie că i-a ascultat plângerea, dar în ascuns a dat 
poruncă pentru mai mari prigoane, iar Oprea să fie întemnițat de îndată ce va sosi 
în Ardeal. 


Prin vrerea lui Dumnezeu, aflând de această ticăloşie, evlaviosul Oprea a rămas 
în Banat ca cioban la oi. Dar după puţin timp, înainte de Sfintele Paşti, 
evlaviosul Oprea ne mai putând răbda suferinţele dreptcredincioşilor, merse 


iarăşi la Viena şi ceru i sa E şi zicea: 


Împărăteasa porunci ca fericitul Oprea să fie prins şi osândit la temniţă pe viaţă în 
cetatea Kufstein din Tirol. 


Pe fericitul Oprea l-a aşteptat vreme îndelungată soția sa Stana, stând la uşa 
bisericii, împodobită în negru, plângând şi cerând milă ca să-şi poată creşte copiii. 
Dar el n-a mai venit, împodobindu-se în temniţă cu cununa nepieritoare a Sfinţilor 
mucenici. 


Cu ale lor sfinte rugăciuni, Doamne miluieşte-ne şi ne mântuieşte pe noi. Amin. 

Sinaxar - Pomenirea cuviosului mărturisitor Visarion 


In această lună (octombrie), în ziua a douăzeci şi una, pomenirea cuviosului 
mărturisitor Visarion. 


Cuviosul părintele nostru Visarion, s-a născut în Bosnia, din părinţi creştini 
ortodocşi: Maxim şi Maria, în anul mântuirii 1714 şi a primit din Sfântul Botez 
numele de Nicolae. Tânăr, călătorind pe la multe locaşuri de închinare, a 
poposit adesea la Locurile Sfinte. Acolo, la mănăstirea Sfântul Sava, de lângă 
Ierusalim, a îmbrăcat Schima monahicească, pe când avea 158 ani, primind 
numele de Visarion. După un timp, a venit în Slovenia şi S-a aşezat la 
mănăstirea Pacra, unde pentru râvna sa către cele sfinte, s-a învrednicit de darul 
preoţiei. 


La trei ani după hirotonirea sa întru preot, cuviosul Visarion a mers din nou la 
Locurile Sfinte, ca să-şi întărească şi mai mult sufletul în dreapta credinţă a 
Bisericii Răsăritului. La puţină vreme după întoarcerea sa din această călătorie, a 
venit în Țara Ardealului, unde papistaşii căutau prin silnicie să smulgă credinţa 
dreptmăritoare din sufletele românilor ortodocşi. 


Nu glasul omenesc l-a chemat în Ardeal, ci însuşi Ziditorul tuturor, ca să 
mântuiască din pierzare pe românii drept-credincioşi. Pe unde trecea, el 
aprindea în sufletele credincioşilor râvna pentru credinţa cea adevărată. Trăia o 

viaţă de aspră înfrânare, hrănindu-se numai cu mâncare slabă de legume. Pentru 
chipul mult îmbunătățit al vieţii sale, drept-credincioşii români nu numai că-l 
ascultau şi urmau poveţele lui, dar cuprinşi de o mare însufleţire duhovnicească, îi 
sărutau mâinile şi picioarele cele sfinte. 

În drum spre Sibiu a fost prins de stăpânirea catolică şi târât la judecată. În faţa 
celor care-l judecau, el a stat drept şi fără frică, mărturisind că dreapta credinţă 
a Bisericii Răsăritului este singura adevărată şi mântuitoare. Pentru aceea, el nu 
vad înceta să arate uniţilor rătăcirea lor şi să-i îndemne să se lase de ea. Pentru 
această mărturisire a dreptei credinţe, cuviosul Visarion a fost aruncat în 
fioroasa temniță din Kufstein, în creierul munților tirolezi, unde după suferinţe 
grele departe de lume, dar aproape de Cel care împarte cununile vieţii celor 
vrednici, s-a mutat către Domnul. 

Sinaxar - Pomenirea cuviosului mărturisitor Sofronie 


Tot în această zi, se face pomenirea cuviosului mărturisitor Sofronie. 


Cuviosul Sofronie se trăgea din familia Popovici de la Cioara Sebeşului. La 
botez i s-a dat numele de Stan, iar în călugărie numele de Sofronie. A sihăstrit 
multă vreme în Ţara Românească, iar în anul 1756 s-a întors la Cioara, unde 
râvna sa pustnicească l-a mânat să-şi facă un mic schit în mijlocul codrului şi 
să ţină acolo câţiva tineri la învăţătură. Dar diavolul, care pururea caută să strice 
cele bune, l-a izgonit prin oameni răi din schitul său şi l-a silit să plece în străine 
locuri. 


După ce străbătu o mare parte din ţinutul Sebeşului şi al Albei, îndemnând, cu 
multă râvnă duhovnicească, pe credincioşi să nu se depărteze de credinţa 
dreptmăritoare, a suferit grea prigoană din partea papistaşilor, care l-au aruncat 
în temniţa grea din Bobâlna. Dar Domnul, care a scăpat pe Petru din lanţuri, l-a 
slobozit şi pe cuviosul Său Sofronie. Două luni a Stat cuviosul în ţinutul 
Zarandului şi apoi s-a îndreptat spre Munţii Apuseni, ca să facă din crestele lor 
cetate nebiruită dreptei credinţe. 


Neputându-l abate de la calea cea dreaptă, papistaşii l-au prins din nou şi l-au 
aruncat în temnița din Abrud. Dar Dumnezeul puterilor l-a izbăvit iarăşi din 
temniţă. De acum, credincioşii n-au mai vrut să-l părăsească, ci ca pe Domnul 
Hristos odinioară, îl însoțeau pururea câte 12 bărbaţi temători de Dumnezeu, ca 
nişte apostoli înflăcăraţi. 

În ziua a patrusprezecea a lunii februarie din anul 1761, cuviosul Sofronie a ţinut 
"Marele sobor” din cetatea Bălgradului (Alba Iulia). Cu cuvinte lipsite de 
meşteşug, dar pline de dulce mângâiere, a cerut la acel sobor, cuviosul Sofronie, 
în numele poporului român, vlădică pe seama drept-credincioşilor din Ardeal. 
Bunul Dumnezeu i-a ascultat glasul şi a înmuiat inima Stăpânitorilor care au 
îngăduit ca românii să aibă vlădică după rânduiala Bisericii Ortodoxe de 
Răsărit. lar atunci când, cu voia lui Dumnezeu, a fost rânduit ca episcop ortodox 
al Ardealului Dionisie Novacovici, cuviosul Sofronie, socotindu-şi împlinit 
lucrul său, a plecat la Sfânta mănăstire a Argeşului, unde s-a săvârşit în pace, 
mutându-se în locaşurile cereşti. 

Sinaxar - Pomenirea Sfântului mucenic Oprea 


Tot în această zi, pomenirea Sfântului mucenic Oprea. 


Acest mărturisitor al dreptei credinţe s-a născut în Săliştea Sibiului, pe vremea 
împărătesei Maria 'Tereza (1740-1780). Era plugar şi împreună cu soția şi copiii 
lui, ducea o viaţă de bună cucernicie şi plăcută lui Dumnezeu. 


Pe vremea aceea, semeaţa împărateasă multă silnicie făcea credincioşilor de sub 
stăpânirea ei, ca să-i rupă de la Legea Răsăritului şi să-i plece unirii cu Roma. Le 
răpea bisericile, pe preoţi îi izgonea, pe cei care nu se clătinau de la dreapta 
credinţă şi nu se plecau Romei, îi lovea cu biruri şi poveri şi umplea temniţele cu 
ei. 


In amărăciunea lor, românii se rugau fierbinte lui Dumnezeu să nu-i lase să piară 
cu totul. Şi Dumnezeu şi-a plecat urechea cu milă şi a ridicat pe Oprea din Sălişte, 
bărbat drept şi inimos, să le fie apărător în cumplita lor primejdie. 


Şi evlaviosul Oprea porni cu încredere la luptă pentru apărarea dreptei credinţe. 
Mai întâi îşi întări sufletul cu post şi rugăciune, cu binecuvântările preoţilor 
izgoniți de la Sfintele lor altare şi cu bunele poveţe de la bătrânii înţelepţi. Apoi 
căută, prin munţii şi văile săliştene, gloatele drept-credincioşilor, pretutindeni 

îmbărbătând pe cei ce pătimeau, mângâind pe cei ce suspinau şi sprijinind pe cei ce 
se clătinau. 


Când se înfăţişa înaintea căpeteniei de la cârma ţării şi-i ceru oprirea prigoanelor şi 
sloboda mărturisire a dreptei credinţe, căpetenia îl mustra ca pe un răzvrătit şi-l 
ameninţa cu temniţa şi moartea, dacă nu se pleacă unirii cu Roma. 


Văzând această neomenie, în toamna anului 1748, evlaviosul Oprea merse la Viena 
să se plângă împărătesei şi să-i ceară libertate pentru Legea Răsăritului, arătând că 
unirea cu Roma s-a făcut atât de ascuns, încât nici preoţii n-au ştiut ce este. 


Împărăteasa, cu viclenie i-a spus că i-a ascultat plângerea, dar în ascuns a dat 
poruncă pentru şi mai mari prigoane, iar Oprea să fie întemnițat de îndată ce va 
sosi în Ardeal. Prin vrerea lui Dumnezeu, aflând de această ticăloşie, evlaviosul 
Oprea a rămas în Banat ca cioban la oi. Dar, după puţin timp, înainte de Sfintele 
Paşti din anul 1752, evlaviosul Oprea ne mai putând răbda suferințele drept- 
credincioşilor, merse iarăşi la Viena şi ceru împărătesei oprirea prigoanelor şi 
încheia jalba: "sau vlădică de legea noastră sau drum slobod să plecăm din ţară”. 


Împărăteasa porunci ca fericitul Oprea să fie prins şi osândit la temniţă pe viaţă în 
cetatea Kufstein din Tirol. Pe fericitul Oprea l-a aşteptat vreme îndelungată soţia sa 
Stana, stând la uşa bisericii, îmbrobodită în negru, plângând şi cerând milă ca să-şi 
poată creşte copiii. Dar el n-a mai venit, împodobindu-se în temniţă cu cununa 
nepieritoare a sfinţilor mucenici. 


Rugăciune către Sfinţii ierarhi lorest şi Sava ai Ardealului şi Sfinţii 
mărturisitori Visarion, Sofronie şi Oprea ce s-a rostit la slujba canonizării 


Cu inima smerită şi cu grai de laudă cutezam a preamări astăzi pe Hristos, Cel ce 
v-a arătat pe voi, preafericiți mărturisitori ai dreptei credințe, slava Bisericii 
noastre! Și început cinstirii voastre de obşte făcând, ne plecăm genunchii cu 
umilinţă şi negrăită dragoste şi rugăciune înălțam vouă, celor ce aţi pus mai presus 
de toate cele vremelmce, credinţa cea dreptmăritoare; căci voi, o, bunilor ierarhi ai 
Ardealului, lorest şi Sava, trăitori ai smereniei călugărești şi părtaşi ai darurilor 
cereşti, aţi îndurat chinuri de moarte pentru apărarea Legii noastre strămoşeşti şi a 
poporului drepteredincios; iar tu, cuvioase Visarioane, prealuminate, te-ai coborât 
ca un arhanghel cu glas de trâmbita dumnezeiasca în mijlocul credincioşilor, 
întărindu-i în dreapta credință şi viaţa ta ţi-ai dat pentru Hristos; şi turma cea 
drepteredincioasa din Ardeal pe căile mântuirii şi îndrumând Biserica lui Hristos la 
biruinţa; iar tu, Oprea, cel prea osârduitor, iubind mai mult Legea neschimbată a 

lui Hristos decât pe ai tăi şi decât însăşi viaţa ta, sufletul ţi-ai pus pentru dreapta 
credinţă. 


De aceea, voi toţi care aţi odrăslit din coapsele Bisericii dreptslavitoare din Ardeal 
şi care acum vă bucuraţi de slava mucenicilor şi a mărturisitorilor lui Hristos, 
primiţi rugăciunea noastră şi mijlociţi pentru noi înaintea Bunului şi Milostivului 
Dumnezeu, Celui în Treime prea mărit. Ocrotiţi, cu rugăciunile voastre, turma cea 
dreptslavitoare, care vă cinsteşte ca pe nişte stâlpi neclintiți ai dreptei credinţe. 
Rugaţi-vă Domnului ca să întărească dragostea şi unitatea de credinţa dintre fraţi, 
să reverse harul păcii în inima tuturor, să ferească turma drepteredincioşilor de 
toată reaua întâmplare, ca într-un glas şi într-un suflet să preamărim pe Cel ce este 
Dătătorul tuturor darurilor şi Mântuitorul nostru. Priveghiaţi şi vă rugați pentru noi, 
că izbăviţi fiind, prin mijlocirile voastre, de cursele celui rău, să ducem lupta cea 
bună a mântuirii, în toate chpele vieţii noastre şi să fim neclătinaţi întru dreapta 
credinţă a moşilor şi strămoşilor noştri. 


Bucurându-vă de dumnezeiasca mărire întru care v-aţi înălţat şi rugându-ne vouă 
ca să fiţi mijlocitori înaintea tronului Celui de sus, prea mărim pentru toate pe: 
Tatăl, pe Fiul şi pe Sfântul Duh, zicând: Slava Ție Dumnezeule, Cel mare şi 
minunat întru sfinţii Tăi. Amin! 

Sinaxar - Pomenirea Sfinţilor preoţi mărturisitori Moise Măcinic din Sibiel şi 
loan din Galeş 


—— SFERTURI 


a SITMA PREOTII AA 

Tot în această zi, se face şi pomenirea Sfinţilor preoţi mărturisitori Moise 
Măcinic din Sibiel şi loan din Galeş. 


Pe la mijlocul veacului al XVIII-lea, din rândul preoţilor şi al credincioşilor 
ortodocşi români din Transilvania s-au ridicat numeroşi apărători ai dreptei 
credinţe în faţa încercărilor autorităţilor habsburgice de a-i înstrăina de "Legea 
strămoşească". 


Între ei s-au numărat şi preoţii Moise Măcinic din Sibiel şi loan din Galeş, sate 
care ţineau pe atunci de "scaunul" Sălişte. 


Primul dintre ei a fost hirotonit la Bucureşti de mitropolitul Neofit al Ţării 
Româneşti, prin anul 1746. Ridicându-se împotriva uniaţiei, a fost prins şi 
întemnițat la Sibiu, unde a pătimit timp de 17 luni. A fost eliberat din închisoare 
cu condiţia de a nu mai săvârşi cele ale preoţiei şi a trăi şi a munci ca un Simplu 
ţăran. 


În 1752 a fost delegat, alături de credinciosul Oprea Nicolae din Sălişte, să plece la 
Viena, pentru a prezenta împărătesei Maria Tereza plângerea credincioşilor din 
părțile de sud ale Transilvaniei (Făgăraş, Sibiu, Sebeş şi Orăştie) prin care cereau 

drepturi pe seama Bisericii Ortodoxe. Au fost primiți de împărăteasă, dar în loc să 
li se dea un răspuns la plângerile lor, au fost aruncaţi în fioroasa închisoare 
Kufstein, din Munţii Tirolului. 


In anii care au urmat, reprezentanţii clerului şi ai credincioşilor din Transilvania au 
cerut în mai multe rânduri autorităţilor habsburgice să elibereze pe cei doi captivi. 


La 24 iulie 1784, Stana, soţia lui Oprea, ruga pe împăratul Iosif al II-lea să-l 
elibereze după o robie de 32 de ani. Conducerea închisorii raporta că nu se mai ştie 
nimic despre el. Înseamnă că amândoi şi-au sfârşit zilele în temniţa de la 
Kufstein, jertfindu-şi viaţa pentru credinţa ortodoxă, câştigând însă cununile 
muceniciei. 


Preotul loan din Galeş a fost hirotonit la Bucureşti sau la Râmnic, în lipsa unui 
episcop ortodox în Transilvania. S-a numărat printre cei mai îndrăzneţi 
apărători ai credinţei ortodoxe, în faţa oricăror încercări ale autorităţilor 
habsburgice de a impune o altă credinţă. În anul 1756 a fost arestat şi dus în 
lanţuri la Sibiu. Împărăteasa Maria Tereza a dat ordin să fie dus în închisoarea 
cetăţii Deva, urmând să fie reţinut acolo până la moarte. Dar spre sfârşitul anului 
următor, a fost dus sub aspră pază militară la închisoarea de la Graz, în Austria. 


Un cronicar braşovean - Radu Duma - scria că în anul 1776 câţiva negustori din 
Braşov l-au cercetat în închisoare mărturisindu-le “că mai bine va muri acolo, 
decât să-şi lase credinţa strămoşească ". 


Mai târziu a fost mutat în închisoarea de la Kufstein, unde îşi sfârşiseră viaţa şi alți 
mărturisitori şi mucenici ai Ortodoxiei transilvane. 


În 1780 un alt întemnițat de aici, sârbul Ghenadie Vasici, a reuşit să trimită o 
scrisoare țarinei Ecaterina a II-a şi Sinodului Bisericii Ortodoxe Ruse, prin care 
ruga să se intervină pentru eliberarea lui. Între altele, scria: Aici în fortăreață 
este şi un preot român din Transilvania, cu numele loan, care pătimeşte în robie 
de 24 de ani pentru credinţa ortodoxă”. Acesta era preotul loan din Galeş, cel 
întemnițat în 1756, deci cu 24 de ani în urmă. 


Pentru mărturia lor ortodoxă şi moartea lor martirică, Sfinţii Preoţi martiri loan 
din Galeş şi Moise Măcinic din Sibiel, sunt cinstiţi ca sfinţi de către obştea 
credincioşilor de pretutindeni şi mai cu seamă de cei din Transilvania, din 
mijlocul cărora s-au ridicat. 

Pr. Prof. Dr. Mircea Păcurariu - Viaţa şi nevoinţele preoţilor mărturisitori 
Ioan din Galeş şi Moise Măcinic din Sibiel 


Preotul mărturisitor loan din Galeş 


Pe la mijlocul veacului al XVIII-lea, din rândul preoţilor şi credincioşilor ortodocşi 
români din Transilvania s-au ridicat numeroşi apărători ai dreptei-credinţe, în faţa 
încercărilor autorităţilor habsburgice de a-i trece cu forţa la uniaţie. Între aceştia se 
numărau: 

—  cuvioşii ieromonahi Visarion Sarai, Sofronie de la Cioara şi Nicodim, 

— protopopul Nicolae Pop din Balomir, 

— preoţii Moise Măcinic din Sibiel şi loan din Galeş, loan din Aciliu, loan din 
Poiana Sibiului, loan şi Oprea din Sălişte, loan Piuariu din Sadu, 

— preotesele din Tilișca, din Poiana şi din Deal, 

— credincioşii ţărani Oprea Miclăuş din Sălişte, loan Oancea din Făgăraş, 
Constantin Petric din Jina, loan Crăciun din Cărpiniş, Toma Maier din 
Răhău, Tănase (Todor) Todoran din Bichigiu - în părţile Bistriţei. 


Istoria a păstrat şi alte mii de nume ale preoţilor şi ale credincioşilor - bărbaţi, 
femei şi chiar copii - mai ales din satele: Sălişte, Poiana, Jina, Tilişca, Deal, 
Cărpiniş, Colun, Cuzdrioara, lângă Dej etc, ucişi sau morți în urma suferințelor 
îndurate, maltrataţi, întemnițați, bătuți ori alungaţi din satele lor. 


Între aceştia, un loc aparte ocupă vrednicul mărturisitor al credinţei ortodoxe, 
Preotul loan din satul Galeş, din părţile Sibiului. Se crede că a fost hirotonit fie 
la Bucureşti, fie la Râmnic ori la Carloviţ, ca şi alţi tineri transilvăneni, în lipsa 
unui ierarh ortodox atunci în Transilvania. 


Într-un raport al episcopului rutean unit Manuil Olszavszky de la Muncaci, din 
1746 - care fusese trimis de autorități să cerceteze starea de spirit a românilor 
transilvăneni - între preoții pe care-i prezenta ca potrivnici ai unirii cu Roma se 
număra şi loan din Galeş (Dr. Silviu Dragomir, Istoria dezrobirii religioase a 
românilor din Ardeal în secolul XVIII, vol. 1, Sibiu, 1920, p. 166.). În decembrie 
1750, el figura printre cei şase semnatari ai unui lung memoriu adresat de românii 
din părțile sudice ale Transilvaniei mitropolitului ortodox sârb din Carloviţ, Pavel 
Nenadovici, prin care-i relatau suferinţele pe care le îndură pentru credinţa lor 
strămoşească (Jbidem, p. 210 şi anexa 59, p. 86-88; reprodus şi la Pr. prof. dr. 
Mircea Păcurariu, Istoria Bisericii Ortodoxe Române. Manual pentru seminariile 
teologice, ed. a Il-a, Sibiu, 1978, p. 252-254.). În acest memoriu erau prezentate 
chiar şi propriile sale necazuri prin cuvintele: „Și au trimis în numitu Sat, în 
Galeş, doi slujitori ai cetăţii ca să prinză un popă şi n-au găsit pre popa acasă. Și 
era pe la miezul nopții, ci au găsit numai pre preutiasa sa, au început a o bate şi 
s-o lege, iară ea au început a ţipa. Vecinii au sărit să vadă ceva să fie, slujitorii 
au tras cu un piştol ş-au puşcat un om şi numai decât au căzut... ”. 


Cu două săptămâni înainte de Paştile anului 1752, preoţii loan din Poiana Sibiului 
şi loan din Galeş, „împreună cu mai mulți români” au pornit spre Becicherec, în 
Banat, unde se găseau alți doi neînfricați luptători pentru Ortodoxie, anume 

credinciosul Oprea Miclăuş din Salişte şi preotul Moise Măcinic din Sibiel, pentru 
a le duce un memoriu al românilor din părţile de sud ale Transilvaniei, ca ei să-l 
prezinte apoi împărătesei Mana Tereza, la Viena (Dr. 7. Lupaş, Contribuţii 
documentare la istoria satelor transilvane, Sibiu, 1944, p. 69-71.). 


Reîntors din Banat, Preotul loan se afla din nou în fruntea acțiunii de apărare a 
Ortodoxiei, căci la 16 aprilie 1756, episcopul unit Petru Pavel Aron informa 
guvernul despre activitatea acestuia (Dr. S. Dragomir, ibidem, vol. II, p. 47, cap. 
Un mucenic uitat: popa loaneş din Galeș; cf. şi anexa 4, p. 315; Dr. IL. Lupaş, Doi 
precursori ai lui Horia în audiență la Curtea Împărătească din Viena, în „An. 
Acad. Rom. ”, mem. secț. ist, s. III, t. XXVI, 1944, m. 14, Bucureşti, p. 469-470 (în 
extras, p. 76-77).). Cu câteva zile înainte, un oarecare Olasz Ferenc informa pe 
episcopul romano-catolic maghiar din Alba Iulia despre „agitaţiile” pe care le făcea 
Preotul loan în părțile Sebeşului, ale Orăştiei şi ale Hunedoarei (Dr. S. Dragomir, 
ibidem, vol. II, anexa 3, p. 314-315.). Se pare că s-au mai înaintat plângeri şi s-au 
mai luat măsuri împotriva lui şi mai înainte, de vreme ce, tot la 10 aprilie 1756, el 
adresa o notă-protest Sfatului oraşului Sibiu, declarând cu demnitate că, dacă au 
trimis la el „călăraşi şi plăiaşi noaptea, ca la un hoţ, iară nu ca la un preot 
nevinovat, pentru aceasta în arişte nu voi veni, că nu Sunt tâlhariu” (bidem, p. 
46 şi anexa 2, p. 314.). 


Dar nu peste mult timp, în luna mai 1756, a fost arestat şi dus în lanţuri la Sibiu. 
Bătrânul său tată, loan Burborea (Vârvorea), înainta atunci o scrisoare Tezau- 
rariatului din Transilvania, solicitând eliberarea lui din închisoare, pe cauţiune sau 
cel puţin să-i dezlege lanţurile, pentru a se bucura de lumina zilei (Ibidem, p. 48-49 
şi vol. I, anexa 101, p. 157-1558.). Nimeni n-a ţinut însă seama de rugămintea unui 
părinte îndurerat de suferinţa fiului său preot. Dimpotrivă, împărăteasa Maria 
Tereza a dat ordin să fie dus în secret în închisoarea cetăţii Deva, urmând să fie 
reţinut acolo până la moarte („ad perpetuos carceres”) (Ibidem, p. 49.). În anul 
următor, Cancelaria aulică din Viena cerea Directoratului cameral din 
Transilvania să-l deporteze pe Preotul loan, fie într-o fortăreață din Italia, fie la 
Graz, unde să fie reţinut pentru toată viaţa. Faptul că nu s-a precizat locul 
detenţiei lui a dus la o nouă corespondenţă, dispunându-se, în cele din urmă, la 16 
noiembrie 1757, să fie dus cu escortă militară de la Deva în Banat, iar de acolo la 
Graz (Amănunte, ibidem, p. 49-50.). 


Spre deosebire de alţi tovarăşi ai săi de suferinţă despre al căror sfârşit nu ştim 
nimic, despre Părintele loan din Galeş avem două mărturii târzii. Astfel, cronicarul 
braşovean Radu Duma menţiona că în anul 1776 câţiva comercianţi din Braşov, 
aflați în treburi negustoreşti la Graz, l-au cercetat în temniţă, mărturisindu-le „că 

mai bine va muri acolo decât să-şi lase credinţa cea pravoslavnică”, Se pare că 
după un şir lung de ani, a fost mutat în închisoarea de la Kufstein, unde îşi 
sfârşiseră viaţa şi alţi mucenici ai Ortodoxiei transilvane. 


În adevăr, în 1780, un alt întemnițat de acolo, sârbul Ghenadie Vasici, fost 
pretendent la scaunul episcopal ortodox din Transilvania, a izbutit să trimită o 
scrisoare către Sinodul Bisericii Ortodoxe Ruse şi țarinei Ecaterina a II-a, rugându- 
i să intervină pentru eliberarea lui. Între altele, Ghenadie scria: „Aici în fortăreață 
este şi un preot român din Transilvania, cu numele loan, care pătimeşte în robie 
de 24 de ani pentru credinţa ortodoxă”. Acesta nu putea fi decât Ioan din Galeş, 
întemnițat cu 24 de ani în urmă, adică în 1756 (bidem, p. 309). 


Aşa şi-a sfârşit viaţa, departe de familia şi de păstoriţii lui, cinstitul Preot 
mărturisitor Ioan, din Galeşul Sibiului. Împodobit cu nimbul mucenicesc, nu- 
mele lui cinsteşte în veci patria şi neamul din care s-a ridicat, rămânând 
statornic în credinţă. 


Preotul mărturisitor Moise Măcinic din Sibiel 


Printre marii apărători ai dreptei-credinţe a românilor din Transilvania veacului al 
XVIII-lea, la loc de cinste se află şi Preotul Moise Măcinic din Sibiel, sat aşezat în 
„mărginimea” Sibiului. Câteva ştiri despre viaţa sa desprindem dintr-o declaraţie 
pe care a dat-o el în faţa unei comisii de anchetă la Viena, în zilele de 14 şi 15 
aprilie 1752. Între altele, el declara că toţi credincioşii din Sibiel l-au rugat, în 
urmă cu vreo 6 ani, să plece la Bucureşti spre a fi hirotonit preot, ceea ce s-a şi 

făcut, prin punerea mâinilor mitropolitului Ungrovlahiei Neofit Cretanul 
(Procesul-verbal al anchetei, publicat în limba germană, de Dr. 1. Lupaş, Doi 
precursori ai lui Horia în audienţă la Curtea împărătească din Viena, în „An. 
Acad. Rom.”, mem. secţ. ist., t. XĂVI, (1944), m. 14, Bucureşti, p. 459-464 (în 
extras, p. 65-70).). La scurt timp după hirotonie, episcopul rutean unit Manuil 
Olszavsky din Muncaci, trimis de autorități să cerceteze starea de spirit a 
credincioşilor ortodocşi din Transilvania, constata că printre cei care se 
împotriveau cu mai multă tărie uniației se număra şi „popa Măcinic din Sibiel” 
(Dr. Silviu Dragomir, Istoria dezrobirii religioase a românilor din Ardeal în 
secolul XVIII, vol. 1, Sibiu, 1920, p. 166.). 


În urma acestei acțiuni, a fost arestat, după cum declara el însuşi în 1752: „Apoi 
m-am întors acasă şi am Slujit ca preot, ceea ce aflându-se, am fost dus la 
închisoare, în Sibiu şi am pătimit acolo 17 luni, până când, în cele din urmă, 
Excelenţa sa generalul comandant contele Brovne, la care am înaintat un 
memoriu, a vorbit cu Excelenţa sa guvernatorul şi am fost slobozit din temniţă, 
cu condiţia să mă las de slujba preoțească şi să mă hrănesc din munca braţelor 
ca un Simplu ţăran, până se va ivi vreun episcop să-mi dea mai departe poruncă 
ce am de făcut. Mulţumindu-mă cu aceasta, m-am întors acasă, nu am mai făcut 
nici o slujbă preoțească, ci am trăit în linişte ca un ţăran, până când a venit în 
satul nostru domnul vicar Petru Aron, care m-a chemat înaintea lui şi a pofltit 
să-i fac un nou jurământ preoţesc. Cum eu însă nu am voit să mai fac alt 
jurământ, afară de acela pe care îl făcusem la Bucureşti, de aceea a sosit 
poruncă la sat, să mă dea iarăşi prins” (Dr. 1. Lupaş, ibidem, p. 416 (22).). 


La 10 decembrie 1750, „Popa Măcinic” se număra printre cei şase semnatari ai 
unui lung şi emoţionant memoriu adresat mitropolitului sârb Pavel Nenadovici, de 
la Carloviţ, în care se relatau toate suferințele la care sunt expuşi credincioşii 
ortodocşi din Transilvania (Memoriul, la Dr. S. Dragomir, ibidem, vol. I, anexa 59, 
p. 86-85, reprodus şi la Pr. prof. dr. Mircea Păcurariu, Istoria Bisericii Ortodoxe 
Române, manual pentru seminariile teologice, ed. a II-a, Sibiu, 1975, p. 252-254.). 


În anul 1752, cu două săptămâni înainte de Paşti, au sosit în Becicherec preoţii 
Ioan din Poiana Sibiului şi loan din Galeş, împreună „cu mai mulți români”, 
aducând un memoriu al românilor din părțile Făgăraşului, ale Sibiului, ale 
Sebeşului şi ale Orăştiei - întocmit în casa preotului Vasile din Sălişte - pe care 
Oprea Miclăuş şi Moise Măcinic urmau să-l prezinte împărătesei Mania Tereza, la 
Viena. Într-adevăr, după traducerea memoriului în limba germană, la Timişoara, 
cei doi s-au îndreptat spre capitala împărăției habsburgice. Din interogatoriul ce li 
s-a luat în zilele de 14 şi 15 aprilie 1752, reiese că Oprea Miclăuş era acum 

pentru a treia oară la Viena, în aceeaşi calitate de trimis al credincioşilor 
ortodocşi din Transilvania, pe când tânărul Moise era pentru prima oară. Cu 
câteva zile înainte, au fost primiţi în audienţă de împărăteasa Maria Tereza şi de 
cancelarul Kaunitz (Dr. 1. Lupaș, Contribuţii documentare la istoria satelor 
transilvănene, Sibiu, 1944, p, 69 şi urm.) . 


Dar, în loc să li se dea un răspuns la jalba pe care o înaintaseră Curţii, cei doi 
trimişi ai clerului şi credincioşilor din „mărginimea” Sibiului au fost arestaţi şi 
aruncaţi în închisoarea de la Kufstein. Au fost aşteptaţi zadarnic de familiile, de 
consătenii şi de toți mărturisitorii dreptei-credinţe, în numele cărora făcuseră acel 
drum lung şi obositor până la Viena. La trei ani după întemniţare, deci în 1755, 
reprezentanţii românilor ortodocşi din sudul Transilvaniei întocmesc o scrisoare 
către mitropolitul Pavel Nenadovici - dusă la Carloviţ de preotul loan din Poiana 
Sibiului şi de credinciosul Toma Maier din Răhău - prin care-l înştiinţau de multele 
suferinţe pe care le îndurau pentru credinţa lor. Între altele, îl rugau: „să nu ne 
lăsaţi, pentru Hristos şi pentru aceşti oameni care i-au trimis ţara la împărăție, 
anume Oprea Miclăuş, Popa Măcinic, căci multă dorire are ţara de ei, care nu 
ştim, Sunt undeva sau ba” (Dr. Silviu Dragomir, ibidem, vol. I, anexa 96, p. 153 şi 
vol. II, p. 32; Dr. 1. Lupaș, Doi precursori..., p. 419 (25).). 


Îngrijoraţi de soarta lor, la 4 decembrie 1756, săliştenii adresează un memoriu către 
acelaşi mitropolit, relatând că „nu este putere mai multă a putea răbda răul care 
ne cade nouă asupră de la popii cei uniţi în toate zilele şi supărările, că în toate 
zilele ne prind la arest şi ne căznesc cum este mai rău, încă ne dau şi în mâna 
biraelor de ne închid prin temnițe; deci de al lor mare rău ne-am pustiit tot şi 
case şi moşii şi şedem ” tot fugiţi la păduri, fiindcă nouă nu ne trebuiesc popii cei 
uniţi, până la moarte”. lar în partea finală a memoriului scriau: „Și ne rugăm... 
pentru ai noştri care noi, satele, i-am ales oameni şi i-am trimis la preînălțata 
Curte, anume Popa Mucenic şi Oprea Miclăuşi. Să fii Măria Ta într-ajutor ca să 
se sloboadă, căci sunt oameni buni şi sunt oameni de noi toţi şi cu voia noastră 
trimişi” (Dr. Silviu Dragomir, ibidem, vol. 1, anexa 105, p. 161-162; vol. IL, p, 
a) 


În sinodul convocat de cuviosul ieromonah Sofronie de la Cioara, în februarie 
1761, la Alba-lulia, s-a cerut de asemenea eliberarea lui Oprea Miclăuş şi a 
preoţilor Măcinic din Sibiel, loan din Galeş şi loan din Sadu (Ibidem, vol. II, p. 
195). Într-un memoriu cu data de 7 aprilie 1761, înaintat generalului Bukow, sosit 
cu două zile înainte la Sibiu, se cerea eliberarea aceloraşi deţinuţi, căci „ei n-au 
vină mai mare decât noi toţi românii din Transilvania, noi i-am înduplecat să 
umble pentru legea noastră” (Ibidem, p. 223-224.). 

Cei care întocmiseră memoriile respective n-aveau de unde să ştie că, pe la 
începutul anului 1756, unul din prizonierii de la Kufstein a izbutit să evadeze din 
robie. Guvernul ardelean cerea autorităţilor în subordine să supravegheze pe soţia 
lui Oprea Miclăuş, socotind că el este cel evadat (Ibidem, anexa 9, p. 318-319.). S- 
ar putea ca acela care evadase să fi fost prins şi readus în închisoare, ori va fi pierit 
de foame şi de frig în Munţii Tirolului şi desigur cei de acasă nu vor fi ştiut nimic 
de soarta lor. Acasă n-a mai ajuns nici unul, din moment ce s-a făcut atâtea 
intervenţii pentru eliberarea lor, iar la 24 iulie 1784, soţia lui Oprea, Stana, cerea 
îndurare împăratului losif al II-lea, pentru eliberarea lui, după o robie de 30 de ani. 
Conducerea închisorii raporta că nu se ştia nimic despre el (Ibidem, p. 308.). 


Înseamnă că amândoi şi-au sfârşit zilele în fioroasa temniţă de la Kufstein, 
jertfindu-şi viaţa pentru credinţa ortodoxă, câştigând însă cununile muceniciei şi 
ale împărăției lui Dumnezeu (Despre moartea mucenicească a credinciosului 
Oprea Miclăuș şi a preoților Măcinic din Sibiel şi loan din Galeş, relatează şi 
cronica în versuri intitulată Plângerea sfintei mănăstiri a Silvaşului (Prislop); „Şi 
pe câte trei din Viena i-au închis şi acolo viaţa lor s-a stins. ”. Cf. Dr. 1. Lupaş, 
Cronicari şi istorici români din Transilvania, ed. a II-a, Craiova, 1941, p. 73.). 


(Sursa: Patriarhia Bisericii Ortodoxe Române, Sfinţi români şi apărători ai 
Legii strămoşeşti, E.I.B.M.B.O.R., Bucureşti, 1987, p. 443-446, Preotul 
Mărturisitor loan din Galeş şi p. 447-450, Preotul Mărturisitor Moise Măcinic 
din Sibiel.) 

Viaţa şi nevoinţele - Sfântului Visarion mărturisitorul, cuviosului Sofronie de 
la Cioara şi Sfântului mucenic Oprea Nicolae din Sălişte 


Sfântul Visarion, mărturisitorul 


Mişcarea românească de la 1744 din Transilvania şi din Banat, dezlănţuită de 
propovăduirea Călugărului Visarion, apare în perspectiva istoriei ca parte a luptei 
de secole duse de popor pentru libertate naţională şi religioasă, pentru dreptate şi 

omenie. Cuvântul său simplu, spus cu suflet deschis, e scânteia care răscoleşte 
adânc conştiinţa maselor şi zădărniceşte în câteva săptămâni înfăptuirile unei 
jumătăţi de veac de silnicii. S-a vădit încă o dată atunci că Ortodoxia românească 
este una cu aspiraţiile întregului neam, iar apărarea credinţei înseamnă păstrarea 
fiinţei naţionale. 


În aceste vremi de suferinţă pentru românii din vestul Carpaţilor, când credinţa lor, 
singurul bun ce le mai rămăsese, era primejduită, în numele ei vine Călugărul 
Visarion, expresie a solidarităţii ortodoxe, a colaborării întru apărare, precum şi a 
luptei împotriva asupririi (Cu înțeles larg cuprinzător, acum ca şi în trecut, se 
depăşesc hotarele etnice şi se dovedeşte iar prețul integrării în măreția 
solidarității umane pentru dreptate şi libertate. In această acțiune la care 
participă întreaga Ortodoxie, Muntenia şi Moldova sunt coordonatoare şi acordă 
sprijinul frăţesc. Pe tăinuite cărări vin călugări să le întărească încrederea celor 
prigoniţi. Le aduc cărţile trebuincioase în care, alături de cele ale sufletului, se 
vorbeşte întraripat despre trecutul măreț al neamului şi despre înalta sa misiune 
istorică. Ierarhii folosesc toate mijloacele întru apărarea credinţei, le trimit preoți 
când numărul acestora se iîmpuţinase din cauza prigoanei, hirotonesc preoţi din 
provinciile ocupate. În 1734, episcopul Râmnicului dă episcopului din Timişoara 
câteva sute de cărţi în limba română, iar în 1752 episcopului din Arad, precizând 
în actul însoțitor, scris româneşte, că menirea lor este de a fi „deschidere celor ce 
prin neştiință, cu a lor nepricepere cad la întunerecul rătăcirii”. Domnii ţărilor 
româneşti intervin pe căi diplomatice, susţin toate acțiunile şi acordă adăpost 
emigranților. Legăturile strânse de totdeauna între toate provinciile româneşti şi 
solidaritatea lor se afirmă şi acum în toată amploarea. Visarion se oprise înainte 
de 1744 în Muntenia. 1. B. Mureşianu, Mănăstiri din Banat, Timişoara, 1976, p. 
43; Tipografia din Râmnic şi reluarea tipăririi cărților sârbeşti la 1726, Novi Sad 
(R.S.F. Iugoslavia), 1976. Text românesc şi sârbesc, p. 118.). 


Din actul de legitimare şi călătorie primit de la Patriarhul Bisericii sârbe, Arsenie 
loanovici Şakabent, la 13 februarie 1742, reiese că Visarion s-a născut în 
districtul Maidan din Bosnia, tatăl său numindu-se Maxim, iar mama Maria, 
stabiliți apoi, în Kostainiţa din Croaţia (G. Bogdan-Duică, Călugărul Visarion 
Sarai (1744). Un episcop din istoria Transilvaniei, în „Foaia diecezană ”, 
Caransebeş, 1896, nr. 6 şi 7, p. 420). Alte informaţii îl consideră originar din 
Bolovar, dioceza Pakraţului, unde l-a întâlnit episcopul Pavel Nenadovici ca 
vieţuitor într-o peşteră, săvârşitor de minuni fiind prin tăria credinţei sale. Chemat 
de patriarh a venit la Carlovăţ. Acolo l-a cunoscut episcopul de mai târziu, 
Vichentie Popovici. Din relatarea pe care a făcut-o protopopului Mehadiei, Nicolae 
Stoica de Haţeg (1751-1833), consemnată în cronica sa (Cronica Banatului, studiu 

şi ediție de Damaschin Mioc, ediţia a Il-a, revăzută, Timişoara, 1951, p. 185.), 
aflăm că avea înfăţişare de ascet, îmbrăcat foarte modest şi era în mare cinste în 
faţa patriarhului. Episcopul Inocenţiu Micu Klein, care l-a întâlnit în alte 
împrejurări, îi face următorul portret: „Om au fost de mijloc la stat sihastru 
acesta, cu barbă mică, negru la faţă şi perit” (P. Maior, Istoria Bisericei 
românilor atât a acestor din coace, precum şi a celor din colo de Dunăre, Buda, 
1813, p. 105; G. Bogdan-Duică, art. cit., nr. 7.). Preotul Atanasie Stoica din 
Mehadia, el însuşi între cei mulţi care-l însoțeau pe Visarion în părțile Hațegului, l- 
a văzut „cu o rasă cârpită, în opinci, fără de obiele, cu căciulă călugărească 
ploştită, cărunt şi slăbit” (Nicolae Stoica de Haţeg, Cronica Banatului, p. 186.). 


A fost tuns în monahism în mănăstirea Sfântul Sava de către Patriarhul 
Ierusalimului, în 1738 (A. Bunea, Episcopul loan Inocenţiu Klein, Blaj, 1909, p. 
155.), primind numele de Visarion. Ajunge la Athos şi înapoindu-se în Serbia în 
1742 e primit în mănăstirea Pakra. Vorbea limba sârbă, probabil şi greacă. 
Atanasie Stoica, cel care l-a ascultat, spune că „ştia ceva româneşte, că au fost vr- 
un an în Țara Românească” (N. Stoica de Haţeg, ibidem, p. 186.), fapt ce 
confirmă organizarea acţiunii sale de mai târziu şi împreună-lucrarea ortodoxă. 


L-a chemat Nicolae Sarai-Tiurcia (cojocaru) şi după propria sa mărturisire, în 1744 
avea 30 de ani. Potrivit declaraţiei pe care o face la interogatoriul de la Sibiu din 27 
aprilie 1744, a plecat de la mănăstirea Pakra la Carlovăţ în prima jumătate a lunii 
ianuarie din acelaşi an şi după o întrevedere cu patriarhul, îşi continuă drumul, 
ajunge la Timişoara, trece pe la mănăstirile din Banat, zăboveşte puţin la Hodoş- 
Bodrog şi se opreşte la Lipova (4. Șaguna, Istoria Bisericii Ortodoxe Răsăritene 
Universale, vol. II, Sibiu, 1560, p. 182.) pe la începutul lunii martie. Protopopul 
Nicolae Stoica a consemnat spusele martorilor şi ale tatălui său, privind călătoria: 
„norod din Mehadia, Ruşava (Orşova) şi din sate a-l vedea şi a-i blagoslovi au 
alergat, pi la Timişoara păn la Lipova l-au petrecut ca pre un sfânt... prin Vinga 
la Pacraţi pustă, 3000 de ţărani cu coasăle a cosi veniţi, tot ciopoară nainte 
alergând, coasăle lepădând, nainte îngenunchea, să închina, îi blagoslovea, 
mânile îi săruta şi iar fuga cu coasăle nainte alerga, păn la Lipova” (N. Stoica de 
Haţeg, ibidem, p. 186-187.). 


Alegerea acestui centru românesc cu străvechi tradiţii ortodoxe, cu meseriaşi vestiți 
şi cu o viaţă comercială intensă, a fost bine gândită. Spre el au gravitat până târziu 
părțile arădene, bănăţene şi bihorene, atunci supuse presiunilor pentru uniaţie. Era 
deci locul cel mai potrivit vestirii cuvântului răscolitor, iar în apropiere se aflau 
episcopii din Timişoara şi din Arad. Pe colina de la marginea oraşului, Visarion 
ridică o cruce de lemn ce se păstrează şi astăzi în una din absidele exterioare ale 

bisericii istorice din Lipova. Lângă cruce a apărut un izvor, rămas în amintirea 
localnicilor cu denumirea „Izvorul Sfântului” (. Boroş, Documente cu privire la 
istoricul diecezei Lugoj..., p. 54.0). Cronicarul relatează: „În Lipova mai șezând, o 
cruce mare de lemn or făcut-o cu el şi pe o coastă de deal săpând groapa au 
înfipt-o, apă de supt cruce au fântânit şi multe boale au tămăduit” (Ubidem. p. 
186.). 


De lângă cruce, ajutat adesea pentru mai buna înţelegere a cuvântului de 
comercianții Dima, Gavril şi de George Nicolae şi ei pătimitori, Visarion vorbeşte 
convingător mulţimii. În documentata sa istorie (Părţi alese din istoria 
Transilvaniei. Pre doue sute de ani din urmă, vol. 1, Sibiu, 1889, p. 420.), George 
Barițiu remarcă: „EI însă nici nu simțea trebuinţa de a întinde vorba multă şi a 
ținea prelegeri de dogmatică, precum făceau iezuiţii. Prin cuvinte Scurte, dar 
spăimântătoare... ştiu să bage în fiori pe miriadele de oameni. Vai de capul 
vostru, aţi vândut sufletele voastre; dezlegarea morţilor voştri nu e dezlegare, ci 
osândă; parastase, pomeni şi sărindare le-aţi plătit cu totul în deşert la popi 
nelegiuiţi, la popi nepopi; baptismul (Botezul) pruncilor voştri, nelegiuit; de 
aceştia îl doare pe el mai mult”. 


Sunt puţine crucile care au adunat în jurul lor atâţia credincioşi şi au revărsat atâta 
tărie, atâta rezistenţă întru apărarea fiinţei neamului şi a credinţei, precum a fost 
modesta cruce de lemn de la Lipova. Şi tot puţine sunt cele ce au prilejuit atâtea 
îngrijorări unei curţi imperiale şi unei întregi orânduiri de stat. Visarion a plecat 
din Lipova, dar pelerinii vor continua încă mult timp să-şi găsească lângă ea 
liniştea şi încrederea în mai bine. Această cruce a rămas un simbol al vrerilor de 
dreptate şi de libertate. 


Consiliul de război imperial îşi exprima, în 24 iunie 1744, îngrijorarea că 
pelerinajele la cruce pot provoca tulburări (Dr. S. Dragomir, Istoria dezrobirii 
religioase a românilor din Ardeal, în secolul XVIII, vol. I, Sibiu, 1920, p. 35, 
anexe. ). Consiliul locotenenţial din Pojon, prin ordinul din august, păstrat în arhiva 
din Arad, confirmă că la crucea aşezată lângă Lipova, pentru stricarea uniaţiei în 
Banat, veneau mulţimi din toate părțile, că activau în acest sens călugări veniţi de 
peste munţi şi de aceea dispune arestarea lor. La 9 ianuarie 1745, congregația 
Zarandului îşi exprima revolta față de menţinerea crucii la care mergeau foarte 
mulţi credincioşi din regiune, iar în mai, din acelaşi an, congregația comitatului 
Arad ordonă organelor în subordine să vestească în întregul comitat aplicarea a 100 
de lovituri de bici celor ce vor trece Mureşul la cruce, precum şi cazurilor de 
recidivă, împreună cu o amendă de 12 florini renani (Prot. Gh. Ciuhandu, Românii 
din câmpia Aradului de acum două veacuri, Arad, 1940, p. 98, 128, nota 29.). 

Conducerea administrativă din Timişoara ordonă oficiului districtual din Lipova să 
distrugă toate construcțiile ridicate în apropierea crucii pentru adăpostirea 
pelerinilor, spre a evita tumultul, dar să lase neatinsă crucea; raportul din 14 
septembrie anunţa executarea ordinului. După doi ani de la aşezarea crucii, se 
raportează din Lipova că vin aici zilnic numeroşi pelerini şi că mulțimea celor din 
Banat, din nordul Mureşului, din Crişana, e în creştere (Prof. Gh. Cotoşman, 
Eremitul Visarion Valahul, în „Mitropolia Banatului", XXX (1957), nr. 1-3, p. 
109.). Se iau măsuri restrictive împotriva preoţilor şi sunt urmăriți călugării, 
îndeosebi cei veniţi din Muntenia şi din Moldova, o repetare a obişnuitelor ordine 
date în acest scop. 


În ziua de 29 mai 1744, administraţia militară din Timişoara ordonă aceluiaşi 
oficiu districtual din Lipova să aresteze pe Eremitul Visarion, iar dacă e plecat, să-l 
caute. Se răspunde abia în ziua de 21 iunie că la Dobra au fost arestate trei 
persoane din localitate, ce l-au însoţit pe Visarion, care se află de 12 săptămâni în 
Transilvania (Baroti Lajos, Adattar Delmagiarorszag, vol. II, V, LX (1904-1905), 
Timişoara, p. 95, 96; Prot. Gh. Cotoşman, ibidem, p. 122, 123.). Conducerea 
militară din Timişoara, după răscoala din 1737-1739, a acceptat tacit mişcarea 
paşnică de teamă că intervenţia ar dezlănţui o nouă ridicare a maselor, limitându-se 
la măsuri de prevenire a tumultului şi ca atare, deşi foarte bine informată, emite 
dispoziția după mult timp de la plecarea Călugărului Visarion. La 11 aprilie, acesta 
era la marginea estică a Banatului, în Capolnaş, din apropierea Făgetului. 


De acolo, obercnezul (primarul şef al regiunii) Petcu, precum consemnează 
episcopul Inocenţiu Micu Klein, în traducerea lui Petru Maior (Op. cit., p. 106; G. 
Barițiu, ibidem, p. 419-420.) „trimisă în Dobra (orăşel la intrarea în 
Transilvania) la vice-ductorul loan Lădariu, în care se scria că după două, trei 
ceasuri (în aceeaşi zi) va se vină acolo un sihastru, căruia numai Ssălaş să-i 
rânduiască, că de altele nu are lipsă şi să spună protopopului locului (unit), ca 
Să iasă cu litie înaintea sihastrului şi aşa să-l petreacă... Într-aceea veni sihastrul 
de mulţi călăreţi încungiurat şi intrând în sălaşul rânduit, mulţi din popor să 
adunară acolo a-i săruta picioarele şi mânile”. 


La 12 aprilie, zi de Duminică, Visarion pleacă la Deva, urmat de „cetele călăreţe 
numeroase ale bănăţenilor şi dorobanţilor, încă şi de câţiva cavaleriști din 
regimentul cesaro-regesc care purta numele proprietarului Său, contele 
Springer; iar moşii noştri ne spuneau, din câte aflară de la părinţii lor, că la 
trecerea lui Visarion prin acel comitat al Hunedoarei, dregătorii comitatului, 
fireşte mai mulți calvini, au provocat pe oameni ca Să iese cu ramuri verzi întru 
întâmpinarea sfântului profetului, care duce viaţă îngerească... Ajuns în Deva... 

află sihastrul un loc foarte acomodat spre a combate uniunea cu Roma în 
cuvinte cât mai tari, pe care un popă neunit le împărtăşea poporului românesc” 
(G. Barițiu, ibidem, p. 420-421.). 


Atanasie Stoica, aflat între cei mulți care-l însoțeau, întregeşte descrierea prin 
condeiul protopopului Nicolae Stoica (Op. cir., p. 186.): „Acu de la Hunedoara, în 
țara Hațegului intrând, oamenii la el să adună. Mai vârtos văzând că nu mâncă, 
nu bea decât după ameazi la chindie... îi ziseră sfântu Nichita sau Nicodim. 
Adunându-se întâi sute, apoi şi mii de oameni la el, cât putea, ce ştia, învăţa... 
Spunând în tot Ardealul că-i sfântu în Ardeal, mii de oameni şi copii îl petrecea, 
flămânzi cu el umbla şi ce zicea asculta... legea pravoslavnică, dar nu a papii, să 
țină, la el şi domni a-l vedea venea... ”. 


Din Deva se opreşte la Orăştie şi însoţit de mulţimi, ajunge la Săliştea Sibiului, 
unde petrece câteva zile, cuvântul său readucând la Ortodoxie acest puternic centru 
românesc. Contemporanii evenimentului au lăsat amintirea altui moment din 
această călătorie (Nicolae Stoica de Haţeg, ibidem, p. 186.): „Carea auzind 
episcopul uniţilor loan (Inochentie Klein, liber baro, rumân), viind a-l vedea 
cine-i şi ce vorbeşte, îl află în mijlocul mulţimii învățând. Și episcopu i-a zis: 
» Tu, ursule din munţi, ce ai căutat aicea vei afla, eu te voi învăţa! Ce turburi 
creştinii, turma mea?” 


Călugărul au zis: „Măcar zici mie ursu, eu nu Sunt, dar tu eşti rău lup supt pele 
de oaie şi mânci oile”. Şi zicându-i vlădica că-i căine spurcat, începură oamenii 
a Sudui pre văldica de suflet, de lege. 


„Îndărăt de aici, că aici cu petri te ucidem şi te mâncă cânii. Să ştii că nu ne 
scapi”. Episcopu, Suindu-să în hindeu cu 6 cai, acasă în Fogaraş au fugit, cu 
expres la gubernium au înştiinţat ce s-au întâmplat, în ce chip pe călugărul din 
Ardeal să-l scoată”. George Barițiu consideră că scena s-a petrecut în alte 
împrejurări (Ibidem, p. 422.). 


În drumul de la Sălişte spre Sibiu a fost arestat la 26 aprilie şi închis la Sibiu, în 
strada Cisnădiei, mutat, de teama mişcărilor suspecte ale românilor, în strada 
Iernii. În ziua următoare, din ordinul comandantului general al Transilvaniei, 
contele Czernin şi în prezenţa episcopului Inocenţiu Micu Klein, Visarion a fost 
Supus unui interogatoriu ce cuprinde 44 de întrebări, la care a răspuns prudent, 
iar la insistenţele comisiei privind scopul misiunii sale şi cine i-a încredinţat-o, a 
spus că e trimisul Domnului. N-a ezitat totuşi să afirme că uniţii au două religii 
şi nu ţin nici una (G. Bogdan-Duică, art. cit., nr. 7.). 

De la Sibiu, Visarion a fost dus la Alba-Iulia, la Deva, apoi la Timişoara unde i s-a 
luat un nou interogatoriu şi în mare taină, sub escortă, la Viena. Informaţiile 
documentare încetează, dar s-a afirmat că la intervenţia ministrului plenipotențiar 
rus la Viena, ar fi fost eliberat şi trimis în Rusia (Dr. S. Dragomir, op. cit., p. 140; 
G. Barițiu, ibidem, p. 422.). Protopopul Nicolae Stoica redă spusele căpitanului 
Vuc Piscevici, consătean cu „Nicola Tiurcia ce au fost ca sfânt de viu”, cu care s-a 
întâlnit la Verona, când era escortat spre Viena, o scenă impresionant redată 
(Ibidem, p. 187.). 


Enervarea produsă la curtea din Viena depăşeşte obişnuitele limite şi după 
arestarea lui Visarion, consiliul de război imperial trimite în 24 iunie 1744 o 
scrisoare Patriarhului sârb Arsenie, prin care dispune să justifice trimiterea sa în 
Transilvania. Visarion e acuzat că a ridicat o cruce la Lipova, a organizat acolo un 
pelerinaj, a predicat îndeplinind îndatoriri ce revin misionarilor. A trecut apoi în 
Transilvania, unde a cutezat să desfăşoare aceleaşi activităţi, cauzând tot felul de 
dezbinări şi neînţelegeri între uniţi şi adversarii lor. Acestea, precum şi necesitatea 
înlăturăru urmărilor mai grave, au determinat arestarea sa. Cere patriarhului să 
răspundă dacă i-a dat paşaport, scrisoare de recomandare, dacă l-a trimis ca 
misionar sau în alt scop şi dacă într-adevăr îi vor urma alți misionari spre a dezbina 
pe uniţi de Biserica Catolică, pentru a-i readuce la vechea lor credinţă. Recurgând 
la ameninţări şi negându-i dreptul de a orândui astfel de misiuni fără încuviințarea 
Vienei, îi interzice să trimită în viitor misionari. 


Patriarhul răspunde cu demnitate, după două luni, la 26 august. Declară că a dat 
Călugărului Visarion menţionatele acte ca dovezi pentru credincioşii ce-i oferă 
daruri de milostenie, precum şi dezlegarea să propovăduiască cuvântul lui 
Dumnezeu între credincioşii ortodocşi. Nu i-a încredințat nici o îndatorire 
misionară, aceasta însemnând câştigarea de aderenţi în detrimentul altei credinţe, 
dar dacă a săvârşit această încălcare a îndatoririlor sale, el, patriarhul, e competent 
să-l judece şi să-l pedepsească. Din informaţiile pe care le-a cules, rezultă însă că 
Visarion nu a predicat pentru a converti apartenenţii altei credinţe, ci numai pentru 
apărarea credinţei ortodoxe. Dacă între ascultători s-au aflat persoane de altă 
confesiune - uniți - vina aparține acestora, iar nu lui Visarion, ei nesocotind 
dispozițiile Bisericii lor când au asistat la propovăduirea altei confesiuni. 
Procedându-se aşa cum s-a procedat, atât preoțimea ortodoxă cât şi cea catolică ar 
ajunge în situația de a fi judecată, când la predicile lor participă şi persoane de altă 
credinţă, bine ştiindu-se că atunci când se apără propria credinţă, cele străine nu 
pot fi elogiate (Dr. S. Dragomir, ibidem, p. 141-142; textele celor două acte, în 
originalul german, publicate în anexe, p. 35-37, nr. 28 şi nr. 30.). 

Consiliul imperial de război nu a mai răspuns şi nici nu a aplicat sancțiuni 
patriarhului, dar împărăteasa Maria Tereza ordonă să se ia cele mai drastice măsuri 
împotriva românilor ortodocşi din Transilvania, potrivnici catolicizării. Acestea au 
culminat cu acţiunea generalului Bukow, care începe din 1761 şi a prefăcut în 
cenuşă bisericuţele de lemn, în ruină mănăstirile de piatră din Transilvania, a 
terorizat şi masacrat populaţia, înscriind cele mai odioase pagini din istoria terorii 
religioase a provinciei (Pr. prof. dr. M. Păcurariu, Istoria Bisericii Ortodoxe 
Române, vol. II, Bucureşti, 1951, p. 383-385.). 


Consecințele mişcării declanşate de călugărul Visarion sunt de dimensiuni istorice. 
Se desfăşoară într-o succesiune şi amploare ce nu mai contenesc, sporind 
îngrijorarea curţii vieneze, ce merge până la obsesie. George Barițiu, deşi vădeşte o 
anumită atitudine față de mişcare, subliniază: „în cinci săptămâni a fost în stare 
să prefacă în ruine un edificiu, la care propaganda catolică începând de la 
mitropolitul Teofil, ajutat cu tot zelul de către curtea imperială, lucrase peste 
cincizeci de ani cu perseverenţă de fier, însă mai de multe ori cu mijloace foarte 
rău alese” (bidem, p. 419.). 


Inocenţiu Micu (Klein), luptătorul neînfricat pentru cauza românească, jertfă a 
catolicismului, înlăturat şi sfârşit în exil la Roma pe care a servit-o, rostea la 
deschiderea sinodului din 6 iulie 1744: „Nu mă îndoiesc că toți ştiu ce tulburare a 
pricinuit în poporul nostru un călugăr care a învăţat în contra uniţilor. La 
îndemnul lui, în unele locuri, poporul nu merge la biserică, nu se serveşte de 
preoții uniţi, morţii şi-i îngroapă fără prohod şi fără de mângâierile 
duhovniceşti, copiii şi-i botează prin femeile bătrâne şi se întâmplă şi alte daune 
spirituale de felul acesta” (A. Bunea, op. cit., p. 159; Dr. S. Dragomir, ibidem, vol. 
II, p. 143.). Petru Bod (1712-1769), preot reformat în părțile Alba-luliei, istoric (P. 
Bod, Istoria românilor din Transilvania şi părţile anexe. Copie făcută după 
manuscriptul aflător în Biblioteca Muzeului din Cluj, text latin litografiat în 25 
exemplare de Vincențiu Babeş în 1890, p. 356-357. Un exemplar în posesia 
noastră; Dr. S. Dragomir, ibidem, p. 143-144.), întregeşte lapidar faptele: „Faima 
călugărului ori unde pătrunde, înveşmântată ca de obicei în legendă, românii se 
lapădă de unire. Evitând bisericile şi preoţii lor uniţi, refuză să-şi boteze şi să-şi 
îngroape copiii de aceşti preoți. Ba se plâng şi îşi exprimă părerea de rău că de 
atâția ani, siliți de uniţi, S-au rugat şi au făcut milostenii în zadar. Mânaţi de un 
zel înfocat, s-au apucat în unele locuri, dar mai ales în comitatul Hunedoarei, să 
facă curăţenie în biserici şi alungând pe preoţii uniţi, săpau vatra, apoi scoteau 
pământul, sau aducând apă multă, spălau vatra bisericilor”. 

Cărturarul uniat Samuil Micu (Klein), referindu-se la trecerea lui Visarion prin 
Transilvania „căruia îi ieşise vestea că e sfânt”, scrie: „Aceasta tare au înfricoşat 
pe români de către unire... destul că oamenii din margine au rămas jumătăţiţi în 
credinţă şi după patrusprezece ani, cu totul s-au făcut ne-uniţi” (T. Cipariu, Acte 
şi fragmente latine şi romanesci..., Blaj, 1855, p. %.). 


Actele oficiale confirmă marea neliniște a dominaţiei străine. Alarmat de 
amploarea pe care a luat-o mişcarea, clerul unit din Transilvania propune spre 
sfârşitul anului 1744, iar conducerea catolică face unele adăugiri şi recomandă 
stăruitor propunerile împărătesei Mania Tereza, formulate în cinci puncte: 

a) emisarii ortodocşi din Muntenia şi din Banat care au provocat răul, preoţi sau 
mireni, să fie arestaţi, judecaţi şi pedepsiţi; 

b) apărătorii şi sprijinitorii acţiunilor potrivnice uniației să fie pedepsiţi cu asprime; 
c) căpeteniile care au îndemnat poporul să se lepede de unirea cu Roma, au scos pe 
preoţii uniţi din parohii şi au oficiat servicii religioase, să fie arestaţi şi îndepărtați 
după cuviinţă; 

d) aderenţii lor să fie împovăraţi cu cele mai grele sarcini publice; 

e) militarii de la graniţă şi funcționarii vămilor să supravegheze cu toată 
responsabilitatea, ca să nu se strecoare nici cărți, nici ortodocşi şi să vegheze ca 
poporul să nu se refugieze în Muntenia, precum s-a răspândit această veste (Dr. S. 
Dragomir, ibidem, vol. 1, p. 147-149.). 


Curtea imperială dispune episcopului Olszovski din Muncaci să cerceteze, după 
plecarea lui Inocenţiu Micu (Klein) la Viena, să facă investigaţii în Transilvania, 
referitoare la starea de spirit a românilor şi situaţia în care se află unirea. Olszovski 
trimite în 1746 două rapoarte în care relatează că mişcarea lui Visarion a prins 
rădăcini atât de adânci, că se vede silit să ceară intervenţia armatei pentru 
suprimarea tulburărilor. Propune arestarea şi întemnițarea preoţilor ortodocşi, să se 
dea satisfacţie preoţilor uniţi maltrataţi, să se ceară Patriarhului din Constantinopol 
să interzică episcopilor din Muntenia şi din Moldova de a sfinți preoți din 
Transilvania, să fie expulzați călugării din mănăstirile Scorei, Arpaş şi Porceşti, iar 
episcopul Inocenţiu Micu (Klein) să fie repus în scaunul vlădicesc (G. Bogdan- 
Duica, art. cit., nr. 8 ; Dr. S. Dragomir, ibidem, p. 167.). 


Cu un an înainte, la 3 aprilie 1745, guvernatorul Transilvaniei raporta: „Starea 
unirii e cât se poate de tristă, după ce falsul călugăr, prefăcându-se de ascet, 
adunase mulțime mare de oameni obişnuiţi să se mire de lucrurile deşarte şi 
astfel în multe locuri, s-a răsturnat ce s-a înălțat în cursul altor cincizeci de ani” 
(Dr. S$. Dragomir, ibidem, p. 152.). 

La Săliştea Sibiului, credincioşii l-au înfruntat în 1744 pe Inocenţiu Micu (Klein) şi 
au refuzat să participe la serviciul religios pe care l-a oficiat el. Comisarii 
magistratuali trimişi să comunice poporului român din Transilvania proclamația 
dată de guvern în numele împărătesei sunt primiţi cu ostilitate, iar în aprilie 1745, 
raşinărenii înlătură preoţii uniţi, îşi aduc preoţi ortodocşi, provocându-se agitaţii în 
care intervenția oficialității nu poate schimba hotărârea sătenilor. În Veştem, 
ortodocşii declară că mai bine iau lumea în cap decât să primească unirea cu Roma. 
Răzvrătirea se extinde, se generalizează în toată Transilvania. Aceleaşi atitudini de 
frondă, aceeaşi neînduplecată rezistenţă în faţa violenţei străinilor asupritori. 


Rezistenţa se organizează şi în faţa acţiunilor comune, violenţa şi amenințările se 
opresc. Astfel, în vara anului 1654, orăşelul Hălmagi din Zărand e martorul unui 
moment măreț. Înaintea comisiei imperiale, toate satele ținutului vin în decursul 
unei săptămâni şi declară că nu-şi părăsesc legea strămoşească, Ortodoxia (dem, 
ibidem, vol. 1, p. 255.). 


Plin de semnificaţie şi exprimând atitudinea de demnitate a poporului, rămâne 
răspunsul unui bătrân, dat trimisului de la Sibiu, răspuns consemnat de o publicaţie 


Sute de arestări, maltratări, întemniţări, persecuții, biserici arse, mănăstiri distruse 
sub masca noii credinţe sub care se ascundeau gândurile cele mai inumane. Și 
toate, sub o dominație străină, ce pretindea că stăpâneşte „din îndurarea lui 
Dumnezeu”! 


Din marele număr al celor ce pătimesc, Oprea Nicolae din Sălişte, Preotul Moise 
Măcinic din Sibiel, loan din Galeş se sfârşesc în cumplita temniţă de la Kufstein, 
unde va fi murit şi neînfricatul Visarion. 


Sfântul Sinod al Bisericii Ortodoxe Române, în şedinţa sa din 28 februarie 1950, a 
hotărât ca, pentru virtutea şi pătimirile lor pentru dreapta-credinţă, ieromonahul 
Visarion „să se numere cu sfinţii şi să se cinstească după toată pravila ca sfânt 
mărturisitor” în bisericile din Transilvania, împreună cu Cuviosul Mărturisitor 
Sofronie de la Cioara şi cu Mucenicul ţăran Oprea Nicolae din Sălişte, în ziua de 
21 octombrie. 

(Sursa: Patriarhia Bisericii Ortodoxe Române, Sfinţi români şi apărători ai 
Legii strămoşeşti, E.I.B.M.B.0O.R., Bucureşti, 1987, p. 466-476, Sfântul Visarion 
Mărturisitorul.) 

Cuviosul Sofronie de la Cioara 


După aproape 60 de ani, de când mitropolia ortodoxă a Transilvaniei fusese 
nimicită, timp în care cârmuitorii puşi de împărăţia catolică de la Viena s-au silit în 
toate chipurile să răspândească zvonul că tot poporul român din această ţară ar fi 
primit de la început „legea împăratului”, între mulţi alți luptători pentru credinţa 
ortodoxă, vremurile au pus la conducerea acestei lupte sfinte pe Cuviosul călugăr 
Sofronie de la Cioara (/. Principala sursă de informaţie privitoare la viaţa şi 
activitatea Cuviosului Sofronie o formează clasica lucrare a Dr. Silviu Dragomir, 
Istoria dezrobirii religioase a românilor din Ardeal în secolul XVIII, vol. I-Il, 
Sibiu, 1920 şi 1930 (cu anexele documentare de la sfârşitul lor). De asemenea, cu 
toată interpretarea prea tendenţioasă a faptelor, lucrarea Dr. Augustin Bunea, 
Episcopii Petru Pavel Aron şi Dionisie Novacoviciu sau istoria românilor 
transilvăneni de la 1751 până la 1764, Blaj, 1902, conţine şi ea multe ştiri 
documentare. Arhiva Corpului XII al fostei armate austriece (azi la filiala 
Arhivelor Sta-tului din Sibiu) are încă mult material inedit, pe lângă cel publicat 
de C. Gollner şi Al. Neamţu în „Anuarul Institutului de Istorie din Cluj ” (1961), p. 
253-256 şi V (1962), p. 239-245. A se vedea şi: I. lonaşcu, Călugărul Sofronie 
egumen la mănăstirea Vierroş, în Omagiu 1. Lupaş, Bucureşti, 1943. Viorica Pop, 
Sinodul de la Alba-lulia din 14-18 februarie 1761, în „„Apulum”, VII (1971), p. 
120-126.). E greu să se cântărească rolul jucat de el în furtuna anilor 1759-1761, 
care au adus într-un chip pilduitor biruinţa unui popor întreg şi care, deşi lipsit de 
căpeteniile lui legiuite şi de cele mai fireşti drepturi, totuşi nu s-a lăsat 
îngenunchiat. 


Ar De Dr dr dr dr Dr dr de Dr Dr dr dr De de dr dr A de dr dr A A 


XP PP 2 0 E IE IP IE 3 IE E IE II IE E XX 


Je De De de De Dr De e De De de De Dr Dr De De De De e de de e Ar A rd 


XP PP 2 0 E E IE IP IP 3 3 IE IE II E E E XX 


Într-una din jalbele înaintate în cursul anului 1761 se spunea chiar că nu el s-a ales 
în fruntea luptei, ci poporul a fost cel care l-a îndemnat s-o facă. Nu ştim nici câtă 
carte cunoştea şi nici prin ce alte virtuți întrecea pe cei din vremea lui. Totuşi se 
poate spune cu siguranţă că - după ce mulţimi nenumărate de preoţi, de călugări şi 
de ţărani bătătoriseră drumurile ducând jalbe spre împărăteasa de la Viena, spre cea 
de la Petersburg, spre mitropola vecinilor sârbi de la Carloviţ, ca să nu mai vorbim 
de nesfârşitele plângeri şi proteste înaintate dregătorilor locali de pe atunci (de la 
Sibiu), începând de prin anii 1757 - poporul român ajunsese la convingerea că de 
acum înainte suferințele lui se apropie de sfârşit, pentru că ele erau cu totul 
nedrepte şi durau de prea multă vreme. 


Iar în sufletul lui de om simplu, cuviosul Sofronie a dat dovadă atât de o 
credinţă puternică şi de o rară iubire faţă de semeni, cât şi de o cugetare 
nemeşteşugită şi de o voinţă energică, aşa cum numai cei ieşiţi din popor o 
puteau face. În acelaşi timp, însă, ca unul care sihăstrise în tinereţe într-o 
mănăstire din Ţara Românească şi care se va refugia tot acolo după împlinirea 
misiunii sale, Cuviosul Sofronie avea şi şcoala vieţii, dând dovadă de o rară 
istețime, „simțind pretutindenea, călcându-i urma, pe prigonitorul Bisericii 
sale”. Desigur că scăderile care i-au fost aduse (că „era negru ca un ţigan”, că 
„propovăduia neunirea nu numai cu gura, ci şi cu bota”, că avea „firea aspră şi 

tulburată” etc.) nu porneau din sinceritate, ci din ura prigonitorilor săi. 


Înainte de începerea răscoalei pe care a condus-o nu se cunosc multe lucruri despre 
el. Știm doar că se trăgea din satul Cioara, judeţul Alba şi că numele lui de botez 
fusese Stan, iar cel de familie Popovici, dovadă că se trăgea din familie 
preoțească. Tunderea lui în călugărie a avut loc într-o mănăstire de peste munţi, 
poate la Cozia. Începând din anul 1756, sihăstrea într-o pădure de lângă satul natal, 
„la un mil depărtare de sat, unde-şi făcuse o ţâr de schit şi unde ţinea vo tri sau 
patru copilaşi la învăţătură de pomană”. Învățătura aceasta nu va fi fost chiar atât 
de puţintică, întrucât se ştie că satele din jur au cerut să 1 se îngăduie să le dea 
învăţătură, ca unul care adeseori era numit „dascălul”. Vârsta lui va fi fost în jur de 
50-55 de ani, deoarece după ce s-a refugiat peste munţi a mai trăit încă 20 de ani. 


În primăvara anului 1757 fibirăul din Vinţ, cu 12 unguri i-au pustiit, făcându-le una 
cu pământul, biserica şi chilule mănăstirii. El abia a putut scăpa cu fuga. Nu ştim 
pe unde se va fi ascuns vreme de 2 ani, pribegind din sat în sat, în orice caz el 
începea pregătirea tulburării şi a răscoalei. Lumea nu mai putea răbda. 


lată ce declarau românii în 1757: „A venit vremea că ne-am dus la mormintele 
morţilor şi am zis: işiți morţi din gropi să intrăm noi de vii, că nu mai putem 

răbda pedepsele ce ne vin de la popii uniţi şi de la domnii ţării. Pe nime nu-i 
doare de noi, nice pe domnii cei săseşti, nice pe domnii cei nemţeşti, nice pe cei 
ungureşti. Că toate temniţele le-au umplut de noi pentru legea cea grecească şi 
atâta ne-au prădat, venind cu cătane pe capul nostru, cât nu ştim cu ce o Să 
plătim porția împăratului”. 


La curtea din Viena ploua cu porunci tocmai în anul 1757, cerând să se salveze cu 
orice preţ „lucrarea unirii”, acum când „din Braşov până la Dobra” poporul 
începuse să scoată din biserici pe preoţii uniţi, luându-le cheile. Împărăteasa cerea 
înfuriată ca cei 500 de preoţi neuniţi să fie arestaţi şi scoşi din sate. Se vede că ea 
uitase că tocmai în timpul acesta comandanții armatelor austriece din Transilvania 
nu mai aveau la îndemână atâția ostaşi încât să-i trimită prin toate satele româneşti 
ca să tiranizeze pe cei „nesupuşi”, întrucât armatele cele mai multe trebuiau să 
lupte atunci în războiul de şapte ani cu Prusia. În chip asemănător răspundeau şi 
dregătorii guvernului din Sibiu. 


Ceea ce era şi mai pilduitor în desfăşurarea acestei lupte este faptul că treptat 
frământările tot mai amenințătoare vor lua forma unei adevărate răscoale îndreptate 
atât împotriva unmiației, cât şi împotriva iobăgiei. „De acum a trecut puterea 
domnilor, acum noi suntem stăpâni”, se va spune în 1760. „Să gonim uniaţia şi 
iobăgia din ţară”, se va hotărî în 1862. Asupra caracterului naţional-românesc al 
răscoalei nu mai insistăm : pentru prima dată, pe vremea călugărului Sofronie, se 
va vorbi hotărât în faţa dregătorilor şi a împărătesei despre „naţia şi neamul nostru 
românesc”. Aşa simplu cum glăsuia, monahul acesta va susţine cauza Ortodoxiei, 
fără frică, cum îi stă bine unei căpetenii, iar pentru salvarea lui ţărani se ridică 
înarmaţi cu sutele. Încă din 1758, împărăteasa semnase hotărârea de a se trimite 
românilor ortodocşi un episcop. Aceasta trebuia ţinută încă în taină, până când 
Curtea din Viena va juca şi ultima carte: salvarea unirii cu ajutorul tunurilor şi al 
puterii armate. Dar ce folos? Chiar dacă biruinţa luptătorilor pentru libertatea 
credinţei ortodoxe nu va fi deplină, totuşi ea va fi hotărâtoare pentru viaţa 
credincioşilor români, nu numai din Transilvania, ci şi din alte părți. Se ştie că 
această răscoală pentru credinţă va însemna pregătirea celeilalte mari răscoale, 
revoluția lui Horia. 


Dar să arătăm pe scurt cum s-a desfăşurat mişcarea condusă de cuviosul Sofronie. 
Nu s-a stabilit sigur dacă în decursul anului 1759 călugărul s-a întâlnit sau nu cu 
mitropolitul sârb Pavel Nenadovici, în schimb se ştie că în toamna aceluiaşi an, el 
va lua parte la adunarea din Apold, de sub conducerea protopopului loan din 
Sălişte. Aici se aducea la cunoştinţă că împărăteasa a semnat deja hotărârea prin 
care se dădea voie fiecăruia să aleagă dacă vrea să rămână unit ori neunit, lucru 

care se va împlini prin venirea unei comisii la faţa locului şi că tot atunci va fi 
numit un episcop şi pentru neuniți. Cea dintâi vestire obştească despre această 
hotărâre o face cuviosul Sofronie la 6 octombrie 1759 către credincioşii din 
oraşul Brad. EI le spune că acum e momentul să se hotărască pentru credinţa 
ortodoxă, în care scop îi îndeamnă să ia cheile bisericii de la preoţii uniţi. Până 
în preajma Crăciunului din acel an, Sofronie cutreierase mare parte din judeţul 
Hunedoara, ducând pretutindeni această veste bună. Dar într-o bună zi 
căpetenia judeţului îl arestează şi-l aruncă în temniţa din Bobâlna. Vestea 
prinderii lui s-a răspândit repede, încât la 13 februarie 1760 vreo 5-600 de 
oameni, împărţiţi în trei cete, l-au eliberat cu uşurinţă, scoțându-i cătuşele de la 
picioare. A doua zi, Duminică, la slujba ţinută în biserica din Rapolt, ei au adus 
bucuroşi slavă lui Dumnezeu, că începutul procesului de eliberare se făcuse în 
chip mulțumitor. De acum, primul lui drum a fost în munţii Apuseni, unde 
apărarea era mai uşor de organizat. 


La adunarea pe care boierii şi dregătorii din judeţul Hunedoara au ţinut-o la Deva, 
în luna mai 1760, o ceată de români le-a înfăţişat o declaraţie cu totul deosebită de 
jalbele de până atunci, în care, între altele, se preciza: „Dacă vreţi să scoateţi ceva 
de la noi, ceva sub cuvânt de contribuţie ori altă trebuinţă a (ării, noi suntem 
gata la toate, dar religia nu ne-o părăsim până când trăim. Toate neamurile îşi 
au legea lor şi au pace în legea lor, pe când noi suntem prigoniţi neîncetat. De ce 
nu ne daţi pace, ca să ne odihnim? De ce să dăm uniţilor bisericile pe care bieţii 
de noi le-am zidit cu cheltuiala şi cu mâinile noastre? Nu, niciodată, atâta vreme 
cât mai suntem în viaţă! Dar să fim scurţi, cinstiţi domni: când va sosi episcopul 
şi Stăpânul legii noastre şi va face judecată şi asupra bisericilor, care să să dea 
uniţilor, le vom da; până atunci însă nu. Căci e păcat mare să rămână bisericile 
închise în acest post. Prea deajuns ne-am rugat cu toată cuviinţa şi n-am primit 
nici un răspuns, ca şi când niciodată nu ne-am fi rugat. Nici noi nu suntem vite, 
cum cred Măriile Voastre, ci avem Biserica noastră. lar bisericile nu de aceea 
sunt clădite, ca să rămână goale şi nici noi nu ne vom mai închina în grajduri, ci 
ne vom duce la biserici. Protestăm, dar, înaintea Măriilor Voastre, oprindu-vă de 
a ne mai tulbura, până ce va veni vlădica”. 


Dacă prea puţini domni au vrut să tragă învățături din acest grai răspicat al unui 
întreg popor, care a fost asuprit atât de mult, în schimb satele româneşti au pornit 
cu iuțeală să-şi facă dreptate, ocupându-şi pretutindeni bisericile din mâinile 
preoţilor uniţi. În zadar se dădeau porunci amenințătoare din partea guvernului, 
nimeni nu le mai asculta. În scurtă vreme în multe sate nu mai rămăseseră uniţi 
decât cel mult preotul, încât comisarii trimişi de guvern nu mai aveau cu cine 
vorbi. 

În vremea aceasta, înconjurat de o mulţime de credincioşi, care-l apărau ca pe tot 
ce aveau mai drag, cuviosul Sofronie intră într-o vineri, la 21 aprilie 1760, în 
oraşul Zlatna. Slujbaşii minelor s-au speriat şi au tras clopotele într-o dungă, dar 
nici un român n-a sărit în ajutorul lor. La casa unde a găzduit, neînfricatul stareţ a 
vorbit poporului în graiul lui simplu. Păcat că nu ni s-a păstrat această predică 
decât într-un rezumat făcut de protopopul unit din Alba-lulia. Sofronie declara că 
vlădica Aron de la Blaj şi preoţii lui „ţin două legi”, fiind nişte „papistaşi 
nemțizați”. Adevăraţii închinători trebuie să păstreze curată „legea Ierusalimului”, 
de aceea, cine vrea e rugat să se înscrie pe o listă, care va fi predată viitorului 
episcop. Aşa se face că toți românii din Zlatna s-au înscris şi s-au declarat 
ortodocşi, iar, întrucât preoţii uniţi n-au vrut să le predea cheile, oamenii au intrat 
pe fereastră şi au deschis biserica punând lacăt nou, pe care l-au încredinţat 
preotului Vartolomeu, fost dascăl. 


Nimeni nu mai putea opri însuflețirea cu care ţăranii români îl chemau prin satele 
lor, ca să asculte îndemnurile şi sfaturile alesului monah ortodox. Circula zvonul că 
„împărăteasa l-a prins cu minciuna pe episcopul de la Blaj, atunci când îi scria că 
toţi românii sunt uniţi”. În satele din jurul Abrudului şi al Câmpenilor, când s-a 
auzit că slujbaşii minelor ar fi cerut cuviosului Sofronie să le predea textul 
predicilor, oamenii s-au înverşunat atât de tare, încât au vrut să omoare şi pe 
directorul minelor. În scrisoarea pe care acesta a trimis-o guvernatorului 
Transilvaniei se citea deznădejdea că, dacă nu se trimit ajutoare militare, „toată 
puterea domnilor e pierdută”. Dar domnii n-au vrut încă să tragă nici o învățătură 
din aceste fapte. În consfătuirea ministerială ţinută la 3 iunie 1760 la Viena, 
cancelarul ardelean Bethlen cerea ca Sofronie să fie prins prin înşelăciune şi 
aruncat în temniţă spre a fi omorât. Gândindu-se la puţinătatea armatei, cei mai 
mulți sfetnici au fost de părere să potolească pe oameni prin măsuri mai blânde şi 
deodată cu „comisia de desmembrare” să fie adus în Ardeal şi episcopul ortodox. 
Nu se ştie care din sfetnici au hotărât-o în taină pe împărăteasă ca, totuşi, „să fie 
stârpiți toţi răzvrătitorii”, ceea ce însemna arestarea călugărului şi întemnițarea lui. 
Și într-adevăr, locotenentul Halmagy reuşi pentru câteva ceasuri să-l aresteze în 
biserica din Abrud, dar când să intre cu el în Zlatna, a fost atacat de vreo şapte 
mii de români, aşa că a trebuit să elibereze pe cuviosul Sofronie. 


Biruinţa de la Zlatna s-a transformat într-o adevărată sărbătoare. Miile de oameni 
adunaţi acolo au ţinut, între 10-11 august, un sobor de preoţi şi de mireni în care s- 
au alcătuit câteva memorii, unul către împărăteasă şi alte câteva către guvernul 
ardelean. Cu simplitate, dar cu chibzuinţă, s-a căutat acum să se precizeze câteva 
din dorinţele cele mai fireşti ale credincioşilor ortodocşi şi ale „noii” episcopii, 
care urma să se reînfiinţeze, Împărătesei 1 s-a cerut într-un fel chiar iertare, pentru 


Ar De Dr dr dr de Dr dr d De Dr dr dr De De dr dr A de dr dr A A 


Xp PX XP IP 3 3 2 2 IP 3 3 2 E 0 E IP 5 IE IP e XXX 


Ar De De de De dr De e De De de De Dr Dr De De De De De de de e Ar A rd 


XP PP 2 0 E E 3 IP IP 3 5 E IE II E E E XX 


că românii erau „ca nişte oi speriate de lupi”, de aceea, față de suferințele şi 
pradăciunile îndurate vreme de 17 ani, se solicita respectarea religiei ortodoxe, din 
care „românii au fost scoşi fără voia lor”; toţi cei arestaţi pentru credinţă să fie 
eliberaţi, căci dacă nu li se împlinesc aceste cereri, dragostea dintre popoare se va 
tulbura şi vor fi răscoale în toată ţara. 


Graiul cererilor adresate dregătorilor ardeleni este mai răspicat. „Noi, neamul 
românesc din Ardeal, aducem aminte înaltului gubern că multe jalbe am făcut 
până acum şi puţin am fost ascultați. ...Am zis şi nu aţi crezut! lată, acum se 
vede ce va fi de nu se va îngădui după cererea şi voia noastră”. În altă adresă, 
tonul e şi mai hotărât: „Pentru toate câte am suferit, să fie pedepsiţi cei vinovaţi. 
Faţă de cei care ne-au jignit şi ne jignesc nu vrem Să ştim de nici o pace”. lar ca 
un semn de solidaritate: „Eu, călugărul Sofronie, dau carte pentru toţi deţinuţii 
care se găsesc în temniţa din Sibiu din pricina bisericilor, să-i aduceţi în faţa 


7.39) 


mea, că dacă nu, să ştiţi că nu veţi avea pace în ţară”. 


La 20 octombrie 1760, Maria Tereza înştiinţa că în curând va sosi în Transilvania 
comisia care să înregistreze declaraţiile fiecăruia în ce lege vrea să rămână. 
Împărăteasa recunoştea, pentru prima oară, că din pricina credinţei lor, mulţi 
români au pătimit moarte şi alte pedepse grele. Călugărului Sofronie „i se 
făgăduieşte salveconduct” sau pază obştească, încât e liber să călătorească în ori ce 
parte a ţării, pentru a împăca bisericile şi pe oameni, în soboare locale. În diferite 
proclamaţii către unele sate, dar mai ales în cele 19 puncte ale soborului ţinut la 
Alba-lulia, între 14-18 februarie 1761, se formulează din nou asigurarea venirii 
noului episcop ortodox, se cere ca „să nu hulească popii şi oamenii cei uniţi pe cei 
neuniți şi nici cei neuniți pe cei uniţi”, nici unul din ei să nu se mai amestece în 
trebile legii celuilalt, să fie eliberaţi cei arestaţi, iar la sfârşit se iau mai multe 
măsuri privind cultura şi moralitatea preoţilor şi a mirenilor. 


Va rămâne una dintre cele mai luminoase pagini din istoria vieţii bisericeşti a 
Transilvaniei siguranţa, Stăpânirea de sine, graiul cald şi nemeşteşugit cu care 
se adresa acest călugăr evlavios mulțimilor. El le-a stăpânit astfel, încât atâtea 
mii de oameni nu au săvârşit nici o tulburare nici în Abrud, nici la Alba-lulia, 
unde tunurile cetăţii fuseseră scoase şi puse la îndemână, ca nu cumva acest 
popor „neînvăţat” să tulbure şi să amenințe iar viaţa Statului. 


Se ştie că generalul Bukow trimis în primăvara lui 1761 de împărăteasă ca „să facă 
ordine” în Transilvania s-a întâlnit cu cuviosul Sofronie, atunci când acesta a 
declarat că recunoaşte comisia împărătească şi când a îndemnat pe toţi credincioşii 
să fie paşnici şi ascultători. Când însă cruzimile şi nedreptăţile generalului vor 

întrece măsura, dărâmând până în temelii sau arzând cele peste 150 de mănăstiri şi 
schituri şi când a „împărțit” bisericile cu cea mai revoltătoare părtinire în paguba 
celor ortodocşi, cuviosul s-a retras la început poate în munţii Apuseni, mai târziu la 
Râmnic, la mănăstirea Robaia, la Vieroş, ori simplu arhimandrit la Argeş, 
supraveghind se pare pe bejenarii ardeleni şi urmărind viaţa bisericească de la 
nordul Carpaţilor. 


Încuraja pe cei şovăielnici, ameninţa pe cei ticăloşi, dar în acelaşi timp a băgat 
groaza ani de-a rândul în guvernanţii de la Sibiu, care vrând-nevrând totuşi au fost 
nevoiţi să împlinească cele mai multe din legămintele pentru care a luptat el. În 
multe locuri şi în multe chipuri se simţea încă, după atâţia ani, prezenţa lui printre 
ardeleni. Imaginea tulburătoare pentru împilatori, apărea o dată în Haţeg, altă dată 
la Cohalm, iar altă dată printre moţi. S-au pus şi premii pe capul lor. Pentru 
„interesul” ce-l purta Bisericii din Ardeal, a fost condamnat la 5 ani muncă silnică. 


Generalul Bukow va declara împărătesei că n-a lucrat nicăieri cu atâta cruzime ca 
în Transilvania. Jugul de fier adus de la Viena apăsa de acum iarăşi cu greutate pe 
umerii ardelenilor. Noul episcop ortodox a trebuit să declare că nu se va împotrivi 
trecerii românilor la uniaţie. Sate întregi din sudul şi din răsăritul Transilvaniei au 
fost dislocate cu prilejul înfunțării regimentelor grănicereşti (1763- 1765) şi mu de 
familii ortodoxe au luat drumul pribegiei, trecând munţii. Desigur că aceste lucruri 
nu-i vor fi rămas necunoscute fostului călugăr de la Cioara. Cine ar putea spune 
cu cât sânge vărsat şi cu câte noi jertfe s-au făcut aceste „pacificări” oficiale, pe 
când pacificarea condusă de cuviosul Sofronie s-a împlinit fără să fi curs un 
strop de sânge. 


De aceea, el nu va fi uitat de cei ce îl slăvesc în veci, o dată cu întreaga Biserică 
Ortodoxă: „Viaţa cea cuvioasă ai ales, Părinte Sofronie. Dar potrivnicii Legei 
celei drepte schitul ţi-au pustiit şi te-au prigonit, vrând să te piardă. Ci tu, îndată 
încingând sabia vitejiei celei întru Hristos, te-ai împotrivit cu tărie uneltirilor 
dezbinătoare de fraţi. Pentru aceasta, vrednic de laudă eşti, pururea pomenite”. 


Cinstirea lui se face cu laudă la 21 octombrie. 
Pr. Prof. Dr. Teodor Bodogae 
(Sursa: Patriarhia Bisericii Ortodoxe Române, Sfinţi români şi apărători ai 


Legii strămoşeşti, E.I.B.M.B.O.R., Bucureşti, 1987, p. 458-465, Cuviosul 
Sofronie de la Cioara.) 

Sfântul mucenic Oprea Nicolae din Sălişte 


Odată cu urcarea pe tron a împărătesei Maria Tereza, pentru credincioşii din Tran- 
silvania, care voiau să-şi păstreze credinţa strămoşească, a început o grea prigoană. 
Bătăi, amenzi şi temniţă nu conteneau să cadă peste bieţii oameni, mai ales în urma 
predicilor cuviosului Visarion din primăvara anului 1744. Faţă de declaraţiile 
mincinoase ale noii stăpâniri că, prin unirea cu Roma, credința răsăriteană 
apostolică nu s-ar fi schimbat cu nimic, acesta arăta că uniaţia înseamnă în realitate 
O „clătire a legii”, un fel de „a treia lege”, nici ortodoxă, nici catolică. 


În aceste împrejurări, țăranul Oprea Nicolae Uzvorul principal pentru cunoaşterea 
vieţii şi faptelor Sfântului Oprea Nicolae rămâne studiul Prof. dr. 1. Lupaş: Doi 
precursori ai lui Horea în audienţă la Curtea împărătească din Viena, în „Analele 
Academiei Române”, memoriile secţiei istorice, seria III, tom. XXVI (1944), 
(extras din volumul Omagiu lui loan Lupaş, Bucureşti, 1943, p. 365-385, cu anexe 
documentare). Vezi idem, Contribuţiuni documentare la istoria satelor transilvane, 
în Studii, conferinţe şi comunicări istorice, vol. III, Sibiu, 1944; Dr. Silviu 
Dragomir, Un erou al credinţei: Nicolae Oprea, în Istoria dezrobirii religioase a 
românilor ardeleni în secolul XVIII, vol. 1, Sibiu, 1920, pag. 191-196 şi anexele 
documentare nr. 40-65.) s-a dovedit un zelos şi neînfricat luptător pentru 
apărarea Ortodoxiei, după cum se poate dovedi din mărturiile scrise păstrate de 
dregătoriile vremilor acelora. Cel puţin de trei ori a ajuns să bată la porţile 
amintitei împărătese şi ale sfetnicilor ei, ducând jalbe de protest împotriva 

silniciilor şi cerând libertate pentru credinţa strămoşească, din care pricină i s-a 
tras şi moartea. 


Cel dintâi drum spre Viena l-a făcut în luna octombrie, anul 1748, când a însoţit 
pe alt apărător dârz al credinţei ortodoxe şi care va sfârşi şi el în temniţă: 
măcelarul loan Oancea, din Făgăraş. De astădată nu au reuşit să fie primiţi chiar 
de împărăteasă, în schimb au bătut la destule uşi din preajma palatelor ei, între 
care, chiar şi la soţul împărătesei, căci iată cum se plângea? Oprea Nicolae într-o 
jalbă din 1749, înaintată mitropolitului sârb, Pavel Nenadovici, din Carloviţ: „Voi, 
românii pravoslavnici din cinci districte ardeleneşti, ne-am dus la Curtea 
împărătească şi am înaintat Crăiesei 3 memorii: unul la Chesarul, soţul ei, altul 
lui Konigsegg, generalul comandant de atunci peste întreg Ardealul şi încă unul 
trimisului moscovit, adică ministrului plenipotenţiar al împărătesei ruseşti, 
Elisabeta Petrovna. Dar n-am putut aştepta răspunsul împărătesc, pentru că ne- 
a ameninţat Cancelaria care purta treburile peste Ardeal să plecăm „îndată” din 
Viena, căci dacă n-am fi plecat, Dumnezeu ştie ce rău ne-ar fi ajuns. Noi vrem 
preoţi de legea noastră, căci pentru credinţa strămoşilor noştri suntem gata a 
suferi şi mucenicie Sau izgonire din această împărăție, iar legea nu o vom 
lepăda. ” 


Ca să ne dăm seama câtă dreptate se cuprinde în aceste cuvinte e bine să nu se uite 
că sute şi mii de familii de români ardeleni au fost nevoiţi să-şi părăsească vetrele 
lor şi să treacă peste munţi, la fraţii lor, formând acolo vreme de un veac (1730- 
1830) peste 100 de sate de români „ungureni”, uneori mulțimile băjenarilor fiind 
atât de mari încât la un moment dat în documentele vremii s-a spus „toată 
Transilvania vine la noi!”. În orice caz, ne putem închipui cât de tulburaţi vor fi 
fost atât împărăteasa cât şi sfetnicii ei vienezi şi dregătorii ardeleni, pentru că nişte 
oameni simpli, măcelari şi ţărani, au ajuns „să le încurce iţele” şi să-i facă de ocară 
în ochii străinătăţii, că prigonesc peste măsură un popor întreg mai ales din pricină 
că nu era lăsat în pace în credinţa lui. 


Când a fost vorba să pornească pe cel de al doilea drum, mucenicul Oprea a fost 
mai grijuliu şi mai înţelept. Auzind că între timp pe măcelarul loan Oancea „l-au 
bătut în hiară şi l-au băgat în temniţa cea de pierzare”, ca să nu păţească şi el aşa 
ceva, Oprea Nicolae s-a aşezat în Banat în tovărăşia unor plugari şi oieri români 
din părțile Sibiului, mutaţi acolo de curând. Se vede că de când avusese noroc să 
întâlnească pe mitropolitul de la Carloviţ, el a învăţat care trebuie să fie cuprinsul 
jalbelor viitoare: 


1) dreptul de a-şi păstra netulburaţi credinţa strămoşească; 


Ar Dr Dr dr dr de Dr dr de De Dr dr dr De de dr dr A de dr dr A A 


XP PP PP 0 E E IE IP IP 3 IE E IE II IE E XX 


Jr De De De De dr De e De De de De Dr De De De De De De De de de Ar A rd 


XP PP 2 0 0 E IE IP 3 3 5 IE IE II IE E E XX 


2) să se trimită la faţa locului o comisie înaintea căreia să poată declara fiecare 
dacă vrea să rămână ortodox sau unit şi 


3) să se îngăduie şi ortodocșilor episcop legiuit, după ce mai Sine de 50 de ani 
acest drept le-a fost răpit. 


De acolo, din Banat, Oprea Nicolae a luat legătura cu cei din părțile Sibiului, care-i 
trimeteau ştiri şi bani, încît el a putut plăti cheltuielile cerute de un agent din 
Timişoara, care compunea în nemţeşte sau în latineşte cuprinsul jalbelor destinate 
să ajungă în mâna împărătesei şi a dregătorilor ei. Aşa înţelegem de ce în decursul 
anilor 1749-1752, drept urmare a memoriilor sau jalbelor strecurate de acest 
neînfricat apărător al credinţei, cancelariile de la Viena şi de la Sibiu au fost 
nevoite să dea totuşi un răspuns întemeiatelor plângeri privitoare la hbertatea 
credinţei ortodoxe. 


Într-adevăr, ei întrecuseră măsura. La sărbătoarea Paştilor din anul 1749, slujbaşii 
guvernului ardelean au atârnat câte un toiag la fiecare biserică şi au dat de ştire că 
cei care nu vor cerceta biserica în care slujeau preoţii uniţi vor primi câte 50 de 
lovituri de băț şi o amendă de 12 florini. Nesupuşii erau aruncaţi în temniță, de 
unde nu erau eliberaţi decât sub jurământ că nu vor mai sluji (dacă erau preoţi), iar 
mirenii, dacă jurau că nu se vor mai plânge nimănui pentru suferinţele lor. 


La întrebarea ce i se va fi făcut de către împărăteasă, guvernul ardelean recunoaşte 
că a folosit forţa împotriva „acestui soi rău de oameni”, care e poporul român, 
nerecunoscut niciodată de legile, ţării şi care se face vinovat şi prin aceea că se 
adună la slujbe dumnezeieşti prin locuri ascunse şi prin păduri. Fără scrupule se 
mai declara în rapoartele acestor dregători că, „afară de câţiva greci” de pe la 
Braşov şi de la Făgăraş, toţi românii ar fi îmbrăţişat unirea cu catolicismul. Ba că 
de curând, „în urma măsurilor luate” chiar prin semnături scrise, s-ar fi strâns 
declaraţii de la „răsculaţii” din părțile Sibiului şi ale Săliştei că vor primi de acum 
încolo pe „popii uniți”. 


Văzând atâta răutate şi atâta înşelăciune, neobositul Oprea Nicolae răspunde printr- 
un alt memoriu că încă Leopold I, bunicul împărătesei, făgăduise printr-un 
„privilegiu” din anul 1700 că şi românilor li se va asigura hbertatea de credinţă. E 
drept că într-o altă scrisoare împărătească se declară că românii nu mai au voie să 
cerceteze pe agentul Orenchi din Timişoara, care tradusese jalbele românilor în 
limbi străine. Dar, curajos, Sfântul Oprea ţine să declare ca, „dacă nu va fi oprită 
prigoana, uşor se pot naşte tulburări, care pot primejdui ţara întreagă”. Se ştie 
că atât el cât şi alți luptători pentru credinţă au căutat de câteva ori pe ministrul rus 

de pe lângă Curtea din Viena, Mihail Bestuiev-Riumin, căruia i-au cerut să-i 
ocrotească, ceea ce se ştie că acest dregător a şi făcut-o. Tot aşa se ştie că alți 
luptători pentru Ortodoxie au alergat chiar în Rusia, cerând ajutorul împărătesei 
Elisabeta. Deşi va fi aflat de primejdia care-l ameninţa, totuşi cel de-al doilea 
drum la Viena a avut loc în toamna anului 1750. 


Desigur că, faţă de o astfel de îndrăzneală a unui simplu ţăran, încă la 22 mai 1749, 
împărăteasa Maria Tereza răspundea guvernului ardelean prin scrisori tainice că, 
„întrucât de repetate ori şi în chip atât de neîngăduit acest om ne-a tulburat cu 
drumurile lui, din care se vede că el e căpetenia mai multor astfel de răsculați, 
atunci când se va întoarce acasă, să fie prins şi întemnițat”. Și, într-adevăr, aşa se 
va întâmpla în primăvara anului 1752, după cum aflăm din ancheta care i s-a 
făcut lui şi preotului Moise Măcinic din Sibiel. Pentru Sfântul Oprea Nicolae, 
acesta era cel puţin al treilea drum făcut în capitala împărăției. 


Temându-se că prin jalbele lor, românii vor da în vileag purtarea cu două feţe a 
dregătorilor, în frunte cu împărăteasa însăşi, judecătorii au întrebat: 
„- La ce domni străini v-aţi mai plâns ?”. 


Oprea Nicolae a răspuns : 
»- N-am fost la nimeni altcineva decât la Majestatea Sa, apoi la domnul cancelar 
Kaunitz şi aici”. 


Interogat dacă ei au mai fost până acum cu alte plângeri la Viena, acelaşi neînfricat 
mărturisitor precizează: „- Eu am venit aici pentru întâia dată în 1748, împreună 
cu loan Oancea din Făgăraş şi de aici am adus cu noi în scris hotărârea 
Crăiesei, în care se spunea că oricine are libertatea să fie ori unit, ori neunit, 
după cum voieşte. Am spus cu bucurie vestea aceasta la toți oamenii noştri pe 
care i-am întâlnit şi fără zăbavă ne-am înfăţişat la excelența sa guvernatorul 
Haller din Sibiu, care însă ne-a primit aşa fel că pe Oancea l-au arestat 
numaidecât, iar eu am scăpat cu fuga, împreună cu alţi patru inşi”. 


Iarăşi, ca să ascundă planurile lor, guvernanţii din Sibiu, în loc să facă cunoscută 
poporului Diploma de toleranță pe care Oprea spunea că a adus-o scrisă de la 
Viena, au dat ordin să se citească înaintea mulțimilor adunate „textul latin al 
diplomei, fără ca să-l traducă în româneşte, aşa încât noi n-am putut înţelege nimic 
din tot ordinul Crăieser”. 


La întrebarea dacă au fost de mai multe ori la Viena, Oprea Nicolae a răspuns: „- 
Da, eu sunt acum pentru a treia oară aici. Inainte cu doi ani au mai fost ca 

deputaţi ai ţării încă doi inşi: popa Stan din Sadu (care a fugit între timp din 
Ardeal şi s-a aşezat în satul Sân-Mihai din Banat, unde locuieşte şi acum cu 
soția şi cu copiii lui) şi împreună cu el a mai fost şi călugărul Nicodim din Țara 
Făgăraşului, care a înfăţişat împărătesei o inştanţie în 7 puncte, dar, auzind că 
ar vrea să-l întemniţeze, a fugit la Petersburg în cauza credinţei noastre”. 


Tot acum mucenicul declara că în cea de a doua călătorie a mai avut alături de el 
„încă patru deputaţi şi anume: Bucur Mogoş (sau Bârsan) din Gura Râului, 
Moga Triflea din Orlat, Coman Banu din Poiana şi Constantin Petrică din Jina. 
Atunci am fost primiţi de excelența sa contele Kolovrat, preşedintele comisiei 
Curţii din Viena, care ne-a Sfătuit să plecăm acasă, că nu ni se va întâmpla 
nimic rău. Eu, însă, înțelegând de la domnul Boer că românii totuşi vor trebui să 
primească pe preoţii uniţi, ne-am hotărât cu toţii să mergem în Banat, iar nu 
acasă. Dar dintre toţi aceştia, am auzit că cel dintâi mai trăieşte încă în Ardeal, 
al doilea s-a dus în Țara Românească, ceilalți doi au murit şi anume al treilea pe 
drum, la Bratislava, iar al patrulea în Banat, aşa că din toți patru am rămas aici 
numai eu în viaţă, de aceea m-am aşezat în Banat, în satul Becicherec, lăsându- 
mi nevasta şi copiii, o fată, în Ardeal”. După care continuă: „În satul Becicherec 
am rămas neîntrerupt până acum când m-au cercetat alţi doi deputaţi din 
Ardeal: popa loan din Poiana şi popa loanăş din Galeş”. 


La întrebarea ce i-a îndemnat să călătorească la Viena de atâtea ori în numele unui 
popor care de peste 40 de ani s-a unit cu Roma, unire pe care n-o poți părăsi fără 
să-ți calci jurământul, Oprea Nicolae a răspuns: „recunoaştem că-i păcat mare să- 
ți părăseşti credinţa, numai că noi n-am fost niciodată uniţi, aşadar, nici nu 
părăsim unirea, ci rămânem numai în vechea noastră credinţă. Căci oricât s-ar 
părea că am fost uniţi, totuşi aievea lucrul stă cu totul altfel, căci numai preoții 
noştri S-au arătat ca şi cum ar fi uniţi şi au jurat, pe deoparte, că ei ar fi primit 
legea nemţească, adică unirea, iar de altă parte, faţă de noi se legau pe tot ce 
aveau mai Scump şi se jurau în tot chipul că ei numai cu de-a sila s-au arătat 
faţă de domni că ar fi uniţi, dar că aievea ei nu ar fi fost, ci ar fi rămas Statornici 
în vechea credinţă şi ca jurământul pe care l-au făcut în silă nu ar avea nici o 
tărie. Aceasta este acum pricina de căpetenie că noi pe astfel de înşelători nu 
vrem Să-i mai suferim, nici Să-i mai avem ca preoți ai noştri, ci poftim astfel de 
preoți, care joacă numai într-un fel, iar nu în două feluri”. 


»» Cu alte cuvinte, continuă el, noi vrem să ni se dea vlădică de la Carlovăţ, ca să 
ne liniştim conştiinţa, căci noi am fi primit mai bucuros chiar preoţi curat 
catolici, care au rămas şi au crezut totdeauna într-un singur fel, decât unii ca 
aceştia care grăiesc în două feluri. De aceea încă o dată, noi cerem în numele 

nostru şi al poporului fie episcop de legea noastră, fie drum slobod să plecăm din 
țară. Dacă preoții uniţi vreau să spună acum că poporul a fost vreodată unit, vor 
trebui să dovedească cum că om de om s-a mărturisit că e unit, nu numai preoții 
şi deci că întreg poporul ar fi primit cu vot obştesc unirea. Dar aşa ceva ei nu vor 
putea dovedi niciodată, pentru că numai popii S-au iscălit”, 


E într-adevăr uimitor curajul şi eroismul acestui ţăran luminat, a cărui Sfântă 
îndrăzneală a ajutat „să se facă pe voia satului, iar nu a împăratului”. Este inutil 
să mai insistăm asupra puterii credinţei, a nădejdii în pronia dumnezeiască, a 
seninătăţii rugăciunii şi a altor virtuţi, care susțineau echilibrul sufletesc şi dârzenie 
mucenicului. 


Aşa au fost prinşi şi aruncaţi în temniţa Kufstein, din Tirol, Oprea Nicolae şi Popa 
Moise Măcinic. Numele lor a intrat în conştiinţa întregului popor român din 
Transilvania, care spunea, între altele, în câteva jalbe adresate în 1755-1756 
mitropolitului sârb din Carloviţ: „Multă dorire are ţara de ei, care nu ştim de mai 
sunt în viaţă undeva sau ba”, „că sunt oameni buni şi de noi toţi cu voia noastră 
trimişi”. Aceleaşi glasuri au fost auzite şi pe vremea răscoalei conduse de cuviosul 
Sofronie (1761). Altă constatare dureroasă a fost exprimată în 1765 de un scriitor: 
„de ne-ar fi ocărit pe noi vrăjmaşii noştri arieni, calvini, luterani, armeni, măcar 
şi apuseni şi alţi potrivnici, am fi răbdat, dar iată că ne ocărăsc pe noi românii 
noştri, cei dintr-o casă cu noi, cei care nu de mult erau tot una cu noi în aceeaşi 
casă a lui Dumnezeu”. 


Tot cam pe vremea aceea, cunoscuta cronică în versuri: Plângerea sfintei mănăstiri 
a Silvaşului dădea glas şi ea pentru recunoaşterea aceloraşi fapte netrecătoare de 
apărare a credinţei ortodoxe prin care Mucenicul Oprea Nicolae a ajutat, prin jertfa 
sa, la păstrarea unităţii de credinţă străbună: 


„Atuncea săliştenii 

Cu cei de lângă ei împrejurenii 
Au căutat oameni să găsească 
Treaba lor să le-o plinească. 

Și cu toții s-au sfătuit 

Pe trei oameni au găsit: 

Doi preoți şi un mirean, 

Din Sălişte şi din scaun, 
Preotul Măcinic şi cu Oprea Miclăuș 
Și preotul loan din satul Galeş. 
Pe aceşti trei i-au ales 

La Chesaro-Crăiasa au trimes. 
Crăiasa rugăciunea lor a primit 

Și cu drag li s-a făgăduit 

Cum că ea silă lor nu le face, 

Ci să se odihnească în pace 

Și cu unaţia nimeni Să nu-i silească, 
Ci într-a lor pravoslovie să trăiască. 
Atunci Aron ca un leu răcnind s-a sculat, 
Prin Scrisori după ei a alergat 

Și pe câți trei în Viena i-a închis 

Și acolo viaţa lor s-a stins”. 


Ce se va fi întâmplat cu cei doi închişi între zidurile groase ale cetăţii Kufstein nu 
se ştie. Curtea din Viena vestea încă în anul 1756 că unul dintre aceştia a reuşit să 
fugă. Nu se poate preciza despre care din ei poate fi vorba. Dar şi dacă va fi văzut 
lumina zilei, desigur că el îşi va fi pierdut urma departe de casa sa, căci la ai săi nu 
se mai putea întoarce. Târziu de tot, în 1784, deci după 32 de ani de aşteptare, când 
Stana, soția mucenicului Oprea, a cerut să i se elibereze soţul, la porunca noului 
împărat losif al II-lea, cancelaria împărătească a răspuns că „nu s-a aflat în nici o 
temniţă din Austria nici cea mai mică ştire că ar mai fi în viaţă un astfel de om, 
decât că se ştie că pentru îndrăzneala de a fi ajuns până la tronul Majestății Sale 
au fost arestaţi „unii capi ai răscoalei de atunci. Dacă se va afla ceva mai mult, 
răspunsul va fi trimis prin cancelaria ardeleană”. 


Dacă oamenii nu l-au mai aflat, desigur că îngerii lui Dumnezeu şi inima poporului 
român i-au înălţat Sfântului Oprea locaş de neuitat în altă patrie, mai liberă, plină 
de slavă cerească. Acest gând l-a împlinit în 21 octombrie 1955 şi Sfântul Sinod al 
Bisericii Ortodoxe Române, când a trecut pe Sfântul Oprea Nicolae în rândurile 
sfinților noştri (Pentru aceasta şi noi îl cinstim cu cântările slujbei sale de 
pomenire, „Pe tine, iubitorule de Hristos, mărturisitorule Oprea, amenințările 
vrăjmaşilor nu te-au spăimântat, urăciunea defăimărilor nu te-a înmuiat şi nici 
făgăduinţa slavei şi a bunurilor deşarte nu te-au clătinat. De aceea sufletul tău 
curat, cu bucurie pentru credinţă l-ai dat şi cereasca mântuire ai dobândit şi acum 
premăreşte împreună cu cetele sfinţilor pe: Tatăl, pe Fiul şi pe Sfântul Duh, în 
vecii vecilor, Amin ”.). 


Pr. Prof. Dr. Teodor Bodogae 

la Mănăstirea "Sfântul Sava", unde s-a şi tuns în monahism, primind numele de 
Visarion. După un timp, a plecat în Slovenia, la Mănăstirea Pacra, unde petrece 
şapte ani ca ierodiacon, după care este ridicat în treapta preoţiei. Trei ani mai târziu 
pleacă la Ierusalim, iar la întoarcere găseşte românii ortodocşi din Ardeal în 
situaţia în care erau obligaţi să treacă la uniaţie. 


În ianuarie 1744, cuviosul Visarion merge să apere Ortodoxia în Ardeal, începând 
cu Deva, Orăştie, Alba Iulia, Sălişte, până aproape de Sibiu. În drumul său dintre 
Sălişte şi Sibiu, cuviosul Visarion este arestat de armata austriacă şi dus la judecată 
la Viena. Aici este supus supliciilor, iar după aproape un an de chinuri Sfântul 
cuvios mărturisitor Visarion îşi dă sufletul în mâinile Mântuitorului lisus Hristos. 
Pentru aceasta, Sfântul Sinod al Bisericii Ortodoxe Române l-a canonizat în 
februarie 1950, declarându-l "sfânt mărturisitor”. 


Sfântul cuvios mărturisitor Sofronie 


S-a născut la sfârşitul secolului al XVIII-lea în comuna Cioara (azi Săliştea, judeţul 
Alba), din părinţi bine-credincioşi pe nume loan şi Oana. Tatăl său a fost preot în 
comuna Cioara între anii 1680 şi 1720. La rândul său, Sofronie este hirotonit preot 
de mir, însă în anul 1754 soţia sa moare. Rămânând văduv, lasă pe fiul său preot în 
Parohia Cioara şi se duce la Mănăstirea Cozia, unde intră în viaţa monahală. În 
anul 1756 părăseşte Mănăstirea Cozia şi se întoarce la Cioara, unde zideşte un nou 
schit în codrul din Plăişorul Cioarei, pe locul altui schit mai vechi, închinat 
Mănăstirii Cozia. În luna mai a anului 1757, primarul maghiar însoţit de alţi 12 
oameni au distrus schitul cuviosului Sofronie, forțându-l pe acesta să se ascundă o 
vreme prin diferite sate. În toamna anului 1759, în fruntea mişcării antiuniate se 
găsea cuviosul Sofronie de la Cioara, care umbla în satele din judeţul Hunedoara, 
cerând credincioşilor să alunge preoții uniți şi să rămână statornici în credinţa 
ortodoxă. 


Datorită acestei acţiuni, în jurul praznicului Crăciunului din anul 1759, a fost 
arestat şi închis la Bobâlna, lângă Orăştie. Este eliberat de aproximativ 600 
credincioşi conduşi de preotul loan din Sălişte, iar de aici cuviosul Sofronie se 
îndreaptă către Munţii Apuseni, unde continuă apărarea Ortodoxiei în faţa uniației. 
Prins din nou, a fost întemnițat la Abrud, de unde scapă, din nou, cu ajutorul lui 
Dumnezeu. Începe o acţiune de organizare a Bisericii Ortodoxe în Ardeal, 
ajungând astfel la Alba Iulia, unde a convocat "sinodul" de la 14-18 februarie 
1761. În astfel de împrejurări, împărăteasa Maria Tereza a recunoscut, în cele din 
urmă, cererile românilor, iar la 11 iunie 1761, cel dintâi episcop ortodox, Dionisie 

Novacovici, ajungea în Biserica din Șchei Braşovului. Cuviosul Sofronie a rămas 
în Argeş, unde a şi trecut la Domnul. 


În şedinţa sinodală din 28 februarie 1950, Sfântul cuvios mărturisitor Sofronie a 
fost trecut în rândul cuvioşilor mărturisitori, canonizarea solemnă având loc la 
Alba Iulia la 21 octombrie 1955. 


Sfântul mucenic Oprea 


S-a născut în localitatea Sălişte şi mai este cunoscut şi cu numele de Oprea Mi- 
clăuş. S-a înfățişat de cel puţin trei ori înaintea împărătesei Maria Tereza, 
prezentând protestele românilor din "Transilvania şi cerând libertate pentru credința 
strămoşească. 


Primul drum spre Viena l-a făcut în toamna anului 1748, fiind însoţit de loan 
Oancea din Făgăraş şi cereau împărătesei libertate pentru "legea Răsăritului" şi 
anume ca românii ortodocşi din Ardeal să fie scutiți de persecuții şi să li se 
îngăduie să păstreze credinţa lor ortodoxă. 


Al doilea drum la Viena a avut loc în toamna anului 1750, alături de alți cinci 
români, cu altă cerere prin care anunţă că vor pleca din ţară dacă nu li se oferă 
libertate pentru credinţă. A plecat din Viena însoţit de preotul Moise Măcinic din 
Sibiel şi s-au oprit în Banat şi au rămas acolo. 


Săliştenii au adus lui Oprea o nouă plângere, semnată de mulți credincioşi, pentru a 
o prezenta împărătesei. Îndată ce au prezentat plângerea, Oprea Miclăuș, preotul 
Moise Măcinic şi preotul loan din Galeş au fost prinşi şi condamnaţi la închisoare 
pe viaţă la Kufstein, în Munţi Tirolului (Austria). 


Sfântul Sinod al Bisericii Ortodoxe Române a canonizat pe Sfântul mucenic Oprea 
pe data de 21 octombrie 1955. 

Sfinţii preoţi mărturisitori loan din Galeş şi Moise Măcinic din Sibiel 


loan din Galeş a fost hirotonit la Bucureşti sau la Râmnic, în lipsa unui episcop 
ortodox în Transilvania. S-a numărat printre cei mai îndrăzneţi apărători ai 
credinţei ortodoxe, în faţa oricăror încercări ale autorităţilor habsburgice de a 
impune unirea transilvănenilor cu Biserica Romei. În anul 1756 a fost arestat şi dus 
în lanţuri la Sibiu. Împărăteasa Maria Tereza a dat ordin să fie dus în închisoarea 
cetăţii Deva, urmând să fie reţinut acolo până la moarte, însă mai târziu a fost 
mutat în închisoarea de la Kufstein. 


Moise Măcinic a fost unul din contestatarii unirii Mitropoliei Bălgradului (Albei 
Iulia) cu Biserica Romei, fiind, de aceea, socotit de Biserica Ortodoxă Română ca 

unul din apărători Ortodoxiei în Transilvania. Câteva ştiri despre viaţa sa pot fi 
desprinse dintr-o declaraţie pe care a dat-o el însuşi în faţa unei comisii de anchetă 
la Viena, în zilele de 14 şi 15 aprihe 1752. 


Între altele, el declara că toţi credincioşii din Sibiel l-au rugat, în urmă cu vreo şase 
ani, să plece la Bucureşti spre a fi hirotonit preot, ceea ce s-a şi făcut, prin 
intermediul mitropolitului Ungrovlahiei, Neofit Cretanul. La scurt timp după 
hirotonie, episcopul rutean greco-catolic Manuil Olszavski din Muncaci, trimis de 
autorităţi să cerceteze starea de spirit a credincioşilor ortodocşi din Transilvania, 
constata că printre cei care se împotriveau unirii cu Biserica Romei se număra şi 
"popa Măcinic din Sibiel". 


Preotul mărturisitor loan din Galeş şi-a sfârşit zilele, ca şi preotul Moise Măcinic, 
în fioroasa temniţă de la Kufstein, ambii jertfindu-şi viaţa pentru credinţa ortodoxă 
şi câştigând pentru aceasta cununile muceniciei. 


La data de 20-21 iunie 1992, Sfântul Sinod al Bisericii Ortodoxe Române a hotărât 
canonizarea acestor sfinți. 

Arhid. Ştefan Sfarghie - Sinaxar - Sfinţii cuvioşi mărturisitori: Visarion şi 
Sofronie; Sfântul mucenic Oprea; Sfinţii preoţi mărturisitori: loan din Galeş 
şi Moise Măcinic din Sibiel; Sfântul cuvios Ilarion cel mare 


N Se HU: în) 

Sfinţii cuvioşi Visarion şi Sofronie au propovăduit cuvântul Evangheliei în Tran- 
silvania veacului al 18-lea. Pentru aceasta, ei au fost prinşi de autorităţile austro- 
ungare şi închişi în diferite locuri, cuviosul Visarion murind chiar în închisoarea de 
la Kufstein. 


Nicolae Oprea era un ţăran ardelean din Săliştea Sibiului, care a dus la împăratul 
austriac o scrisoare cu plângerile românilor ortodocşi din Transilvania, ce solicitau 
păstrarea legii ortodoxe. Oprea a fost întemnițat la Kufstein, de unde nu s-a mai 
întors. 


Sfântul Moise Măcinic din Sibiel a fost hirotonit la Bucureşti pe la 1746. Vorbind 
împotriva uniaţiei, a fost întemnițat la Sibiu. Mai târziu, Moise a mers la Viena cu 
plângerile românilor din sudul Transilvaniei, dar a fost întemnițat tot la Kufstein, 
împreună cu Nicolae Oprea. 


De asemenea, preotul loan din Galeş a mărturisit dreapta credinţă, în Transilvania, 
la mijlocul secolului al 18-lea. A fost închis în mai multe închisori austriece, iar la 
urmă la Kufstein, unde a şi murit. 

totii 
Tot în această zi îl pomenim pe Sfântul cuvios Ilarion cel din Gaza Palestinei, care 
s-a nevoit în vremea împăratului Constantin cel mare (306-337), organizând mona- 
hismul palestinian. 

lulian Dumitraşcu - Calendar orthodox - Sfinţii cuvioşi mărturisitori: 
Visarion şi Sofronie; Sfântul mucenic Oprea; Sfinţii preoți mărturisitori: loan 
din Galeș şi Moise Măcinic din Sibiel; Sfântul cuvios Ilarion cel mare 


Sfinţii mărturisitori ardeleni 


Aceşti Sfinţi mărturisitori au strălucit cu propovăduirea dreptei credinţe şi cu 
sfințenia vieţii în veacul al XVIII-lea, fiind apărătorii Bisericii Ortodoxe din 
Transilvania, împotriva unirii ei silnice cu Roma. 


Sfântul Visarion Sarai 


Cuviosul Visarion Sarai s-a născut în Bosnia, din părinți de neam român. A călă- 
torit pe la multe locuri sfinte, şi îndeosebi la Ierusalim şi la Muntele Athos şi a 
intrat de tânăr în monahism la Mânăstirea Sfântului Sava. Îndurerat de suferinţa 
românilor pentru credinţă, a călătorit prin Transilvania, propovăduind pretutindeni 
credinţa ortodoxă. 


Era primit în tot locul ca un înger din cer. Drumul lui până la Braşov a fost un 
adevărat alai de biruință creştină, aprinzând în sufletele celor dreptslăvitori 
dragostea de legea strămoşească. Pentru râvna sa în apărarea credinţei ortodoxe, a 
fost întemnițat la Sibiu şi, în cele din urmă, în fioroasa închisoare din Kufstein, 
unde a murit, pentru mărturisirea credinţei ortodoxe. 

Sfântul Sofronie de la Cioara 


Cuviosul mărturisitor Sofronie s-a născut în satul Cioara, din părțile Orăştiei, ca fiu 
al unei familii preoţeşti. Ucenicia în călugărie şi-a făcut-o în Țara Românească. 
Reîntors la Cioara, a întemeiat un schit în mijlocul codrilor, învățând pe români 
calea mântuirii. 


Pentru râvna lui faţă de Legea ortodoxă, a fost închis în temniţa de la Bobâlna. 
Eliberat de mulţime, cuviosul mărturisitor a plecat în Munţii Apuseni, îndemnând 
pe credincioşi să ţină credinţa cea adevărată. A fost prins din nou şi închis la 
Abrud. 


Eliberat încă o dată, mergea din loc în loc, ţinând soboare, adică adunări, şi în- 
văţând poporul: „Stricaţi silnica unire cu Roma, învăţa el, cereți episcop român şi 
ortodox în Transilvania!”. lar când a înţeles că şi-a împlinit chemarea, s-a retras la 
Mânăstirea Argeşului, unde s-a săvârşit cu pace. 


Sfântul Oprea Nicolae 


Cel de al treilea luptător pentru dreapta credinţă a fost ţăranul Nicolae Oprea, nă- 
scut în Săliştea Sibiului. Tată de familie, plugar, mirean şi bun creştin, gata de 
jertfă pentru credinţa străbună, fericitul Oprea a primit, ca pe o mare cinste, sarcina 
să ducă „la împăratul”, plângerile românilor: „Noi cerem, ziceau ei, în numele 
poporului, vlădică de legea noastră”. 


La început, curajul şi îndrăzneala românilor au fost întâmpinate cu ameninţări şi 
izgoniri. Cu timpul, ele s-au repetat şi au stârnit prigoană şi multe întemniţări. În 
cele din urmă, în loc să i se împlinească cererile, fericitul Oprea a fost închis pe 
viaţă, în vestita temniţă de la Kufstein, şi nu s-a mai întors niciodată, primind cunu- 
na nemuritoare a mucenicilor. 


Troparul Sfinţilor Visarion, Sofronie şi Oprea, glasul 1: Luptătorilor pentru Orto- 
doxie, ca nişte îngereşti trâmbiţe aţi înviorat în suflete îndrăznirea mărturisirii 
dreptei credinţe, şi ca nişte înţelepţi propovăduitori, pe popor l-aţi hrănit cu dreaptă 
şi luminată învăţătură. Mari au fost ostenelile lucrării voastre; mare şi osârdia pro- 
povăduirii; mare a fost şi rodul luptei voastre drepte, pururea pomeniţilor ostaşi ai 
lui Hristos. 


Sfântul loan din Galeş 

Sfântul preot loan din Galeş a fost hirotonit în Ţara Românească, în lipsa unui 
episcop ortodox în Transilvania. S-a numărat printre cei mai îndrăzneţ apărători ai 
credinţei ortodoxe, în faţa încercărilor autorităţilor habsburgice de a impune unirea 
cu Biserica papală. În anul 1756 a fost arestat şi dus în lanţuri la Sibiu. 


Împărăteasa Maria Tereza a dat ordin să fie dus în închisoarea cetăţii Deva, 
urmând să fie reţinut acolo până la moarte. Dar, spre sfârşitul anului următor a fost 
dus sub aspră pază militară la închisoarea de la Graz, în Austria. Un cronicar 
braşovean - Radu Duma - scria că în anul 1776, câţiva negustori din Braşov l-au 
cercetat în închisoare, mărturisindu-le că „„mai bine va muri acolo, decât să-şi lase 
credinţa strămoşească”. 


Mai târziu a fost mutat în închisoarea din Kufstein, unde îşi sfârşiseră viaţa şi alţi 
doi mărturisitori şi mucenici ai Ortodoxiei transilvane. În anul 1780 un alt 
întemnițat de aici, sârbul Ghenadie Vasici, a reuşit să trimită o scrisoare împă- 
rătesei Ecaterina a II-a şi Sinodului Bisericii Ortodoxe Ruse, prin care ruga să se 
intervină pentru eliberarea lui. 


Intre altele, scria: „Aici, în fortăreață, este şi un preot român din Transilvania, cu 
499; 


numele loan, care pătimeşte în robie de 24 de ani pentru credinţa ortodoxă”. Acesta 
era preotul Ioan din Galeş, cel întemnițat în 1756, deci cu 24 de ani în urmă. 


Sfântul Moise Măcinic din Sibiel 


Sfântul Moise Măcinic din Sibiel a fost hirotonit la Bucureşti de mitropolitul 
Neofit al Ţării Româneşti, prin anul 1746. Ridicându-se împotriva uniaţiei, a fost 
prins şi întemnițat la Sibiu, unde a pătimit timp de 17 luni. A fost eliberat din 
închisoare cu condiţia de a nu mai săvârşi cele ale preoţiei, şi a trăi şi a munci ca 
un simplu ţăran. 


În anul 1752 a fost delegat, alături de credinciosul Nicolae Oprea din Sălişte, să 
plece la Viena pentru a prezenta împărătesei Mania Tereza plângerea credincioşilor 
din părțile de sud ale Transilvaniei (Făgăraş, Sibiu, Sebeş şi Orăştie), prin care 
cereau drepturi pentru Biserica Ortodoxă. 


Au fost primiţi de împărăteasă, dar, în loc să li se dea un răspuns la plângerea lor, 
au fost aruncaţi în fioroasa închisoare Kufstein, din Munţii Tirolului. În anii care 
au urmat, reprezentanţii clerului şi ai credincioşilor ortodocşi din Transilvania au 
cerut în mai multe rânduri autorităţilor habsburgice să elibereze pe cei doi captivi. 

La 24 iulie 1784, Stana, soţia lui Oprea, ruga pe împăratul Iosif al II-lea să-l 
elibereze după o robie de 32 de ani. Conducerea închisorii raporta că nu se mai ştie 
nimic despre el. Înseamnă că amândoi şi-au sfârşit zilele în temniţa de la Kufstein, 
jertfindu-şi viaţa pentru credinţa ortodoxă, câştigând însă cununa muceniciei. 


Pentru mărturia lor ortodoxă şi moartea lor martirică, aceşti cinci mărturisitori din 
Ardeal sunt cinstiţi ca sfinţi de către obştea credincioşilor de pretutindeni şi mai cu 
seamă de cei din mijlocul cărora s-au ridicat. 


Troparul Sfinţilor loan şi Moise, glasul 1: Preoţi cu chemare sfântă, Moise şi loa- 
ne, ca nişte ostaşi adevăraţi ai lui Hristos Dumnezeu, cu putere aţi propovăduit 
dreapta credinţă şi mărturisitori ai Ortodoxiei v-aţi făcut pentru poporul cel credin- 
cios. Drept aceea, moarte mucenicească primind, rugaţi pe Hristos Dumnezeu să 
dăruiască Bisericii Sale pace şi unire, iar sufletelor noastre mare milă. 


Sfântul Ilarion cel mare 


Cuviosul Ilarion s-a născut într-un sat din Palestina, aproape de cetatea Gaza. A 
fost trimis de părinţii săi - eleni de neam - să studieze în Alexandria. Acolo, mai 
presus de înțelepciunea lumească, a deprins-o pe cea duhovnicească pentru că a 
crezut întru Domnul nostru lisus Hristos şi a primit Botezul creştin. 

Auzind de Sfântul Antonie cel mare, a dorit să-l cunoască și a mers la dânsul în 
Egipt. A petrecut o vreme cu Sfântul Antonie, a văzut viața lui curată şi mulțimea 
de credincioși care îl căutau, dar a ales să se întoarcă în țara natală pentru a-şi căuta 
liniştea. 


A aflat că părinții săi trecuseră la Domnul şi a împărțit averea lor rudenulor și săra- 
cilor, nelăsând nimic pentru sine. 


Astfel, lăsând cele deşarte, a mers într-un pustiu la şapte stadii de la Maiuma Gazei 
şi acolo, între mare şi între lac, trăia singur. Erau tâlhari în pustiul acela şi l-a sfă- 
tuit cineva dintre cunoscuţi să plece de acolo, să nu cadă în mâinile lor şi să-l 
ucidă. Dar el nu s-a îngrijit de moartea trupească, vrând să scape de moartea cea 
sufletească. „Se cuvine” - zicea el - „a fugi de tâlharii cei ce ucid sufletul, iar nu de 
tâlhari care ucid trupul. De aceştia nu mă tem. Domnul este luminarea mea şi 
Mântuitorul meu, de cine mă voi teme? Domnul este scutitorul vieţii mele, de cine 
mă vei înfricoşa?” 


Și vieţuia în post şi în rugăciuni neîncetate. Hrana lui erau cincizeci de smochine 
pe zi, după apusul soarelui. Avea doar o haină de păr şi o manta din piele primită 
de la cuviosul Antonie. 


In acel pustiu, sfântul a fost ispitit de diavoli prin gânduri de desfrânare. A avut 
diverse închipuiri şi vise atât ispititoare, cât şi înfricoşătoare. Cuviosul le-a biruit 
pe toate cu post şi mai aspru şi cu rugăciune multă. 


Cuviosul şi-a făcut o chiliuţă mică în chip de mormânt, încât abia îi încăpea trupul 
în ea şi acolo vieţuia. A fost căutat şi de tâlharii din zonă care s-au mirat de cre- 
dinţa lui, de faptul că nu avea nimic şi nu le era frică de ei. Apoi făgăduind să-şi 
îndrepte viaţa lor, s-au dus. 


Apoi, vestea despre sfânt a ajuns în toată Palestina şi au început a veni la dânsul 
credincioşii, căutând ajutor şi sfaturi. Astfel, cu puterea lui Dumnezeu a făcut mult 
bine celor ce veneau, între care numeroase minuni, vindecări și exorcizări. 


Auzind cuviosul Antonie de Ilarion şi de toate cele ce le făcea el, se bucura cu 
duhul şi îi scria adeseori, iar celor ce veneau la dânsul din Siria, pentru tămăduire, 
le zicea: „Pentru ce vă osteniţi, făcând atât de lungă cale şi venind la mine? Aveţi 
aproape de voi pe iubitul meu fiu întru Hristos, Ilarion, care a luat de la Dumnezeu 
darul să tămăduiască toate bolile”. 

Prin toată Palestina a început a se face mănăstiri, cu binecuvântarea Sfântului 
Ilarion, şi toți monahii veneau la el ca să audă din gura lui cuvânt de învăţătură, iar 
el pe toţi îi povăţuia la calea mântuirii. 


Pe la vârsta de 60 de ani, grija mănăstirilor înfiinţate și a mulțimii ucenicilor împie- 
dica liniştea Sfântului Ilarion. Cuviosul plângea, aducându-şi aminte de liniştea sa 
cea dintâi, când vieţuia numai el singur. Şi văzându-l pe el fraţii întotdeauna aşa de 
mâhnit şi plângând, îl întrebau, zicându-i: „De ce te mâhneşti aşa şi plângi, părin- 
te?” Iar el le-a răspuns: „Plâng şi mă mâhnesc pentru aceea, că iarăşi m-am întors 
în lume şi că mi-am luat plata mea, de vreme ce toți palestinienii şi cetățile cele 
dimprejur mă slăvesc pe mine şi voi, aşişderea, mă cinstiți ca pe un stăpân şi tutu- 
ror celor din mănăstire, eu stăpân mă numesc”. Auzind acestea fraţii, au cunoscut 
că în taină voieşte să plece de la dânşii şi-l păzeau cu grijă ca să nu-l lase; iar sta- 
rețul s-a mâhnit astfel doi ani. 


Apoi Sfântul Ilarion a plecat de acolo împreună cu câţiva ucenicii mai apropiaţi în 
cetatea Vetilia, iar mai apoi în Pelusia. A călătorit prin diverse locuri, ajungând în 
final în muntele unde viețuise Sfântul Antonie cel mare. 


După moartea Sfântului Antonie, era secetă şi foamete mare în acele locuri. lar 
Sfântul Ilarion, văzând primejdia poporului care era chinuit de foame şi de sete, şi- 
a ridicat ochii şi mâinile spre cer şi s-a rugat cu lacrimi. Îndată s-a pogorât o ploaie 
mare şi a adăpat tot pământul din destul. Din acel ceas au început popoarele a veni 
la dânsul, aducând pe neputincioşii lor. Văzând sfântul cum lumea îl supără şi aici 
şi nu-l lasă să se liniştească, a început din nou să călătorească, ajungând la un 
moment dat în Sicilia, iar mai apoi în Cipru. Acolo, în apropiere de cetatea Pafos 
şi-a petrecut finalul vieţii, trecând la cele veşnice la vârsta de optzeci de ani. 


Troparul Sfântului Ilarion cel mare, glasul 8: Cu curgerile lacrimilor tale ai lucrat 
pustiul cel neroditor şi cu suspinurile cele dintru adânc ai făcut ostenelile tale 
însutit roditoare; şi te-ai făcut luminător lumii, strălucind cu minunile, Ilarion, 
părintele nostru. Roagă-te lui Hristos Dumnezeu ca să mântuiască sufletele noastre. 

Sfântul cuvios Sofronie de la Cioara - Cronologie neterminată 


- Călugărul Sofronie s-a născut în satul Cioara din comitatul Hunedoarei (astăzi 
Sălişte, jud. Alba), după anul 1700 într-o familie preoțească, cu numele de Stan 
Popovici. 


- Din înscrisurile de pe unele cărți bisericeşti (regulă aplicată în perioadele 
respective) de la schitul Afteia - din Plăişorul Ciorii rezultă că popa Stan din 
Cioara a fost feciorul răposatului loan din Țara Românească, fapt probabil ce 
justifică şi prezenţa sa dincolo de Carpaţi. 


- A fost preot de mir în satul Cioara fiind hirotonit în anul 1728 la Arad de către 
episcopul Vichente loanovici. 


- În anul 1750, după ce a rămas văduv, a primit cinul monahal în Țara Românească 
la Mănăstirea Cozia, luând numele de Sofronie, după numele patriarhului 
Ierusalimului, care a fost un înflăcărat apărător al ortodoxiei, instalându-se la 
schitul Afteia, situat la o altitudine de cca 600 m, din Plăişorul Cioarei, într-o zonă 
mirifică. 


Din însemnările preotului Nicolae Benţa, paroh în Cioara între anii 1840-1851 
rezultă că mănăstirea din Plaiul Cioarei a fost închinată la Mănăstirea Cozia din 
Ţara Românească. 


Ar De Dr dr dr dr Dr dr dr De Dr dr d De de dr dr A de dr dr A A 


Xp PP PP 0 E E IE IP IP 3 E E IE II IE E XX 


Je De De de De dr De e De De de De Dr Dr De De De De De De de e Ar A d 


XP PP 2 0 E E 3 IP IP 3 5 IE IE II E E E XX 


- Schitul Afteia reprezintă o străveche vatră a creştinismului românesc de pe aceste 
meleaguri şi a fost construit în a doua parte a sec. XV-lea, după victoria oştilor 
creştine din anul 1479 conduse de Paul, chinezul împotriva turcilor pe "Câmpul 
Pâinii" (Şibot-Orăştie). 


- In această zonă de munte românii s-au retras din calea turcilor, iar construirea 
lăcaşului creştin a fost ca urmare a recunoştinţei față de Dumnezeu, pentru victoria 
obţinută. 


- Importanţa acestei străvechi vetre de credință străbună, cultură şi "lege 
românească" a fost determinată de existenţa şi funcţionarea unei şcoli gratuite 
pentru copii ţăranilor din satele apropiate, precum şi de rezistenţa împotriva 
catolicizării, acţiuni la care călugărul Sofronie s-a implicat în mod deosebit, iar 
manifestările barbare care s-au produs la acest lăcaş de cult creştin românesc, sunt 


mai mult decât edificatoare. 


- Împotrivirea la acţiunile de catolicizare a determinat pe fibirăul de la Vinţ 
(centrul administrativ) însoţit de o trupă de 12 soldaţi, să organizeze în noaptea din 
Duminica Floriilor a anului 1757, arestarea şi întemnițarea călugărului Sofronie de 
la Afteia. 


Acţiunea însă nu a reuşit deoarece Sofronie a scăpat cu fuga din timpul nopţii. În 
schimb, "victoria" atacatorilor s-a realizat prin distrugerea biserici şi a chililor 
călugărilor care au fost alungaţi din zonă. 


- 


Sat ra = o. pm ii si 
ănăstirea veche din Craiova 


- Despre activitatea călugărului Sofronie după distrugerea schitului Afteia până în 
vara anului 1759 nu se cunoaşte. Rezultă în schimb că în această perioadă a fost la 
Mitropolia ortodoxă a sârbilor de la Carlowitz pentru ajutor, iar legăturile strânse 

existente în continuare cu ortodocşii sârbi, l-a intitulat "vicăraş al sfinţiei sale de la 
Carlowitz". 


- Situaţia catolicizării românilor din Transilvania s-a agravat după anul 1744, odată 
cu exilul episcopului Inocenţiu Micu Klein la Roma. 


Mănăstirea Afteia. Zona din Plăişorul Ciorii - Alba 


- Vicarul său Petru Pavel Aaron fiind "incorigibil" a fost schimbat din funcţia de 
vicar, de episcopul Inocenţiu Micu Klein prin excomunicarea trimisă de la Roma la 
data de 25 august 1747 fiind înlocuit cu Nicolae Pop, arhidiacon de Balomir, însă 
pentru scurt timp. 


Petru Pavel Aaron a fost numit în schimb, fără ştirea episcopului Inocenţiu Micu 
Klein vicar apostolic al "pontificelui roman" de către Papa Benedict al XIV-lea şi a 
condus dieceza de la Blaj, în calitate de vicar în perioada 1747-1751. 


- Inocenţiu Micu Klein fiind în dizgraţia tuturor celor puternici ai timpului, a fost 
anchetat şi silit cu foamea, ameninţat cu temniţa şi obligat să renunţe la calitatea de 
episcop greco-catolic. 


XP PP 2 0 E E IE IP 3 3 3 IE IE II E E E XX 
Xp PP PP 0 E E IE IP IP 3 E E IE IE II E XX 


Ar Dr Dr dr dr dr Dr dr d Dr Dr dr dr de de dr dr A de dr dr A A 


Ar fe e dr De fr de Dr De dr de dr De dr dr De de dr dr e de de dr fr A d 


Schitul Afteia. Biserica nouă a schitului construită în secolul XX, de pr. 
Constantin Oancea. Cu prilejul hramului de la 21 mai 1986. Prea Sfinţitul 
episcop Emilian al Albei Iuliei înconjurat de soborul de preoţi şi de credincioşi. 


La 7 mai 1751 Inocenţiu Micu Klein a fost obligat să abdice, la vârsta de 59 ani. A 
mai trăit în exil la Roma încă 19 ani, întrucât cei de la Blaj au refuzat dorinţa sa 
testamentară de a reveni în ţară să-şi doarmă somnul de veci în mănăstirea 
întemeiată de el. 


- Petru Pavel Aaron la data de 28 februarie 1752 a fost numit episcop de 
împărăteasa Maria Tereza, fiind aprobat prin Bulla papală din 06.12.1752, după 
care la Pecs, în Ungaria, a fost sfinţit episcop greco-catolic prin "punerea mâinilor” 
episcopului rutean Manoilă Olsavsky la 1 septembrie 1752. 

Schitul Afteia - Paraclisul. Schitul Afteia din Plăişorul Cioara, Jud. Alba, 
existent în sec XV cu o şcoală de învăţătură pentru preoţi şi iconari, distrus de 
autorităţile habsburgice în sec XVIII. 


- Perioada de 17 ani (1747-1764 anul când a decedat P.P. Aaron) a fost situaţia cea 
mai dramatică pentru românii care n-au acceptat să renunţe la credinţa străbună. 


Atrocităţile săvârşite în Transilvania în această perioadă care se adaugă la cele 
anterioare s-au produs mai ales în localitățile din Mărginimea Sibiului, a zonei 
Sebeşului în comitatul Albei, Hunedoarei, Clujului, zona Apusenilor şi a Zaran- 
dului etc. 

Cei care doresc să cunoască adevărul istoric (cel puţin în parte) recomandăm doar 
câteva lucrări: 


Y "Românii în arhivele Romei (sec. VIII)”, de Dumitru Snagov; 

V "Biserica Greco-Catolică din Comitatul Cluj în sec. XVIII-lea", de Greta 
Monica Miron; 

Y "Cronica Banatului”, de N. Stoica; 

Y "Istoria dezrobirii religioase a românilor din Ardeal, sec. XVIII-lea” de 
Silviu Dragomir; 

Y "Memorandistul moț Rubin Patiţia”, de Nicolae Josan; 

Y "Peurmele lui Inocenţiu Micu-Klein", de Corneliu Albu; 


- Catolicii, cu toate că au avut de partea lor armata şi autorităţile habsburgice locale 
şi centrale, iar pe deasupra diabolicul cod penal şi de procedură terezian, nu au 
reuşit să înfrângă rezistenţa românilor decât parțial, în localităţile în care au existat 
şi condiţii prielnice acestor situaţii, care se pot constata analizând şi datele 


Sematismului Mitropoliei greco-catolice de la Blaj din anul 1900. 


După toate acțiunile de catolicizare din cursul sec. XVIII-lea, păstrarea credinţei 
străbune a românilor din Transilvania, se confirmă şi din datele recensământului 
guvernatorului Auersperg, din anul 1772, care se prezintă astfel: 


Religia Total Bărbaţi Femei 
1. Ortodocşi 1.043.117 536.175 506.942 
2. Gr.-catolici 222.856 113.318 109.538 
3. Calvini 261.758 133.246 128.512 
4. Luterani 244.039 118.009 126.630 
5. Rom.catolici 174.081 87.118 86.963 
6. Unitarieni 53.545 

7. Alţii 10.000 

Castelul de la Bobâlna - Hunedoara, unde a fost închis călugărul Sofronie (Dec. 
1759 - Febr. 1760) 


Celula intactă - după 248 ani unde a fost închis călugărul în iarna anilor 1759 - 
1760, la castelul din Bobâlna (Hunedoara) 

Interiorul celulei 2m x 2m, pavată cu lespezi de piatră unde a fost închis 
Sofronie 


În comitatul Clujului în anul 1762 de exemplu au existat doar 1211 familii greco- 
catolice față de 11324 familii ortodoxe, în schimb numărul preoţilor greco-catolici 
în număr de 185 întrecea pe cei ortodocşi care erau doar 113. 


- Nemulţumirile şi reacţiile românilor s-au produs în mod paşnic în majoritatea 
localităţilor din Transilvania. 


Plângerile şi memoriile adresate autorităţilor locale precum şi Curţii de la Viena au 
rămas nerezolvate la fel ca şi cele prezentate de delegaţiile unor localităţi din 
Mărginimea Sibiului, comitatul Hunedoarei, Albei etc. 


De asemenea sprijinul solicitat de la Mitropolia Ortodoxă a sârbilor de la Carlovitz 
precum şi cele de la țarina Elisaveta Petrovna, protectoarea ortodoxiei Rusiei, nu a 
reuşit să îmbunătăţească situaţia românilor ortodocşi, decât într-o măsură redusă. 


- În majoritatea localităţilor rurale, preoţii au organizat adunări de rezistenţă în faţa 
catolicismului şi au îmbărbătat locuitorii satelor pentru a-şi păstra credința 
străbună. 

Dintre aceştia merită a fi menţionat în mod deosebit protopopul Ioan din Sălişte cu 
țăranii din această localitate deosebită, care a rămas până în zilele noastre un 
puternic centru al credinţei străbune şi de unitate naţională. 


Alături de preotul loan din Aciliu a organizat o mişcare de rezistenţă, iar numele 
protopopului loan din Sălişte găsindu-se în multe acţiuni similare. 


La loc de frunte trebuie să mai amintim pe preotul loan Molnar Piuaru din Sad, 
satul natal al lui Inocenţiu Micu Klein, care întrucât a refuzat să treacă la 
catolicism, a fost prins şi tuns de oamenii episcopului P. Pavel Aaron, fiind 
cunoscut până astăzi cu numele de Popa tunsu. 


Mişcarea din zona Turda, pe Mureş în sus, a fost răspândită de Popa tunsul, în 
localităţile, Luduş, Bogata, Cheţani, Hădăreni, Chimitelnic, Singer, Taureni, Zau, 
Valea largă etc. La Pogăceaua şi-a fixat reşedinţa de unde a fost arestat şi dus la 
închisorile sigure de la Viena. 


Deasemeni mai amintim pe preoții Moise Măcinic din Sibiel, loan din Galeş, 
Cosma din Deal, loan din Poiana Sibiului, loan şi Oprea din Sălişte, preotesele din 
Sălişte şi Tilişca, loan Oancea din Făgăraş, Constantin Petric din Jina, loan 
Crăciun din Cărpiniş, Toma Maier din Rahău precum şi pe martirul Tănase 
Todoran din Bichiu, zona Bistriţei. 


Între localităţile cu activitate intensă de rezistență în apărarea şi păstrarea credinţei 
străbune de pe meleagurile Albei şi din împrejurimi amintim: 


- Mihalţ, Lancrăm, Vinţul de Jos, Cioara, Tărtăria, Balomir, Vinerea, Cugir, Cut; 
- Zlatna, Abrud, Câmpeni, Colmar, Vidra, Bistra; 


- Binţinţi (Aurel Vlaicu), Vaidei, Turdaş, Orăştie, Gelmar, Pricaz, Sereca, Beriu 
Căstău, Romos, Sibişeni; 


- Sălişte, Galeş, Tilşca, Poiana, Cărpiniş, Jina, Rad, Căpâlna, Săsciori, Sibişel, 
Răhău, Deal, Răchita, Loman, Cărpiniş, Orlat, Aciliu, Sad, Avrig, Săcădate, Gura 
Râului. 

Pr. Mihai Munteanu Râmniceanul în drum spre Transilvama (din Ţara Româ- 
nească) la Mănăstirea Cozia a primit în dar de la călugărul Sofronie spre amintire 
un exemplar din Octoihul tipărit în 1750 la Râmnic, iar pe coperta ultimă, 
interioară, a cărţii, a rămas ca mărturie scrisă, două însemnări în limbile latină şi 
greacă ale călugărului Sofronie dedicate peregrinului M.M. Râmniceanu. 


Însemnările respective prezintă importanţă deosebită pentru cunoașterea perso- 
nalităţii şi a faptelor călugărului Sofronie din perioada respectivă. 


Cunoaşterea în acea vreme a limbii latine şi greacă, pe lângă altele îi dă valoare în 
această direcţie. 


Data de 23 aprilie 1759 menţionată pe acest Octoih confirmă, locul unde s-a 
adăpostit, după ce a fost obligat să fugă de la Afteia în noaptea din duminica 
Floriilor anului 1757. 


- În vâltoarea acestor evenimente, călugărul Sofronie a reapărut în toamna anului 
1759 la Adunarea de la Apold, organizată de protopopul loan din Sălişte, în care s- 
a stabilit programul de acţiune pentru redeşteptarea conştiinţei ortodoxe a 
românilor din Ardeal. 


În cadrul acestui program, călugărul Sofronie la data de 6 octombrie 1759 s-a aflat 
la Brad unde a adresat o proclamaţie, către locuitorii oraşului, prin care explica 
decretul din 13 iulie 1759 a Curţii de la Viena, privind libertatea românilor de a 
avea posibilitatea de a opta, pentru a rămâne la credinţa străbună sau de a trece la 
catolicism şi a se uni cu biserica Romei. 


Cuviosul Sofronie revenit în ţinuturile natale a îndemnat populația din localităţile 
comitatului Hunedoarei de a-şi relua bisericile ocupate de greco-catolici şi a-şi 
păstra credinţa străbună. 


Autorităţile habsburgice, alarmate de răspândirea mişcării lui Sofronie, în preajma 
Crăciunului anului 1759, l-a arestat şi închis la castelul din Bobâlna timp de cca. 
opt săptămâni. 


Protopopul Ioan din Sălişte apropiat al călugărului Sofronie, în ziua de 12 februarie 
1760 a ajuns la Geoagiu, unde împreună cu localnicii, au stabilit planul de eliberare 
a lui Sofronie de la Bobâlna deoarece s-a aflat vestea transferării acestuia în 
temniţele de la Alba Iulia care erau mai sigure şi grele. 

În fruntea a 500-600 ţărani, protopopul loan de la Sălişte, l-au eliberat cu forța pe 
Sofronie din celula castelului de la Bobâlna. 


După ce a fost dezlegat şi i-au luat obezile de la picioare, au plecat la Rapolt, unde 
la biserica din sat s-a desfăşurat o slujbă de mulţumire lui Dumnezeu, în prezenţa 
mulțimilor, pentru reuşita eliberării. 


În continuare călugărul Sofronie şi-a desfăşurat acţiunile în Zarand, iar în ziua de 
21 aprilie 1760, înconjurat de o mulţime de oameni şi în dangătul clopotelor 
bisericilor, a intrat triumfător în Zlatna, unde a ţinut o cuvântare însuflețitoare, 
după care zlătneni au reluat biserica de la preoţii uniţi şi au lăsat preot pe dascălul 
Vartolomei. 

- În mai 1760 o delegație de ţărani, credincioşi ortodocşi din comitatul Alba, 
Hunedoara şi zona Zarandului au prezentat Congregaţiei de primăvară a moţilor de 
la Deva, un amplu memoriu redactat de Sofronie, privind "drepturile omeneşti" de 
care trebuia să se bucure şi românii ortodocşi. 


Adevărul, curajul şi convingerile sale, rezultă cu claritate şi din extrasele din 
memoriul respectiv, menţionate în continuare: 


”- toate neamurile au legea lor şi trăiesc în pace iar noi suntem prigoniți pentru 
credința noastră; 


- şi prorocul Moise a dat lege pentru evrei şi aşa o ţin în pace, iar noi suntem 
prigoniți neîncetat pentru legea noastră; 


- noi Suntem gata la toate obligaţiile, dar religia noastră nu o părăsim până trăim; 
- nici noi nu Suntem vite cum cred Maăriile Voastre, ci avem biserica noastră; 


- de ce să dăm uniţilor bisericile pe care bieţii de noi le-am zidit cu atâtea greutăți. 
Nu le vom da până vom trăi." 


- Din Zlatna, călugărul Sofronie a plecat pe Valea Bulbucului spre Mureş, iar 
colaboratorii şi susținătorii săi au continuat acţiunile în localitățile din Apuseni 
(Abrud, Cerniţa, Bucium, Cărpiniş, Bistra, Arieşul Mare, Arieşul Mic, etc.). 


- În 12 mai 1760 călugărul Sofronie, împreună cu o mulţime de moţi a intrat în 
oraşul Abrud, ajungând la casa judelui Gavrilă Rusu din Abrud Sat, după care a 
ținut o cuvântare, care a cucerit pe cei de faţă, privind apărarea bisericii ortodoxe; 


- La invitația locuitorilor oraşului Câmpeni, a ajuns în ziua de 13 mai 1760, unde a 
rămas mai mult timp şi a stabilit "comandamentul" de unde trimitea scrisori şi 
delegaţi bine instruiți în întreaga Transilvanie în vederea extinderii acțiunilor de 
apărare a ortodoxiei; 


- Autorităţile habsburgice au fost alarmate de extinderea mişcării lui Sofronie, iar 
împărăteasa Maria Tereza, la insistenţele cancelarului aulic Bethlen, a dat poruncă 
să fie arestaţi cei "răzvrătiți" în frunte cu Sofronie; 

La 1 august 1760 o trupă de 43 de soldaţi în frunte cu locotenentul G. Halmagyi de 
la Alba Iulia s-a deplasat la Abrud, unde Sofronie împreună cu judele din Abrud 

Sat, Gavrilă Rusu şi cu alt român au fost arestaţi în biserică. În drum spre închi- 
soare moţii alarmaţi de vestea arestării lui Sofronie, s-au adunat în număr mare, iar 
la intrarea în Zlatna l-au eliberat pe Sofronie. În semn de mulţumire şi aducere 
aminte, pe locul respectiv s-a ridicat o cruce de lemn de "gorun", rămasă până-n 
zilele noastre, "Crucea lui Sofronie" şi unde anual se făceau slujbe religioase în 
amintirea călugărului; 


- Biruinţa de la Zlatna, s-a transformat într-o adevărată sărbătoare, unde zilnic 
veneau mii de locuitori ai Apusenilor să participe la bucuria generală; 


Într-o atmosferă de mare entuziasm, Sofronie a organizat la Zlatna în zilele de 10- 
11 august 1760 un Sinod naţional bisericesc, al românilor din Transilvania. 


Revendicările românilor de la acest sinod, adresate împărătesei Mania Tereza 
printr-un memorandum au fost: 


- Libertate religioasă pentru ortodocşi; 

- Înlăturarea episcopului unit Petru Pavel Aaron; 

- Obţinerea unui episcop ortodox de la Carlovitz; 

- Retrocedarea bisericilor şi a serviciilor parohiale; 

- Încetarea prigoanei din partea preoților uniţi; 

- Eliberarea din închisori a românilor arestaţi şi deţinuţi în închisori pentru 
credința ortodoxă, acțiuni comparate cu persecuțiile creştine ale împăraților 
păgâni Dioclețian şi Maximian; 


În perioada 10-14 august 1760 Sofronie a obligat pe directorul minelor din Zlatna 
Kezling, să elibereze pe românii arestaţi, iar pentru eliberarea arestaților de la 
Sibiu, Sofronie a trimis o scrisoare pe "ton" de comandă generalului guvernator 
Kemeny Laszlo ("În care clipă vedeţi scrisoarea mea, îndată să şi dați drumul la 
prizonieri") fapt ce confirmă puterea de care se bucura în momentul respectiv; 


- La sfârşitul lunii august 1760, episcopul greco-catolic Petru Pavel Aaron de frica 
răzbunării răsculaților pentru fărădelegile săvârşite împotriva românilor ortodocşi, 
de la instalarea sa din anul 1752, a scăpat cu fuga la Sibiu; 


- Mişcarea cuviosului Sofronie în toamna anului 1760 a fost cea mai cuprinzătoare, 
fiind confirmată chiar şi de împărăteasa Maria Tereza prin rescriptul din 20 oct 
1760, în care recunoştea că "poporul român din Ardeal a fost tratat pentru religia sa 
cu moartea şi alte pedepse sângeroase"; 

- Situația creată, i-a dat posibilitatea cuviosului Sofronie să procedeze la reor- 
ganizarea bisericii ortodoxe (după dezbinarea religioasă a românilor) şi conso- 
lidarea mişcării respective şi în nordul Ardealului, confirmată şi de scrisoarea de 
împuternicire dată la 5 februarie 1761 preotului Gheorghe şi nobilului Rante din 
zona respectivă. În centrul Apusenilor, preotul Gheorghe din Abrud coordona 
această activitate fiind "secretarul" călugărului Sofronie; 


- Călugărul Sofromie a desfăşurat o activitate intensă în zona Apusenilor, iar în 
toate localităţile pe unde trecea, era însoţit de o "gardă" restrânsă de 12 tineri şi de 
câte un alai format din câteva sute de ţărani convocând ad-hoc soboare de preoţi şi 


țărani (la Zlatna, Abrud, Ighiu, Bogata de Mureş etc.) 


- Calitățile călugărului Sofronie de bun organizator şi conducător au fost con- 
firmate de întreaga sa activitate, iar modul de pregătire, mai ales a Sinodului 
Naţional Bisericesc al românilor ortodocşi din Transilvania, desfăşurat la biserica 
Adormirea Maicii Domnului din Lipovenii Bălgradului în perioada 14-18 febr. 
1761 este pe deplin convingător prin: 


A) colaborarea susținută cu preoții şi reprezentanţii clerului ortodox din 
Transilvania. 

B) stabilirea din timp a problemelor care urmau să fie discutate la acest sinod 
important. 

C) încunoştințarea autorităților despre acest eveniment şi asigurându-le de o 
desfăşurare paşnică. 

D) mobilizarea participanţilor la acest sinod a început încă din luna ianuarie, iar un 
extras din scrisorile trimise către populaţia satelor româneşti din Transilvania este 
edificatoare: “... negreşit şi cu băgare de seamă, această scrisoare să ajungă din sat 
în sat, iar din fiecare sat să vină trei oameni şi numitul popă neunit...” 

Pe lângă scrisori, având în vedere importanţa acestui Sinod pentru viaţa românilor 
din Transilvania, în continuare, călugărul Sofronie, a mai trimis pe cei mai buni 
colaboratori, în zonele unde erau cunoscuţi, după cum urmează: 

a) În Mărginimea Sibiului a acţionat renumitul protopop loan din Sălişte; 

b) În zona Oltului şi a Hârtibaciului a fost preotul loan Molnar Piuaru (Popa 
tunsu de la Sad); 

c) Preotul Gheorghe de la Abrud (împreună cu preoţii de la Zlatna şi Câmpeni în 
zona munţilor Apuseni; 

d) Preotul Simion de la Stremț a acționat pe Mureşul Superior, iar 

e) Preotul Rusan din Lipovenii Bălgradului “gazda ” acestui eveniment, a acționat 
în cea mai dificilă zonă, cea a Tărnavelor. 


Ar De Dr dr dr dr Dr dr de Dr Dr dr dr De de dr dr A de dr dr A A 


Xp XP XP IP 5 3 2 2 E IP 5 3 3 E 0 E IP 5 II IP XXX 


Je De De de De dr De e De De de De Dr Dr De De De De De de de e Ar A d 


XP PP 2 0 E IE IP IP 3 5 IE IE II IE E XX 


E) Hotărârile Sinodului Naţional Bisericesc, concluzionate în 19 puncte, au fost 
aduse la cunoştinţa autorităţilor şi a celor interesaţi. 


În timpul mişcării călugărului Sofronie, cele două biserici româneşti existente la 
acea dată în Alba Iulia, "Adormirea Maicii Domnului" din Lipovenii Bălgradului 
construită la începutul sec. 18-lea din materialele rezultate din demolarea bisericii 
ortodoxe a oraşului care era amplasată în zona actualei străzi Vasile Alecsandri, 
precum şi "Sfânta Treime" din Materii Bălgradului construită din materialele 
rezultate din demolarea clădirilor vechii Mitropolii ortodoxe a Bălgradului şi 
Arhiepiscopiei Ţării Ardealului, au fost ocupate de către credincioşii ortodocşi. La 
scurt timp sub ameninţarea generalului Bukow cu "moartea prin ştreang”, bisericile 
au fost cedate uniţilor. 


- Punctul culminant al mişcării populare conduse de Sofronie l-a constituit Sinodul 
național bisericesc care a fost organizat între 14-18 febr. 1761 la biserica 
"Adormirea Maicii Domnului" din Lipovenii Bălgradului (Alba Iulia) şi la casa 
preotului Rusan, originar din Ruşi de pe frumoasa vale a Streiului. 


Autorităţile locale au fost înştiinţate din timp în scris de către cei trei corifei ai 
mişcării: Sofronie ieromonahul, protopopul loan din Sălişte şi Inochentie, 
ieromonahul din Veneţia de Sus. 


Hotărârile stabilite la Sinodul naţional bisericesc de la Alba Iulia s-au concretizat 
în 19 puncte, având în principal revendicările stabilite anterior la Sinodul de la 
Zlatna din 1760, care au fost aduse la cunoştinţa celor interesaţi; 


Sinodul de la Alba Iulia din 14-18 februarie 1761 organizat şi condus de cuviosul 
Sofronie a avut o importanță deosebită fiind considerat "triumful desăvârşit al 
ortodoxiei noastre care a izbutit să scuture lanţurile robiei, după şase decenii de 
suferinţe grele şi de lupte necurmate" 


- În continuare călugărul Sofronie a cutreierat cu acelaşi scop, localităţile din ţara 
Oltului fiind localizat la data de 15 martie 1761 în scaunul Nocrichului. 


Curtea de la Viena alarmată şi pentru a distruge mişcarea lui Sofronie în lupta sa 
pentru credinţa străbună a hotărât la data de 12 martie 1761 să lichideze această 
situaţie dăunătoare consolidării catolicismului în Transilvania. Misiunea a fost 
încredinţată generalului Adolf Bukow care la data de 7 aprile 1761 a sosit la Sibiu 
în fruntea a două regimente de husari. 

Conform planurilor stabilite la Viena, la data de | mai 1761, Sofronie a fost invitat 
la Sibiu la o întrevedere cu generalul Adolf Bukow în urma cărora a fost obligat să 
"bată în retragere”. 


- Pentru a scăpa de represiunile generalului Bukow, în august 1761, Sofronie a 
trecut în Ţara Românească la Mănăstirea Cozia, la Râmnic, iar în continuare a 
ajuns la Mănăstirea Curtea de Argeş, unde se afla arhimandrit Nichifor Balo- 
mireanul (fostul vicar a episcopului I. Micu Klein, Nicolae Pop de la Balomir - 
Alba) care a revenit la credinţa străbună, motiv pentru care în anul 1748 a trebuit 
să fugă în Ţara Românească, fiind într-o situaţie similară cu a lui Sofronie. Fostul 
protopop ortodox de la Balomir a fost un bun cunoscut al lui Sofronie, din timpul 
preoţiei de la Cioara. 


În august 1761 Sofronie, împreună cu călugărul Nicodim din părţile Făgăraşului se 
afla în Țara Românească la episcopul Grigore de la Râmnic. 


- La 9 septembrie 1761 călugărul Sofronie a fost condamnat la închisoare timp de 5 
ani la muncă silnică, iar preotul ortodox Gheorghe de la Abrud, a avut parte de o 
condamnare de 10 ani la temniţă. 


Călugărul Sofronie a fost obligat a doua oară să fugă în Țara Românească din 
cauza represiunilor autorităţilor habsburgice. 


In prima etapă, rezultă că Sofronie s-a aflat de-asemenea la Mănăstirea Cozia de 
unde a continuat o activitate şi mai grea pentru apărarea credinţei străbune din 
Transilvania, împreună cu cei din Țara Românească. 


Confirmarea certă a acestor acţiuni o reprezintă mai ales scrisoarea trimisă în anul 
1762 de la Mănăstirea Cozia, preoților din Şard, de pe meleagurile Albei, din care 
redăm începutul acesteia: “Mă închin domniilor voastre, preoţilor şi sătenilor din 
Șard, una voi Să ştiţi: întăriţi-vă în credinţă şi rugaţi-vă, milostivului Dumnezeu şi 
să nu ziceți că nu vom putea să învingem pe păgâni, pentru că ei Sunt mai mari în 
(ară; căci nu sunt ei mai mari, Dumnezeu e mai mare. De aceea acum staţi uniți şi 
gătiți-vă de război, ca să izgonim unirea şi iobăgia din ţară. Ci cumpăraţi-vă puşti 
şi pistoale căci va veni vremea când veți da un plug cu boi pentru un pistol micuţ şi 
nu-l veţi afla... ” 


Distrugerea schiturilor, mănăstirilor, bisericilor, ocuparea unor biserici ale cre- 
dincioşilor români ortodocşi, alungarea preoților şi a călugărilor au reprezentat 
"victoriile" baronului, general A. Bukow. 

- În perioada anilor 1764-1766 Sofronie a fost stareţ la Mănăstirea Robaia din 
Argeş. Împreună cu Sofronie şi ulterior, au trecut în Țara Românească o mulţime 
de români ortodocşi din Transilvania (ungureni) care au format şi populat un 
număr de cca. 50 de sate care cu ştirea domnitorului Ghica, au fost puse sub 
supravegherea sa, (Vâlsăneşti, Galeş, Brăduleţ, Valea Iaşului, Corbi, Domneşti 
etc.) 


Exodul continuu în Țara Românească al românilor din Transilvania, persecutați din 
motive religioase, precum şi din cauza iobăgiei insuportabile, a permis călugărului 
Sofronie să menţină o continuă legătură cu reprezentanţii bisericilor ortodoxe din 
Ardeal susținători ai mişcării pe care o conduse. 


Pendularea peste Carpaţi a fost permanentă pentru a menţine nestinsă flacăra 
credinţei strămoşeşti. 


După moartea lui Nichifor Balomireanul, Sofronie înscăunat arhimandrit la Mă- 
năstirea Curtea de Argeş, printr-o scrisoare expediată lui Dumitrache Pană din 
Sibiu i-a propus o întâlnire la Mănăstirea Berislăveşti din judeţul Vâlcea în scopul 
consolidării mişcării împotriva Unirii cu Roma. 


Din datele existente, rezultă, că întâlnirile de taină cu preoţii din zona Hunedoarei 
şi a Albei aveau loc la Schitul din Cheile Cibului (Almaşu Mare - Zlatna) aşa cum 
a fost şi întâlnirea din ianuarie 1765 cu Efrem călugărul de la Schitul Afteia din 
Plăişorul Ciorii, când fiind urmărit de autorităţile habsburgice a reuşit să scape 
după ce şi-a schimbat îmbrăcămintea preoțească. 


- Sofronie s-a preocupat de sprijinirea bejenarilor transilvăneni, iar în anul 1769 a 
fost ales arhimandrit la Mănăstirea Argeşului în locul lui Nichifor Balomireanul 
care a decedat. 


În acea perioadă Sofronie a militat pentru formarea unei armate naţionale care să 
fie pusă la dispoziția Partidei Naţionale de la Iaşi şi Ţara Românească în vederea 
Unirii Principatelor Române, armată în care urmau a se înrola şi voluntari ardeleni 
şi care urma să treacă Carpaţii pentru a elibera Ardealul şi împreună cu Crişana şi 
Banatul să se unească cu ţara. 


- La sfârşitul anului 1767 existau în Țara Românească 12.000 de bejenari transil- 
văneni care au emigrat numai prin vama Bran. 

- Ultima ştire despre cuviosul Sofronie că era în viaţă provine din anul 1774, când 
protopopul ortodox din Sebeş a fost arestat, deoarece întreținea relaţii pe diverse 
căi cu acesta. 


- Mişcarea religioasă şi socială, condusă de călugărul Sofronie de la Cioara (1759- 
1761) reprezintă un moment important în istoria poporului român din Transilvania 
aşa cum s-a exprimat şi Lucian Blaga "într-un timp când catolicii şi curtea de la 
Viena negau cu făţărnicie şi rea voinţă existența românilor ortodocşi din 
Transilvania, aceştia... prin omul ridicat din chiar rândurile lor prin călugărul 
Sofronie, reuşesc să-şi dovedească puterea, manifestându-se ca un mic stat în stat 
ce anunţa în noapte, furtuna de dincolo de orizont ce va veni "răscoala lui Horea”. 


- Un renumit istoric al mişcării, a considerat că agitaţiile lui Sofronie nu depăşesc 
marginile confesionale, dar ele dau tot mai multe implicaţii sociale, vizează iobăgia 
şi au pornit pe drumul care va duce la răscoala lui Horea, constituind o mare 
experienţă populară. Lupta pentru ortodoxie a reprezentat în esenţă lupta împotriva 
abaterii de la legea românească împotriva înstrăinării şi ruperii de marea unitate cu 
Țara Românească şi cu Moldova. 


- Mişcarea călugărului Sofronie a preîntâmpinat maghiarizarea românilor, prin 
catolicizare aşa cum s-a petrecut cu românii din Covasna şi Harghita fapt de- 
monstrat cu mult profesionalism în diferite lucrări de către patriotul greco-catolic 
Ştefan Manciulea de pe meleagurile Albei (Straja). 


- Personalitatea călugărului Sofronie, dar mai ales importanţa acţiunilor românilor 
ortodocşi din Transilvania, în cadrul mişcării acestuia se poate realiza la valoarea 
adevărată, numai prin cunoaşterea evenimentelor istorice religioase care s-au 
desfăşurat pe meleagurile noastre în sec. 18-lea 


De altfel hotărârile Curţii de la Viena (procatolice) săvârşite prin atrocitățile ne mai 
întâlnite ale generalului A. Bucow (arestarea şi alungarea preoților şi a călugărilor, 
incendierea şi distrugerea de schituri, mănăstiri şi biserici ale ortodocşilor etc.etc.) 
justifică de la sine importanţa mişcării călugărului Sofronie. 


Minimalizarea, omisiunile, dar mai ales denigrările din partea unor specialişti nu 
sunt întâmplătoare. 


Ortodoxia din Transilvama a avut un rol fundamental în formarea conştiinţei 
naţionale, alături de limbă şi distinctiv faţă de celelalte religii străine şi de celelalte 
popoare. 

Sinodul naţional bisericesc din 14-18 februarie 1761 desfăşurat la biserica 
"Adormirea Maicii Domnului" din Lipovenii Bălgradului,” a însemnat biruinţa 
credinţei străbune şi a ființei neamului românesc după şase decenii de grele 
suferinţe şi a nenumăratelor jertfe umane şi materiale”. 


Pentru suferinţele şi activitatea deosebită a călugărului Sofronie, în lupta pentru 
apărarea şi păstrarea credinţei străbune a românilor din Transilvania. Sfântul Sinod 
al BOR din 28.02.1950 a hotărât canonizarea sa ca sfânt mărturisitor a dreptei 
credinţe alături de Visarion Sarai şi Oprea Miclăuș. 


Ceremonia religioasă a avut loc în anul 1955 la Catedrala Arhiepiscopală Ortodoxă 
Română din Alba luha, fixându-se ziua de pomenire 21 octombrie. 


Ec. loan Străjan 


(Bibliografie: "Sfântul Sofronie şi Mănăstirea lui din Plăişorul Ciorii” de pr. 
Dragosin Oana) 

IPS mitropolit Andrei despre sărbătoarea Sfinţilor mărturisitori ardeleni 


Înaltpreasfinţitul Andrei, arhiepiscopul Vadului, Feleacului şi Clujului şi mitro- 
politul Clujului, Maramureşului şi Sălajului, a vorbit despre mărturisirea credinţei 
ortodoxe, pornind de la exemplul de vieţuire al Sfinţilor cuvioşi mărturisitori care 
au luptat şi au apărat adevărul de credinţă cu preţul vieţii. lerarhul a subliniat şi 
faptul că orice creştin ortodox trebuie să îşi arate credinţa şi trăirea sa prin fapte şi 
să pună cuvântul lui Dumnezeu în practică. 


„Mărturisitorilor pentru Ortodoxie pe care îi sărbătorim astăzi le-a fost greu după 
1700, mulţi au murit în temnițe. Şi, nu numai atunci, ci de-a lungul anilor, mulți 
creştini L-au mărturisit pe Hristos cu preţul vieţii lor. Fiecăruia dintre ei i s-a dat 
câte un veşmânt alb şi acum stau în Împărăţia lui Dumnezeu şi cântă Domnului 
cântare de biruinţă şi se roagă pentru noi, păcătoşii, ca să nu fim şovăielnici, să nu 
fim creştini călduţi, ci să fim creştini râvnitori. Credinţa noastră să se vadă după 
fapte. Să ţinem şi la credinţă şi la Biserică şi la moştenirea strămoşilor, dar şi în 
viaţa de zi cu zi să ne manifestăm ca atare, pentru că un român în parte şi tot 
neamul laolaltă atâta plăteşte, cât înţelege să pună în practică din Evanghelia 
Domnului nostru lisus Hristos. Încercăm cu rugăciunile Sfinţilor mărturisitori să 
ne întărim credinţa şi să punem Evanghelia în practică şi atunci când va veni ceasul 
cel mare, ne vom putea adăuga şi noi lor şi celor mulți care stau în fața Domnului 
Hristos şi-l cântă cântare de biruinţă“, a spus IPS Mitropolit Andrei. 

Alexandru Chituţă - Sfinţii mărturisitori din Ardeal, martiri ai dreptei 

Sfinţii mucenici şi mărturisitori preoţii Moise Măcinic din Sibiel şi loan din 
Galeş 


Este bine cunoscut faptul că Biserica Ortodoxă din Transilvania a fost, de-a lungul 
secolelor, o Biserică martirică. Multe au fost nelegiuirile puterii imperiale de la 
Viena asupra Bisericii ardelene şi inclusiv a slujitorilor şi credincioşilor ei, dar şi 
mulți au fost vajnicii luptători pentru apărarea credinţei ortodoxe împotriva 
silniciilor stăpânilor Ardealului din veacul al XVIII-lea, pe numele lor: Oprea 
Miclăuş, ţăran din Sălişte - Sibiu, care a îndurat moarte pentru dreapta credinţă, 
ieromonahii Visarion Sarai şi Sofronie de la Cioara, de lângă Orăştie, preoţii Moise 
Măcinic din Sibiel şi loan din Galeş, prăznuiţi în fiecare an la 21 octombrie, 
ierarhii Ilie lorest şi Sava Brancovici, prăznuiţi la 24 aprilie şi mulţi, mulţi alți 
bărbaţi, femei şi copii. 

Doi sunt mitropoliți, doi sunt preoţi, doi sunt călugări şi unul e ţăran. In aceşti 
sfinți e întruchipată întreaga Biserică ortodoxă ardeleană, cu ceata ierarhilor şi 
clericilor ei, cu ceata călugărilor şi pustnicilor ei şi cu mulțimea credincioşilor ei. 


Cuviosul Visarion Sarai, mucenicul Oprea Miclăuş, cuviosul Sofronie de la 
Cioara 


În predica din Catedrala din Alba-lulia, cu ocazia canonizării lor, din anul 1955, 
ieromonahul Nicolae Mladin spunea că „ei nu reprezintă numai câteva vrednicii 
personale, crescute cine ştie cum, ca din întâmplare în sânul Bisericii noastre, nu 
sunt mărturisitori izolați ai unei credințe pur personale, ci ei sunt piscuri de 
sfințenie sprijinită pe umerii uriaşi ai credinţei Bisericii întregi, sunt valuri de 

lumină din marea tălăzuire a valurilor de credință ce au umplut veacurile 
zbuciumate ale istoriei credincioşilor români din Ardeal “. 


Ridicaţi din popor şi legaţi de popor, legați de Biserica strămoşească, în ei a prins 
grai vrerea întregii Biserici şi a luptat vrerea tuturor credincioşilor, vrerea po- 
porului întreg. Ei sunt sfinții mărturisitori în care s-a întruchipat mărturisirea Bi- 
sericii însăşi, mărturisirea poporului drept-credincios. Ei sunt sfinţi reprezentativi 
al Ortodoxiei ardelene, ai sufletului ortodox român din Ardeal. 


„O biruinţă a satului asupra împăratului“ 


După momentul nefericit din 1701 din Transilvania şi neîndeplinirea promisiunilor 
făcute în cele două diplome ale împăratului Leopold I, clerul şi poporul român de 
aici a rămas în starea nefericită de până atunci, tolerați şi lipsiţi de drepturi în 
propria ţară. Dându-şi seama că cele promise nu sunt decât vorbe amăgitoare şi că 
sunt ameninţaţi să-şi piardă „legea“ strămoşească, la scurt timp după instalarea lui 
Atanasie Anghel ca episcop unit, a început lupta pentru apărarea Ortodoxiei. 
Această luptă a durat ani de-a rândul, fiind purtată cu mult curaj şi stăruință de 
preoții şi credincioşii ei deopotrivă, ei înfruntând bătăi, închisoare şi chiar moarte 
mucenicească. Astfel, deşi erau majoritari, românii ortodocşi de aici nu aveau nici 
un drept sau privilegiu, iar credinţa ortodoxă nu era receptă. 


Mişcarea românească din 1744 din Transilvania şi din Banat, dezlănțuită de pro- 
povăduirea călugărului Visarion, apare în perspectiva istoriei ca parte a luptei de 
secole duse de popor pentru libertate națională şi religioasă. Această luptă pentru 
apărarea Ortodoxiei reprezintă o biruinţă desăvârşită asupra celor care voiau să-i 
înstrăineze de legea srămoşească, fiind, după cuvântul istoricului loan Lupaş, „o 
biruinţă a satului asupra împăratului “. 


Originar din Bosnia, l-a chemat Nicolae Sarai-Turcia (Cojocaru) şi după propria sa 
mărturisire, în 1744 avea 30 de ani. Unii cercetători susţin că era de neam sârb, iar 
alții susțin o ipoteză de altfel acceptabilă, că era român. A fost tuns în monahism în 
Mănăstirea „Sfântul Sava“ de către Patriarhul Ierusalimului, în 1738, primind 
numele de Visarion. Ajunge în Athos, iar apoi se întoarce în Serbia. Potrivit 
declaraţiei pe care o face la interogatoriul de la Sibiu din 27 aprilie 1744, a plecat 
de la Mănăstirea Pakra cu un paşaport eliberat de mitropolitul Carloviţului Arsenie 
loanovici Şacabent. 


„Prin cuvinte scurte, dar spăimântătoare... ştiu să bage în fiori pe miriadele de 
oameni“ 

În ianuarie 1744, venind în Banat, iar apoi în Transilvania, începe lupta pentru 
apărarea Ortodoxiei. Sfântul Visarion şi-a început propovăduirea în Lipova. Pe 
colina de la marginea oraşului ridică o cruce de lemn ce se păstrează şi astăzi în 
una din absidele exterioare ale bisericii istorice din oraş. Lângă cruce a apărut un 
Izvor, rămas în amintirea localnicilor cu denumirea „Izvorul Sfântului“. 


Din Banat a pornit în Transilvania spre Mărginimea Sibiului. Pretutindeni era 
întâmpinat de mii de credincioşi, se trăgeau clopotele bisericilor în satele prin care 
trecea. Prin cuvintele sale a mobilizat mulțimile, arătându-le că prin unire li se 
schimbă credinţa, îndemnând pe credincioşi să alunge preoţii uniți şi să păstreze 
rânduielile ortodoxe. Efectul predicilor sale a fost uluitor. 


George Barițiu în istoria Transilvaniei remarcă că „el însă nici nu simțea trebuinţa 
de a întinde vorbă multă şi a ţinea prelegeri de dogmatică, precum făceau iezuiţii. 
Prin cuvinte scurte, dar spăimântătoare... ştiu să bage în fiori pe miriadele de 
oameni. Vai de capul vostru, aţi vândut sufletele voastre; dezlegarea morților 
voştri nu e dezlegare, ci osândă; parastase, pomeni şi sărindare le-aţi plătit cu 
totul în deşert la popi nelegiuţi, la popi nepopi; baptismul (Botezul) pruncilor 
voştri, neleguit, de aceştia îl doare pe el mai mult“. 


In Mărginimea Sibiului, Sfântul Visarion a reuşit să întărească în credința cea 
dreaptă pe credincioşi de aici, care au devenit mai apoi cei mai înflăcărați apărători 
al Ortodoxiei. In drum spre Sibiu a fost prins, interogat şi întemnițat. 


Incarcerat în groaznica temniţă de la Kufstein 


La întrebările legate cu privire la predica sa împotriva uniaţiei, a refuzat să 
răspundă. Din Sibiu a fost trimis la închisoarea din Deva, apoi la Timişoara, Osiek 
şi Raab, iar apoi în fioroasa temniţă de la Kufstein, unde se crede că a şi murit ca 
sfânt mărturisitor. 


Arestarea lui Visanion nu a avut drept urmare liniştirea şi potolirea spiritelor 
exaltate de predica Sfântului. Abia acum începe adevărata convulsiune, adevărata 
revoluţie, care umple de profundă îngrijorare cercurile politice şi bisericeşti 
germano-maghiare din Viena şi Ardeal. 


Silviu Dragomir spune că „revoluția declanșată de Visarion deschide seria 
revoluțiilor naţional-bisericeşti, ce vor mistui pacea şi liniştea stăpânitorilor 
Ardealului românesc, de-a lungul întregului secol al XVIII-lea “. 

Succesul extraordinar al predicu lui Visarion inspiră acțiunile entuziaste ale 
neînfricaților preoţi Cosma din Deal, lon din Răchită, Oprea din Sălişte, a lui loan 
din Galeş şi loan din Aciliu, a călugărilor Nicodim şi Sofronie, a strălucitului 
vizionar ţăranul martir Oprea Miclăuş şi a altor zeci şi sute de preoți, călugări, 
țărani care, la fel ca în epoca persecuțiilor primare, au îndurat, cu curajul sfinților şi 
martirilor, loviri, bătăi, schingiuiri, temniţă, moarte, pentru Ortodoxia lor străbună, 
pe care au refuzat să o abjure. 


Cărturarul unit Samuil Micu Klein, referindu-se la trecerea lui Visarion prin Tran- 
silvania „căruia îi ieşise vestea că e sfânt“, scrie că „acesta tare au înfricoşat pe 


SUS A 


credinţă şi după paisprezece ani, cu totul s-au făcut neuniți “. 
Zelosul ţăran Oprea Miclăuş, trimis la Curtea Imperială din Viena 


Lupta începută de Visarion Sarai a fost continuată cu dârzenie de numeroşi preoţi 
şi credincioşi îndeosebi din Mărginimea Sibiului. Timp de patru ani au fost arestaţi 
în primăvara anului 1745 trei ţărani: Dămlă Milea, Stan Borcea şi Dumitru Șteflea 
din Sălişte - Sibiu pentru alungarea preoţilor uniţi. 


În aceste împrejurări, în toamna anului 1748, săliştenii trimit ca delegat al lor la 
Viena pe consăteanul Oprea Miclăuş, pentru a prezenta un memoriu. Țăranul 
Nicolae Oprea Miclăuş s-a dovedit un zelos şi neînfricat luptător pentru apărarea 
Ortodoxiei, după cum se poate vedea din mărturiile scrise păstrate de dregătoriile 
acelor vremi. Cel puţin de trei ori a ajuns să bată la porţile împărătesei Maria 
Tereza şi ale sfetnicilor ei, ducând jalbe de protest împotriva silniciilor şi cerând 
lhbertate pentru credinţa strămoşească. 


Cel dintâi drum la Viena l-a făcut în luna octombrie a anului 1748, când a fost 
însoțit de un alt apărător, loan Oancea din Făgăraş. După ce au prezentat Curţii 
memoriul, li s-a pus în vedere să se întoarcă acasă, cu promisiuni că doleanţele lor 
vor fi soluționate de Guvernul transilvănean. Reîntorşi acasă, au informat pe 
credincioşi că cererea lor a fost rezolvată favorabil, acordându-se libertate credinţei 
ortodoxe. Astfel, în preajma Crăciunului anului 1748, aproximativ o sută de ţărani 
s-au prezentat la guvernatorul Transilvaniei ce se afla la Sibiu, cerându-i să publice 
hotărârea împărătesei. Răspunsul acestuia s-a amânat o săptămână, dar atunci au 
fost arestaţi loan Oancea şi un ţăran, Oprea Miclăuș. 


Preotul Moise Măcinic din Sibiel, închis pentru că a fost hirotonit în Țara 
Românească 

După ce mai mulți preoţi şi credincioşi au redactat un memoriu, au fost însărcinați 
să îl ducă Curţii de la Viena Oprea Miclăuș cu preotul Moise Măcinic din Sibiel. 
Era a treia oară pentru Oprea sosirea la Viena. Amîndoi au fost primiţi în audienţă 
de împărăteasa Maria Tereza şi de cancelarul Kaunitz. Se cunosc răspunsurile date 
interogatoriului luat la data de 14 aprilie 1752. Din acesta reies şi câteva 
interesante date biografice ale preotului Moise Măcinic. Acesta mărturisea că a fost 
hirotonit la Bucureşti de mitropolitul Neofit Cretanul, a fost preot la Sibiel şi închis 
17 luni la Sibiu pentru simplul motiv că a fost hirotonit în Ţara Românească. În 
urma memoriului înaintat lui Brovne, guvernatorul Transilvaniei l-a eliberat din 
temniță cu condiția să se lase de slujba preoțească şi să se hrănească din munca 
câmpului ca un simplu ţăran. 


În loc să li se dea un răspuns la memoriul pe care-l înaintaseră Curţii de la Viena, 
Oprea şi preotul Moise, trimişii clerului şi credincioşilor din Mărginimea Sibiului 
au fost arestaţi şi aruncaţi în temniţa de la Kufstein. Nu se ştie nimic despre 
sfârşitul celor doi mărturisitori ai Ortodoxiei româneşti. 


În anul 1756, Curtea imperială din Viena sesiza autorităţile din Transilvania că un 
deţinut a evadat. Nu se cunoaşte care dintre cei doi a reuşit să fugă. Cert este faptul 
că nici unul nu a ajuns acasă. 


În data de 24 iulie 1784 soția lui Oprea, Stana, cerea îndurare împăratului Iosif al 
II-lea, pentru eliberarea lui, după o robie de 30 de ani. Conducerea închisorii 
raporta că nu se ştia nimic despre el. Înseamnă că amândoi şi-au sfârşit zilele în 
fioroasa temniţă, jertfindu-şi viața pentru credința ortodoxă, câştigând însă 
cununile muceniciei şi ale împărăției lui Dumnezeu. Despre moartea mucenicească 
ne relatează şi cronica în versuri intitulată „Plângerea Sfintei mănăstiri a Silvaşului 
(Prislop): „Şi pe câte trei din Viena i-au inchis şi acolo viaţa lor s-a stins“. 


Răscoala împotriva unaţiei şi a iobăgiei 


Constatând că toate încercările şi memoriile rămân fără rezultat, credincioşii 
ortodocşi au ales ultima cale în vederea dobândirii libertăţii religioase, şi anume 
răscoala împotriva umaţiei şi a iobăgiei. Ea o fost condusă de ieromonahul 
Sofronie din satul Cioara, azi Săliştea, judeţul Alba. Cronicile spun că „o făr de 
schit în mijlocul codrului, cam la un mil de satul Cioara, şi-a durat călugărul 
Sofronie, locuind acolo şi rugându-Se lui Dumnezeu pentru sufletul lui şi avea mai 
apoi pe lângă sine vreo tri, patru copilaşi la învăţătură “. Sotronie se trăgea dintr-o 
familie preoțească din sat, primind la botez numele de Stan, a fost preot de mir în 
sarul său, apoi s-a călugărit, se pare, la Cozia. 

După ce autoritățile i-au distrus schitul, a început lupta împotriva uniației, 
îndemnând pe credincioşi să alunge preoţii uniți şi să declare că vor sta „sub 
porunca Bisericii din Ierusalim“. În anul 1759 a pornit la acţiune deschisă, fiind 
susținut de protopopul Mărginimu loan din Sălişte şi vorbind poporului la 
adunarea de la Apold. A fost arestat în prima fază şi închis la Bobâlna, dar eliberat 
de 600 de ţărani conduşi de prietenul şi colaboratorul său, protopopul loan din 
Sălişte, iar apoi în urma propovăduirii sale în Apuseni închis la Abrud, dar eliberat 
de către autorităţi de teama unei răzvrătiri a moţilor. 


Sofronie era împotriva acţiunilor de violenţă, ştiind că prin stăruința paşnică, fără 
excese, pentru drepturile fireşti, va putea mai uşor asigura biruinţa, în acea stare de 
lucruri. De aceea, el s-a adresat la 2 august 1760 autorităţilor din Sibiu, propunând 
soluționarea paşnică a problemei prin eliberarea celor aruncaţi în suferință şi a 
preoţilor ortodocşi închişi, restituirea bisericilor şi asigurând că atunci va fi pace. 
Era cerința unui luptător pentru credinţă, care se numea pe sine cu multă demnitate 
„cu, călugărul Sofronie“ fiind ascultat în toată ţara ardelenească. Tot în acel an, în 
urma unui „sinod“ convocat la Zlatna, ţăranii răsculați au intrat în Blaj, încât 
episcopul unit Petru Pavel Aron a fost silit să se refugieze la Sibiu. 


„Mulţimile de creştini şi preoţii lor rămăseseră singurii apărători ai credinţei“ 


Mişcarea s-a extins cu repeziciune în toată Transilvania, ajungând până la Sătmar 
şi Maramureş. Din cauza acestei mişcări, împărăteasa Maria Tereza şi autorităţile 
din Ardeal au fost nevoite, aşa cum remarcă părintele prof. dr. Mircea Păcurariu, 
„să bată în retragere. La 20 octombrie 1760, împărăteasa înştiinţa, pentru prima 
dată, că va numi o comisie care să cerceteze plângerile românilor, iar cei arestaţi 
pentru credinţă vor fi eliberați.“ 


Prin conţinutul hotărârilor luate, „sinodul“ de la Alba Iulia poate fi considerat 
punctul culminant al răscoalei lui Sofronie şi unul din marile fapte istorico- 
bisericeşti din secolul al XVIII-lea. 


În astfel de condiţii, împărăteasa Maria Tereza trimite în Ardeal pe generalul 
Nicolaus Adolf baron Buccow, unităţi de cavalerie şi infanterie, dar şi un episcop 
sârb din Buda, Dionisie Novacovici, care s-a stabilit în Răşinari - Sibiu. Pe lângă 
contribuția sa prețioasă de a fi forţat stăpânirea să trimită în Ardeal un episcop 
ortodox, ieromonahul Sofronie de la Cioara a mai făcut un lucru de mare preţ. El a 
pus în cumpănă pentru prima dată, cum spune profesorul Silviu Dragomir, 
„conştiinţa forţei proprii a poporului român din Ardeal“ şi a dus cauza Bisericii 
sale la izbândă desăvârşită. 

Gheorghe Ciuhandu spunea că „în Ardeal mai mult ca oriunde printre români, în 
Ardealul despoiat de ierarhia ortodoxă superioară, mulțimile de creştini şi preoții 
lor de sate rămăseseră singurii apărători ai credinţei ortodoxe, în curs de 60 de 
ani, până la sosirea, în 1761, a episcopului ortodox Dionisie Novacovici, 
încredinţat cu păstorirea sufletească a Ardealului “. 


„Ostaşi ai lui Hristos“ 


În acest răstimp de 60 de ani, creştinii din Ardeal au dat o serie întreagă de martiri, 
după chip şi lege, pentru cinstea şi apărarea Ortodoxiei. Ardealul a avut „ostaşi ai 
lui Hristos“ care aşa cum spune cântarea „au lepădat frica împăraţilor şi a tiranilor 
şi cu bună îndrăzneală bărbăteşte L-au mărturisit pe El Dumnezeu şi Împărat al 
nostru“. 


Jertfa acestor mucenici de la temniţa Kufstein: ieromonahul Visarion, preoţii 
Moise Măcinic din Sibiel şi loan din Galeş, credinciosul ţăran Oprea Miclăuş din 
Sălişte, ca şi lupta neînfricată dusă de ieromonahul Sofronie de la Cioara şi de 
preoţii Cosma din Deal, loan din Aciliu, loan din Poiana, loan din Sălişte, loan 
Piuariu din Sadu, de preotesele din satele Tilişca, Deal şi Poiana Sibiului, de 
credincioşii ţărani loan Oancea din Făgăraş, Constantin Petric din Jina, Tănase 
Todoran din Bichigiu şi de numeroşi alți preoţi şi credincioşi, bărbaţi, femei, copii, 
ucişi sau morţi în urma suferințelor îndurate, întemnițați, maltrataţi, bătuţi, alungaţi 
din satele lor, constituie una din cele mai înălțătoare momente din trecutul Bisericii 
strămoşeşti. 


O solemnă canonizare 


Cuviosul Visarion Sarai şi Sofronie de la Cioara, împreună cu mucenicul Oprea 
Miclăuş, au fost canonizaţi de Sfântul Sinod al Bisericii noastre, hotărârea luându- 
se în şedinţa solemnă a Sfântului Sinod din data de 28 februarie 1950. În acel 
binecuvântat an 1950, Sfântul Sinod a hotărât ca „„smeriții între ieromonahi 
Visarion şi Sofronie, care au surpat cu virtutea şi cu pătimirile lor puterea 
vrăjmaşilor Ortodoxiei şi împreună cu drept-credinciosul creştin Oprea, care a 
pecetluit cu moartea statornicia lui în credinţa părinţilor noştri, să se numere cu 
Sfinţii şi să se cinstească după toată pravila ca Sfinţi mărturisitori şi mucenici, în 
tot cuprinsul Bisericii noastre “. Proclamarea solemnă a canonizării lor a avut loc 
în Catedrala Reîntregirii din Alba Iulia, la 21 octombrie 1955. 

Ultimii doi din ceata mărturisitorilor ardeleni, preoţii Moise Măcinic şi loan din 
Galeş, au fost canonizaţi de către Sfântul Sinod în anul 1993, alături de alţi sfinți 
bineplăcuţi de Dumnezeu. 


Anul acesta, cu ocazia manifestărilor şi totodată a unuia dintre hramurile Cate- 
dralei din Alba Iulia, au fost aduse spre închinare din Episcopia Tulcii moaştele 
Sfinulor Epictet preotul şi Astion tânărul, arătându-se prin aceasta, ca din negura 
timpului, că pământul românesc, atât din Dobrogea, cât şi din Transilvania a fost 
udat de sângele martirilor. 

Emilian Apostolescu - Sfinţii mărturisitori din Ardeal, modele de statornicie 
în credinţă 


21 oct, 2020 


Biserica Ortodoxă îi prăznuieşte anual, la data de 21 octombrie, pe Sfinţii cuvioşi 
mărturisitori Visarion şi Sofronie, pe Sfântul mucenic Oprea şi pe Sfinţii preoţi 
mărturisitori loan din Galeş şi Moise Măcinic din Sibiel. Cunoscuţi drept Sfinții 
mărturisitori ardeleni, aceştia au luptat în secolul al 18-lea împotriva uniaţiei. În 
cele ce urmează, vom schiţa în ce a constat acest fenomen şi cum fiecare dintre cei 
cinci sfinți s-a ostenit pentru a-şi apăra patria şi credința. 


De-a lungul secolelor, Biserica Ortodoxă din Transilvania a avut de înfruntat vitre- 
giile stăpânitorilor de alt neam care au căutat permanent să își impună credinţele şi 
autoritatea, folosindu-se de multe ori de mijloace necinstite ori violente. Credin- 
cloşii ortodocşi români au suferit nenumărate nedreptăţi de ordin politic, social şi 
religios din partea conducătorilor vremii. În acest context, unii dintre ei au căpătat 
curajul, în faţa adversităţilor constante, să afirme necesitatea de a li se permite să 
trăiască decent şi să îşi practice nestingheriți credința strămoşească. 

În privinţa evenimentelor care au caracterizat perioada istorică amintită, trebuie 
remarcată contribuţia deosebit de importantă a părintelui academician Mircea 
Păcurariu care, în lucrarea Istoria Bisericii Ortodoxe Române, apărută la EIBM- 
BOR în anul 1994, oferă informații prețioase privitoare la evenimentele la care 
sfinții prăznuiţi astăzi au luat parte. 


Conform părintelui profesor, uniația a reprezentat fenomenul încercării de a-i atra- 
ge pe românii ortodocşi din Transilvania la unirea cu Biserica Romei, fenomen ce 
avea un dublu scop: pe de o parte, sporirea numărului de credincioşi catolici şi 
creşterea influenţei reprezentanților catolici în Dieta transilvană; pe de altă parte, 
ruperea legăturilor dintre românii transilvăneni și cei ortodocşi din Ţara Româ- 
nească şi Moldova. Acest proces, al cărui nucleu a avut loc între 1698 şi 1701, dar 
ale cărui ecouri s-au extins şi în deceniile următoare, a fost facilitat de tran- 
sformarea Transilvaniei în principat, aflat sub protecția regimului austriac al Impe- 
riului Habsburgic. 


Diploma împăratului Leopold I, din 1691, confirma privilegiile a trei națiuni şi 
drepturile a patru religii recepte care coabitau în principat, românii ortodocși, deşi 
majoritari, fiind excluşi din ambele grupuri. Prin uniaţie, însă, românilor și mai 
ales clericilor ortodocşi li se promiteau privilegii şi scutiri de taxe similare cu cele 
ale preoților catolici, favorizați de noul regim. Cu toate că acest fenomen a avut loc 
progresiv şi a fost de multe ori impus prin mijloace necinstite (amenințări sau acte 
dovedite false), situația clerului care a acceptat uniația a rămas practic neschim- 
bată, în timp ce credincioşii ortodocşi şi preoţii lor au avut tot mai mult de suferit 
prin persecuții, confiscarea locaşurilor de cult, noi taxe și amenzi şi obligația de a-i 
întreţine şi pe clericii care acceptaseră unirea. 


O luptă susținută „cu mult curaj și stăruință de preoți și credincioşi” 


În acest context a început lupta pentru apărarea Ortodoxiei, a cărei existenţă era în 
pericol, susținută „cu mult curaj și stăruință de preoți şi credincioşi” care, pentru 
acțiunile lor de protejare a credinţei strămoșești, au înfruntat „bătăi, temniță şi 
chiar moartea mucenicească”. Aceasta s-a manifestat în diverse moduri, de la 
respingerea directă a uniaţiei la trimiterea de memorii către Curtea Imperială din 
Viena, detaliind suferinţele îndurate de românii ortodocşi, la emigrarea unor româ- 
ni în Ţara Românească sau la „revenirea la Ortodoxie a unor preoţi şi credincioşi 
care fuseseră amăgiţi sau siliți să primească unirea”. 


Sfântul cuvios mărturisitor Visarion Sarai 

Aceste acțiuni s-au întins pe o perioadă semnificativă de timp, cele mai importante 
dintre ele începând în anul 1744 cu predicile Sfântului cuvios mărturisitor Visarion 
Sarai. Botezat Nicolae, originar din Bosnia, probabil român de neam, acesta a fost 
tuns în monahism în 1738 la Mănăstirea „Sfântul Sava” de către patriarhul Ilerusa- 
limului. În anul 1744, după o perioadă de vieţuire în regiunea Slavonia, ajunge în 
Banat și apoi în Transilvania pentru a propovădui și a lupta în apărarea Ortodoxiei. 
Adunând un număr însemnat de credincioşi în jurul său, predică mai întâi în Lipo- 
va. Urmat de mulţi dintre aceştia, printre care trei negustori lipoveni, călătoreşte şi 
predică în Dobra (jud. Hunedoara), apoi în Deva şi Săliştea Sibiului, îndemnându- 
şi auditoriul să nu mai asculte de preoții uniţi şi să păstreze rânduielile ortodoxe. 


Numărul mare de credincioşi veşnic prezenţi în jurul acestuia a alertat autorităţile, 
iar cuviosul Visarion, împreună cu cei trei negustori, a fost arestat în drum spre 
Sibiu. 


Acolo a fost supus unui lung interogatoriu în urma căruia a fost aruncat în temniță, 
întâi la Deva, apoi la Timişoara, Osiek și Raab, ajungând în cele din urmă în înfri- 
coşătoarea închisoare de la Kufstein, din Munţii Tirolului, unde a şi murit în con- 
diții foarte grele ca sfânt mărturisitor pentru Ortodoxie. Cei trei însoțitori ai săi au 
fost închişi la Sibiu şi Timişoara, fiind eliberați după un an. 


Sfântul mucenic Oprea şi Sfântul preot mărturisitor Moise 


Lupta începută de Sfântul Visarion a fost continuată de numeroşi români din zona 
Sibiului. Între cei care au luptat și au pătimit pentru neam și credință se remarcă 
Sfântul mucenic Oprea Miclăuş, din Săliște, şi Sfântul preot mărturisitor Moise 
Măcinic, din Sibiel. Cel dintâi a efectuat, împreună cu alți credincioşi, trei călătorii 
până la Curtea din Viena, cu scopul de a prezenta memorii care ilustrau starea şi 
dorinţa românilor din zonă de a rămâne în vechea lor credință. Cele trei călătorii au 
avut loc în 1748, 1749 și 1752. 


În urma celei dintâi, românilor li s-a cerut să se întoarcă acasă cu promisiunea 
soluționării doleanţelor acestora, însă hotărârile mult așteptate au fost amânate, 
timp în care autoritățile au reuşit să aresteze persoanele implicate, mai puţin pe 
Oprea şi pe opt preoți ortodocși. 


In cea de-a doua călătorie, însoțit de alte patru persoane, acesta prezintă două 
petiţii, însă e nevoit să se întoarcă după un refuz direct de a primi ajutor. 

În 1752, un nou memoriu este redactat, iar Oprea Miclăuș, împreună cu preotul 
Moise Măcinic, sunt însărcinați să îl ducă la Viena. Aceştia sunt primiți de 
împărăteasa Maria Tereza şi de cancelarul Kaunitz, care, însă, îşi pierd răbdarea şi 
îi aruncă în temniţă. 


Un interogatoriu din 14 aprilie 1752 ne descoperă cum preotul Moise fusese închis 
şi înainte, în Sibiu, timp de 17 luni, pentru simplul motiv de a fi fost hirotonit în 
Țara Românească. Cei doi pătimesc în îngrozitoarea temniță de la Kufstein, acolo 
unde, după numeroase încercări, se săvârşesc în dreapta credință la date necu- 
noscute. 


In 1784, la 32 de ani după încarcerare, rugăminţii soției Sfântului Oprea de a fi 
eliberat din pricina vârstei înaintate 1 se răspunde prin constatarea că nici unul din- 
tre cei doi mucenici nu mai era în viață. 


Sfântul preot mărturisitor loan din Galeş 


După capturarea celor doi, mişcarea de rezistență împotriva uniației a fost condusă 
de Sfântul preot mărturisitor loan din Galeş. Din cauza înflăcărării sale, a fost 
arestat în 1756 şi întemnițat la Sibiu, însă, la ordinul împărătesei, a fost condamnat 
la închisoare pe viaţă în cetatea Devei. După un an, însă, a fost mutat la Graz, 
acolo unde, 19 ani mai târziu, mărturisea că ar accepta moartea în locul renegării 
credinţei sale. De acolo a fost mutat la Kufstein, însă data adormirii sale rămâne 
incertă. 


Știm numai că în anul 1780, după 24 de ani de temniţă, un alt deţinut de acolo 
izbutea să trimită o scrisoare Ecaterinei a II-a a Rusiei, rugând-o să intervină pen- 
tru eliberarea vrednicului preot. 


Sfântul cuvios mărturisitor Sofronie 


Ultimul dintre martirii cinstiți la 21 octombrie este Sfântul cuvios mărturisitor 
Sofronie din satul Cioara. Iniţial preot de mir în satul său, se călugăreşte la Mănă- 
stirea Cozia, după care se întoarce în locurile natale, unde ridică un schit. După ce 
autoritățile îl demolează, începe lupta împotriva asupririi sub forma unei revolte, 
pe care însă se străduieşte să o menţină pașnică. 


Închis de două ori, începând cu 1759, la Bobâlna și Abrud, este eliberat de fiecare 
dată în urma răscoalei a sute de ţărani sau a temerii autorităților faţă de o revoltă a 
moților. 

Prima sa mare realizare o constituie convocarea unei adunări a preoților şi 
credincioşilor la Zlatna, în Munţii Apuseni, în 10 august 1760. Mişcarea lui a fost 
extinsă și în alte zone din Transilvania, astfel încât, în faţa presiunii puse de toți 
românii implicaţi, împărăteasa Mania Tereza a fost nevoită să accepte o parte din 
hotărârile acestor adunări, dintre care cea mai însemnată a reprezentat-o sinodul de 
la Alba lulia din 14-18 februarie 1761. În urma acestuia, sub supravegherea 
generalului Adolf von Bucow, în Transilvania au fost puse în aplicare unele din 
măsurile solicitate prin hotărârile sinodului, cea mai de seamă fiind aducerea 
episcopului ortodox sârb Dionisie Novacovici. Tot în cadrul acestui sinod s-au luat 
decizii pentru a revitaliza viața duhovnicească a preoților şi credincioșilor orto- 
docşi. 


Sosirea unui episcop ortodox în Transilvania şi părăsirea uniaţiei de către zeci de 
sate românești au reprezentat punctul culminant al activităţii Sfântului Sofronie. În- 
deplinindu-și chemarea, acesta a plecat în Ţara Românească, acolo unde a şi trecut 
la cele veşnice. 


Deşi toți acești sfinți mărturisitori sunt pomeniţi în aceeași zi, Biserica Ortodoxă 
Română i-a canonizat la momente diferite: în 1950, s-a hotărât trecerea în rândul 
sfinților a cuvioşilor Visarion Sarai şi Sofronie de la Cioara şi a mucenicului Oprea 
Miclăuș, iar proclamarea solemnă a canonizării lor a avut loc în Alba Iulia, în 21 
octombrie 1955. Preoţii mărturisitori Moise Măcinic şi loan din Galeş au fost 
canonizați în anul 1993. 


Profesorul Teodor M. Popescu afirma, în periodicul „Biserica Ortodoxă Română” 
(nr. 5-6/1953), că „între cei mulți care au pătimit torturi şi moarte pentru credinţa 
lor ortodoxă, pe care o ţineau şi o apărau cu bună știință de adevărul şi de sfânta ei 
dreptate, sunt câțiva clerici şi credincioşi ale căror suferinţe sunt revelatoare pentru 
greutatea situației create românilor ortodocşi prin neprimirea unirii cu Roma şi a 
căror icoană este pilduitoare pentru tăria lor în credință”. 

Prof. dr. Marcel Muntean - Sfinţii cuvioşi Visarion Sarai, Sofronie şi Sfântul DA 


mucenic Oprea - mărturisitori români pentru credinţa ortodoxă din Ardeal 


ADOSUL VISARION 


Oct. 20, 2020 


În curgerea vremurilor, Bisericile Ortodoxe locale şi-au îmbogăţit tezaurul spiritual 
înscriind în calendarele lor, alături de marii Sfinţi ai Ortodoxiei ecumenice, noi 
nume de sfinţi din rândul fiilor lor. În evlavia credincioşilor noștri n-a lipsit nici- 
odată cinstirea unor vrednici trăitori, mărturisitori şi apărători ai dreptei credințe, 
flori alese ale spiritualității românești din rândurile credincioşilor, cuvioşilor, 
preoţilor şi ierarhilor Bisericii noastre, chiar înainte de proclamarea cinstirii lor 
printr-un act sinodal ' 


Sfântul Sinod al Bisericii Ortodoxe Române, în şedinţa sa din 28 februarie 1950, a Pr 


făcut începutul canonizării sfinţilor de origine românească, hotărând: Cuvioşii e 
ieromonahi Visarion Sarai şi Sofronie din Cioara şi drept-credinciosul ţăran Oprea și 

Nicolae (Miclăuș) din Săliștea Sibiului, toţi trei luptători împotriva unirii religioase i 
cu Roma, în sec. XVIII, vor fi cinstiți cu titlul de „mărturisitori” şi cu zi comună de sd 
pomenire la 21 octombrie (ziua Reîntregirii Bisericii Ortodoxe Române din Tran- Ir 
* Pr. prof. dr. Mircea Păcurariu, Sfinţii daco-romani şi români, ediţie electronică, Ed. Trinitas, A 
Iaşi 1994, Apologeticum, 2006, p. 6. Pr 

silvania). 
Cuviosul mărturisitor Sofronie de la Cioara 


Părintele Sofronie era de loc din satul Cioara-Sebeş, judeţul Alba. Fiind de mic 
foarte iubitor de Dumnezeu a primit schima monahală la una din sihăstriile Ţări 
Româneşti, ajungând vestit sihastru şi împlinitor al Evangheliei lui Hristos. 


În anul 1756, întorcându-se în satul natal, a întemeiat o mică sihăstrie în pădurile 
din împrejurimi, cunoscută sub numele de „Schitul Cioara” adunând acolo şi câțiva 
ucenici. Apoi, văzând asuprirea şi nedreptatea la care erau supuşi românii ardeleni 
ortodocși, a umblat ani de zile prin satele din Ardeal, îndemnând credincioşi să 
păzească cu sfinţenie dreapta credinţă ortodoxă. Pentru aceasta, la porunca craiului 
Ardealului, a fost bătut cumplit şi întemnițat. După cea a ieşit din închisoare, a 
început iarăşi a mărturisi credinţă străbună în satele din Munţii Apuseni. A fost 
iarăşi chinuit pentru Hristos și închis în temniță. 


Eliberat, mai apoi la rugăciunile credincioşilor, la 14 februarie în anul 1761 a 
adunat un „mare sobor” în oraşul Alba Iulia, cerând egalitate în drepturi poporului 
român şi episcop ortodox pentru credincioşii din Ardeal ” . În același an, văzându- 
şi dorința împlinită, s-a retras la mănăstirea Curtea de Argeş, unde s-a săvârşit cu 
pace, dându-și sufletul în mâinile lui Hristos * . 


Cuviosul Visarion mărturisitorul 


S-a născut în Bosnia în anul 1714 şi a primit încă de la Sfântul Botez numele de 
Nicolae. Călătorind prin multe locașuri de închinare a poposit şi la Locurile Sfinte. 
La mănăstirea Sfântul Sava de lângă Ierusalim a îmbrăcat schima monahicească, 
primind numele de Visarion. După un timp a mers în Slovenia şi s-a aşezat la mă- 
năstirea Pacra, unde a fost hirotonit preot. 


La trei ani după hirotonie cuviosul Visarion a revăzut Locurile Sfinte. După întoar- 
cerea sa din această călătorie a venit în Ardeal, unde catolicii căutau prin silnicie să 
smulgă credința din sufletele românilor ortodocși. În drum spre Sibiu a fost prins 
de cârmuitorii vremii și a fost dus la judecată. În faţa juraţilor el a stat drept şi fără 


* Mineiul pe octombrie, Ed. Episcopiei Romanului şi Hușilor, 1999, p. 308. 

* Prof. Grigorie Marcu, Proclamarea canonizării Sfinţilor ierarhi şi mărturisitori lorest şi Sava, 
a cuvioșilor Mărturisitori Visarion Sarai şi Sofronie de la Cioara și a Sfântului mucenic Oprea 
din Săliștea Sibiului în rev. „Biserica Ortodoxă Română ”, Bucureşti, nr. 11-12/1955, p. 1130. 

încă, mărturisind că dreapta credinţă a Bisericii Răsăritului este singura, adevărată 
şi mântuitoare. Pentru această destăinuire cuviosul Visarion a fost închis în temnița 
din Kufstein, unde după grele suferinţe, departe de lume, dar aproape de Cel care 
împarte cununile vieţii celor vrednici, s-a mutat către Domnul * . 


Sfântul mucenic Oprea Nicolae din Săliște 


Născut în Săliştea Sibiului, pe vremea împărătesei Maria Tereza (1740-1780), 
Oprea Nicolae era plugar. El trăia împreună cu soţia şi copii lui o viaţă de bună cu- 
cernicie. 


In acel timp, împărăteasa făcea multă nedreptate credincioşilor ortodocşi, obli- 
gându-i să se unească cu Roma; distrugea bisericile, izgonea preoții, iar pe cei care 
se opuneau îi supunea la biruri, chiar întemnițându-i. 


In aceste condiţii vitrege şi de asuprire, evlaviosul Oprea a pornit lupta pentru 
apărarea dreptei credinţe, căutând prin munții și văile săliştene, români credincioşi 
care s-au alăturat acestei cauze sfinte. 


Deoarece s-a înfățișat înaintea căpeteniei de la cârma ţării, cerând oprirea pri- 
goanelor şi „sloboda mărturisire a dreptei credinţe”, el a fost mustrat și amenințat 
cu temnița și chiar cu moartea, dacă, nu se „pleacă unirii cu Roma”. În toamna 
anului 1748, mărturisitorul Oprea a plecat la Viena cu dorinţa de a-i prezenta ade- 
vărul împărătesei, cearându-i libertate pentru Legea Răsăritului, arătând că unirea 
cu Roma s-a făcut fără știrea poporului şi cu ştiinţa unui număr infim de preoți. 


Împărăteasa i-a ascultat plângerea, dar cu toate acestea a hotărât ca prigoana să 
continue, iar Oprea să fie întemnițat, îndată ce va ajunge în Ardeal. În anul 1752, 
nemaiputând răbda suferințele semenilor săi, viitorul mucenic pentru Hristos a 
revenit la Viena și a cerut din nou împărătesei oprirea prigoanelor, menționând 
următoarele: „sau vlădică de legea noastră, sau drum slobod să plecăm din ţară”. 
Împărăteasa a ordonat ca Oprea să fie prins şi condamnat la temniţă pe viaţă, în 
cetatea Kufstein din Tirol * . În aceste vitrege condiţii Oprea Miclăuș a trecut la 
cele veşnice. 


In iconografie, cei trei mărturisitori sunt înfățișați împreună. In centru îl vedem pe 
Oprea Nicolae în straie populare, cu brâu roşu și tunică lungă, decorată cu motive 


* Mineiul pe octombrie..., pp. 307-308. 
“op. cit., p. 309. 

florale. Este pictat tânăr, cu barba scurtă şi rotundă. În stânga sa, cuviosul Visarion 
are un veșmânt de culoarea brun, cald. În partea opusă, respectiv în dreapta, se 
reliefează cuviosul Sofronie de la Cioara. El este redat cu o haină de culoarea gri, 
împodobită, în partea umerilor cu o bandă roşie, culoare ce se regăseşte în detaliul 
mânecii sale. Chipul lui este asemeni unui bătrân, cu părul şi barba albă. Are mâna 
stângă ridicată, gest care exprimă mişcarea. Cei doi monahi au metanii, specifice 
atributelor monahale. Toţi poartă opinci, în vreme ce, în mâinile lui Oprea şi ale 
cuviosului Sofronie, observăm cruci sub ţ iri, simbol al muceniciei pentru lisus. 


Fondul de aur întregește ansamblul, dă spiritualitate întregului şi certifică tradiția 
iconografică răsăriteană. 


Privindu-le chipurile să ne îndreptăm cugetele către Hristos Domnul, chemându-i 
la ceas de rugăciune și urmându-le faptele prin credință și mărturisire dreaptă. 


Luptătorilor pentru Ortodoxie, ca nişte îngereşti trâmbiţe ați înviorat în suflete 
îndrăznirea mărturisirii dreptei credinţe şi, ca nişte înţelepţi propovăduitori, pe 
popor l-aţi hrănit cu dreaptă şi luminată învăţătură. Mari au fost ostenelile lucrării 
voastre; mare şi osârdia propovăduirii; mare a fost şi rodul luptei voastre drepte, 
pururea pomeniţilor ostaşi ai lui Hristos. (Tropar, glasul 1) 

Pr. drd. Alexandru Nan - Pe urmele Sfântului cuvios Visarion Sarai la 
Kufstein 


Printre marii apărători ai dreptei credinţe a românilor din Transilvania în veacul al 
18-lea, la loc de cinste trebuie aşezat şi Cuviosul Visarion Sarai. După cum se ştie, 
Cuviosul Visarion, a iniţiat în Transilvania o amplă mişcare de redeşteptare reli- 
gioasă. Pentru mărturisirea curajoasă a credinţei ortodoxe şi pentru moartea în 
închisoarea de la Kufstein, este pomenit în fiecare an la data de 21 octombrie, 
alături de Sfinţii mărturisitori Sofronie de la Cioara şi Oprea Miclăuș. 


Cuviosul Visarion s-a născut în familia „valahă” Ciurcea (sau Tiurcia) din Bosnia, 
în preajma anului 1700. După naştere părinții săi s-au stabilit la Kostainiţa, 
localitate situată astăzi pe teritoriul Croaţiei. Viitorul apărător al Ortodoxiei 
ardelene, a primit la botez numele de Nicolae. Ajuns la maturitate, a călătorit la 
Muntele Athos şi în Țara Sfântă, călugărindu-se, sub numele de Visarion, la 
mănăstirea Sfântul Sava din pustia Palestinei. Mai târziu s-a închinoviat la Pakra, 
în Slovenia. 


În ianuarie 1744, potrivit rapoartelor administraţiei militare din Timişoara, 
„eremitul valah”, beneficiind de un paşaport eliberat de mitropolitul sârb Arsenie 
IV loanovici Şacabent al Carloviţului, a venit în Banat. Din Banat a trecut în 
Transilvania. 

lată cum relata marele Iorga venirea cuviosului Visarion în Ardeal: « Cu scrisori 
de la sârbi, de la însuşi Patriarhul Arsenie, se înfăţişă deci, în clipa când 
Inochentie Klein trecea prin crisa hotărâtoare, un călugăr, Visarion Sarai, 
„sihastrul”, pe care satele româneşti din jurul Dobrei, apoi din al Devei şi 
Orăştiei, în sfârşit Săliştea, îl primiră ca pe un Mântuitor din eresul pierzător de 
suflet al legii „nemţeşti ”. În sunete de clopote şi încunjurat de păzitori înarmați, 
dintre ostaşii sârbi ai graniței şi dintre ţerani, el trecu în voie dintr-un loc în altul, 
vorbind, între multe altele, cu şi mai ales, fără rost, de drumul greu la Ierusalim pe 
care-l face, la Ierusalimul credinţei celei sigure şi drepte» ( cf. N. Iorga, Istoria 
bisericii româneşti şi a vieţii religioase a românilor, Bucureşti 1926, vol. II, p. 
125). 


Un călugăr „sihastru“, misionar în Transilvania 


Continuându-şi drumul spre Transilvania, a poposit la Lipova, unde, ridicând o 
cruce la marginea localităţii, predica mulțimilor adunate adevărata credinţă, cea 
„greco-răsăriteană”. La 11 martie 1744 a intrat în Ardeal, însoţit de trei negustori 
aromâni: Dima Nino, Gheorghe Nicola şi Gavrilă Bistro. 


În prima localitate ardeleană mai importantă, Dobra, străinului „cu faţa suptă de 
post şi de prevegheri” i s-a făcut o primire triumfală. Cuvântările sale simple au 
atras o mare mulţime de credincioşi, care l-au însoţit, călare ori pe Jos, până la 
Deva şi apoi dincolo de fruntariile comitatului Hunedoara, la Orăştie, Sebeş şi 
Miercurea Sibiului. 


La Sălişte misiunea călugărului a fost încununată, de asemenea, de izbândă, 
românii din „„Mărginime” devenind, în urma predicilor sale, cei mai aprigi 
apărători a1 Ortodoxiei. 


În drum spre Sibiu, din ordinul generalului comandant al Transilvaniei, Czernin, 
călugărul Visarion Sarai a fost arestat, fund supus, în 27 aprilie, unui lung 
interogatoriu; acuzat pe nedrept, ieromonahul a cunoscut apoi calvarul cumplitelor 
temnițe de la Deva, Timişoara, Osijek, Raab şi în fine, Kufstein, unde a murit ca 
martir (Cf. Mircea Păcurariu, Sfinţi daco-romani şi români, ed. a III-a, laşi 2007, p. 
195-198 etc.). 


Inchisoarea de la Kufstein, ieri şi azi 

Închisoarea de la Kufstein a fost una dintre cele mai crunte din fostul Imperiu 
habsburgic şi mai târziu, austro-ungar. Închisoarea, construită iniţial ca fortăreață, 
a fost menţionată prima dată într-un document din anul 1205, cu numele de 
Castrum Caofstein. În secolul al 13-lea se află în proprietatea episcopilor de 
Regensburg. Trei sute de ani mai târziu, mai precis în anul 1504, împăratul 
Maximilian (1519) al Imperiului romano-german, a asediat oraşul Kufstein, 
cucerindu-l. Acesta a reorganizat şi reconstruit fortăreaţa, care mai târziu va fi 
folosită ca închisoare. Până în anul 1814 aceasta a trecut de mai multe ori în 
posesia bavarezilor, revenind în acest an definitiv teritoriului austriac. 

Începând din ultimele decenii ale secolului 20, fortăreaţa a devenit un important 
punct de atracție pentru turiştii care ajung în Tirol. O parte a fortăreței a fost 
transformată în muzeu. Cealaltă parte a fost dotată cu un lift şi cu un trenuleţ 
panoramic, pentru a putea fi mai uşor vizitată de către turişti. 


Din anul 2005 fortăreaţa este folosită pentru organizarea de concerte de muzică 
clasică în aer liber şi pentru alte evenimente. 


Astăzi fortăreaţa adăposteşte cea mai mare orgă în aer liber din întreaga lume. 
Construită în anul 1931 de către Oskar Walcker, orga a fost dotată cu o nouă 
tehnică şi îmbunătăţită, astăzi având nu mai puţin de 65 de registre. În fiecare zi la 
ora prânzului poate fi auzit sunetul aceastei orgi, timp de 10 minute, în memoria 
soldaților căzuţi în timpul celor două războaie mondiale. 


La prima vedere s-ar părea că numai «Bastionul valahilor » (parte a închisorii, 
denumită aşa pentru că acolo au fost închişi românii!) şi evlavia ortodocșilor 
români, în special, ardeleni, mai amintesc astăzi de mărturisitorii care şi-au dat 
viaţa pentru dreapta credinţă în această temniţă din Kufstein. 


Sfântul Visarion, patronul sârbilor şi al tuturor ortodocșilor din Kufstein 


Insă nu numai românii îl cinstesc pe acest sfânt mărturisitor. Chiar dacă a fost vlah 
de neam, sârbii îl cinstesc şi astăzi cu mare evlavie. 

Începând din anii *90, pentru credincioşii ortodocşi ruşi, sârbi şi chiar români din 
Kufstein, au fost săvârşite slujbe de către un preot al Bisericii Ortodoxe Ruse din 
afara frontierelor. Acesta a slujit în biserica construită în stil neo-roman a spitalului 
din Kufstein. Cu timpul biserica a fost folosită, atât de către credincioşii greco- 
catolici ucrainieni, cât şi de către misiunea croată. 


În urma războiului din fosta Iugoslavie (între 1991-1995), numărul credincioşilor 
ortodocşi sârbi a crescut foarte mult în Tirol. Astfel, în anul 2001 a fost înfiinţată o 
parohie ortodoxă sârbă cu sediul în acest oraş, iar biserica spitalului din Kufstein a 
devenit centrul lor spiritual (Cf. Pfr. Matthias Oberascher, Die Alte Spitalkirche în 
Kufstein, ein Ort der Begegnung der Kulturen und geistliche Heimat der serbisch- 
orthodoxen Gemeinde, în revista: Christlicher Osten, editată de către Andreas 
Petrus Werk, Nr. 2, Salzburg 2011). 


Tot atunci a fost ales ca patron şi ocrotitor al parohiei sârbe, Sfântul cuvios 
Visarion. Astfel, mărturisitorul originar din Bosnia, cu activitate deosebită în 
Ardeal, a devenit ocrotitorul parohiei sârbe, care acordă asistenţă religioasă tuturor 
ortodocşilor din zonă, deci şi românilor. 

Troiţa Sfinților mărturisitori Ardeleni de la Schitul Huta rămâne o mărturie peste 
veacuri a luptei pentru apărarea ortodoxiei în Țara Beiuşului. 


În fiecare an, la data de 21 octombrie, Biserica Ortodoxă sărbătoreşte revenirea 
greco-catolicilor la ortodoxie şi pe martirii care şi-au dat viaţa pentru păstrarea 
dreptei credinţe în Ardeal în perioada ocupației imperiului Habsburgic. Dintre 
aceşti sfinți amintim pe ieromonahul Visarion Sarai, ieromonahul Sofronie de la 
Cioara (azi schitul Afteia), pe preoţii loan din Galeş şi Moise Măcinic din Sibiel, 
țăranul Oprea Miclăuş din Mărginimea Sibiului şi toţi cei care şi-au jertfit viaţa şi 
lhbertatea pentru o cauză nobilă punând mai presus de orice neamul şi credinţa. 


Asemenea lor mai amintim şi pe ţăranul Atanasie Todoran şi cei împreună cu 
dânsul a căror prăznuire se face la 12 noiembrie. 


Cine vizitează schitul Huta din Bihor, poate vedea în mijlocul poieniţei o frumoasă 
troiță, ce se impune atât prin frumuseţea artistică, dar şi prin mesajul pe care îl 
transmite fiecărui vizitator. Este închinată Sfinţilor Visarion, Sofronie şi Oprea, pe 
care fostul egumen al schitului, ieromonahul Eftimie Mitra, s-a gândit să o ridice 
când lăcaşul de cult pe care îl conducea, a fost chemat în instanță de către 
Episcopia Greco-Catolică de Oradea. 


Astfel, în ziua sfințirii troiţei călugărul spunea: “În zilele noastre când [ara este 
supusă intereselor occidentului, mă gândesc că doar sfinţii ne mai pot ajuta. 
Oamenii îşi urmăresc interesele lor, îi interesează să îşi păstreze rangurile şi 
relaţiile făcând fel de fel de compromisuri, au uitat de neam şi de biserică. Azi ne 
trezim că autoritățile statului şi justiția sunt puse în Slujba intereselor materialiste, 
ele au devenit instrumente de subminare a valorilor româneşti şi ortodoxe. Aşa s-a 
ajuns că cei ce ar trebui să ne susțină au devenit cei mai vicleni trădători. Știu de 
corupția din politică şi justiția bihoreană, nu am încredere în aceşti oameni. Sunt 
sigur că ce strică omul, în neputinţa lui, vor repara sfinţii mărturisitori. Se 
pregăteşte o repetare a istoriei din secolele XVII-XVIII, atâta doar că azi, în locul 
tunurilor lui Bukow se foloseşte justiția ”. 


Troiţa a fost sculptată, în lemn de stejar, de către artistul bihorean prof. Cătălin 
lagăr, din Beiuş, iar sfinţirea ei a avut loc în dată de 29 august 2006, după 
săvârşirea Sfintei Liturghii la care au participat un sobor de preoți din Țara 
Beiuşului, avându-l în mijloc pe consilierul cultural al Episcopiei Oradiei, preotul 
Ioan Alexandru Mizgan. 


Ar De Dr dr dr de Dr dr d De Dr dr dr de De dr dr A de dr dr A A 


Xp XP XP IP IP E E 2 2 e IP 3 3 E E E IP 5 II IP XX XX 


Je De De De De Dr De e De De de De Dr Dr De De De De De de de e Ar A d 


XP PP 2 0 E E IE IP IP 3 e IE IE II E E E XX 


Tagăr Cătălin - sculptorul troițe 


Pe partea din faţă a troiţei este sculptat Mântuitorul lisus Hristos răstignit. Tot în 
partea din faţă se mai găsesc simboluri caracteristice zonei Ţării Beiuşului, dar şi 
însemne reprezentând lupta românilor ardeleni de apărare faţă de prozelitismul 
catolicizant. În faţă, lângă postament, sunt sculptate o pereche de cătuşe, o sabie şi 
un lanţ. Cătuşele reprezintă suferinţele ţăranilor ardeleni care au zăcut în temnițe, 
pentru că au refuzat să treacă la credinţa greco-catolică, cum este şi cazul ţăranului 
Gavruţă Petru din satul Pocola de lângă Beiuş. Sabia reprezintă unealta prin care 
românii au fost opriţi în lupta lor de apărarea credinţei, cum a fost şi cazul fostului 
protopop de Beiuş Popa Flore căruia la anul 1744 i s-a tăiat capul. Lanţul 
reprezintă privarea de libertate a românilor ardeleni care, pentru că au refuzat 
trecerea la catolicism, au fost deposedaţi de bunurile personale transformați în 
iobagi pe fostele lor proprietăţi devenite moşii ale episcopiilor greco-catolice. 

Tot pe spatele troiţei, la mijloc, este inscripționat mesajul: “Vrem vlădică ortodox”. 
Acesta a fost mesajul pe care ţăranul Oprea Miclăuş l-a dus curții împărăteşti de la 
Viena din partea confraţilor săi, deoarece Casa de Habsburg a desfiinţat Mitropolia 
Ortodoxă a Ardealului de la Alba Iulia şi a înlocuit-o (fără voia poporului) cu nou 
înfiinţata Mitropolie Greco-Catolică care aparţinea canonic de Episcopia Romano 
Catolică maghiară de Estergon. Nou înfiinţata Episcopie Greco-Catolică de la Alba 
Iulia îl avea în scaunul episcopal pe tânărul ierarh Atanasie Anghel. 


Cu ajutorul lui Dumnezeu, al Maicii Domnului şi al sfinţilor mărturisitori şi cu 
strădania avocatului Augustin Man, după grele lupte, Schitul Huta a rămas în 
proprietatea Episcopiei Ortodoxe de Oradea, prin hotărâre definitivă şi irevocabilă. 
Troiţa rămâne o mărturie vie în acest sens şi totodată un exemplu pentru fiecare 
dintre românii ardeleni, care vor să îşi păstreze crezul curat aşa cum l-au moştenit 
de la străbunii lor. 


Prof. Cristian Marc 

Sfântul Sofronie de la Cioara sărbătorit în ctitoria sa 


21 octombrie pentru românii din Ardeal reprezintă un pas important pentru uni- 
ficarea fraţilor de acelaşi neam. Dezbinarea din 1700 fiind reparată de protopopul 
Traian Belaşcu şi 36 de protopopi Greco-catolici care în 1948 au cerut revenirea la 
ortodoxie. Tot în această zi se sărbătoresc şi martirii care în perioada ocupaţiei 
austro-ungare şi-au dat viaţa pentru păstrarea nealterată a dreptei credinţe. 


Ziua de 21 octombrie, pentru ardeleni, este o zi de mare însemnătate istorică, 
fiind dată când s-a făcut revenirea greco-catolicilor la ortodoxie. Biserica Ortodoxă 
Romană a rânduit ca în această zi să fie sărbătoriţi şi Sfinţii ardeleni martizaţi de 
către propagandiştii catolici şi stăpânitorii habsburgi: ieromonahii Visarion şi So- 
fronie, ţăranul Oprea Miclăuş, preoţii loan din Galeş şi Moise Măcinic din Sibiel. 


Sfântul Sofronie de la Cioara a fost sărbătorit într-un mod deosebit de către mona- 
hii mănăstirii Afteia împreună cu un sobor de preoţi condus de protosinghelul loan 
(stareţul mănăstirii), împreună cu sute de credincioşi. 


Locul de amplasament al mănăstirii Afteia are un bogat trecut istoric, fiind im- 
portant deoarece aici a vieţuit Sfântul Sofronie de la Cioara, cel care împreună cu 
oamenii din zonă au pornit răscoala nesângeroasă de eliberare a ardelelenilor de 
sub jugul uniatismului. Răscoala a început după ce din ordinul generalului Bukow 
s-a dat foc schitului unde vieţuia Sfântul Sofronie şi a omorât 14 călugări (deveniți 
mucenici). Pe locul unde s-a săvârşit martiriul, actualii vieţuitori ai mănăstirii au 
ridicat o troiță pentru a nu se uita jertfa acestora. 

Troiţa ridicată în locul unde au fost ucişi monahii de la Cioara 


Sărbătoarea a fost marcată prin săvârşirea Sfintei Liturghii în paraclisul de vară 
cu hramul Sfântului Sofronie de la Cioara. A fost săvârşită taina Sfântului Maslu, 
în ajun fiind slujba de priveghere, după rânduiala athonită. 


În cuvântul de învăţătură ce s-a ţinut la sfârşitul Sfintei Liturghi, stareţul mă- 
năstirii, protosinghelul loan, a făcut o asemănare între evanghelia de azi şi 
mărturisirea credinţei, după modelul Sfântului Sofronie: „să mărturisim după 
modelul Sfinţilor sărbătoriţi azi, credincioşii să se întoarcă la casele lor cu flacăra 
credinţei arzânde în suflet pentru a deveni purtători şi mărturisitori ai lui Hristos, 


AAC ae Al 


[e 


iarăşi prin Jertfa de sânge că suntem ostaşii lui Hristos 


Vedere interioară - în interior 
candela arde fără întrerupere 

La sfărit, credincioşii, încărcaţi duhovniceşte, au participat la o agapă frăţească, 
bucurându-se cu toţii de frumuseţea acestei zile de foarte mare importanţă pentru 
istoria Ortodoxiei din România. 


Marius Pop 

Mănăstirea Afteia (Cioara) - Sebeş Alba 


luni, 1 octombrie 2012 


Mănăstirea Afteia este o mănăstire ortodoxă din localitatea Mărgineni-Strungari, 
comuna Săliştea, judeţul Alba. Locaşul de rugăciune datează din a doua jumătate a 
secolului al XVII-lea. Deşi închisă pentru o vreme, în perioada comunistă, Mă- 
năstirea Afteia va fi redeschisă în anul 1975. 


Pentru o vreme, Mănăstirea Afteia l-a avut ca stareţ pe Sfântul cuvios Sofronie, nu- 
mit şi "Mărturisitorul de la Cioara", care şi-a închinat întreaga viaţă luptei pentru 
apărarea Ortodoxiei în Transilvania. În timpul cât acesta a fost stareţ, mănăstirea a 
devenit principalul centru de luptă pentru apărarea credinţei strămoşeşti, împotriva 
unirii Bisericii cu Roma. 


Mănăstirea Afteia - scurt istoric 
Mănăstirea Afteia este o străveche vatră monahală, ale cărei începuturi pot fi sta- 


bilite în cea de-a doua jumătate a secolului al XV-lea. Potrivit tradiţiei locului, pri- 
ma bisericuţă s-a ridicat aici după lupta de pe Câmpul Pâinii, din anul 1479, când 

cotropitorii turci au fost biruiţi de ostile creştine. În timpul luptei, mulţi localnici 
(bătrâni, femei şi copii) s-au refugiat la Plăişor. După câştigarea luptei, drept mul- 
ţumire adusă lui Dumnezeu, satele învecinate au ridicat în acel loc un Altar. 


Unul dintre obiectivele pe care le-am vizitat în periplul făcut prin ţară a fost şi 
mănăstirea Afteia din comuna Săliștea, judeţul Alba. Recunosc, motivaţia de a 
merge la Mănăstirea Afteia nu era nicicum pentru asceză sau cine şţie ce nevoinţă 
ci aveam o motivaţie simplă, de natură artistică. Ştiam că la mănăstirea Afteia sunt 
pictați foarte frumos câțiva dintre cei mai cunoscuţi mărturisitori a1 temniţelor co- 
muniste: Valeriu Gafencu și părinții Arsenie Boca, Daniil Sandu Tudor, Gherasim 
Iscu şi Ilie Lăcătuşu. Socoteala mea era simplă: să fac fotografii cu aceşți măr- 
turisitori care îmi sunt foarte dragi, cu speranța că voi mai găsi pictați şi alți 
mărturisitori din timpul prigoanei comuniste. Dar... încurcate sunt căile Domnului. 


Odată ajunşi în Săliştea am luat la cunoşţinţă de neplăcuta surpriză că nu avem 
şanse de a ajunge la mănăstire prin comuna de care aparţine întrucât drumul este 
impracticabil pentru maşini, iar pe jos ne-ar fi luat câteva ore bune până să ajun- 
gem. Aşa că a trebuit să ne întoarcem caţiva kilometri buni şi să o luăm prin co- 
muna vecină, Pianu de Sus, iar apoi pe un drum forestier de cam 6 kilometri. 


Zis şi făcut, am pornit la drum, însă de acum era spre seară şi noi tot nu mai ajun- 
geam. Am intrat și pe drumul forestier şi am tot urcat până ce am zărit două case 
răsfirate. Mai sus de aceste case am dat de un bătrânel simpatic care ne-a spus că 
nu mai avem mult de mers. 


Peisajul devenise între timp de-a dreptul pitoresc, așa că ne-am liniștit, căci 
stăteam cu gândul la faptul că se va face noapte şi noi nu vom ajunge în Hune- 
doara, acolo unde trebuia să ajungem în final şi să căutăm cazare. Însă odată ce 
mănăstirea Afteia s-a ivit în peisajul superb, toate grijile mi-au dispărut. Abia 
aşteptam să-i văd pe mărturisitorii cei dragi pictaţi în biserică. 


Însă ajunsesem chiar în timpul Vecerniei aşa că m-am grăbit să prind şi eu câteva 
grăunţe duhovniceşti. Odată intrat mi-am tot plimbat privirea pe pictura deosebită a 
bisericii dar nici urmă de mărturisitori. Mi-am zis în sine: "trebuie să fie ei undeva, 
mă voi uita cu atenţie după slujbă”. 


Intre timp soţia vine cu simpla şi excelentă idee de a înopta la mănăstire întrucât 
era prea târziu să ajungem la destinaţia următoare în aceeaşi zi. Cererea de înoptare 
ne-a fost întâmpinată cu promtitudine şi bucurie. Cei drept, eu nu mă gândisem să 

înoptăm la mănăstire deoarece socotelile mele, aşa cum v-am spus, erau limitate la 
planul artistic. 


După Vecernie am fost poftiți la masă şi serviţi cu bucate de post îmbelşugate, mai 
ales că era zi de sărbătoare. Frumoasă mi-a fost lecţia că la trapeză, unul dintre frați 
era rânduit să citească un cuvânt de folos în timp ce toţi ceilalți mâncau. Iar de data 
aceasta cuvântul de folos era despre poftă... în special despre pofta pântecelui. În 
sfârşit, cu un medicament aşa activ, am fost şi eu în stare să nu mă lăcomesc deşi 
aveam în față o masă îmbelşugată. De mi-ar fi conștiința trează mereu, precum era 
atunci resuscitată, cred că ar fi mare lucru. 


După masă am fost cazaţi, iar unul dintre călugări m-a înștiințat de programul 
slujbelor. Utrenia începe în fiecare noapte la 12 şi se termină după trei ore, iar 
Sfânta Liturghie se ține în fiecare dimineaţă de la 8. 


Am zis să nu ratez ocazia de a participa şi eu la o Utrenie așa că în miezul nopții 
am zis să-mi odihnesc şi eu sufletul că tot eram în vacanță. Mare mi-a fost bucuria 
participării. Linişte, liniște și iar linişte. Nici o grijă care să de-a târcoale și care să 
ostenească sufletul, nici un gând urât care să nu dea pace. Doar somnul era ina- 
micul care să-mi răpească bucuria numai că nu era nici greu de învins cu un pic de 
efort sau cu aerul răcoros de afară. Acolo eram doar eu cu călugării cei dragi şi 
jertfelnici, iar în biserică eram ca acasă. 


Cei drept, unul din motivele care m-au ajutat să mă simt ca acasă era că la intrarea 
în biserică majoritatea călugărilor se descălțau. Așa am procedat şi eu văzând 
obiceiul casei şi vreau să spun că este un sentiment foarte plăcut să stai în genunchi 
descălțat, ca acasă. Utrenia a durat 3 ore... de odihnă sufletească. 


A doua zi am participat la Sfânta Liturghie după care călugării ne-au invitat iarăși 
la masă. ŞI iarăşi bucate pe săturate, dar simple şi gustoase ca la mama acasă. 


După masă am cerut permisiunea să fac câteva fotografii în biserică, iar unul din 
tinerii călugări, încredinţat cu cheia, ne-a deschis binevoitor spunându-ne că pict- 
ura a fost realizată de un pictor din Aiud, recomandat de părintele Iustin Pârvu. 


Aşa se explică de ce sfinții mărturisitori (necanonizaţi) pentru care venisem își 
găsiseră şi ei locul reprezentați la loc de cinste. Erau pictaţi înghesuit, în cămăruța 
din stânga pridvorului, acolo unde se aprind lumânări. I-am fotografiat pe toți, iar 
împreună cu ei erau și alți doi oameni cu viață sfântă, cei drept mai puţin 
cunoscuţi, moş Gheorghe Lazăr şi fratele loan David de la Strungari. 

La plecare, tânărul călugăr ne-a dat un bileţel cu o scurtă rugăciune a Sfântului 
Serafim de Sarov, pe care să o zicem la ceas de încercare. Am rămas cu o frumoasă 
amintire despre această mănăstire şi mai ales despre călugării care slujeau acolo în 
tăcere şi ascultare. 


lată cum dintr-o dorință îngustă Dumnezeu a rânduit să mă aleg şi eu cu mai mult 
decât m-am gândit să primesc. Aşa este Domnul: ne sparge zidurile în care ne 
închidem așteptările, fie ele oricât de frumoase, ca să dobândim viața veşnică şi să 
o dobândim din plin. 

Pilda mărturisitorilorardeleni în vremuri de viclenie iezuită. Sfântul Paisie de 
la Neamţ ne arată ce este uniaţia: lup răpitor de suflete în blană de oaie 


Pe 21 octombrie Biserica Ortodoxă îi pomeneşte pe Sfinții mărturisitori ardeleni: 
Cuvioşii mărturisitori Visarion şi Sofronie, a Sfântului mucenic Nicolae Oprea şi a 
Sfinților preoţi mărturisitori loan şi Moise Măcinic, trăitori în veacul al XVIII-lea, 
luptători până la moarte pentru păstrarea Ortodoxiei în Ardeal în faţa teribilei şi 
perfidei agresiuni papistaşe, a căror pildă devine astăzi foarte importantă şi de 
dureroasă actualitate. 


Sfântul Paisie Velicicovski - Ce este, dar, Uniaţia? 


Unia este o aşchie desprinsă de la Sfânta Biserică a Răsăritului şi unire cu 
necredincioasă, ca Să nu-i zic biserică râmlenească. Unia este înşelăciunea dia- 
volului, ce-i vânează pe cei nesocotiți întru pierzanie. Unia este un lup răpitor de 

suflete în piele de oaie. Unia este veninul aducător de moarte, în chip de miere, ce 
pierde sufletele. Unia este mlădiţa înainte-mergătoare a antihristului, ce ade- 
meneşte cu măgulire pe cei mai neştiutori întru pierzanie. Unia este prăpastia 
iadului pentru cei ce nu au parte de cuget. Unia este Iuda, ce cu linguşitorul sărut a 
vândut credinţa pravoslavnică. 


Și ce să mai vorbim mult? Unia este ca şi râmlenii eretici. Cum dar uniaţii nu sunt 
râmleni, când toate dogmele credinţei ortodoxe le-au călcat în picioare şi pe cele 
râmleneşti le-au adoptat, zicând cu neruşinare, precum că Duhul Sfânt purcede şi 
de la Fiul? 


Și papei de la Roma, adevăratului eretic ce s-a prea mărit şi s-a înălțat mai mult 
decât toată fiinţa zidirii şi s-a asemuit pe sine cu Dumnezeu şi care zice: „Precum 
că eu nu pot nici cu cuvântul, nici cu fapta, nici cu gândul să greşesc niciodată”, 
aceluia i se închină şi în loc de Hristos, pe el de căpetenia bisericii îl au. 


(...) Cine din făpturile zidite de Dumnezeu nu a greşit? Nu a fost oare izgonit din 
ceruri satana pentru trufia sa? Nu a greşit oare şi cel dintâi om zidit, Adam? Unuia 
Dumnezeu numai nu Îi este cu putinţă să greşească. Prin aceasta şi minte papa de 
la Roma că nu poate să greşească, ci şi a greşit şi întotdeauna greşeşte prin trufia sa 
diavolească, din care încă şi în felurite erezii a căzut. Şi precum satana din ceruri, 
aşa şi el de la Sfânta Biserică Ortodoxă a Răsăritului alungat a fost şi ca un 
mădular putred şi duhnind de erezie, de la trupul împlinirii creştinilor ortodocşi a 
fost tăiat şi întru veşnică anatemă a fost soborniceşte dat de către cele patru scaune 
apostoliceşti ale Patriarhilor. Atunci cum de uniaţii nu sunt eretici ca şi râmlenii? 
Nu defăimează oare şi aceia ca şi papa, zicând precum că Duhul Sfânt de la Tatăl şi 
de la Fiul purcede, care este cea dintâi şi cea mai de seamă, mai mult decât toate 
erezia ereziilor. Pentru că este cugetarea lor pentru Unul Dumnezeu în Treime rea 
şi nedreaptă şi potrivnică Sfintei Scripturi şi întru aceasta este deopotrivă cu cea 
pentru Arie şi cu toţi ceilalți eretici. (...) 


Căci unul este Izvorul Dumnezeirii, Tatăl - zice Sfântul Dionisie Areopagitul, 
ucenicul Sfântului apostol Pavel - Fiul însă şi Duhul sunt de Dumnezeu născută 
Dumnezeire, încă şi astfel trebuie spus - vlăstare ale sădirii lui Dumnezeu, în 
chipul oarecăror flori şi mai presus de fire Lumină. 


Și dumnezeiescul proroc David încă zice: „Prin Cuvântul Domnului cerurile s-au 
întărit şi a Duhului gură, a Lui este toată puterea lor”. 

Vezi oare că pe Domnul Îl numeşte Tatăl, iară pe Cuvânt îl numeşte Fiul, precum 
de la EI Însuşi în veac S-a născut, iară pe Duh - gura Lui, dar nu-I numeşte pe Ei cu 
Duhul Sfânt, pentru că de la Unul Tatăl purcede. Şi altele mii de mărturii se află în 
Sfânta Scriptură a Vechiului şi Noului Testament şi mai luminat decât soarele 
zicând că Duhul Sfânt de la Însuşi Unul Tatăl purcede şi pe Fiu Se odihneşte, 
precum şi dintru Botezul Domnului Se învederează! 


Și toți sfinţii tâlcuitori ai Sfintei Scripturi, stâlpi a toată lumea şi dascăli a toată 
lumea, ca şi cu o singură gură zic că de la Tatăl Sfântul Duh purcede, dar nicăieri 
n-au scris că şi de la Fiul precum potrivnicul lui Dumnezeu, papa, a cutezat acest 
cuvânt a adăuga. 


Sfântul loan Damaschin încă limpede spune: „Că Duhul, deci, al Fiului, zicem, iară 
de la Fiu, nu zicem”. 


Vezi, oare, prea iubite, că alta este „al Fiului” şi alta este „şi de la Fiu”. Căci noi, 
toți ortodocşii, mărturisim că Duhul Sfânt este Duh al Fiului pentru Una fiinţă, ci 
nu „de la Fiu”, nicidecum, nu numai că nu zicem, dar nici nu gândim, chiar dacă şi 
mii de morți am îndura.(...) 


lar pentru celelalte ale lor rătăciri, precum s-a spus, cum s-au îndepărtat de 
Dumnezeu şi s-au dezlipit de Sfânta Sobornicească şi Apostolicească Biserică a 
Răsăritului şi toată Sfânta Scriptură au prefăcut-o şi Sfintele Soboare le-au încălcat 
şi cele şapte Sfinte Taine le-au batjocorit şi toată tâlcuirea Sfintei Scripturi şi a 
sfinților Dascăli ai Bisericii cu semeţia lor le-au călcat în picioare şi toate Cărţile 
Sfinte le-au schimbat, cum au vrut. 


ŞI va fi oare nădejdea mântuirii celora ce se unesc cu asemenea eretici? Deloc, 
nicidecum. Drept aceea, dacă eşti încă în stare de a scăpa, ia-o la fugă, fugind de 
blestemata unie ca şi Lot de Sodoma, nu-ţi fie milă nici de avere, nici de neamuri 
dacă vor dori încă să te asculte, ci izbăveşte-te scăpându-ţi sufletul de la pierzanie. 
Căci nimic nu-ţi este mai de trebuință decât sufletul tău, iar pentru el Hristos a 
murit. Şi fugind, nu căuta înapoi cu inima pentru grabnica pierdere a averilor, ca să 
nu fii cuprins de focul papistaşilor, mai cumplit decât al gheenei, căci mai bine-i 
pentru tine ca într-un cuptor să arzi decât să defăimezi Duhul Sfânt, precum hulesc 
râmlenii, adăugând la „Cred întru Unul Dumnezeu”, acest adaos „şi de la Fiu”. 


leşi şi fugi de unie cât poţi de repede, ca să nu ţi se întâmple ţie moartea în unie şi 
vei fi numărat cu ereticii şi nu cu creştinii. Străduieşte-te să-ţi mântui sufletul tău 
de ademenirea diavolului până când mai ai timp, ca să nu te plângi fără folos după 

moarte în focul gheenei pe vecie. Încă nu numai singur să ieşi, dar şi pe alţii să-i 
povăţuieşti să iasă, pe care îi ştii, după cunoştinţă, că te vor asculta pe tine. lar de 
nu, apoi singur să ieşi din mrejele vrăjmaşilor din unie şi să te uneşti cu Sfânta 
Biserică a Răsăritului cu sufletul şi inima. Şi astfel, cu Biserica Ortodoxă de 
Răsărit, prin neprihănita credință cu creştinii ortodocşi împreună aflându-te şi 
poruncile lui Hristos îndeplinind, vei putea să te mântuieşti întru Unul Domnul 
nostru lisus Hristos, Căruia slavă, cinste şi închinăciune, cu Tatăl şi Sfântul Duh, 
acum şi pururea şi în nesfârşitele veacuri. Amin. 


(Fragmente din: Sfântul Paisie de la Neamţ, Cuvinte şi scrisori duhovniceşti, 
2010, Ed. Doxologia, laşi) 

Sfinţii mărturisitori ardeleni, pildă de rezistenţă ortodoxă în faţa tăvălugului 
antihristic şi îndemn spre o conştiinţă dogmatică, la vreme de confuzie, de 
sminteală şi tiranie a minciunii “noului veac” 


Din revista “Familia ortodoxă”, nr. 10 (57)/ 2013: 
“Convertirea” ortodocşilor din Transilvania la greco-catolicism 


Nu ştim cât de multe informaţii deţin cititorii noştri despre situaţia de la sfârşitul 
secolului al XVII-lea şi felul în care Imperiul Habsburgic a „convertit” românii 
ortodocşi din Transilvania la greco-catolicism. Situaţia românilor transilvăneni era 
foarte grea, potrivit „diplomei” emise la Viena de Leopold I, în anul 1691, care 
stipula că doar maghiarii, saşii şi secuii reprezentau cele trei „naţiuni” privilegiate, 
iar romano-catolicismul, lutheranismul, calvinismul şi unitarianismul cele patru 
religii acceptate. Românii ortodocşi erau doar tolerați. 


„Se ţintea atragerea ortodocşilor români într-o Biserică nouă, fără nici o acţiune de 
convertire, ci lăsându-i în convingerea că nu li se cere nici o schimbare. Uniatismul 
se dovedeşte şi prin aceasta a fi fost o creaţie politică. Catolicismul nu se angaja 
într-o operă de convertire pentru că n-avea încredere în succesul ei. S-a ales calea 
mai comodă: a înşelării ortodocşilor români şi a presiunilor de stat asupra lor“ / Pr. 
Prof. D. Stăniloae, Uniatismul din Transilvania încercare de dezbinare a po- 
porului român, Editura Institutului Biblic şi de Misiune al BOR, Bucureşti, 1973, 
Da HO) 

Presiunile au fost multe asupra românilor ortodocşi, iar numărul celor care nu au 
fost înşelaţi era unul mare. 


„Ar trebui volume pentru descrierea persecuțiilor neîntrerupte suportate de poporul 
român din Transilvania pentru voinţa lui de a rămâne în Biserica Ortodoxă, mai 
ales de la anul 1701 până la anul 1761, când o parte a lui a reuşit să obțină un 
episcop ortodox“|Ibidem, p. 37.] 


Suferințele îndurate de români pentru credinţa strămoşească 
Cruzimea noii stăpâniri e greu de descris. 


„Ortodocşii români mureau în toate părțile ca martiri pentru credinţa lor, fie 
împuşcaţi sau spânzurați, fie în bătăi şi în temnițe, însăşi împărăteasa Maria Tereza 
trebui să recunoască în rescriptul din 1760 că «mulțimea a fost tratată în acel 
principat al nostru cu moartea şi cu alte mijloace de cruzime pentru religia neunită 
de rit grec»“|Ibidem, p. 42.]. 


Documentele vremii sunt pline de relatări referitoare la situația ortodocșilor din 
Transilvania. Aceştia au adresat numeroase memorii stăpânirii de la Viena, 
memorii ce cuprind descrierea persecuțiilor la care erau supuşi. Soldaţii intrau 
noaptea în sate, legau străjile, jefuiau casele preoţilor şi îi arestau, nu înainte de a-i 
bate. Preoţii erau eliberaţi doar dacă promiteau că nu vor mai săvârşi Sfintele 
slujbe până nu vor recunoaşte unirea cu Roma. În aceste condiţii, mii de persoane 
au murit nebotezate, nemărturisite şi neîmpărtăşite. Au fost şi preoţi care au 
continuat să slujească fără a trece la greco-catolicism, dar care nu au rămas 
nepedepsiţi. Una dintre măsurile luate de autorităţile austriece împotriva lor a fost 
confiscarea bunurilor lor. 


În anul 1755, românii scriau mitropolitului din Karlovitz plângându-se de situaţia 
lor, menţionând că temniţele erau pline de preoţi şi mireni. În luna mai a anului 
1760, în cadrul Adunării dregătorilor de la Deva a fost prezentat un memoriu, de 
românii trecuţi prin grele încercări. În această declaraţie, ei menţionau că sunt de 
acord să plătească orice taxă, însă nu erau de acord să-şi părăsească credința 
strămoşească. 


Generalul Adolf von Buccow - adevăratul întemeietor al greco-catolicismului în 
Transilvania 

Un an mai târziu, Generalul Adolf von Buccow, însoțit de trupe, era trimis în 
Transilvania cu un scop precis: acela de-a face ordine. La început, generalul 
promite românilor împlinirea dorințelor lor. La scurt timp după aceste promisiuni, 
Buccow începe o acțiune de represiune mult mai grea decât cele anterioare. Una 
dintre măsurile pe care le-a luat a fost de-a declanşa o anchetă pentru a afla care au 
fost românii ce s-au declarat împotriva unirii cu Roma. Cu toate că se formaseră 
comisii imparţiale, rezultatele au arătat că aproape pretutindeni românii s-au 
declarat ortodocşi. Paradoxul acestei situaţii este că, la încheierea anchetei, 
generalul a refuzat să acorde bisericile şi bunurile bisericeşti ortodocşilor, aşa cum 
ar fi fost normal. 


Situaţia devenea din ce în ce mai dificilă pentru ortodocşi. Comisia de dezme- 
mbrare, ce activa la Sibiu sub preşedinţia lui Buccow, a înscris o parte dintre 
românii ortodocşi ca uniţi. Înscrierile s-au făcut după bunul plac şi nu s-a ţinut cont 
de dorinţele românilor. 


La 6 mai 1761, Generalul Buccow înainta un raport către împărăteasă: „Vă rog să- 
mi permiteţi să introduc pe episcopul Dionisie [Novacovici, anterior episcop 
ortodox al Budei, n.n.] peste tot în principat... şi anume cât mai repede, ca să pun 
capăt dezordinilor viitoare ale valahilor prin stabilizarea unei căpetenii spirituale, 
care apoi să ţină în ordine pe supuşii săi, în special să se opună autorității mereu 
crescânde a lui Sofronie [Sfântul Sofronie de la Cioara, n.n.] în acest popor; este cu 
adevărat timpul ca să se procedeze aşa, căci altfel nu se mai salvează nimic din 
unire, cu toate mijloacele întrebuințate, pe care eu desigur nu le cruţ şi de care 
poate şi trebuie să dea mărturie întreaga ţară, căci aşa de tare şi greu n-am mai 
lucrat niciodată, aceasta trebuie să o recunosc”. 


Unul dintre mijloacele de care vorbea generalul Buccow a fost dărâmarea 
mănăstirilor şi schiturilor ortodoxe. Aşa credea generalul că se face o convertire. 
Episcopul catolic Bajtay se îngrozise de măsurile generalului atunci când acesta 
afirmase că va masacra pe toţi românii din ţinutul Bistriţei, deoarece nu voiau să 
treacă la greco-catolicism. 


„Pe drept cuvânt s-a putut spune că adevăratul întemeietor al Bisericii Unite din 
Ardeal a fost acest general austriac, cu tunurile şi cu dragonii săi“ [Ibidem, p. 46.]. 


Sfinţi mărturisitori ardeleni - o pildă pentru românii de astăzi 


Nu puţini au fost preoţii şi mirenii ortodocşi din Transilvania care au apărat legea 
strămoşească în faţa stăpânirii austriece, care încerca să-i treacă la greco-catolicism 

cu forţa. Între aceştia se numărau şi cuviosul Visarion (Sarai), care a început o 
mişcare de propovăduire a credinţei ortodoxe (1744). Mişcarea declanşată de 
acesta a crescut îngrijorarea Curţii de la Viena, care a făcut tot ce 1-a stat în putere 
pentru a-l opri pe acesta să mărturisească Ortodoxia. Cuviosul şi-a dat sufletul în 
mâinile lui Hristos în închisoarea de la Kufstein. 


Sfântul Sofronie de la Cioara este un alt mărturisitor care a îngrijorat autoritățile. 
Memoriul din anul 1760, înaintat Adunării de la Dej, este rezultatul acțiunii 
leromonahului Sofronie, în urma căruia s-a obţinut venirea episcopului Dionisie, 
primul ierarh ortodox al ardelenilor după mai bine de jumătate de secol. 


Preoţii Moise Măcinic din Sibiel şi loan din Galeş sunt alţi doi mărturisitori ce au 
luptat pentru apărarea dreptei credinţe. Peste ani, cronicarul braşovean Radu Duma 
îşi amintea că în 1776, Preotul loan a fost vizitat în temniţă de câţiva comercianţi 
braşoveni. Părintele loan le-a mărturisit acestora că mai bine va muri acolo decât 
să-şi lase credinţa cea pravoslavnică. 


Celălalt cleric - Preotul mărturisitor Moise - a ajuns împreună cu credinciosul 
Oprea Miclăuş din Sălişte în audienţă la împărăteasa Maria Tereza şi la Cancelarul 
Kaunitz. Ca răspuns la memoriul pe care cei doi l-au prezentat, stăpânirea i-a trimis 
în temniţa de la Kufstein. Alături de aceştia au fost numeroşi preoți şi credincioşi - 
bărbaţi, femei şi chiar copii - ce şi-au dat sufletul pentru legea strămoşească. Unii 
dintre ei au fost ucişi sau au murit în urma suferințelor, bătuţi, întemnițați sau 
alungaţi din satele lor. 


Pe 21 octombrie - ziua prăznuirii Sfinţilor Preoţi mărturisitori Moise Măcinic din 
Sibiel şi loan din Galeş, dar şi a Sfinţilor cuvioşi mărturisitori Visarion, Sofronie şi 
a Sfântului mucenic Oprea - să ne gândim la credinţa lor, la lupta pe care au dus-o 
pentru păstrarea Ortodoxiei şi mai apoi la poziția în care ne situăm noi astăzi în 
mărturisirea lui Hristos. 


Dar toate rămân psihologie sau chiar ideologie dacă nu luăm în seamă faptul că 
puterea lor atunci nu a fost alta decât puterea lui Hristos, întărită de bucuria 
mărturisirii Lui. lar slăbiciunea noastră astăzi nu poate avea altă cauză decât 
depărtarea la care ne situăm de Dumnezeul părinților noştri, de „Izvorul nestri- 
căciunii, care a izvorât din mormântul lui Hristos, întru Care ne întărim”. Măcar 
conştientizând neputinţa noastră, să strigăm către mucenicii şi mărturisitorii din 
Transilvania: Pentru rugăciunile Sfinților Tăi, Doamne Iisuse Hristoase, mi-luieşte- 
ne pe noi! 

Tudora Niculae 

Sfinţii mărturisitori ardeleni, îndemn spre o conştiinţă dogmatică (Ț21 
octombrie) 


Cu cincizeci şi opt de ani în urmă, în plină prigoană comunistă, Sinodul Bisericii 
Ortodoxe Române, la imboldul vrednicului Patriarh Iustinian, izbutea să 
proslăvească în rândul sfinților un sobor de mărturisitori ai dreptei-slăviri în 
Ardealul secolului al 18-lea: Ieromonahii Visarion (Sara) şi Sofronie de la Cioara, 
şi ţăranul Nicolae Oprea. Această canonizare, prima din istoria Bisericii române, a 
avut şi un înţeles simbolic în acele vremuri când mărturisirea credinţei era un 
„privilegiu” al puţinilor ce şi-au asumat-o, pilda Sfinților ardeleni, de a ne păstra 
credinţa „orice ar fi”, rămânând pururea vie. 


Lor li s-au adăugat tot atunci Sfinţii ierarhi Ilie şi Sava (Ț24 aprilie), în 1992 
Sfântul ierarh Iosif, mărturisitorul şi Preoţii loan din Galeş şi Moise din Sibiel, iar 
în 2007, la râvna pururea-pomenitului mitropolit Bartolomeu, Sfinții mucenici 
năsăudeni (ţ 12 noiembrie). 


„Ei nu reprezintă numai câteva vrednicii personale, crescute cine ştie cum, ca din 
întâmplare în sânul Bisericii noastre, ei nu sunt mărturisitori izolați ai unei credinţe 
pur personale, ci ei sunt piscuri de sfinţenie sprijinită pe umerii uriaşi ai credinţei 
Bisericii întregi, sunt valori de lumină din marea tălăzuire a valurilor de credinţă ce 
au umplut veacurile zbuciumate ale istoriei credincioşilor români din Ardeal“, 
rostea tunător la Alba-lulia în 1955, cu prilejul canonizării, Mitropolitul Nicolae 
(Mladin) al Ardealului. 


Mitropolitul Nicolae (Mladin) al Ardealului 

Vieţile acestor mucenici şi mărturisitori au în comun un singur lucru, dar esenţial: 
statornicia lor în credința drept-slăvitoare, cu conştiinţa că „dacă pierdem 
Ortodoxia, pierdem totul”. 


Am ţinut în mod anume să facem pomenire de acest praznic, pe care-l socotim de 
mare însemnătate pentru toată Biserica, nu doar cea din Ardeal, nici cea a întregii 
Românii, ci cea sobornicească, în această vreme în care ne aflăm - o vreme a 
cernerii, când vedem tot mai multe izbânzi din partea vrăjmaşilor Bisericii, când 
suntem făcuţi de ruşine şi batjocoriți din afară, când răbdăm smintiri şi poticniri 
dinlăuntru... În vremea noastră, de confuzii axiologice şi teologice, când „New 
Age” („Noul veac”) ne loveşte cu minciunile acestui veac trecător, când însăşi 
credinţa noastră trebuie să se lămurească, întărindu-se într-o conştiinţă dogmatică - 
în această vreme, aşadar, Sfinţii mărturisitori ardeleni ne rămân ocrotitori cereşti, 
păzind neclintit pe cale piciorul iubitorilor de Hristos ce le cer ajutorul şi pilda vie 
că „oricine va mărturisi pentru Mine înaintea oamenilor şi Fiul Omului va 
mărturisi pentru el înaintea îngerilor lui Dumnezeu”, fără să uităm că „cel ce se va 
lepăda de Mine înaintea oamenilor, lepădat va fi înaintea îngerilor lui Dumnezeu” 
Luca 12:8-9. 


Și astăzi, când se caută tot mai mult de către cei ce nu iubesc Biserica lui Hristos să 
se bată păstorul pentru a se risipi turma, ne simţim datori să vă punem înainte 
cuvintele arhiereşti, „cu putere multă”, a doi mitropoliți (unul fost, altul actual al 
Clujului), rostite cu prilejul prăznuirii sfinţilor acestora. 


Fie ca Sfinţii mucenici şi mărturisitori ardeleni, care „au lepădat frica împăraților şi 
a tiranilor şi cu bună îndrăzneală bărbăteşte L-au mărturisit pe Hristos Dumnezeu 
ŞI Împărat al nostru“, să ni se facă tuturor luminare şi ajutor în aceste vremuri, 
pentru a ne învrednici şi noi, când ne vom săvârşi călătoria pe lumea aceasta 
trecătoare, să auzim glasul Domnului: „Slava pe care Tu mi-ai dat-o, le-am dat-o 
lor (loan 17:22), pentru că au ascultat poruncile Mele şi s-au făcut prietenii Mei 
(loan 15:14). Bine, slugă bună şi credincioasă, intră întru bucuria Domnului tău! 
(Matei 25:21*.) 

Mitropolitul Bartolomeu: „Să ai o singură virtute: a răbda şi a mărturisi în 
mijlocul celor ce urăsc Ortodoxia” 


„Istoria Ardealului a fost năpădită de vârtejuri şi de furtuni - şi din punct de vedere 
naţional, dar mai ales din punct de vedere religios. Cei care stăpâneau aveau alte 
credinţe decât cea ortodoxă - romano-catolici, calvini - şi au căutat ca, prin forță, 
să-şi impună credinţa lor şi s-o nimicească pe a noastră. Pentru aceasta s-a născut 
un proces de rezistenţă - trebuia să ai o singură virtute: de a răbda şi de a mărturisi 
în mijlocul celor ce urau Ortodoxia. Sfinţii Visarion şi Sofronie au mărturisit 
Ortodoxia în Transilvania cu preţul libertăţii lor, cu preţul păcii lor, cu preţul 
sănătăţii lor. Avem şi mucenici, ca Oprea, ţăran de la Săliştea Sibiului sau ca 
Atanasie Todoran din Bichigiu... 


Aceştia sunt sfinţii noştri, care au devenit mărturisitori, dar şi apărători ai credinţei. 
Care este moştenirea pe care ne-o lasă ei nouă? Să ne păstrăm credinţa părinţilor şi 
strămoşilor noştri, fără să dispreţuim celelalte credinţe. 


Noi, ierarhii din Sinodul Mitropolitan al Transilvaniei, ne-am adunat de curând şi 
am dezbătut şi această problemă: ce se întâmplă cu ecumenismul? Mulţi zic că 
ecumenismul nu înseamnă decât să ridici mâinile şi să te predai: că este tot un 

Dumnezeu pentru toţi, că adevărul este parțial, că fiecare biserică are o parte din 
adevăr, dar nici una nu are adevărul întreg... Nu, dragii mei! Noi ortodocşii, fără 
să-l dispreţuim sau să-i persecutăm pe ceilalți, posedăm adevărul întreg. Ne 
mântuim în Adevărul lisus Hristos. Aţi rostit şi astăzi Crezul în Biserică. Reţineţi, 
vă rog: Crezul pe care l-aţi rostit împreună cu noi este cel pe care Sfinţii Părinţi ai 
Bisericii l-au formulat în primele două Sinoade Ecumenice - fără nici un adaos şi 
fără nici o ştirbire. Toate celelalte biserici au adăugat ceva sau au ştirbit ceva. Noi 
l-am păstrat întreg! 


Conservatori? Bun, dacă vreţi, conservatori! Fundamentalişti? Bine, dacă vreţi, 
fundamentalişti! Păi lisus Hristos a fost primul fundamentalist: «Cel ce va crede şi 
se va boteza, acela se va mântui, iar cel ce nu va crede se va osândi!» - scurt pe 
doi! Nu încape discuţie! Şi noi, la fel: nu avem certitudinea dacă cei de alte 
confesiuni se mântuiesc, dar o avem pe a noastră şi ne este de ajuns - că suntem în 
Biserica cea Adevărată, că suntem în interiorul adevărului lui Hristos, că dragostea 
dintre frați nu este completă şi adevărată decât în interiorul adevărului! lar 
Adevărul cine este? «Eu sunt Calea, Adevărul şi Viaţa»! Mergem pe calea 
Adevărului, trăim întru Adevăr şi aşteptăm viaţa veşnică tot în interiorul acestui 
Adevăr. 


Îndemnul martirilor pe care îi sărbătorim astăzi este acela de a ne păstra credința 
noastră. Noi, în Transilvania, avem modele de urmat în cei care au fost gata să 
moară pentru credinţa ortodoxă şi întru credinţa ortodoxă. S-au mântuit, se roagă 
acolo pentru noi şi ne rugăm şi noi ca ei să mijlocească pentru noi — şi aceasta ne 
dă garanţia că şi noi ne vom mântui dacă vom rămâne până la sfârşit şi fără de 
clintire în adevărul lui Hristos care se numeşte Ortodoxia. Amin!”. 

Mitropolitul Andrei: „Fără Hristos, totul este egal cu zero” 


„Sărbătorim pe luptătorii pentru Ortodoxie, pe sfinţii noştri ardeleni şi Îi mulţumim 
lui Dumnezeu pentru acest dar! 


Şi anii trecuţi şi poate şi acum, sunt unii care, poticnindu-se în credinţă, ar spune că 
suntem anacronici, fiindcă îi sărbătorim pe nişte sfinţi care, la un moment dat, când 
toată Transilvania era în iureş, s-au împotrivit trecerii forțate la greco-catolicism a 
românilor. ȘI cine n-are legătură sufletească cu Dumnezeu şi cu credinţa, vede în 
religie doar o ideologie, bună doar pentru viaţa aceasta - şi atunci, poate, gândesc 
ei unele ca acestea: «De ce s-au opus aceştia unor legături mai puternice cu 
Apusul?y... 


Eu vreau să vă aduc aminte un lucru: valoarea sufletului nu se compară cu nimic. 
Sigur, dorim din toată inima să le fie mai uşor creştinilor noştri, pentru că sunt 
atâtea greutăți materiale, dar în acelaşi timp nu putem uita cuvântul Domnului: 
«Ce-ar câştiga omul dacă toată lumea ar fi a lui şi şi-ar pierde sufletul?». 


Or, unul din marii părinți duhovniceşti contemporani nouă, e vorba de Părintele 
Rafail Noica, zice aşa: Ortodoxia este însăşi firea omului. Luptătorii pentru 
Ortodoxie n-aveau ranchiună împotriva nimănui, dar îi durea sufletul şi şi-au pus 
viaţa ca oamenii să nu se depărteze de Adevăr. A fost bună Şcoala Ardeleană, a 
fost bună şi Şcoala de la Blaj [ale uniaţilor]... doar că toate acestea nu ne duc în 
Rai! În Rai ne duce doar Domnul Hristos şi credința dreaptă şi adevărată: 
Ortodoxia, care este firea omului. 

lată de ce n-ar trebui să se poticnească nimeni de această sfântă sărbătoare a 
Mărturisitorilor noştri pentru Ortodoxie, care o serbăm în fiecare an. Şi nădăjduim 
că, prin rugăciunile lor, să ne întărească şi pe noi în credinţă, să ne ajute şi pe noi 
să parcurgem calea vieţii noastre cu sfinţenie şi să ajungem acolo unde sunt şi ei. 
Căci fără Hristos, totul este egal cu zero. Hristos este totul; fără Hristos nu se poate 
face nimic”. 


Grupaj realizat de Radu Hagiu 

Sărbătoarea noastră din 21 octombrie este una relativ nouă ca pondere în viaţa 
liturgică a comunităţilor ortodoxe din Transilvania. Doar de câţiva ani este con- 
semnată cu roşu în calendarele creştine ortodoxe ale eparhiei noastre, deși aceşti 
sfinți mărturisitori şi martiri au fost canonizaţi încă din 1955. Este vorba despre doi 
călugări, doi preoţi şi un simplu ţăran care au luptat pentru credinţa ortodoxă 
strămoşească a românilor ardeleni într-o perioadă grea și confuză din punct de 
vedere confesional. 


În secolul al XVIII-lea situaţia Bisericii Ortodoxe din Transilvania era extrem de 
complicată şi grea. Mitropolitul ei Atanasie, împreună cu câţiva preoţi, au trecut în 
1698-1701 la credinţa catolică, înființând, cu sprijinul direct al statului imperial 
habsburgic și al catolicilor din imperiu, Biserica Română Unită cu Roma, cuno- 
scută sub numele de Biserica Greco-Catolică. 


Situaţia era confuză pentru că românii ortodocşi nu mai aveau episcop, iar această 
schimbare a credinţei s-a făcut pe nesimţite şi cu multă viclenie. Pentru a beneficia 
de drepturi şi recunoaștere politică şi socială, mitropolitul și o parte din preoţii săi 
au acceptat credinţa catolică cu condiţia să nu se schimbe nimic din organizarea şi 
practica bisericească. Astfel, slujbele, sărbătorile, rugăciunile, posturile au rămas 
neschimbate; singura noutate a fost pomenirea numelui papei de la Roma la oficiile 

liturgice, ca autoritate supremă bisericească. In această situație majoritatea comu- 
nităților româneşti nu au știut de această schimbare a credinței şi nu și-au dat sea- 
ma că de fapt fac parte din altă Biserică decât cea ortodoxă a strămoşilor lor. 


In acest context, a început în Transilvania lucrarea misionară a sfinților ardeleni de 
mărturisire şi apărare a credinţei răsăritene ortodoxe. 


Visarion Sarai, un monah aromân din muntele Athos, a venit în Transilvania în 
1744 şi a colindat satele de pe valea Mureșului, învățându-i pe români despre tre- 
cerea lor la catolicism şi datoria de a-şi păstra credinţa ortodoxă. Autoritățile 
imperiale, având tot interesul ca românii să-şi părăsească credința strămoşească, |- 
au arestat şi l-au trimis la închisoarea vestită de la Kufstein, din munții Tirolului, 
unde i s-a pierdut urma. 


Sofronie, monah călugărit în Ţara Românească, a venit în 1758 în satul natal 
Cioara din munții Apuseni, unde şi-a făcut un schit. Când imperialii i-au distrus 
așezământul a declanşat o mare mișcare în Ardeal împotriva unirii cu Roma, ce a 
cuprins tot spațiul Apusenilor între 1759-1761, cerând ca românii să fie lăsaţi în 
credința lor ortodoxă şi să primească un episcop ortodox. Împărăteasa Maria 
Tereza l-a trimis împotriva răsculaților pe generalul von Bukow, care a înăbuşit 
revolta şi a distrus cu tunurile sute de mănăstiri și schituri ortodoxe. Monahul 
Sofronie s-a refugiat în Ţara Românească, unde a trecut în veşnicie la mănăstirea 
Robaia. În urma mișcării sale, împărăteasa a acceptat venirea unui episcop ortodox, 
dar de neam sârb, pentru românii care refuzau unirea cu Roma. 


Nicolae Oprea, un ţăran din Săliştea Sibiului, a plecat de trei ori la Curtea Impe- 
rială de la Viena, ca reprezentant al românilor ortodocşi din zona Sibiului, între 
1748-1752, cerând libertate de credinţă şi un episcop pentru românii care, în majo- 
ritate, refuzau unirea cu Roma. A fost în cele din urmă închis la Kufstein şi acolo a 
pierit fără să se mai ştie nimic despre el. 


Cei doi preoți, loan din Galeş şi Moise din Sibiel, au fost hirotoniți în Ţara Româ- 
nească, pentru că în Transilvania nu mai era episcop ortodox, şi-au mărturisit cre- 
dinţa ortodoxă în faţa autorităților habsburgice şi refuzul de a trece la unirea cu 
Roma. Au fost arestați și batjocoriți de imperiali, Moise în 1752, împreună cu 
Nicolae Oprea, iar loan în 1756, apoi trimiși la Kufstein, unde li s-a pierdut urma. 


In anul 1780 un deţinut sârb de la Kufstein scria o epistolă către împărăteasa 
Rusiei, unde menţiona că este împreună cu el închis un preot român din Transil- 


Ar Dr Dr dr dr de Dr dr de De Dr dr dr De de dr dr A de dr dr A A 


Xp PX IP IP E E 2 2 e IP 3 3 E E 0 E IP 5 IE E IP XXX 


Te De De De De Dr De e De De de De Dr De De De De De e de de e Ar A d 


Vania, cu numele loan, care spune că mai bine doreşte să moară, decât să-şi piardă 
credința ortodoxă strămoşească. 


Aceştia sunt sfinţii sărbătoriţi la noi în Arhiepiscopia Clujului la 21 octombrie, care 
şi-au sfârşit viaţa pentru credinţa ortodoxă în fioroasa închisoare de la Kufstein, cu 
excepția monahului Sofronie, refugiat peste munţi în zona Argeşului. Este bine să 
ne amintim că într-o vreme când unii preoți, în frunte cu mitropolitul, şi-au 
schimbat credinţa pentru drepturi și avantaje lumești, au fost acești oameni, și 
alături de ei şi alţii, care au ales calea martiriului pentru Ortodoxie și Neam. 

Arhim.Dumitru Cobzaru, exarhul mănăstirilor din Mitropolia Clujului şi 
Feleacului - Predică la Sfinţii mărturisitori ardeleni (21 octombrie 2013) 


*... Nu mai suntem sub ocupaţie austro-ungară, ci suntem sub ocupaţia Comunităţii 
[Uniunii, n.n.] Europene, care nu vrea altceva decât a vrut Imperiul Austro-Ungar 
în ceea ce priveşte. 

Nu se mai dărâmă bisericile cu tunul, dar se doreşte ca Biserica să fie dezonorată şi 
pusă la punct şi dacă se poate, să tacă, dacă nu, să dispară. 


Și sunt şi astăzi oameni sfinţi care se luptă pentru credinţa ortodoxă, pentru neamul 
nostru, până în a-şi jertfi viaţa şi a se dărui total, atât lui Dumnezeu, cât şi ţării 
noastre. 


Evenimentele din ultima vreme, respectiv din Transilvania, demonstrează că ce vă 
spun acum € valabil. Dau un singur exemplu: Roşia Montană. Şi înţelegeţi dvs. că 
sunt forțe dincolo de noi care, probabil, vor reuşi să facă ceea ce au reuşit străinii 
acum 300 de ani. La Roşia Montană se dărâmă şi biserici, se strămută nu numai 
vii, Ci şi morţii din cimitire şi aşa cum ştiţi, riscăm să fim contaminaţi, practic din 
punct de vedere ecologic, dar este vorba şi despre identitatea noastră naţională şi 
despre identitatea noastră creştină. 

Nu avem nimic cu nimeni, cu credinţa sau cu avutul cuiva. Dar, în ce ne priveşte, 
trebuie şi suntem datori şi responsabili de istoria noastră, de credinţa noastră, de 
identitatea noastră naţională. Patriarhul Teoctist, în cuvântul înainte la această carte 
(PRO MEMORIA), spune foarte frumos că bunătatea poporului şi toleranța 
Ortodoxiei sunt un bun cu care ne putem mândri. Dificultatea se naşte atunci când 
cel de alt neam începe să creadă că virtutea ta e slăbiciune şi că ea poate fi 
exploatată în beneficiul său. Din păcate, istoria noastră a cunoscut şi astfel de 
situaţii, consumate atât pe plan național cât şi religios. 


Au fost momente când poporul român şi biserica sa au trebuit să ia poziţii ferme, 
că bunătatea sa e o virtute ce provine din tărie. Poporul şi Biserica sa au avut de 
învăţat un lucru: adu-ţi aminte de relele trecutului, nu pentru a urî pe cineva sau 
pentru a te răzbuna, ci pentru ca ele să nu se mai repete, că niciodată virtutea 
bunătăţii să-şi piardă din propria ei tărie şi să nu mai fie socotită drept slăbiciune. 
Nu avem nimic cu nimeni, dar bunătatea noastră, toleranța noastră trebuie tratată 
ca atare şi nu socotită o slăbiciune sau o neputinţă. 


Eu însumi am fost târât în procese civile de rectificare funciară, reprezentând 
Arhiepiscopia noastră, fiind trei în culpă: mănăstirea, Arhiepiscopia şi statul 
român. Ca să vă puteți închipui cum se tratează încă, astăzi aceste lucruri şi ca să 
vă încredinţez că vă vorbesc dintr-o experienţă nu uşoară, ci foarte dureroasă. 


Vă spun aceasta pentru că generalul Bukow a distrus 300 biserici şi mănăstiri, dar 
nu le-a şi reconstruit. Când a venit în Transilvania a făcut un recensământ şi a 
descoperit că românii au rămas ortodocşi. Acest recensământ e publicat, se poate 
găsi. S-a descoperit, astfel, că românii au rămas ortodocşi, nu au trecut la catolici. 
Dar s-a mai descoperit că bisericile noastre, româneşti, nu mai erau ortodoxe, ci 
erau la catolici, greco-catolice. Toate proprietățile bisericii erau catolice, iar 
credincioşii românii erau ortodocşi şi pe ici, pe colo, mai era câte un preot ortodox 
prigonit. De aceea a dărâmat bisericile. Acele biserici n-au fost translatate din 
occident la noi. Ne-au fost furate, iubiţi credincioşi. Cartea aceasta spune că ni se 
fură în continuare. 


Vorbim de sentimentul naţional pentru că sfinții prăznuiţi astăzi sunt români şi sunt 
foarte importanţi pentru noi. Avem nădejde că Dumnezeu va purta grijă mai 
departe pentru rugăciunile sfinților noştri... Trăim într-o stare de neputinţă, nu 
putem face nimic. Observaţi că suntem legaţi de mâini şi de picioare şi nu putem 
face absolut nimic. Nădăjduim că pentru mijlocirea lor Dumnezeu va avea milă de 
poporul nostru. 

(...) Sfinţu prăznuiţi astăzi au încercat să se izbăvească de păcatul împotriva 
Duhului Sfânt, de lepădarea de credinţă. De aceea, n-au trecut, nu s-au lepădat de 
credinţa cea adevărată. (...) 


Am mai spus de omul din Parlamentul României care luptă împotriva lui 
Dumnezeu pe faţă şi reuşeşte să tragă un întreg parlament împotriva lui Dumnezeu 
şi a Bisericii, reuşind să impună legi imorale şi necreştine. (...) 


Să luăm aminte, să nu ne uităm istoria, să o cunoaştem şi să nu repetăm greşalele 
înaintaşilor noştri şi mai degrabă, să nu lăsăm pe cei străini de neam şi de credință 
să ne distrugă. 


Sfinţii noştri români sunt nădejdea vie în faţa lui Dumnezeu că nu vom pieri ca 
neam de pe faţa pământului. 


Să luai aminte la cuvântul evanghelic de astăzi, că păcatele împotriva Duhului 
Sfânt — necredinţa, lepădarea de credinţa adevărată, ura împotriva lui Dumnezeu şi 
deznădejdea [sinuciderea, n.n.], nu se iartă“. 

Un proiect de lege privind repatrierea moaștelor Sfinţilor mărturisitori ardeleni a 
fost înregistrat la jumătatea lunii octombrie în Senatul României. 


Iniţiatorii propun autorizarea guvernului pentru a identifica şi a aduce în țară moa- 
ştele Sfântului cuvios mărturisitor Visarion Sarai, ale Sfântului mucenic Oprea 
Miclăuş din Săliştea Sibiului și ale Sfinţilor preoți martiri loan din Galeș şi Moise 
Măcinic din Sibiel. 


Aceștia au trecut la Domnul în închisoarea Kufstein din landul austriac Tirol, în 
secolul al XVIII-lea, când autoritățile austriece impuneau unirea ortodocșilor din 
Transilvania cu Biserica papală de la Roma. 


În termen de 90 de zile de la data intrării în vigoare a legii, Ministrul Afacerilor 
Externe, Ministrul Justiţiei, Ministrul Finanţelor Publice şi Secretarul de Stat pen- 
tru Culte vor emite ordinul privind stabilirea procedurilor de identificare şi repa- 
triere a sfinţilor. 

„Aşezarea raclei cu sfintele moaşte se face, cu sprijinul Patriarhiei Române, la 
Biserica Sfânta Treime din Sibiel, judeţul Sibiu, unde au slujit Sfinţii preoţi”, se 
menţionează în proiectul de lege inițiat de senatori și deputați din mai multe partide 
politice. Camera Deputaţilor este cameră decizională. 


Sfântul cuvios Visarion Sarai şi Sfântul mucenic Oprea Miclăuş au fost canonizați 
de Biserica Ortodoxă Română în 1950, iar Sfinții preoți Martiri loan din Galeş şi 
Moise Măcinic din Sibiel au fost canonizați în 1992. 


Singurul dintre mărturisitorii ardeleni care nu a sfârşit în temniţa de la Kufstein a 
fost cuviosul Sofronie de la Cioara, care s-a refugiat în Ţara Românească după ce 
fusese închis de mai multe ori în Transilvania. 

Viaţa și Acatistele 
Sfinților Cuvioși Mărturisitori 
VISARION Și SOFRONIE, 
ale Sfântului Mucenic OPREA 


și ale Sfinţilor preoți Mărturisitori 
IOAN din Galeș și Moise din Sibiel 


COLECŢIA ACATISTE ȘI VIEŢI DE SFINŢI 


Editura Institutului Biblic și de Misiune Ortodoxă 

Luptătorilor pentru Ortodoxie, ca niște 
îngerești trâmbiţe aţi înviorat în suflete 
îndrăznirea mărturisirii dreptei credinţe, și 
ca niște înţelepţi propovăduitori, pe popor 
l-aţi hrănit cu dreaptă și luminată învăţă- 
tură. Mari au fost ostenelile lucrării voas- 
tre; mare și osârdia propovăduirii; mare a 
fost și rodul luptei voastre drepte, puru- 
rea pomeniţilor ostași ai lui Hristos. 


Troparul Sfinţilor Visarion, Sofronie și Oprea 


Li 


Preoţi cu chemare sfântă, Moise și 
loane, ca niște ostași adevăraţi ai lui Hristos 
Dumnezeu, cu putere aţi propovăduit 
dreapta credință și mărturisitori ai Orto- 
doxiei v-aţi făcut pentru poporul cel cre- 
dincios. Drept aceea, moarte muceniceas- 
că primind, rugaţi pe Hristos Dumnezeu 
să dăruiască Bisericii Sale pace și unire, 
iar sufletelor noastre mare milă. 


Troparul Sfinţilor loan și Moise 


www.editurapatriarhiei.ro 
ISBN 978-973-616-220-0 

Troparul Sfinților Cuvioşi 
Mărtunisitori Visarion şi 
Sofronie și al Sfântului 
Mucenic Oprea 

CLuptătorilor pentru Ortodoxie, ca miște îngereşti trâmbite ați 
înviorat în suflete îndrăznirea mărturisiri dreptei credinte și ca nişte 
întelepti propovăduitori, pe popor l-ați hrănit cu dreaptă și luminată 
învățătură. Mari au fost ostenelile lucrării voastre; mare şi osârdia 
propovăduirii; mare a fost și rodul luptei voastre drepte, pururea 
pomenitilor ostași ai lui Hristos. 


Troparul Sfinţilor Preoţi Mărturisitori 


loan din Galeş şi Moise Măcinic din Sibiel 

Preoţi cu chemarea sfântă, 
Sfinţilor Moise şi loan, ca nişte 
ostaşi adevăraţi ai lui Hristos 
Dumnezeu, cu putere aţi 
propovăduit dreapta credinţă şi 
mărturisitori ai Ortodoxiei v-aţi 


făcut pentru poporul cel credincios. | 


Drept aceea, moarte mucenicească 
primind, rugaţi pe Hristos 
Dumnezeu, să dăruiască Bisericii 
Sale pace şi unire, iar sufletelor 
noastre, mare milă. 

Bucuraţi-vă, mărturisitori ai lui Hristos şi apărători ai credinţei noastre 
strămoşeşti! 

